
1. ŽMOGĖDRŲ SALOS 


Jūra ošia, dangus žaruoja. O žydruose Vakarų pusru- 
tulio vandenyse, šiame didžiausiame mūsų planetos van- 
denyne, plyti didžiulės salos. Čia visai kitoks pasaulis. 
Pasaulis, atsilikęs dešimčia tūkstančių metų. Gal laikas čia 
sustojo? Ne, slenka jis ir čionai. Bet kol išnyks skirtumai 
tarp atskirų kultūrų, kuriuos etnografai šiandien dar randa 
mūsų planetoje, šis pasaulis — tolimoji ir pamirštoji, mįs- 
lingoji ir tylioji Melanezija — bus mūsų pačių praeities 
paveikslu. Tai pasaulis, kuriame gyveno mūsų ainiai prieš 
šimtą, o gal ir daugiau kartų. 

Visada norėjau pažinti pasaulį, kuriame gyvenu. Visą 
pasaulį. Pamatyti, suprasti visas jo išraiškas, visas epo- 
chas. Dėl to keliauju. Kelionė, apie kurią noriu dabar pa- 
pasakoti, buvo didžiausia iš visų mano kelionių. Keliavau 
aplink visą pasaulį. Tos kelionės metu norėjau aplankyti 
visus laiko ir erdvės atžvilgiu labiausiai mums tolimus 
Žemės rutulio gyventojus. 

Suprantama, visų pirma patraukiau pas savo numylė- 
tuosius indėnus. Buvau nukeliavęs į šaltąją šiaurę pas pri- 
mityviuosius eskimus, visad stebinusius mane savo ištver- 
me, padedančia jiems nugalėti vieną baisiausių dalykų 
pasaulyje — poliarinės plynės vienatvę. Aplankiau ir tikrą 
rojaus kampelį — nuostabiąją Polineziją, o taip pat ir tuos, 
kurie kartu su polineziečiais dalinasi Ramiuoju vandeny- 
nu — Melaneziečius. 

Kaip apibūdinti Melaneziją? Štai ką rašė Jiržis V. Da- 
nešas, kuris pirmasis iš mūsų geografų rimtai susidomėjo 
šiomis salomis: 

„Dėl savo gamtinio neprieinamumo, dėl blogo klimato 
ir dėl kanibalizmo pasireiškimų Naujoji Gvinėja ir kitos 

Melanezijos salos buvo dar neseniai tikra svetimšalių ke- 
liautojų pabaisa. 

Dėl to artimesnė pažintis su jų kultūriniu ir ekonomi- 
niu gyvenimu ir baltosios rasės politinė priespauda prasi- 
dėjo žymiai vėliau, negu Australijoje, kaimyninėse salo- 
se, Malajos salyne ar Polinezijos ir Mikronezijos salų gwu- 
pėse. Dar šiandien didžiųjų salų, netgi Naujosios Gvinėjos, 
vidurinė dalis labai paviršutiniškai ištirta. Dar šiandien net 
salų pakraščiuose yra genčių, pažįstančių baltuosius tik iš 
šrapnelių, kuriomis jas apšaudydavo karo laivai, bausda- 
mi už kanibalizmą. Tad Naujosios Gvinėjos viduje yra 
daugiau nežinomų, niekad baltojo žmogaus nelankytų vie- 
tų, negu bet kuriame kitame Žemės rutulio kontinente."! 

Taip rašė Prahos geografas pirmoje mūsų amžiaus pu- 
sėje. O aš, kuriam pasisekė pažinti tą tolimą laukinę šalį, 
tą kraštutinę dabartinės civilizacijos ribą, galiu ramia są- 
žine ir šiandien, antrojoje amžiaus pusėje, cituoti tas ei- 
lutes. 

Melanezija yra geografų išmatuota ir istorikų aprašyta. 
Ją sudaro keletas salynų pietvakarinėje Ramiojo vande- 
nyno dalyje. Fidžio, Naujųjų Hebridų, Naujosios Kaledo- 
nijos (prie kurios šliejasi Lojaltis), Saliamono salos, Bis- 
marko salynas ir antra pagal dydį pasaulio sala — Naujoji 
Gvinėja. | 

Muūusiškai Melanezija — Juodosios salos, tiksliau, juodų- 
jų Žmonių salos. Bendra ir būdingiausia tų salų gyventojų 
žymė — tamsi jų oda. Tie mūsų antipodai priklauso įdo- 
miausių, o kartu ir mažiausiai žinomų Žemės rutulio gy- 
ventojų grupei. Daugumas Melanezijos salų buvo atras- 
tos palyginti neseniai. Kolonijines valstybes mažai domi- 
no tos „skurdžios“ salos. 

Naujosios Gvinėjos laukinį „viduržemį“ žurnalistai 
dažnai apibūdina kaip paskutinį akmens amžiaus žmonių 
rezervatą. Nors žurnalistai dažnai mėgsta perdėti, reikia 
pripažinti, kad ir istorikai turi su tuo sutikti. Melanezijos 
salų gilumoje ir šiandien daug kur vietiniai gyventojai 


! Jiržis V. Danešas, „Australijos Ir Okeanijos čiabuvių kilmė Ir jų 
išnykimas“. 

naudoja tik akmeninius įrankius, ypač plačiai naudojami 
akmeniniai kirviai. 

Tarp daugelio stebėtinų jų kultūros bruožų, dažnai 
mums visai nesuprantamų, tenka paminėti retai kur besu- 
tinkamą kanibalizmą. Kanibalizmas šiose salose kadaise 
buvo išplitęs labiau, negu kurioje kitoje pasaulio dalyje, 
o kai kurios vietinių gyventojų grupės praktikavo jį dar 
ir dvidešimtame amžiuje. 

Pasiekti paskutiniųjų žmogėdrų žemę buvo vienas iš 
mano kelionės aplink pasaulį tikslų. Kartoju, manęs nedo- 
mina bet koks pasaulis, bet koks kraštas. Mane domina 
žmonių kraštas, žmonių žemė, toji Sent-Egziuperi Terre 
des Hommes. O buvusieji žmogėdros, pas kuriuos vykau 
tame kelionės aplink pasaulį etape,— patys primityviausi 
žmonės iš visų dabartinių žemės rutulio gyventojų. 

Savo kelionę po Žmogėdrų salas pradėjau nuo archi- 
pelago, kuris dar praeitame amžiuje buvo pavadintas 
Cannibal Islands ir pažymėtas daugelyje pasaulio žemė- 
lapių. Dabartiniai kartografai grąžino Žmogėdrų saloms 
garbingą Fidžio vardą, tačiau šios žemės žmogėdriška pra- 
eitis neužmiršta dar ir šiandien. 

Savo melaneziškąją kelionę pradėjau nuo Fidžio ne 
dėl kokios nors ypatingos priežasties, bet grynai dėl prak- 
tinių sumetimų. Svarbiausia Fidžio salyno sala Viti Levu 
yra toje Ramiojo vandenyno pietų dalyje, kur praeina 
svarbiausios laivų ir lėktuvų linijos. 

Daugumą Okeanijos salynų sudaro pirmiausia viena 
didelė sala, sakytum, archipelago branduolys, ir daug 
smulkesnių salų. Taip yra Taityje, Naujojoje Kaledonijoje, 
taip yra kaimyninėje Tongoje ir čia, Fidžyje. Pagrindinė 
Viti Levu sala (jos plotas 10 497 km?, o viso Fidžio — 
18324 km?) davė ir vardą visam salynui. Tas vardas — 
„Fidži“ atsirado iš neteisingai užrašyto salos pavadinimo 
„Viti“. 

Svarbiausia vakarinės Okeanijos kryžkelė yra Nandžio 
miestas ir jo aerodromas. Tačiau aš aerodromu nepasinau- 
dojau, išlipau kitoje Fidžio salyno pusėje, Suvoje, šios 
kolonijos svarbiausiame mieste. Tai — puikus uostas ir 

erdvus miestas. Suva — britų kolonijinės valdžios centras 
vakarinėje Okeanijoje. Tai pusiau britiška šalis. 

Apsigyvenau bengaliečiams priklausančiuose pigiuose 
nakvynės namuose — žemame pastate pagrindinėje Suvos 
gatvėje, pavadintoje Victoria Parade. Prieš langus „civi- 
lizuoti“ fidžiečiai žaidžia kriketą. Kine labai oriai klauso- 
masi anglų himno „Dieve, saugok karalienę“, kuris atlie- 
kamas kiekvieną kartą prieš demonstruojant filmą apie 
Džeimsą Bondą, čia taip pat labai mėgstamą, gatvėmis siu- 
va „morisai“ ir „ostinai“!. Mano kambarėlio sienas puošia 
Džono Lenono, Ringo ir kitų bitlų fotografijos. Okeanija? 
Melanezija? Ne, greičiau Anglija, perkelta į Ramiojo van- 
denyno aplinką. 

Man nėra kada čia gaišti, aš noriu pažinti tikrąjį Fidžį. 
Kur eiti ir ką veikti, geriausiai gali patarti mano draugas 
Džonas Palmeris, Fidžio etnografinio muziejaus direkto- 
rius, australietis, gyvenantis Viti Levu salose jau dvide- 
šimt metų. 

Kadangi Fidžį trijų generacijų laikotarpyje kirto pa- 
grindinis jūrų kelias per Okeaniją, į šias vietas persikėlė 
daugiau žmonių, negu į bet kurią kitą Melanezijos dalį. 
Norėdamas pamatyti tikruosius fidžiečius, tokius, kokie jie 
buvo kadaise, keliautojas turi, pasak vietinio mano kole- 
gos, išsiruošti į Viti Levu viduržemio sritį. Aukšti kalnai 
(tas, kuris mane lydėjo kelionėje per visą salą, vadinamas 
Vugala ir yra virš 1350 metrų aukščio) apsunkina kelionę 
į salos gilumą. Kalnų šlaitai visur dažniausiai apaugę ne- 
įžengiamomis džiunglėmis. Į džiunglėmis apaugusį salos 
vidurį veda tik vienas, Okeanijoje labai neįprastas, ke- 
lias -— plati Revos upė, 

Jokioje kitoje visos Okeanijos saloje (išskyrus Naują- 
ją Gvinėją) nemačiau didesnės, vandeningesnės upės, ne- 
gu Reva. Net už penkiasdešimties kilometrų nuo jos žio- 
čių upės vandens lygį veikia okeano potvyniai ir atoslū- 
giai. Paprastu laiveliu ja galima praplaukti daugiau šimto 
kilometrų prieš srovę. 

Upės pakrantėse išsidėstę dešimtys kaimų. Tropikų 
upė — o ne plantacijos — maitina Viti Levu viduržemio 


1 Automobilių markės. 


gyventojus. Gyvenimas čia daug kuo panašus į prieškolo- 
nijinius laikus, tarp kitko, ir tuo, kad atokesniuose kai- 
muose paprastai nerasi nei vieno atvykėlio. Kaimas prie 
Revos upės yra geriausia vieta norinčiam pažinti tikrąjį, 
pirmykštį Fidžį. 

Reikėjo pasirinkti kurį nors kaimą. Beje, ilgai svarstyti 
neteko. Nakamakamos gyvenvietėje, Revos upės aukšt- 
upyje, prasideda savaitę trunkančios iškilmės. Iškilmės, 
kurių metu nakamakamiečių vyrai šoks senovinius fidžie- 
čių karių šokius. 

Taigi, kelioms dienoms palikęs Suvą, sėdau į automo- 
bilį, kuris nuvežė mane į Revos „uostą“. Čia jau manęs 
laukė vyriškis iš Nakamakamos. Kartu su keletu kitų sve- 
čių įlipome į siaurą, ilgą valtį ir, kas jardas, kas mylia tol- 
dami nuo Suvos, tos melaneziškosios Britanijos, plaukėme 
į praeitą šimtmetį, pas narsiuosius Revos upės pakrančių 
vyrus, į buvusių žmogėdrų šalį, į Žmogėdrų salų praeitį, 
salų, į kurias baltasis Žmogus pirmąkart įžengė prieš ne- 
pilnus du šimtus metų. 

Apie šį įžymų nuotykių ieškotoją papasakosiu vėliau. 
Dar prieš jį Fidžio salas aptiko kitas baltasis, olandas Abe- - 
lis Tasmanas. Tasmanas, žinoma, neieškojo Fidžio, jis sva- 
jojo atrasti spėjamąją „pietinę pasaulio šalį“, būsimąją 
Australiją. Vietoj jos pietų pusrutulyje atrado salą, kuri 
didžiojo keliautojo garbei iki šių dienų vadinama jo vaI- 
du. Iš Tasmanijos jis grįžo į Ožiaragio atogrąžą, aplankė 
taikingą Tongos salyną, o iš ten leidosi tolyn į šiaurę. 

1643 m. vasario 6 d. Tasmanas pamatė žemę, apie ku- 
rią niekas ligi tol nieko nebuvo girdėjęs. Keliautojas pa- 
žymėjo jos geografinę padėtį, davė jai vardą (Princo Vil- 
helmo salos), bet, laimė, neišmetė inkaro prie salos kran- 
tų. Taip, iš tiesų, laimė. Mat, Melanezijos gyventojai ne 
tik kad suvalgydavo savo priešus, kurie be atvangos pul- 
dinėdavo čiabuvius ir užimdavo ištisus salynus, bet žudy- 
davo ir taip pat sudorodavo nelaiminguosius, bangų už- 
neštus ant koralų rifų, supančių Viti Levu salą. 

Kodėl fidžiečių kariai užmušinėdavo ir valgydavo be- 
ginklius žmones? Ne tik savo malonumui. Jie tarėsi pildą 
dievų, jūrų valdovų, valią. Juk dievai turėjo labai širsti 
ant iūrininkų, jei daužė jų laivus. O aklatikiai žmogėdros 

galvojo tik užbaigią tai, ką įtūžę jūros dievai buvo pra- 
dėję. 

Jau pirmieji europiečiai jūrininkai, kurie greitai savo 
kailiu patyrė Fidžio gyventojų Žmogėdriškus papročius, 
pavadino toliausiai į rytus nusitęsusį Melanezijos salyną 
Žmogėdrų salomis. Šie papročiai nesiribojo Fidžiu, jie bu- 
vo paplitę visoje vakarinėje Okeanijoje. 

Savo kelionę po Melaneziją pradėjau nuo Fidžio, tad 
pabandysiu visų pirma aprašyti fidžiečių kanibalizmą. Vi- 
sa, ką norėjau sužinoti apie šios salos žmogėdriškus pa- 
pročius, suskirsčiau į keletą klausimų, į kuriuos jau anks- 
čiau ieškojau atsakymo pirmųjų Žmogėdrų salas aplan- 
kiusių europiečių knygose ir dienoraščiuose. Kanibaliz- 
mas kiekvienoje saloje buvo kitokio pobūdžio. Tik viena 
buvo bendra visiems žmogėdroms: to makabriško papro- 
čio priežastys. Į pagrindinį klausimą: „Kodėl užmušinė- 
jo?“ — pabandysiu atsakyti savo kelionės po Melaneziją 
pabaigoje. 

O kol kas mano kelionė po Žmogėdrų salas tik prasi- 
deda. Prasideda nuo Fidžio. Pasakodamas visų pirma pa- 
teiksiu klausimą ir po to ieškosiu atsakymo, remdamasis 
šios kelionės medžiaga. Beje, noriu prisipažinti, kad tai 
nebus lengvas skaitymas. Dėl to prašau silpnesnių nervų 
skaitytojus keletą sekančių puslapių praleisti. 

Pirmas klausimas. Ar žmogėdriškumas tarp vietinių 
vadų ir jų karių buvo įprastas reiškinys, ar būdingas tik 
pavieniams asmenims? 

Ne, garsusis fidžiečių kanibalizmas nebuvo keleto pa- 
sižymėjusių vadų privilegija. Įrodyta, kad žmogėdrišku- 
mas buvo paplitęs visame salyne. 

Merineris, pirmasis jūreivis, palikęs mums savo kelio- 
nės į Fidžį raštišką dokumentą, mini, kad per iškilmes, 
kurios vyko pažymint kaimyninės gyvenvietės pergalę, 
Čičios kaime, Viti Levu saloje, pasibaigus meke — karių 
šokiui — pintinėse buvo atnešti keleto šimtų aukojamųjų 
kūnai. Pintinės buvo sustatytos šokių aikštės viduryje. Po 
to patarnautojai atnešė pintines, prikrautas kiaulienos ir 
paukštienos. Krepšių su įvairios rūšies „produktais“ buvo 
viso du šimtai. Dovanos buvo atiduodamos vadams, jie da- 
lį kiekvienos rūšies mėsos aukodavo dievams, dalį atiduo- 

davo vyrams — genties kariams, o geriausius kąsnius pa- 
silikdavo sau. 

Antras klausimas. Jei fidžiečiai užmušinėdavo žmones 
trokšdami žmogienos, kurią kūno dalį labiausiai vertinda- 
vo? Skaniausia kūno dalimi vietiniai žmonės laikė žmo- 
gaus šlaunį, po to — viršutinę rankos dalį ir širdį. Žmonių 
galvų, kiek mums žinoma, salos gyventojai nevertindavo. 

Trečias klausimas. Ar lidžiečiai valgydavo žalią ar vir- 
tą mėsą? Žalios mėsos fidžiečiai niekada nevalgydavo. Ži- 
nau tik tokį atsitikimą: viena pirmųjų europiečių ekspe- 
dicijų, vykusi į Vanua Levu salą, buvo vietinių gyventojų 
suimta ir turėjo būti paaukota dievams. Vietiniai gyven- 
tojai, šailokai, gyviems baltiesiems vyrams atpiovė nuo 
kūno mėsos gabalus, kuriuos jie patys turėjo, nugalėto- 
jams matant, suvalgyti. Tik po to buvo užmušti ir suval- 
gyti, 

Sekantis klausimas. Ekspedicijos dalyviai, patekę į ne- 
laisvę Vanua Levu salos čiabuviams, pirma, nei patys bu- 
vo suvalgyti, turėjo paragauti gabalėlį savo mėsos. Vadi- 
nasi, nugalėtojai norėjo nugalėtuosius ne tik nužudyti, bet 
ir pažeminti? Matyti, taip ir buvo. Bent keliautojai, ku- 
riems, apsilankius Žmogėdrų salose, pavyko išlikti gy- 
viems, yra aprašę nemaža nugalėtų priešų pažeminimo bū- 
dų. Navijoje apie nugalėtųjų lavonus šokdavo ne nugalė- 
tojai kariai, bet moterys ir net nesubrendusios genties 
mergaitės. Didesniam nugalėtųjų priešų paniekinimui mo- 
terys užmuštuosius sukapodavo į gabalus. 

Vienas iš žymiausių Mbau salos ir viso Fidžio vadas 
Tanoa kadaise numalšino kelis šimtus sukilusių vienos 
genties vyrų. Pergalės proga ir kuo didžiausiam maišti- 
ninkų pažeminimui pajuodiję lavonai (daugiau nei šim- 
tas) buvo pririšti prie stulpų. Aplink nugalėtuosius ėjo 
pasipūtęs vadas ir kiekvieną lavoną sveikino keiksmais. 

Klausimas. Galima manyti, kad vadai buvo didesni žmo- 
gėdros už paprastus Fidžio genčių žmones. Ar tikrai taip 
buvo? 

Prisimenu, ką buvau apie tai skaitęs turistų vadove, 
kuriuo naudojausi Fidžyje. Ten buvo rašoma apie vadą 
Undre-Undre iš Raki-Raki kaimo šiaurinėje salos dalyje 

(tame kaime teko vėliau apsilankyti). Undre-Undre nuo 
vaikystės buvo įsitaisęs nelyginant kokį ,žmogėdrišką die- 
noraštį". Kiekvieną sykį, kai užmušdavo ir suvalgydavo 
žmogų, į specialią duobę įmesdavo vieną akmenėlį. Kai jis 
mirė, duobėje, esą, buvo rasti 872 akmenukai. Panašus 
žmogėdra buvo ir įžymiausias Fidžio istorijoje vadas — 
Ratu Thakombau. Į jo salą irgi buvau nuvykęs. 

Visų pirma vadai „bausdavo suvalgymu“ mūšyje už- 
muštus arba paimtus į nelaisvę priešus, taipgi maištinin- 
kus. Netoli Revos upės Namoso kalnuose viešpatavęs vie- 
tinis vadas (vėliau pagarsėjusio vado Kuru Duadua sene- 
lis) prieš šimtą metų panašiai nubaudė visą maištininkų 
kaimą: apgarsinęs savo prakeikimą, jis su kariais atvyko 
į šią gyvenvietę ir padegė jos pakraštyje stovinčią trobe- 
lę. Trobelės gyventojus namosiečiai nužudė ir suvalgė. 
Sklype, ant kurio stovėjo nelaimingosios šeimos trobelė, 
jie pasodino tarą. (Taras — lotyniškai Colocasia esculen- 
ta — augalas su krakmolingomis šaknimis, pagrindinė me- 
laneziečių žemdirbių kultūra). Tarui išdygus ir subrendus, 
buvo užmušta ir suvalgyta sekanti kaimo šeima, jos tro- 
belė sunaikinta, o vieta, kur ji stovėjo, paversta lauku. 
Šitaip metai po metų truko bausmė, kol visas kaimas pa- 
virto taro lauku. 

Iš kaimo, iš visų pusių apsupto galingos genties valdų, 
niekam nepasisekė pabėgti. Nelaimingiesiems kaimo gy- 
ventojams, kuriuos lydėjo Namoso vado prakeikimas, ne- 
beliko nieko kito, tik baimingai stebėti, kaip auga ir tarps- 
ta taras, nelyginant pasakų slibinas, reikalaująs baisios 
duoklės iš sekančios šeimos. 

Fidžiečių vadams dažnai dovanų ar duoklės pavidalu 
būdavo įteikiamas įvairus maistas. Paprastai tai būdavo 
taras arba jamsas (kitos rūšies krakmolingas augalas). Ta- 
čiau tokiais atvejais būdavo pridedamas ir jaunas vyras. 

Dar vienas klausimas. Kai kurie fidžiečių vadai žmonių 
mėsą vertindavo kaip skanėstą, kaip atskirą valgio patie- 
"kalą. O kaip būdavo, kai gentis nekariaudavo, iš kur jie 
gaudavo žmogienos? Tada vadai neretai aukodavo savo 
genties žmones arba žudydavo baltuosius belaisvius. 

Kai kurie vadai, pripratę prie žmogienos, jau iš anks- 
to numatydavo aukas, kurios turėjo būti užmuštos ir su- 

valgytos, jei nebūtų gauta pakankamai maisto įprastu ke- 
liu — kilus karui. Kai kada tai būdavo savos genties žmo- 
nės, kai kada — kaimyninių silpnų genčių, atkampių kal- 
nų kaimelių ar kurios nors artimos salelės gyventojai. 

Klausimas. Taigi žmogėdriškumas Fidžyje buvo gana 
paplitęs. Tačiau ar jis buvo paplitęs tarp visų šalies gy- 
ventojų? Toli gražu ne. Daugelyje genčių tai buvo tik pri- 
vilegijuotų žmonių paprotys. Visų pirma tai buvo vadai, 
genties kariai, pagaliau žyniai, kuriems paprastai atiduo- 
davo galvas. Eiliniai genties nariai nedalyvaudavo žmo- 
gėdriškose puotose. 

Klausimas. Ar buvo valgoma moterų mėsa? Taip. Kai 
pritrūkdavo vyrų belaisvių, buvo užmušamos moterys. Vi- 
ti Levu saloje girdėjau pasakojimą apie vado žmoną, kurią 
praeito šimtmečio pirmoje pusėje vyras buvo nuteisęs 
mirti. Žmona pati prinešė malkų, paruošė prieskonines 
daržoves, paprastai valgomas prie mėsos. 

Atsisveikinant su tais makabriškais pasakojimais, už 
kuriuos silpnesnių nervų skaitytojus dar sykį atsiprašau, 
gal reikėtų priminti, kad Fidžyje žmonės (ypač našlės) daž- 
nai mirdavo nuo kitų rankos savo valia. Mat, Viti Levu 
gyventojai tikėjo, kad Žmogus tuoj pat po mirties paten- 
ka į Kitą pasaulį, kur ir toliau gyvena — taip pat, kaip že- 
mėje. Niekas nenorėjo atsidurti toje laimingoje pomirti- 
nėje šalyje visai persenęs. Todėl pagyvenę žmonės leis- 
davo savo draugams ar giminaičiams „laiku“ save nužu- 
dyti. 

Vienas pirmųjų europiečių, grįžusių iš Fidžio, jūreivis 
Viljamas Lokerbajus, kurį kapitonas pasiuntė pasižvalgyti 
po Viti Levu salos gilumą ir, ilgesnį laiką jam negrįžus, 
paliko saloje, prisiminė, kaip jo akyse buvo nužudyta se- 
nyva moteris. Nieko nenutuokdamas, jis pažadėjo atiduoti 
vadui viską, ką turėjo, už vargšės senutės gyvybę. Tačiau 
vadas griežtai atsisakė: kuriems galams tai moteriai dabar 
gyventi, o paskui, pomirtiniame gyvenime, amžinai ken- 
tėti? 

Tačiau jau laikas užbaigti tą „informacinį pasikalbėji- 
mą“. Pasikalbėjimas ne iš maloniųjų, tačiau jis reikalin- 
gas, norint suprasti, kokį lemtingą vaidmenį suvaidino šis 

paprotys Fidžio salų gyvenime ir kodėl visas salynas buvo 
pavadintas Žmogėdrų salomis. 

Baisus kanibalizmo gandas atgrasino nuo Fidžio krantų 
ir kitų Melanezijos salų jūrininkus ir tyrinėtojus ilgiems 
dešimtmečiams. Dar Kukas, garsus keliautojas, kuris savo 
trečiosios kelionės po Ramųjį vandenyną metu buvo čia 
trumpai sustojęs, pradėjo savo dienoraštį tokiais žodžiais: 
„Vietiniai čiabuviai yra baisūs žmogėdros... jie suvalgo 
nugalėtus priešus...“ 

Tačiau Žmogėdrų salas atrado ne Kukas ir ne koks ki- 
tas garsus jūrų keliautojas. Tikriesiems Fidžio atradėjams 
buvo skiriama taip maža dėmesio, kad šiandien nežinome 
nė jų pavardžių. Tėra žinoma, kad tie vyrai, plaukę šku- 
na „Argas“, pateko į Fidžio salyno vandenis per nelaimin- 
gą atsitiktinumą. Laivas, pavadintas gražiu graikišku var- 
du, gabeno ne argonautus į Kolchidę, o nusikaltėlius į 
Australijos kolonijas. Tas pats laivas pristatydavo į šias 
nesvetingas vietas maisto produktus, 

Paskutiniąją škunos kelionę prieš laiką užbaigė baisus 
Ramiojo vandenyno taifūnas, kurio metu „Argas“ išklydo 
iš savo įprastinio kurso ir užšoko ant aštrių koralų rifų. 
Dalis įgulos, išlikusi tik per stebuklą, sulipo į gelbėjimo 
valtis ir pasiekė krantą. 

Žinome, kas laukė Žmogėdrų salose išsigelbėjusių jū- 
reivių, iš kurių „supykę dievai“ atėmė laivą. Vienok ,Ar- 
go" jūreiviai nebuvo nei užmušti sunkiomis kuokomis, nei 
suvalgyti. Tatai, kad jiems pavyko laimingai pasiekti 
krantą, buvo ne vienintelis šios neįtikėtinos istorijos ste- 
buklas. Tą naktį, kai išsigelbėjusieji išlipo į krantą, visą 
Žmogėdrų salų padangę nutvieskė nuostabi auksinė žvaigž- 
dė — meteoras, toks milžiniškas ir toks nepaprastas, kad 
fidžiečiai jį palaikė dievų ženklu, pranašaujančiu kokį 
nors nepaprastą įvykį. Tas įvykis ir buvo baltųjų vyrų 
atvykimas. 

Tačiau ir čia dar stebuklai nesibaigė. Tuo pačiu me- 
tu, kai jūreiviai susitiko su fidžiečių kariais, įvyko dar 
kažkas labiau neįtikėtina. Prasiskleidė debėsys, ir žemėn 
pradėjo kristi mažos kruopelės. Fidžiečiai niekada nieko 
panašaus nebuvo matę ir nežinojo, ką tatai galėtų reikšti, ' 

Nežinojo, tačiau spėliojo. Tos baltos kruopelės — tai 
žvaigždutės, jos tokios pat baltos, kaip keistųjų svetim- 
šalių oda. Baltąsias žvaigždes bus pasiuntę iš dangaus bal- 
tieji dievai baltųjų vyrų apsaugai. Baltosios žvaigždutės 
užbaigė tai, ką pradėjo auksinė žvaigždė. Jos apsaugojo 
nelaiminguosius nuo melaneziečių kuokų ir plačiai atvėrė 
jiems vartus į Fidžio salą. 

Taigi ne Kukas, ne Tasmanas, bet tie „Argo“ laivo jū- 
reiviai, kurių vardų mes beveik nežinome, atrado euro- 
piečiams Žmogėdrų salas. Sudužusio laivo jūreiviai paskli- 
do po Fidžį, tapo savo karingų šeimininkų vadais, kari- 
niais patarėjais, čiabuvių moterų valdovais ir vyrais, dau- 
gybės vaikų tėvais ir tikrais Žmogėdrų salų atradėjais. 


2. JANGONOS SKONIS 


Iš Žmogėdrų salų, kur auginama aukščiau minėtoji jan- 
gona, į Europą sugrįžo tik vienas vienintelis vyras. Sugrį- 
žo dėl to, kad Fidžyje surado aukso. Dėkingi plėšikai, iš- 
vogę jūreivio surastą auksą, įamžino jo vardą. Tas iš 
Žmogėdrų salų sugrįžęs jūreivis buvo Oliveris Sleteris. 

Lobiai, kuriuos Fidžyje surado Sleteris, atkreipė pa- 
saulio dėmesį į Žmogėdrų salas ir aplamai į Melaneziją. 
Tų lobių istorijos sudomintas, ir aš tenai išsiruošiau. 

Tad mintimis grįžtu atgal į mūsų laivą, kuris mane ir 
keletą kitų keliautojų neša prieš vandeningosios Revos 
srovę į Viti Levu gilumą. Žaliose jos pakrantėse matau 
kaimus — lygiai tokius pat, kokie jie buvo prieš šimtą, 
pusantro šimto metų, kai čia skverbėsi pirmieji baltaodžiai. 

Pagaliau mūsų palydovas sustabdo luotą — mes jau 
esame Nakamakamoje. Kaime jau mūsų laukiama. Toje 
vietoje, kur sustoja luotai, susirinko dešimtys vyrų ir mo- 
terų, apsirengusių ilgais palaidais apdarais, vadinamais su- 
lu; kai kurie jų — labai ryškios spalvos. Tarp pasitinkan- 
čiųjų yra ir Nakamakamos vadas. Jis kviečia mane ir ki- 
tus svečius, atvykusius iš Suvos į savo namus, pasižiūrėti 
meke — senovinių karių šokių. 

Iš erdvaus trobesio, stovinčio ant supilto kalnelio (ma- 
nau, kad taip yra pabrėžiama vado visuomeninė padėtis), 
pereiname į kitą pastatą, kurį galima būtų pavadinti „vi- 
suomeniniu"“ arba „vyriškuoju“ namu. Tai — ant stulpų 
pastatyta pastogė, dengta pando lapais. Suplūktos grindys 
išklotos gražiai išdabintais plaušiniais dembliais, ant kurių 
susėda vyrai, susirinkę į savo kasmetinę šventę. Ji prasi- 
deda jangonos apeigomis. 

Šventoji jangona šiandien pasveikins ir keletą svečių 
iš Suvos — vienas jų net ne iš Suvos ir ne iš kurio kito 

Fidžio miesto, o iš tolimojo Europos žemyno, iš Čekoslo- 
vakijos. Šis svetys, kuris čiabuviams atrodo dar egzotiš- 
kesnis, negu jie jam, ir turi pradėti apeigas. 

Bet pirmiausia turiu pasakyti, kas yra toji jangona. Tai 
yra gėrimas, pagamintas iš tam tikros rūšies Ramiojo van- 
denyno salų augalo (piper methysticum) šaknų, sutrintų 
į miltus. Kitose Okeanijos salose jangonos šaknis yra 
kramtoma. O Fidžyje tai — mėgstamiausias gėrimas. Taip, 
kaip tarp Peru indėnų paplitusi koka, kai kurių rytiečių 
tarpe — betelis, o baltųjų šalyse — mažiau kenksminga 
kava, taip Fidžyje — ir mažesniu mastu visoje Okeanijo- 
je — paplitusi jangona. 

Jei jau prisiminiau kavą, tai turiu pasakyti, kad kito- 
se Okeanijos vietose jangona yra žinoma „kavos“ vardu. 
Ramiojo vandenyno kava nėra tokia žalinga, kaip jos gar- 
sioji bendravardė. Priešingai, jangona žadina apetitą, ra- 
mina, gaivina, mažina kūno svorį, o ypač — kas yra labai 
vertinama šiose tropinėse šalyse — malšina troškulį. 

Asmeniškai aš jangonos per daug nemėgau, nors Okea- 
nijoje dažnai tekdavo ja gaivintis. Po pirmo išgerto puo- 
delio man visad „sutraukdavo“ liežuvį. Jos skonio nemo- 
kėčiau tiksliai nusakyti. Jangona yra kartoka, o jos kva- 
pas kartais man primindavo pigaus ištirpusio muilo kvapą. 

Šiaip ar taip, tas muilingas nuoviras yra mėgiamiau- 
„sias visų fidžiečių gėrimas. Jangona maloniai svaigina. Jos 
poveikį per visą savo buvimo laiką Fidžyje pajutau tik 
vieną sykį. Taip atsitiko dėl to, kad paprastai gerdavau 
mažos koncentracijos gėrimą. Tuo atžvilgiu jangona yra 
ypatinga. Jei visą gyvenimą gersite silpną (skystą) jango- 
ną, nepajusite jokių pasekmių, sveikatai ji nepakenks. Vie- 
ną kartą man buvo patiektas labai stiprus gėrimas, pa- 
ruoštas ne iš dažniausiai naudojamų džiovintų šaknų, bet 
iš šviežių, kurios čia vadinamos na vu ndroka. Tada pir- 
mą ir paskutinį kartą apgirtau nuo jangonos. 

Koks jausmas apėmė mane, „apsigėrus jangonos“? Pir- 
miausia, aš visiškai nesijaučiau „girtas“. Priešingai, man 
atrodė kad mano smegenų veikla tapo geresnė, negu nau- 
dojant fenmetraziną (tik vėliau man pradėjo skaudėti gal- 
vą ir iš lengvo pykinti). Užtat galūnės, ypač kojos, pasi- 
darė kaip medinės. Tas savotiškas girtumas apriboja rau- 

menų veiklą. Negalėjau pajudėti, tačiau savijauta buvo 
visai gera. 

Kadangi jangona mane taip paveikė pirmą ir paskutinį 
kartą, „šventasis“ gėralas nepadarė man žalos. Fidžyje te- 
ko sutikti ir tikrų girtuoklių. Tie chroniški jangonos gėrė- 
jai serga sunkia liga, kurios čekiško pavadinimo nežinau 
(tidžiečiai ją vadina kani). Liga veikia akis ir ypač odą. 
Jangonikams iš akių ir odos išsiskiria savotiškas gelsvas 
džiovinantis skystis. Manau, kad chroniškas stiprios jan- 
gonos gėrimas sukelia ir daugelį kitų odos ligų, dėl kurių 
taip kenčia fidžiečiai. 

Taigi „šventasis“ gėrimas gaminamas iš sutrintos taip 
pat vadinamo augalo šaknies. Šiandien, kiek teko įsitikin- 
ti, laukinė jangona Fidžyje beveik neauga. Daugiausia jas 
augina pagrindinės Viti Levu salos vidurio Namoso kal- 
nų gyventojai. Geriausia, stipriausia ir „švenčiausia“ jan- 
gona čia yra laikoma ta, kuri sodinama „švenčiausioje“ 
Fidžio saloje. Čia ji vadinama beze, ir apie ją dar bus 
kalbama. 

Jangonos lapai yra tamsiai žali arba rusvi. Mane kaip 
ir fidžiečius labiausiai domino to augalo šaknys. Šaknies 
vidurinė dalis yra geltona, tikriau, baltai geltona. Vieno 
augalo šaknys sveria nuo vieno iki aštuonių kilogramų, 
tačiau sudžiovintos netenka pusės savo svorio. Krūmai, ku- 
riuos esu matęs Viti Levu saloje, paprastai esti apie 2 met- 
rus aukščio. 

Jangoną auginti nėra paprasta, ji reikalauja nuolati- 
nės priežiūros. Gerai paruošta, įdirbta dirva tręšiama kal- 
kėmis, gautomis iš kriauklių arba jūros koralų. Seniau, 
kiek žinoma, jangonos laukai kai kuriose srityse buvo da- 
linami į tris dalis. Pirmojo sklypo derlius priklausė die- 
vams — žynių ir gydytojų globėjams, antrojo — miegą 
sergstinčioms dievybėms, ir tik paskutine, trečiąja dalimi 
galėjo pasinaudoti tas, kuris lauką dirbo. 

Nors šiandien fidžiečiai neskiria dievams didesnės lau- 
kų derliaus dalies, jangonos vietinės produkcijos nebeuž- 
tenka dėl augančio pastovių alkoholikų skaičiaus. Vieti- 
niai gyventojai dažnai vartoja apeigoms ne savo išaugin- 
tas šviežias šaknis, o džiovintas, kurių daug esu matęs di- 
delėje Suvos turgavietėje. Tos saulėje džiovintos šaknys 


18 


(fidžietiškai vu singana) yra atvežamos į Suvą iš Polinezi- 
jos salyno, Samoa salos. Čia jangonos šaknys yra kram- 
tomos, o ne naudojamos gėrimui gaminti. 

Daugelis šio gėrimo paruošimo būdų Fidžyje jau be- 
veik pamiršti. Beveik ten pat, kur mes apsistojome, kiek 
tolėliau Revos aukštupio link, yra išlikęs vienas, tikrai 
primityvus, paruošimo būdas. Plūktoje asloje iškasama 
negili, tačiau gana plati duobė, kurią žynys iškloja milži- 
niškais Fidžio lelijos (alocassia edulis) lapais. Ant jų už- 
barstomos sutrintos jangonos šaknys. Vienas iš apeiginin- 
kų atneša bambukinį indą, iš kurio lėtai išpila vandenį į 
duobę, rūpestingai rankomis maišydamas gėrimą. 

Kai gėrimas jau pagamintas, žynys pasimeldžia, į apei- 
gų būstą įžengia vadas kartu su kitais apeigose dalyvau- 
jančiais vyrais, sugula ant pilvų aplink „indą“ ir siurbia 
iš jo jangoną tol, kol išgeria visą gėrimą. 

Anksčiau Revos aukštupio kaimuose jangonos netrin- 
davo ant akmeninio padėklo, kaip šiandien, bet atiduoda- 
vo ją jauniems žyniams, kurie šaknį kramtydavo, o su- 
kramtę išspiaudavo į „indą“. 

Jangonos apeigos, kurios anksčiau vykdavo šventyk- 
lose, šiandien vyksta arba genties tarybos name arba tie- 
siog lauke. Senais laikais tokios ceremonijos vykdavo ir 
kitose vietose. Apie vieną tokią vietą sužinojau, pamatęs 
Suvos etnografiniame muziejuje keistą indą, kuris savo 
forma labai skyrėsi nuo dabartinės Fidžio keramikos. Pro- 
fesorius Palmeris man paaiškino, kaip šis mane sudominęs 
indas pateko į jo rinkinius. Muziejui jį padovanojo mi- 
sionierius Ginaras, kuris prieš keletą dešimčių metų gyve- 
no pietrytinėje Viti Levu dalyje. Jo misijos apylinkėje bu- 
vo garsus bananų gojelis, vadinamas Na nganga, kurį 
prieš keletą šimtmečių — niekas jau nebežinojo kodėl — 
žyniai buvo paskelbę tabu (uždrausta vieta). Kas gi kitas 
galėjo panaikinti kažkada žynių paskelbtą tabu, jei ne 
„dabartinis žynys" — misionierius? Taigi kaimo gyventojai 
paprašė tėvo Ginaro, kad jis ką nors sugalvotų dėl šio pa- 
goniškojo gojelio, kurio vaisiai taip visus viliojo. 

Misionierius „panaikino tabu“ ir pats pirmasis įžengė 
į uždraustą vietą. Jis tuoj pat suprato, kodėl Na nganga 
buvo tabu. Gojelyje buvo dvi eilės akmeninių stulpų, ant 

kiekvieno jų buvo padėta po indą, tokį, koks dabar eks- 
ponuojamas Suvos muziejuje. Indo dugne buvo matyti ne- 
švarių nuosėdų — tai jangonos nuoliekų pėdsakai. 

Pagoniškasis tabu, Na ngangos bananų gojelis, vėl ta- 
po prieinamas kaimo gyventojams, ir jie galėjo naudotis 
jo vaisiais. Tačiau ką daryti su jangonos likučiais ir in- 
dais? Po ilgų svarstymų kaimiečiai nunešė juos į kalnus, 
ten, kur prasideda džiunglės. Tačiau vieną jangonos indą 
jie padovanojo tėvui Ginarui, o šis perdavė jį Suvos etno- 
grafiniam muziejui, kur aš jį ir pamačiau. 

Iš tos keistos jangonos šventyklos Viti Levu saloje iš- 
liko tik tas nepaprastai įdomus degto molio indas, kuris 
šiandien yra muziejaus rinkinio pasididžiavimas. Kita taip 
pat nepaprasta jangonos šventykla buvo Najau saloje, 
esančioje rytinėje Fidžio dalyje. Apeigos čia buvo atlie- 
kamos giliame, pailgame urve, kur, esą, gyvenęs pats gen- 
ties vadas. 

Jangonos ceremonijose Najau saloje galėjo dalyvauti 
tik artimiausi vado giminaičiai. Į urvą, kuriame vykdavo 
apeigos, švento augalo šaknis atnešdavo toms pareigoms 
išrinktos merginos, tiksliau sakant, skaisčios mergelės. Rei- 
kia pasakyti, kad senais laikais Fidžyje merginos savo 
skaistybę viešai demonstruodavo: nešiodavo ties smilki- 
niais po 10—12 plonų kasyčių, kurias, skaistybę praradu- 
sios, išpindavo. Netekėjusi mergina, kuri neprivalėjo būti 
skaisti, nuo ištekėjusių moterų skyrėsi ne tik šukuosena, 
bet ir apsirengimu. Medžio luobų juostos, kurias jos ne- 
šiodavo ant šlaunų, netekėjusių moterų buvo daug ilges- 
nės, kaip ištekėjusių. 

Dvylika parinktų Najau salos mergelių šešiomis poro- 
mis įeidavo į urvą ir priklaupdavo. Pirmos keturios poros 
nešdavo degančius žibintus, kitos — šventąją šaknį. Žibin- 
tų nešėjos prasiskirdavo, o keturios gražiausios mergelės 
kuo pagarbiausiai keliais prieidavo prie tanoa — indo, ku- 
riame gėrimas būdavo maišomas. Atidavusios šaknį, mer- 
gelės atbulos, nukreipusios akis į genties vadą, keliaklups- 
čia išeidavo iš urvo. Po to išrinktieji vyrai pradėdavo 
ruošti gėrimą. 

Pirmąsyk išvydęs jangonos apeigas, iškart jomis susi- 
žavėjau. Žinau vienintelę ceremoniją pasaulyje, kuri ga- 

lėtų prilygti jangonos apeigoms — tai garsioji „arbatos gė- 
rimo ceremonija“ Japonijoje. 

Aš — iš toliausia atvykęs Nakamakamos svečias. Tad 
turiu, prieš prasidedant apeigoms, įteikti dovaną Naka- 
makamos šokėjams. Kokia dovana Fidžyje tinkamiausia? 
Savaime suprantama, jangona. Perduodu vadui — buli — 
keletą stambiai sutrintų jangonos šaknų, suvyniotų į baltą 
medžiagą. Kadangi žinau tik keletą fidžietiškų žodžių, sa- 
kau svečiui būtiną kalbą angliškai. Čia, britų kolonijose, 
angliškai supranta gana daug žmonių. Pareiškiu esąs lai- 
mingas, galėdamas matyti narsiuosius Revos pakrančių 
karius, jų genties šokius, jų puikų kaimą ir, kaip savo pa- 
garbos pareiškimą jų genčiai, perduodu Nakamakamos va- 
dui ir jo žmonėms šventąją šaknį. 

Dovana priimta, ir jangonos apeigos gali prasidėti. Na- 
kamakamoje vietiniai gyventojai yra išlaikę klasikinę jan- 
gonos gaminimo ir patiekimo formą. Man žinoma, kad 
anksčiau apeigos atskirose salyno dalyse buvo atliekamos 
skirtingai. Per paskutinįjį šimtmetį visi tikintieji fidžiečiai 
gamina ir patiekia šventąjį gėrimą taip, kaip visais laikais 
tai buvo daroma Mbau saloje. Taip atsitiko ne dėl religi- 
nių arba kultūrinių, o grynai dėl politinių priežasčių. Mbau 
sala, kurioje taip pat esu buvęs tos kelionės metu, praei- 
tame šimtmetyje išsikovojo pirmaujančią padėtį visame 
Fidžyje ir primetė salynui ne tik savo valdžią ir dialektą, 
bet ir na veingaravi vakaluranga — savo apeigų formą. 

Toks jangonos paruošimo būdas pirmiausia reikalauja 
absoliučios tylos. Tad nuo tos akimirkos, kai įteikiau savo 
dovaną ir apeigos prasidėjo, niekas nedrįso net sušnibž- 
dėti. 

Sukryžiavęs kojas, atsisėdau ant pakloto demblio gen- 
ties tarybos namuose. Apeigos dalyviai sėdi dviem atski- 
romis grupėmis. Priekyje — grupė vyrų, kurie paruošia 
jangoną ir vadovauja apeigoms. Už keleto metrų nuo jų 
sėdime mes, šios dienos iškilmių svečiai, o taip pat ir kiti 
genties nariai. „Žiūrovai“ visiškai pasyvūs, viskas vyksta 
„scenoje“. Jangonos apeigų pradžia man priminė katali- 
kiškas mišias. Tik jas laiko vienas kunigas, tuo tarpu čia 
matome keletą „aktorių“. 

Pirmoje „scenos' eilėje sėdi vadas. Pats buli apeigų 
neatlieka, tai daro keletas kitų vyrų iš garbingiausių gen- 
ties šeimų. Kairėje jų grupės pusėje sėdi vadinamasis na 
tu yangona — „jangonos taurės nešiotojas“, viduryje — na 
ndau lose yangona — „jangonos maišytojas“. Abiejose 
na livi wai, „vandens nešiotojas“, arba „vandens pilsty- 
tojas“. 

Šie vyrai — gėrimo maišytojas, jangonos taurės nešio- 
makamos apeigų metu vaidina svarbiausią vaidmenį. Už 
jų dar sėdi choras — merginų būrys, kuris vėliau, po įžan- 
ginės dalies, per visas apeigas gieda jangonos himnus. O 
tuo tarpu — kapų tyla, baiminga tyla. 

Prieš pagrindinius „veikėjus“ pastatyta tanoa, gan di- 
delis medinis indas, padarytas iš vieno nepaprastai kieto 
medžio gabalo. Inde, pastatytame ant trikojo, taisomas 
šventasis gėrimas. (Tanoa yra taip pat Fidžio salų simbo- 
lis. Dar visai neseniai buvo baudžiamas mirtimi kiekvienas 
apeigų dalyvis, kuris nors ir atsitiktinai peržengdavo ne- 
matomą, įsivaizduojamą liniją, jungiančią vadą su šiuo 
indu.) 

Prieš tanoa dabar sėdi „jangonos maišytojas“ ir, rit- 
mingai brūkšėdamas, trina augalo šaknį. Po to keliaklūps- 
čias priartėja prie „vandens pilstytojo“, o šis pamažu pri- 
pila indą vandens, atsinešto bambukiniame inde. Sutrintą 
šaknį, suvyniotą į kažkokį audeklą, „,„maišytojas“ skalauja 
ir minko vandenyje. Įdomu, kad dar šiandien fidžiečiai 
vyrą, atliekantį šias apeigas, laiko nepaprasta būtybe. Jei 
na ndau lose yangona atliktų kurį nors judesį netiksliai, 
turėtų tuojau pat palikti apeigų namus, kitaip visus apei- 
gų dalyvius ištiktų nelaimė. 

Šiandien viskas vyksta kuo puikiausiai. Ir štai „jango- 
nos mMaišytojas“ jau gali pakelti akis nuo tanoa, atsisukti 
veidu į vadą ir prakalbėti. Jis sako: „Sa lose saka oti na 
yangona“ — „jangona jau sumaišyta, pone“. Tai reiškia, 
kad ši apeigų dalis, tai yra gėrimo paruošimas, pasibaigė. 

Įtampa, su kuria iki šiol stebėjau šias nebylias apeigas, 
dabar atslūgo. 

Vadas atsako: „Gerai.“ Tada „jangonos maišytojas" ir 
kita staigmena. Iki šiol visi sėdėjo. Po to vienas iš „vei- 
kėjų“ atsistoja. Taip, tai — na tu yangona —,jangonos 
nešiotojas". Tik dabar pastebiu, kad jis apsirengęs ir pasi- 
puošęs prašmatniau, negu tie, kurie taisė gėrimą. Jo sijo- 
nas iš nuostabių spalvotų lapų, apsijuosęs jis išmargintu 
plaušiniu diržu. Diržas už nugaros surištas dideliu mazgu. 
Juo didesnis mazgas, tuo aukštesnė „jangonos nešiotojo“ 
visuomeninė padėtis gentyje. Viršutinė kūno dalis ištepta 
kokoso aliejum, veidas, ypatingai akiduobės, nudažytas 
juodai. Savo apdarų puošnumu ir orumu na tu yangona 
(bent šiuo metu) pralenkia ir Nakamakamos vadą. Jo uż- 
davinys paduoti vadui bilo. Tanoa nešinas, jis prieina prie 
vado iš užpakalio ir paduoda jam bilo. Bilo yra indas, pa- 
darytas iš pusės kokoso riešuto kevalo. Sklidiną kokoso 
kevalą vadas išgeria vienu atsikvėpimu. 

Kitą indą na tu yangona atneša man. Noriu ar nenoriu, 
turiu jį vienu ypu išgerti iki dugno. Kai tik išgeriu ir pa- 
keliu galvą, visi apeigų dalyviai lyg susitarę suploja ran- 
komis vieną kartą. Tas suplojimas vadinamas dhambo. 
Dabar vėl mano eilė: turiu patvirtinimui pasakyti maka — 
„išgerta“. 

Šios apeigos kartojamos tol, kol visi išgeria. Tatai trun- 
ka ištisą valandą. Taip pat iškilmingai fidžiečiai gerdavo 
jangoną ir prieš dešimtį, ir prieš šimtą metų. Taip pat gar- 
bindavo ir garbina jangoną ir kitų Melanezijos salų gy- 
ventojai. 

Mane visada domino tas faktas, kad narkotiniai auga- 
lai daugelyje primityvių tautelių taip artimai susiję su jų 
religiniais samprotavimais, dvasine kultūra ir socialiniu 
gyvenimu. Domėjausi Arizonos indėnų vartojamu pejotlu, 
Amerikos pietrytinės dalies ir Floridos „juoduoju gėrimu“, 
savo kelionės metu Kuboje rinkau duomenis apie „„dieviš- 
kuosius cochobos miltelius“, o Meksikos indėnų tarpe — 
apie paslaptingus „šventuosius grybus“ ir jų sukeliamas 
haliucinacijas. 

Nakamakamoje paragavęs jangonos, susidomėjau tuo 
Fidžyje ir visoje Melanezijoje gerbiamu augalu ir iš jo 
gaminamu gėrimu. 

Ir dabar, prisiminęs jangonos apeigas, kuriose man pir- 
mąkart teko dalyvauti, norėčiau papasakoti ir visa kita, 
ką apie tą „šventą“ augalą sužinojau. Kad jangona fidžie- 
čiams nėra paprastas šakniavaisis, rodo ir jų įsitikinimas, 
kad ji, esą, auganti ne nuo „pasaulio pradžios“, kaip visi. 
kiti augalai, o nuo to laiko, kai mirė jaunas, gražus vadas 
Rangona. Vos tik palaidojus mirusį, ant jo kapo išdygo ža- 
lias jangonos daigas. Iš Rangonos vardo atsirado ir augalo 
pavadinimas. 

Fidžiečiai man pasakojo, kad vadai, kurie nuo seniau- 
sių laikų žinojo ir perdavė kitoms kartoms jangonos ri- 
tualo paslaptį, kildino save iš aukščiausiojo dievo Ndegei. 
Taigi jangona laikoma „kilmingų“ augalu. Gėrimo gami- 
nimas ir visa, kas su juo susiję, gali vykti tik dalyvaujant 
vadams. Ir priešingai, kiekvienas svarbesnis įvykis fidžie- 
čių vado gyvenime yra visada atžymimas jangonos gėri- 
mo apeigomis. 

Visame Fidžyje iki šiol giedami himnai to augalo gar- 
bei. Vienas jų išvertus skamba šitaip: 


Miegok, miegok naktį, sapnuok iki aušros, 

bet saulė jau leidžiasi į debes|, 

ir todėl Jjangonos šaknis iškasama ir sutrinama, 
ir bus pakabinta ant langakali medžio šakos. 
Nuimkite tanoa, 

paruoškite jangoną, nuvalykite ją... 


Nieko nuostabaus, kad jangona, išdygusi ant vado 
kapo ir pradėta garbinti gentyje, kurios pirmtakas buvo 
vyriausias fidžiečių dievas — gyvačių dievas, vaidino Ir 
dalinai iki šiol vaidina didelį vaidmenį fidžiečių medici- 
noje. Nakamakamoje ant vienos trobelės stogo kartą esu 
matęs kūpsant vešlų jangonos kerą. Šventasis augalas ten 
būsiąs tol, kol sergantis trobelės šeimininkas, stogadengys, 
visiškai pasveiksiąs. Jangona magiškai apsauganti ligonį 
ir jo trobelę. 

Augalui tačiau priskiriamos ir įvairios gydomosios bei 
sveikatai naudingos savybės. Man žinoma, kad Viti Levu 
gyventojai jangonos gėrimą vartoja kaip vidurius liuo- 
suojantį vaistą. Fidžio moterys vartoja jangoną gimdymo 
palengvinimui, o taip pat kaip priemonę, skatinančią bū- 

simos motinos pieno liaukų veiklą. Vyrai gėrimą vartoja, 
norėdami apsisaugoti nuo lytinių ligų, ypač nuo triperio. 

Įdomus yra gydytojų konstatuotas faktas, kad triperis 
Okeanijoje paplitęs labiausiai tose vietose, kur jangona 
negeriama arba geriama mažais kiekiais. Fidžiečių įsitiki- 
nimu, jangona gydo ne nuo kurios nors vienos ar kitos 
ligos, o nuo visų ligų — nelyginant koks penicilinas, Gy- 
dytojo rolę paprastai atlieka bete — žynys. Tačiau žyniai, 
beje, ne tik jie, vartoja jangoną ir kitiems tikslams. Fidžy- 
je dažnai teko girdėti apie apeigas, vadinamas sova yan- 
gona. Esą, tų apeigų metu, kurias dažniausiai atlieka ne 
žyniai, o patys kaimo gyventojai, žinantieji „juodosios 
magijos“ paslaptį (ne kiekvienas kaimas arba gentis ją 
žino), jangona padedanti ne išgydyti, o nužudyti žmogų. 
Jei kas nors norįs ką nužudyti, turįs nueiti pas žynį ir pa- 
dovanoti jam tkambuu — ištrauktą dantį. Už tokį standar- 
tinį mokestį burtininkas kartu su savo „„užsakovu“ ateinąs 
prie numatytos aukos protėvio kapo. Ant to kapo žynys 
išpiląs namuose be liudininkų pagamintą jangoną. Pilda- 
mas „šventąjį“ gėrimą, žynys keletą kartų turįs pakartoti: 
„Viešpatie, štai tau jangona už... (čia įterpdavo aukos var- 
dą), nubausk jį, o viešpatiel“ Žynys aukojąs jangoną kiek- 
vieną naktį — tol, kol auka numirštanti. Po to atliekamas 
paskutinis aukojimas, kaip padėka už išklausytą prašymą. 

Ant kapų fidžiečiai atlieka dar kitas apeigas, kurių me- 
tu irgi naudojamas šventasis gėrimas. Tos apeigos vadi- 
namos „jangonos užpylimu“. Salose yra buvęs, o kai kur ir 
iki šiol išlikęs paprotys laidoti šeimos galvą po trobelės 
grindimis. Kad mirusiojo dvasia netrukdytų gyviems, virš 
laidojimo vietos buvo aukojama jangona. Kolonijinė val- 
džia, žinoma, uždraudė laidoti mirusiuosius trobelėse arba 
netoli jų. Misionieriai taip pat ragino savo „aveles“ laido- 
ti mirusius karstuose. Dabar fidžiečiai dažnai šias pago- 
niškas apeigas atlieka krikščioniškose kapinėse. 

Betgi į Nakamakamą aš atvykau pasižiūrėti meke, fi- 
džiečių karių šokio. Vadas atsistoja, visi pasitraukiame į 
šalį. Šventės gėrimas išgertas. Jangonos apeigos baigėsi, 
ir po valandos pamatysime tą garsųjį tradicinį Fidžio sa- 
los šokį. 


3. KARIAI NUO REVOS UPĖS PAKRANČIŲ 


Pasibaigus jangonos ceremonijai, visi vietiniai apeigų 
dalyviai išsiskirstė. Aikštelėje (vadinamoje rara) prieš 
genties tarybos būstą likau aš ir dar keli svečiai, atvykę 
kartu su manimi. 

Rara beveik tuščia, nors šiandien Nakamakamoje šven- 
čiama kasmetinė kaimo šventė ir ta proga vyksta solevu — 
fidžiečių mugė. Skirtingai nuo Vakarų Europos mugių, ku- 
rios paprastai būna daugiau prekybinio pobūdžio, solevu 
yra visų pirma „visuomeninis“, „kultūrinis“ įvykis. Dėl to 
visame kaime jaučiama iškilmių nuotaika. Tai liudija ir 
meke. 

Šis iškilmių šokis, kaip netrukus pastebėjau, nėra pa- 
prastas geros nuotaikos ar džiaugsmo pasireiškimas, — jis 
iš anksto kruopščiai paruošiamas. Nakamakamos vadas 
man vėliau pristatė ir šios dienos iškilmių choreografą. Tai 
jis, šokių vadovas, sukviečia kas vakarą kaimo vyrus ir 
repetuoja šokius, kurie, kaip man atrodo, senais laikais 
turėjo tikslą uždegti kovos dvasia fidžiečių karius. 

Nakamakamos vyrai šios dienos iškilmėms ruošėsi ke- 
letą mėnesių. Šiuo metu, nors netrukus turi prasidėti šo- 
kiai, jie atrodo visiškai abejingi. Sėdi sau aikštelėje ant 
sutrypto žolyno, apsirengę nuostabiais raudonais ir juodais 
pandomo lapų drabužiais ir šnekučiuojasi, visai nekreip- 
dami dėmesio į žiūrovus. Pastarieji visą laiką juos ragi- 
na: „Pradėkite jau, pradėkite!" Vietinis paprotys reikalau- 
ja, kad šokėjai būtų "prašomi. Tik tada, kai į aikštelę 
įžengia pasipuošusios Nakamakamos merginos, vyrai susi- 
žvalgo. Moterys atlieka „muzikinį akompanimentą“. Pa- 
čiuose šokiuose, bent Nakamakamoje, fidžiečių merginos 
retai kada dalyvauja. 

Moterų „orkestras“ dviem bambukinėm lazdom muša 
šokio ritmą. Kai kada „groja“ viena moteris, kai kada — 
visas būrys. Mane nustebino, kad, mušant vienokį ritmą, 
moterys stovėjo, o mušant kitokį — sėdėjo. Toks bambu- 
kinių lazdų „orkestras“ nėra būdingas tik fidžiečiams, kai 
ką panašaus esu matęs ir tolimųjų Havajų salose. 

Pagrindinė rolė šiame moterų orkestre vis dėlto tenka 
vyrui ir jo būgnui lali, kuris yra nekarūnuotas fidžiečių 
muzikos karalius. Šis būgnas, nelyginant koks medinis gon- 
gas, Viti Levu saloje dirbdinamas iš medžio kamieno (pa- 
prastai iš ndilo medžio — calophyllum inophyllum). Naka- 
makamos būgnininkas muša lali dviem palyginti smulkiais 
pagaliukais — ua ua. 

Šiandien lali garsai lydi kaimo žmonių šokius. Dar vi- 
sai neseniai šiandieninių šokėjų ainiai buvo žiaurūs, neper- 
maldaujami kariai. Tad visi ritmai, kuriuos muša Nakama- 
kamos būgnininkas, faktiškai yra kariniai signalai. Signa- 
las „lali ni kambakoro“, kuris yra atliekamas dviem būg- 
nais, pranešdavo apie kaimo apsupimą. Kadangi pasakoju 
apie Žmogėdrų salas, paminėsiu dar vieną karo ženklą — 
„lali ni mbakola“, kuris skambėdavo, kai priešo kario la- 
vonas buvo dedamas ant laužo. 

Galingi būgnai buvo ir psichologinis fidžiečių ginklas; 
jų garsas girdėti labai toli. Šiandien čia, Nakamakamoje, 
didysis lali kviečia į būrį tik šokėjus. Jo garsai ragina, 
pasibaigus pertraukai, grįžti į aikštę prieš genties tarybos 
būstą. Ir tikrai — į aikštelę, sukviesti stiprių, monotoniškų 
lali dūžių, susirinko visi kaimo vyrai. Šit iš savo trobelės 
išeina Nakamakamos vadas, ir, atrodo, meke jau galėtų 
prasidėti. Bet reikia mokytis kantrybės. Kaip ir prieš ke- 
letą valandų, vykstant jangonos apeigoms, kaimas visų 
pirma turi išreikšti pagarbą savo buli. Iš susirinkusių bū- 
rio išeina priekin aiškiai aukštesnio rango vyriškis ir įtei- 
kia vadui savotišką dovaną — taro šakniavaisių ir keletą 
kokoso riešutų. Be šios dovanos (vadinama ji na kena so- 
vasova, arba tiesiog „„auka“) meke negali prasidėti. 

Vadas, priėmęs garbingą dovaną, atsisėda ant žolyno, 
ir nuo šios akimirkos iki iškilmių pabaigos jis jau eilinis 
žiūrovas, toks, kaip aš ir visi kiti, stebintieji iškilmes. Me- 

ke vadovauja kitas Žmogus, tas pats choreografas, kuris 
su kario ištverme rengė savo vyrus šios dienos iškilmėms. 

Vadovas visų pirma apżvelgia savo vyrus, tačiau ne- 
duoda įsakymo pradėti šokių. Orkestras pradeda groti. Su 
orkestro garsais susilieja merginų choras, tas, kuris prieš 
keletą valandų palydejo šventojo gėrimo apeigas. Jango- 
nos ceremonijos metu visi laikėsi labai tyliai. Apeigų „vei- 
kėjai", susikaupusiems žiūrovams stebint, ruošė gėrimą, 
ir tik po kurio laiko suskambėjo pirmoji giesmė. Meke 
vyksta kitaip. Merginos keletą sykių kartoja vakamalo šo- 
kio pirmuosius taktus. Vyrai vis dar nejuda. Lyg ir negir- 
dėtų giesmės. Tik po penkių, o gal dešimties minučių šo- 
kių vadovas sušunka: „Kila kila!” Ir dar sykį linksmai pa- 
kartoja: „Kila kila. Kila kila!” — „Žinau! Žinau tą giesmę!" 
Kaipgi nežinos, juk pagal tą melodiją mankštino savo vy- 
rus keletą mėnesių. 

Dabar eilinis merginų giesmės klausytojas staiga pa- 
virsta vadu. Griežtu balsu, įsakmiai jis rikiuoja šokėjus. 
Skamba įsakymai, kaip per karinius pratimus: „Į priekį! 
Dešinėn! Kairėn!"“ O paskui: „Į viršų! Žemyn! Priklaupti| 
Stoti! Pašokti aukštyn! Dar aukščiau! Baigti! Sustotil" 

Vadovas, choreografas, o kartu ir režisierius pradėjo 
meke šokiu vakamalo. Mat, šis šokis pagal tradiciją, kaip 
ir jangona, skiriamas garbingiausiems svečiams. Vakama- 
lo yra šokis dovana. Malo (kitose tarmėse masi) fidžie- 
tiškai reiškia plaušinę medžiagą, gaminamą visoje Okeani- 
joje iš medžių brazdo. Pasibaigus meke, šokėjai palieka 
svečiams arba vadui (nes vakamalo stebėdavo daugiau 
vadai) savo plaušinius sijonus kaip pagarbos ženklą. 

Anksčiau, kai vakamalo šokdavo moterys, jis baigda- 
vosi dar įspūdingiau. Šokiui pasibaigus, šokėjos nusiriš- 
davo sijonus ir apjuosdavo jais tuos vyrus iš žiūrovų tar- 
po, kurie joms labiausiai patikdavo. 

Šiandien vakamalo šoka vyrai, taigi man neteko ma- 
tyti šio reginio. Ir svečiams šiandien šokėjai nedovanoja 
malo. Bet vis tiek šios iškilmės man ilgai išliks atmintyje. 

Meke yra karių šokis, ir šokiai, kurie seka po sveikina- 
mojo vakamalo, turi aiškiai vyrišką, karišką pobūdį. Va- 
dovas įsako: „Na meke i wau!“ — Šokis su lazdomis!" Ir 
vyrai visi kaip vienas iškelia šį savo nacionalinį ginklą. 

Nakamakamos šokėjų lazdos yra gražiai papuoštos, vie- 
nos įvairiai apipintos, kitos inkrustuotos šviesiomis kriauk- 
lėmis. Skiriasi jos ir savo forma. Vienos lazdos galas bai- 
giasi paprastu rutuliu, kitos — primena lotoso žiedą, dar 
kitos — husitų! kuoką. 

Šokis su lazdomis, žinoma, vaizduoja mūšį. Šokėjai puo- 
la į priekį ir vėl traukiasi, krenta žemėn, keliasi, klaupiasi, 
šoka į viršų. 

Kai šokis baigiasi, sujaudinti žiūrovai palydi šokėjus 
tradiciniais šūksniais: „„Vinaka, vinaka!“ — „Puiku, nuosta- 
bu!” 

Tačiau buvusių karių pasirodymas dar nesibaigia. Po 
šokio su lazdomis seka šokis su ietimis — na meke moto. 
Šokama su dviejų metrų ilgio ietimis. Ietis vyrai laiko de- 
šinėje rankoje, o kairėje — nedidelę vėduoklę, kuri atsto- 
ja skydą. 

Kadangi fidžiečių šokiai yra pantomima — visada 
vaizduoja kokią nors konkrečią gyvenimo sceną — tai ir 
na meke moto atspindi dramatišką mūšį, kurio metu kariai 
kaunasi ietimis. 

Dabar šokėjai padeda ietis į šalį ir pasilieka tik švel- 
nias, nevyriškas vėduokles. Palikę sunkius ginklus, Na- 
kamakamos vyrai gali atsiduoti laisvam, lengvam šokiui. 
Stebėtina, tačiau šokis su vėduoklėmis (na meke iri) iš 
visų tos dienos programos numerių man atrodė pats vy- 
riškiausias ir dramatiškiausias. 

Kadaise Revos pakrančių kariai šokdavo dar vieną 
šokį. Šiuo metu Fidžyje jį atlieka tik negausūs vietiniai 
folkloristiniai ansambliai. Šiandieniniuose meke jis jau 
nebešokamas. Tai — žmogėdrų šokis, arba, pasak fidžie- 
čių, „užmuštųjų valgymo šokis“ (meke ni bokola). 

Šokio džiaugsmas Fidžyje yra vyrų privilegija, mote- 
rys šoka tik labai retais atvejais. Vieną šokį, šokamą mo- 
terų ir vyrų, turėjau galimybę pamatyti, baigiantis naka- 
makamiškajam meke. Seniau jis buvo šokamas švenčių 
mugėse. Vadinamas jis meke ni yau —, turto įsigijimo 
šokiu“, 


! Husitai— čekų reformatoriaus ir kovotojo už Čekijos nepri- 
klausomybę — Jano Huso (XIV—XV a.) pasekėjai. 

Fidžiečių mugėse (solevu) prekiaudavo ne paskiri žmo- 
nės, o visas kaimas, visa gentis. Šokio metu, suprantama, 
mainus atlikdavo vadas. Prieš imdamasis aprašinėti šokį, 
turiu pasakyti, kaip fidžiečiai tada suprasdavo sąvoką 
„turtas“. Auksą, sidabrą, brangakmenius — šias Europoje 
taip branginamas vertybes — jiems pakeisdavo jangona, 
kiauliena ir didžiausiu lobiu laikomas łambua. 

Kas tai yra tambua? Paprastas banginio dantis. Jūros 
gyvūnų dantis Melanezijos gyventojai visada labai ver- 
tino. Pavyzdžiui, Naujuosiuose Hebriduose dar ne taip 
seniai ryklio dantys buvo visuotinai pripažintas vertybės 
matas. Banginio dantis tačiau skiriasi nuo ryklio dantų ir 
kitų panašių melaneziečių „monetų“. Jis yra ne tik ekono- 
minė vertybė, bet ir šventenybė, kuriai priskiriama kaž- 
kokia sunkiai apibrėžiama galia. 

Kai Fidžyje prasidėjo tarptautinė prekyba, banginio 
dantys pateko į Suvos krautuves. Tačiau už dantį, kuris 
krautuvėje kainavo, sakysim, 5 svarus sterlingų, fidžiečių 
kaimuose, mugėse, buvo galima gauti grūdais daug dau- 
giau. Mat, už pinigus pasaulyje gali daug ko įsigyti, o už 
banginio dantį, kuriam priskiriama antgamtinė jėga, Fi- 
džyje gausi visko. 

Tur būt, todėl tambua — pirmoji dovana svarbiausiais 
žmogaus gyvenimo atvejais. Kai žmogus gimsta, šeimos 
nariai duoda banginio dantį vaiko motinos draugams. Tą 
paprotį fidžiečiai vadina rongo-rongo. Anksčiau, jei vyras 
norėdavo vesti ypač kilmingos šeimos merginą, turėdavo 
įteikti išrinktosios tėvams keletą dešimčių dantų. Numirus 
vienam sutuoktiniui, žmona arba vyras duodavo tambua 
mirusiojo giminėms. Jei mirdavo vadas, gentainiai per 
gedulo iškilmes banginio dantis dovanodavo jo palikuo- 
nims, o dalį jų atiduodavo pačiam mirusiajam. Banginio 
dantimi, kurį giminės padėdavo negyvėliui ant krūtinės, 
velionis turėjo apmokėti savo kelionę į mirusiųjų pasaulį. 
Buvo manoma, kad tambua gali apsaugoti žmogų ir nuo 
mirties, kad juo galima išsipirkti nuo bausmės už padarytą 
piktadarybę. 

Tambua lydėjo žmogų nuo pat jo gimimo iki mirties — 
tuokiantis, laidojant,— panašiai kaip katalikų sakramentai. 

Pažymėdami juo svarbiausius gyvenimo įvykius, žmonės 
manė suteiksią jiems aukštesnę prasmę, antgamtinę jėgą. 

Ne kiekvieną banginio dantį fidžiečiai vienodai verti- 
no. Didelis dantis, jų manymu, turėjo daugiau galios, negu 
mažas, tamsesnis buvo labiau vertinamas už šviesesnį, se- 
nas už naują. Beje, buvo vertinamas ne vien jo „amžius“, 
bet ir „turtinga“ praeitis. Esą, kuo daugiau įvykių tambua 
išgyvenęs, tuo didesnė jo galia. 

Nė vienu iš mano nurodytų atvejų banginio dantis ne- 
buvo nupirktas ar parduotas. Vienintelė proga išmainyti 
šį sakramentalų daiktą buvo solevu. Jų metu tambua bu- 
davo mainomi į vietinius dirbtinius, paprastai plaušinius. 
Be to, pagal paprotį tambua atnešdavo į mugę svečiai iš 
kitų kaimų. 

Šis senas šokis, kurį mes dabar matome — jau tik „se- 
nų gerų laikų“ atgyvena. Be vyrų, šokyje dalyvauja ir 
dvi merginos, kurios vaizduoja kalou yaleva — dievaites, 
gyvenančias Revos upėje. 

Mergelės išeina iš savo vandens karalystės priimti do- 
vanų iš žmonių. Kad upės „gdievaitės“ atrodytų lengvesnės, 
joms jau keletą dienų prieš meke neleidžiama nieko imti 
į burną. Laikydamos vienoje rankoje tinklelį, kitoje — 
krepšelį sugautoms žuvims dėti, jos iš lėto artėja į aikšte- 
lės centrą. Abiejose aikštelės pusėse jų laukia Nakama- 
kamos vyrai. Kol kas orkestras ir ansamblis tyli. Paskui 
tyliai nuaidi pirmieji bambukų lazdų dūžiai. Abi šokėjų 
eilės lėtai juda į raros vidurį, kol priartėja viena prie 
kitos per keletą metrų. Vyrai vaizduoja upę, tiksliau, upės 
krantus. O „upe“ eina „dievaitės žvejės"“ ir gaudo, kitaip 
sakant, ima iš vyrų rankų ne žuvis, o banginio dantis. 

Žiūrovai džiūgauja, lyg visa tai būtų tikrenybė, o ne 
žaidimas. Iš pirmo žvilgsnio galėtų pasirodyti, kad mate- 
rialinės gėrybės čia vaidina svarbiausią vaidmenį. Bet tokį 
įspūdį gali sukelti tik šokio pavadinimas. Ir nors visa tai 
vyksta šiandien, kai Fidžyje mokama svarais sterlingų, o 
ne banginio dantimis, svarbiausia čia — šventės džiaugs- 
mas, bendravimo su senais ir naujais bičiuliais džiaugsmas. 

Šiems naujiesiems Nakamakamos šokėjų bičiuliams 
šiandien priklausau ir aš. Pasibaigus meke, Revos pakran- 

čių kariai, lyg burtininko lazdelei mostelėjus, pavirsta 
besišypsančiais šeimininkais, taip svetingai mokančiais 
vaišinti savo bičiulius jangona, vaistažolėmis ir dainomis. 

Revos pakrantėse šiandien aidi paskutinė dainelė, va- 
dinama „Isa Lei“, Ji visada skamba Fidžio salose, kai ski- 
riasi geri draugai. 


4. ŽMONĖS UGNYJE 


Aplankęs Nakamakamos žmogėdrų anūkus, pasibaigus 
jų šokių iškilmėms, grįžau Revos upe Žemyn, į tą pačią 
prieplauką, iš kurios išplaukiau, o iš čia — „šiauriniu ke- 
liu" — atgal į Fidžio salų sostinę Suvą. Visą Viti Levu salą 
juosia, Melanezijos mastu matuojant, puikus plentas. Plen- 
tas jungia rytinėje saios dalyje esančią Suvą su vakarinės 
dalies vietove Lautoka. Iš tiesų tai — du plentai. Vienas 
eina pietine salos puse, antras — šiaurine. Pastarasis vadi- 
namas Kings Road — Karaliaus keliu; juo važiavau, ke- 
liaudamas pas Nakamakamos karius. O dabar važiuoju 
vadinamuoju Karalienės keliu. Ir vėlei aš keliauju pas 
Fidžio šokėjus, vėl grįžtų į fidžiečių praeitį, į tolimiau- 
sius, mMistiškiausius „juodųjų salų“ istorijos puslapius, pas 
žmones, sakytum, užsilikusius šiose salose nuo prieštva- 
ninių laikų. 

Tvanas? Fidžyje? Taip, keliaudamas aplink pasaulį, daug 
kur esu girdėjęs pasakojimų apie didįjį tvaną, minimą 
Senajame testamente. Pasakojama apie tai ir Fidžyje. 

Pasak fidžiečių, jų žemę kadaise iki kalnų viršūnių 
'užtvindžiusi milžiniška vandens banga. Tai buvusi bausmė 
už šventvagišką prasikaltimą. Du vaikinai — jų Vardų ne- 
bepamenu — kažkada užmušę šventą paukštį, priklausiusį 
vyriausiajam dievui — gyvačių dievui Ndegei. Akis už 
akį, dantis už dantį, mirtis už mirtį. Toks įstatymas nuo 
seno viešpatavo Žmogėdrų salose. Tad netenka stebėtis, 
kad pagal fidžiečių padavimą gyvačių dievas už vieno 
paukščio užmušimą atkeršijo išžudęs ištisas gentis, gyve- 
nusias tose salose. Bet būtent tie, kurie buvo dėl viso to 
kalti, išvengė dievo keršto ir išliko gyvi. (Beje, šitai taip 
pat nenauja.) Kai vanduo pradėjo kilti, jie pasistatė aukštą 
bokštą ir prie jo surinko visų Fidžio genčių, visų kalbų 

atstovus. Taigi fidžiečių pasakojimuose susiduriame ne tik 
su potvyniu, bet ir su Babelio bokštu. 

Tačiau bokštas, vandeniui vis kylant aukštyn, neatlai- 
kė. Prasikaltėiiams ir jų draugams nieko daugiau nebe- 
liko, Kaip tik su kitų genčių atstovais susikalti plaustą ir 
leistis ieškoti vietos, kurią tvanas būtų aplenkęs. Jų pačių 
nuostabai, tokią vietą jie iš tiesų surado. Ne Didžiojoje 
žemėje — Viti Levu, o Begos saloje, kuri yra į pietryčius 
nuo jos. Aukščiausių Begos kalnų viršūnių vanduo nepa- 
siekė, ir dėl to žmonės čia išliko. Šioje vienintelėje plane- 
tos vietoje, esą, ir buvo išsaugoti prieštvaninių laikų pa- 
pročiai. 

Vienas iš nuostabių senovinių ritualų yra vilavilai- 
reve — vaikščiojimas per ugnį. Daug girdėjau apie jį pa- 
sakojant, tačiau netikėjau, kad ir man, fidžiečių akimis, 
netikėliui, teks jame dalyvauti. 

Kai grįžau iš kelionės Revos upe, Suvoje manęs laukė 
naujiena, kad Tholo provincijoje, Korolevu kaime, vyrai, 
atvykę iš Begos, demonstruos vaikščiojimą per ugnį čia 
apsilankiusių valdžios atstovų garbei. Ėmiau teirautis, 
kaip man patekti į Korolevu. Į salos šiaurės vakarus iki 
Nandrogos provincijos kartą per dieną Karalienės plentu 
vyksta autobusas, priklausantis privačiai kompanijai. Bi- 
lietą nesunku gauti, 

Nuo Suvos plentas kyla į kalnus. Jis eina per žemiau- 
sią Fidžio džiunglių vietą, o paskui leidžiasi žemyn, kol 
priartėja prie jūros, pravažiuoja Navu ir Deubu vietoves 
ir pagaliau pasiekia Korolevu kaimą. Į pietryčius nuo jo, 
už jūros sąsiaurio, yra Begos sala, pasak padavimo, išven- 
gusi tvano. „Prieštvaninių“ Žmonių tiesioginiai ainiai yra 
Savau genties atstovai, gyvenantieji pietinės Begos dalies 
keturiuose kaimuose. Viename iš jų — Dakuibegos gyven- 
vietėje — yra vyriausiojo genties vado buveinė. 

Tądien Begos gyventojai, palikę savo „šventą“ salą, 
atplaukė per sąsiaurį į Korolevu, atsigabeno savo malkų, 
nes tik jomis, esą, galima užkurti šventąją ugnį, atsivežė 
savo muzikantus ir vyriausiąjį Begos žynį (bete), kuris va- 
dovaus šioms paslaptingoms apeigoms. 

Tai iš tiesų nepaprastos apeigos, kurių metu begiečiai 
demonstruoja savo nepaprastus sugebėjimus. Sugebėjimus, 

kuriuos, nerasdamas kito apibūdinimo, pavadinčiau atspa- 
rumu ugniai. Begos šokėjai vaikšto per įkaitusius iki bal- 
tumo akmenis ir neapdega. 

Kai atvykau į Korolevu, pasiruošimai vyko pilnu tem- 
pu. Jie paprastai trunka visą dieną. Visų pirma vyrai iš- 
kasa metro gylio, penkių šešių metrų diametro duobę, 
prikrauna ją akmenų ir malkų. Akmenys, ant kurių vyrai 
vaikščios, taip pat atsivežti iš Begos. Visiems šiems dar- 
bams vadovauja žynys. Atidžiai stebiu visus pasiruošimus, 
tačiau nematau jokios „„apgavystės“. Ugnis užsiliepsnoja, 
akmenys įkaista. Vyrai pradeda ruoštis. Keturiolika dienų 
apeigų dalyviai rengiasi tai iškilmingai dienai — atsisako 
santykių su moterimis, apriboja maistą (ypatingai drau- 
džidžMas kokosas). Savau genties vyrai vėliau man patei- 
kė keletą pavyzdžių, kas yra nutikę apeigų dalyviams, 
nėsilaikiusiems nustatyto tabu. Visi iki vieno sunkiai ap- 
degė, o vienas jų net mirė. Kitų dalyvių karštis visai ne- 
paveikė. 

Prieš pat prasidedant apeigoms, vyrai pina iš paparčių 
kažkokius vainikėlius, apyrankes, kurias vadina drauni- 
balabala; tomis pynėmis jie apsijuosia riešus. Ugniai at- 
sparūs yra tik riešai ir pėdos. Blauzdų, juosmenš, viršu- 
tinių kūno dalių burtai neapsaugo. 

Nebetoli naktis. Vakaro tamsą nušviečia tik baltai 
įkaitę laužavietėje akmenys. Sėdžiu per keturis metrus 
nuo laužavietės, arčiau nedrįstu prisiartinti. Akmenys tvos- 
kia nepakeliamu karščiu. Deja, dėl vakaro prietemos ne- 
galiu nufotogTafuotį tų retų apeigų — neturiu magnijaus. 
Tad atidžiai stebiu visa, kas prieš mano akis vyksta. Apei- 
gomš vadovauti imasi žynys. Pagal jo įsakymą vyrai ilgo- 
mis lazdomis išima iš laužavietės nuodėgulius, ir duobėje 
lieka tik įkaitę akmenys. Po to žynys liepia vyrams atnešti 
paparčio kamieną, kurio lapais jie pasipuošę. Įmestas į 
duobę, jis pamažu smilksta, kol visiškai sudega. 

Visi žiūri į žynį. Jis atrodo ramus, susikaupęs, lyg 
melstųsi, lyg stengtųsi nuspėti tą akimirką, kai jo vyrai 
turės įžengti į ugnį. 

Laikas eina. Žynys laukia. Pagaliau jis sušunka, tarsi 
kviesdamas į mūšį: „Vutuo! Vutuo!"—,Į priekį! Į priekį!“ 
Atsistoja, apeina laužavietę, o po to basomis kojomis ryž- 

tingai, be baimės įžengia į baisų žaizdrą. Juo paseka kiti 
Savau genties vyrai. Jie eina nedvejodami, tvirtu, ritmin- 
gu žingsniu. Man visa tai nesuvokiama. Laužavietė žėruo- 
ja. Net čia, kur aš sėdžiu, sunku ištverti nuo karščio. Ak- 
menys kaito mažiausiai dvidešimt valandų, o vyrai ramiai, 
drąsiai vaikšto po laužavietę ir nieko jiems neatsitinka. 

Iš pradžių pagalvojau: gal esu paveiktas hipnozės ar 
autosugestijos? Esu kažką panašaus skaitęs. Tačiau žynys, 
lyg norėdamas išsklaidyti mano slaptas abejones, nulipa 
nuo akmenų, paima keletą iš anksto šalimais padėtų ša- 
kučių ir meta jas į „žaizdrą“. Šakutės per keletą sekundžių 
sudega. Jų dūmais sveikinamas ugnies dievas. 

Šakos dega, o šalimais po baltai įkaitusius akmenis 
ramiai vaikšto vyrai. Kai pagaliau jie išeina iš laužavietės, 
neišsilaikęs paprašau kelių „šokėjų“ parodyti pėdas. Šie 
mielai išpildo mano prašymą, ir aš kaip Tomas netikėlis 
pačiupinėju juodas pėdas. Tačiau nematau jokių apdegi- 
mo žymių. Įdomiausia, kad nė viena pėda net neįkaitusil 
Lyg Begos vyrai būtų žengę per rytmečio žolę, o ne per 
baltą ugnį. 

Negalėčiau to paaiškinti, Ir niekas iš svečių, su kuriais 
vėliau kalbėjau apie nuostabų Savau genties žmonių „at- 
sparumą ugniai“, to nesugebėjo. Suprantama, paklausiau 
ir pačių Begos vyrų, kaip jie patys tą neįtikėtiną sugebė- 
jimą aiškina. Užuot atsakę į mano klausimą, jie papasa- 
kojo padavimą. Kaip daugelis kitų šio krašto reiškinių, 
taip ir šis siejamas su žmogėdriškumu. 

Anais laikais, kai pasaulį ištiko baisus tvanas, aplen- 
kęs Begą, Savau genčiai vadovavo puikus medžiotojas 
Tingalita. Tingalita, žinoma, nebuvo vienintelis įžymus 
vyras kaime. Kitas visų gerbiamas ir žinomas žmogus 
buvo pasakorius, senasis Dredrė. Vieną vakarą Dredrė pa- 
pasakojo genties vyrams tokių įdomių istorijų, jog vyrai 
sutarė, kad kiekvienas iš jų pasakoriui atsilygins tuo, ką 
rytoj pirmiausia sumedžios. 

Šaunusis medžiotojas Tingalita iš ryto išėjo prie kalnų 
upės ir pagavo puikų ungurį. Tačiau kai tik ištraukė jį iš 
upės, ungurys — o stebukle! — pavirto mažu žmogeliuku! 
Jis buvo ne paprastas žmogus, o dievas. Tačiau, pasirodo, 
Žmogėdrų salose ir dievams reikėjo bijotis dėl savo gy- 

vybės. Tingalita šit kaip pareiškė savo belaisviui: „„Nune- 
- šiu tave pasakoriui, o šis tave išvirs ir suvalgys. Jis to tik- 
rai nusipelnė savo gražiais pasakojimais." 

Tačiau dievas su savo Jikimu nenorėjo sutikti. 

„Paleisk mane,— ėmė prašyti jis.— O aš tave padary- 
siu geriausiu genties medžiotoju.“ 

| Bet Tingalita tik juokėsi. „Ar aš jau šiandien nesu 
; Savau genties vadas? Kas gi dar iš viso mūsų kaimo yra 
i pagavęs dievą, kaip kad aš tave?" 

„Duosiu tau moterų, daug moterų.“ 

Tingalita ir vėl atsisakė: „Aš galiu turėti jų dvidešimt, 
trisdešimt, jei tik panorėsiu. Daugiau man ir nereikia.“ 
Ir pradėjo pinti didelį krepšį, kuriame žadėjo nešti savo 
belaisvį pasakoriui. Tada dievas pasiūlė Tingalitai geriau- 
sią išpirką, kokią tik begalėjo: „Aš esu ugnies dievas, 
ugnies viešpats. Jei mane paleisi, apsaugosiu tave nuo nu- 
degimo, nuo mirties ugnyje. Ir niekas niekada tavęs ne- 
galės iškepti ant laužo.“ 

Tingalita, kad ir nelabai tikėdamas jo žodžiais, sukro- 

"vė laužą, užkūrė ugnį, o kai akmenys įkaito iki baltumo, 
pasiūlė savo belaisviui parodyti, ką jis moka. Nuostabus 
dalykas — žmogutis įžengė į laužą ir nesudegė. Tingalita 
juo pasekė ir taip pat pasirodė esąs atsparus baisiam 
karščiui. 

Nors pasakorius paliko be dovanos, užtat Tingalita ir 

„jo sūnūs bei anūkai išmoko atsispirti baisiam karščiui. Iki 
"šių dienų ta paslaptis saugoma Begoje, vienintelėje pa- 
saulio vietoje. 

Gal būt, todėl Begai buvo patikėta ši paslaptis, kad ji 
vienintelė išliko per tvaną? Kas žino? Vargu ar svetim- 
šalis, atvykęs iš visai kito pasaulio, gali tatai suprasti ar 
bent įsivaizduoti. 


5. GALINGASIS MBAU SALOS VALDOVAS 


Iš Korolevu, nuo kaitriosios ugniavietės, vėl grįžau į 
Suvą. Dabar iš didžiausios Fidžio salos, kurioje yra šis 
miestas, keliausiu į pačią mažiausią — Mbau salą. Ir vėl 
važiuoju šiauriniu keliu iš Suvos iki Nausorio miesto, kur 
Reva susilieja su Vaimano upe, paskui dar toliau į šiaurę. 
Čia, Tailevu provincijoje, kelias eina beveik pačiu jūros 
pakraščiu. Iš ten plauksiu mažu laiveliu į Mbau. 

Mbau yra netoli nuo Viti Levu salos krantų. Tai labai 
graži sala — apvalainos formos, apjuosta lieknų palmių 
vainiko. Pietinėje dalyje — tvarkinga prieplauka žvejų 
laivams. Salos viduryje,— jei iš viso galima kalbėti apie 
šios mažytės salos vidurį — keletas dešimčių trobelių. 
Šiandien jose gyvena mažiau negu tūkstantis žmonių. Vie- 
nok šios liliputiškos salos gyventojai, tikriau, jų gentis, 
vadinama tuo pačiu vardu, valdė kadaise visą Fidžį. No- 
Iėdamas pažinti šią miniatiūrinę valdovų ir Fidžio apjun- 
gėjų valstybę, ir išsiruošiau į Mbau. 

Pačią salą, tiesą pasakius, niekuo įdomesniu nūnai ne- 
pasižyminčią, apžiūrėjau per dvi valandas. Šiandien Mbau 
jau beveik nesiskiria nuo daugelio kitų mažų salų, esančių 
Viti Levu kaimynystėje, tokių, kaip Serua, Malakė, Ja- 
nuta. Visos jos lygiai gražios, tropiškos ir ramios, 

Tačiau prieš šimtą metų Mbau buvo judrus salyno 
centras, jo širdis. Norėdamas išsiaiškinti, kas nutiko per 
šį laikotarpį, turiu grįžti į tas dienas, kai prie Fidžio salų 
sudužo „Argas“, Tada kelis šimtus Mbau genties žmonių 
valdė talentingas vadas Banuvė. Anų laikų sąlygomis tai 
buvo tikrai nepaprastas žmogus. Jo pirmtakai pateko į 
Mbau istoriją visų pirma dėl nesibaigiančių karų ir dėl 
pastangų stiprinti liliputinės salos karinę jėgą. Banuvė 
stengėsi praplėsti pačią salą. Jūroje, pakrantės seklumose, 

kurios atsirasdavo po potvynių, jis statė akmenines už- 
tvaras ir metai po metų atimdavo iš okeano po keletą 
kvadratinių metrų naujų žemių. Pastatė ir prieplauką karo 
valtims. Jo valdymo metais išaugo ir gyventojų skaičius, 
mat, Banuvė perkėlė į Mbau daug amatininkų ir šiaip ga- 
bių vyrų iš kitų salų. Visa tai Fidžyje, o ir visoje Mela- 
nezijoje, buvo iki tol negirdėta. 

Po Banuvės mirties jo vietą užėmė taip pat talentingas 
žmogus — vadas Naulivou. Jis dar labiau sustiprino mažo- 
sios salos įtaką ir jėgą. Jei Banuvė salos galią didino ne- 
įprastais statybiniais užmojais, remdamasis čiabuvių dar- 
bo jėga, tai Naulivou pasinaudojo baltųjų — pirmųjų euro- 
piečių, atvykusių į Mbau, pagalba. Jie, kaip Ir vyrai iš 
„Argo“, sudužus laivui „Eliza“, laimingai pasiekė krantą. 
Vienas tų „sudužėlių“ Čarlzas Sevidžas, avantiūristas, ku- 
riam tuo metų nebuvo lygaus visoje Okeanijoje, Mbau 
ir viso salyno istorijoje suvaidino svarbų vaidmenį. 

Tuo metu, kai Mbau saloje valdžią paėmė vadas Nau- 
livou, laivas „Eliza“, pradėjęs kelionę iš Australijos uosto 
Port Džeksono, priplaukė Polineziją ir trumpam sustojo 
Nukualofos prieplaukoje, Tongos salyne. Tongoje laivo 
įgula padidėjo dviem vyrais. Vienas jų buvo vardu Džo- 
nas Haskas, antrasis — jau minėtasis Čarlzas Sevidžas — 
abu anglų piratų laivo jūrininkai. To laivo piratai apiplė- 
šinėjo Ramiojo vandenyno pietuose ispanų laivus tol, kol 
Tongos vandenyse vietinių gyventojų buvo užpulti ir be- 
veik visi išžudyti. Haskas ir Sevidžas išvengė mirties ir 
liko saloje kaip belaisviai. Jie išmoko tongiečių ir fidžie- 
čių kalbas, mat, Tongoje visada maišydavosi daug fi- 
džiečių. 

Vėliau Tongos salos valdovas paleido belaisvius, ir kai 
į Nukualofą atplaukė „Eliza“, buvusiems piratams atsira- 
do galimybė salą palikti. Naujus įgulos narius mielai pri- 
ėmė ir laivo kapitonas Koris. Anglai, mokantys fidžietiš- 
kai, jam buvo reikalingi, nes „Eliza“ kaip tik plaukė prie 
Fidžio krantų. .Plaukė, tačiau nepriplaukė, Ją ištiko toks 
pat likimas, kaip ir „Argą". 

Buvęs piratas Sevidžas. kapitonas Koris ir dalis jo įgu- 
los išsigelbėjo valtimi. Pasiėmę iš sudužusio laivo ketu- 

riasdešimt tūkstančių Ispanijos dolerių bei keletą pabūklų, 
jie pasiekė Nairai salos krantus. 

„Elizos“ jūreiviai buvo pirmieji baltaodžiai, įkėlę koją 
į Nairai salą, esančią toli nuo jūros kelių. Gal dėl io jie 
nebuvo suvalgyti, o tik nuogai išrengti, nes kiekvienas 
Nairai salos gyventojas norėjo nežinomus svetimšalius ge- 
rai apžiūrėti — juoba kad jų oda buvo tokios keistos spal- 
vos. Bet, pamatę, jog visu kuo kitu jie nesiskiria nuo juo- 
daodžių, ir sužinoję, kad vienas jų — Sevidžas — moka 
kalbėti čiabuvių kalba, nutarė paleisti belaisvius. Pasiūlė 
jiems net ilgą kanoją. Taigi po keletos dienų kapitonas 
Koris su savo jūreiviais galėjo iš Nairai išplaukti. 

Išplaukdami jie pasiėmė dalį dolerių. Didesniąją dalį, 
tik pasiekę Nairai krantus, jūreiviai užkasė, kol jų dar 
nepamatė vietiniai gyventojai. Tik vienas „Elizos“ kelei- 
vis Čarlzas Sevidžas liko Nairai saloje. Šis amžinas per- 
ėjūnas, benamis ir beturtis nutarė, kad čia, Žmogėdrų sa- 
lose, jis pirmąkart gaus progą prasimušti. Jau žinome, kad 
Nairai salos gyventojai niekada nebuvo matę pabūklo. 
Taigi žmogus, kuris mokėjo su tuo pabūklu elgtis, salos 
gyventojams buvo pusdievis. 

Čiabuviai atidavė jam gražiausias genties moteris, pri- 
nešė jangonos ir paskyrė geriausią visoje saloje trobelę. Iš 
visų salyno vietų į Nairai traukė žmonės, norėdami pama- 
tyti nepaprastą žmogų, šaudantį iš nežinomo ginklo. 

Sykį pažiūrėti Čarlzo Sevidžo atvyko ir Mbau salos 
vadas, gudrusis Naulivou. Jis tuoj pat suprato, kad šis 
vyras galėtų padėti jam nuveikti tai, ką buvo numatęs. — 
sustiprinti ir praplėsti Mbau salos galią. Juk Sevidžas turi 
ginklą, kurio niekas kitas aplinkinėse salose nėra turėjęs. 

Sevidžas persikėlė su savo pabūklu ir šaudmenų atsar- 
gomis į Mbau salą ir tapo Naulivou „dvaro“ pasididžia- 
vimu, pagrindine smogiamąja jėga, nelyginant kokia „ato- 
mine bomba“. Naulivou jį panaudojo puolant Viti Levu 
salos kaimą Kasavu, stovintį Revos pakrantėje. Mbau ka- 
riai persiyrė per salas skiriantį sąsiaurį ir nuplaukė Revos 
upe aukštyn; sustojęs per pabūklo šūvio atstumą nuo Ka- 
savu, Sevidžas pradėjo šaudyti į kaimo gynėjus. Kiekvie- 
nas šūvis paguldydavo bent vieną žmogų. Pats jis buvo 
taip toli, kad jo nei priešų ietys, nei svaidyklės nepasiekė. 

Po kelių šūvių užpultieji pasidavė. Naulivou šventė pir- 
mąjį triumfą. 

Atkaklus Mbau salos priešas buvo Veratos gyvenvietė 
Viti Levu saloje. Mbau gentis ištisai kariavo su ja. Daug 
kraujo buvo pralieta, tačiau nė vienas mūšis neatnešė 
kuriai nors pusei lemiamos pergalės. O Čarlzas Sevidžas 
per keletą valandų nugalėjo Veratos karius. 

Sudužėlis piratas užkariavo savo valdovui ir Nakelo 
kaimą. Savaitėmis, mėnesiais augo mažytės Mbau salos 
galia ir prestižas. 

Penkerius metus avantiūristas gyveno kaip tikras ku- 
nigaikštis. Nė vienas žmogus Fidžyje nebuvo turėjęs tiek 
daug žmonų ir tiek daug vaikų, kaip jis. Per penkerių me- 
tų laikotarpį buvęs piratas taip išplėtė mažytės salos val- 
das, kad 1813 metais Mbau vadui mokėjo duoklę dešimtys 
kartais net ir labai tolimų salų. 

Tačiau tais pačiais metais šis perėjūnas, vykdydamas 
baudžiamąją ekspediciją Vanūa Levu saloje, buvo Vailea 
kaimo vyrų nugalėtas ir savo karių akivaizdoje suvalgy- 
tas. Iš jo kaulų nugalėtojai pasigamino adatas tinklams 
megzti. 

Su tragiška nuostabaus avantiūristo mirtimi nesibaigė 
Mbau salos galybė. Vadas Naulivou suprato, kad priešams 
žudyti geriausiai tinka samdytiniai kareiviai. Netrukus 
jam pavyko susirasti naujų samdinių — tai buvo iš Mani- 
los plaukiantieji jūreiviai. Fidžio vandenyse jie sukilo, 
nužudė savo karininkus, o paskui tapo Naulivou kariuo- 
menės šauliais. 

Naulivou juos laikė tol, kol baltieji patys vieni kitus 
išžudė. Bet netrukus mirė ir pats karingasis Naulivou. 
Naujuoju vadu Mbau saloje tapo jo jaunesnysis brolis 
Tanoa. Broliui gyvam esant, juodu ne per daug gerai su- 
gyveno. Šeimyninių nesutarimų įrodymas buvo baisus ran- 
das Tanoa smilkinyje, kurį sunkia lazda jam perskėlė bro- 
lis Naulivou, pažeista klausa ir sulaužyta nosies kremzlė. 
Kadangi dėl sužeistos nosies jis sunkiai kvėpuodavo, ang- 
lai praminė jį „senu krankliu“. 

Nors ir gana smarkiai sužalotas, Tanoa turėjo aštuo- 
nias labai gražias žmonas. Ir visos jos buvo įvairių Fidžio 
sąlyno sričių įžymių vadų dukterys. Banuvė stiprino Mbau 

galią statybomis, Naulivou — užkariavimais, o Tanoa — 
diplomatinėmis vedybomis. Iš kiekvienų vedybų gimė bent 
vienas sūnus, kuris turėjo užtikrinti tėvo įtaką vienoje ku- 
rioje srityje. Netrukus pasirodė, kad Tanoa vedybos buvo 
labai toliaregiškos. 

Po kiek laiko Mbau saloje įvyko maištas, ir Tanoa 
turėjo pabėgti. Jis pasislėpė Taveunio saloje, Somosomo 
vietovėje, pas vienos savo žmonos gimines. Ir vėl jam, 
nors ir netiesiogiai, padėjo baltieji. Fidžio vandenyse jau 
keletą mėnesių plaukiojo prancūzų škuna „Gražioji Žoze- 
fina”, kurios kapitonas už atitinkamą atlyginimą teikdavo 
vietiniams vadams ginkluotą pagalbą, kai šie puldavo 
priešų kaimus. Šie sandėriai kapitonui de Biuro labai ap- 
simokėjo. 

Mbau salos maištininkai pasisamdė „Gražiąją Žozefi- 
ną“, o kadangi škuna iš tiesų buvo graži, pirmiausia nu- 
žudė jos kapitoną, ir tik po to leidosi į kelionę, dabar jau 
kaip tikri europietiško laivo savininkai — pirmo laivo, 
priklausančio fidžiečiams. Nemokšiškai vairuojama škuna, 
suprantama, netrukus sudužo. Dabar vadui Tanoa ištrem- 
tyje niekas nebegrėsė. 

Tuo metu, kai „teisėto karaliaus“ priešai plaukiojo de 
Biuto laivu, visų nuostabai, pakėlė balsą vienas iš Tanoa 
sūnų, su kuriuo niekas, o ypač tėvas, anksčiau nesiskai- 
tydavo. Šis vaikinas, vardu Seru, buvo vienintelis Tanoa 
sūnus, likęs Mbau saloje. Tanoa priešams jis atrodė nepa- 
vojingas, todėl jie per daug jo nesaugojo. Mat, fidžiečiai 
tiki, kad vaikas su motinos pienu perima ir jos būdą, kuris 
susiformuoja jau pirmaisiais gyvenimo metais. Jei nauja- 
gimio motina drąsi moteris, jis bus drąsus, jeigu ji tiesaus 
būdo, ir sūnus bus teisingas. Seru neteko motinos, būda- 
mas kelių savaičių, ir buvo maitinamas cukrašvendrių 
sultimis. Visi nusprendė, kad berniukas užaugs gležnas 
kaip švendrė, kurią mažiausias vėjelis nulenkia, o jo gy- 
venimas bus toks pat saldus, kaip saldžios švendrių sultys. 

Pranašystės lyg ir pasitvirtino. Kai Seru užaugo, jam 
nerūpėjo karai, žudynės, nedalyvavo jis ir savo tėvo kari- 
nėse ekspedičijose, o mieliau leido laiką su moterimis. 

Ir šit vieną dieną jis slapta sušaukė tėvo šalininkus, 
o kitą naktį kartu su jais užpuolė maištininkus. Užpuoli- 

mas buvo toks netikėtas, kad per vieną naktį sūnus grą- 
žino tėvui salos valdžią. 

Tėvas jam atsilygino pirmiausia tuo, kad pakeitė var- 
dą. Vaikinas buvo pramintas Thakombau — Mbau nuga- 
lėtoju (suprask — maištingojo Mbau). Thakombau už savo 
nuopelnus tapo dabar jau žinomos salos ir jos gausių va- 
salų valdovo įpėdiniu ir, dar tėvui tebesant gyvam, pama- 
žu sukaupė visą galią savo rankose. Jis dabar rinko duok- 
lę ir iš labai tolimų salų. Mbau sala vis turtėjo, kasdien 
augo jos galybė. O Thakombau dabar užsibrėžė tikslą, 
kurio dar prieš trisdešimt metų būtų buvę neįmanoma pa- 
siekti: pajungti visą salyną Mbau valdžiai. Jis pasiryžo 
tapti vieninteliu ir visagaliu Fidžio karaliumi. 

Tuo metu į Mbau ir viso Fidžio gyvenimą ima skverb- 
tis nauja, svarbi jėga — krikščionybė. Labai keista, kad 
pirmieji šio tikėjimo platintojai Fidžyje buvo ne europie- 
čiai, bet vyrai iš kitos Okeanijos salos — taitiečiai. Į salą 
juos pasiuntė vadinamoji „Londono misijos draugija“. Po 
kelerių savo apaštalavimo metų, nepasiekę žymesnių re- 
zultatų, misionieriai išvyko iš Fidžio. 

Po penkiolikos metų Kristaus tikėjimo platintojai vėl 
grįžo į salyną. Dideliam fidžiečių nustebimui, dėl jų pago- 
niškų sielų pradėjo konkuruoti dviejų krikščionių religijų 
atstovai: protestantai ir katalikai. 

Pirmasis misionierius, apsistojęs Mbau saloje, buvo 
kunigas Viljamas Krosas. Tą pačią dieną, kai jis atvyko 
į žmogėdrų valdovo salą, jo akyse lazdomis buvo užmušti, 
o po to suvalgyti keturi Thakombau karo belaisviai. 
„Ginklams skambant, mūzos tyli,“ — sakydavo romėnai. 
Thakombau šią seną išmintį papildė, pagalvojęs, kad ne 
laikas kalbėti apie religiją, ypač apie naują religiją, kai 
Mbau vyrai kariauja. Gal kada nors vėliau... 

Vis dėlto Krosas nepasitraukė, Jis bandė įkalbėti „ka- 
ralių“ atsisakyti pagoniško tikėjimo, gąsdindamas baisiau- 
siu dalyku — pragaro kančiomis, kurios laukia pagonio po 
mirties. Thakombau, išklausęs misionieriaus pasakojimo 
apie pragaro baisenybes, tarė: „Mano galva, ugnis nėra 
jau toks blogas daiktas, ypač kai lauke šaltoka.“ Taigi 
bauginimai pragaro ugnimi nepaveikė, kunigas Krosas pa- 
liko salą, o Thakombau gyveno sau kaip gyvenęs. 

Thakombau kariai tęsė savo triumfo žygį, užkariauda- 
mi vis naujas ir naujas salas. Baigiantis penktajam devy- 
nioliktojo amžiaus dešimtmečiui, visame salyne, net ir di- 
džiausioje — Viti Levu — saloje nebuvo gyvenvietės, vi- 
siškai nepriklausomos nuo Thakombau. Šiuo atveju mbau 
gentis primena actekus, taip pat mažytės ežero salos gy- 
ventojus, kurie sugebėjo užvaldyti visus Meksikos indė- 
nus. 
Thakombau teko pažinti ir pinigų skambesį. Į salyną 
atvyko pirmieji pasiuntiniai iš Europos ir Jungtinių Vals- 
tijų. Visi tie „diplomatai“, faktiškai pirkliai, kreipdavosi 
į Thakombau kaip į vienintelį viso Fidžio valdovą. Vie- 
nas jų, Džonas Viljamsas, 1845 m. apsistojo Nukulou sale- 
lėje netoli Suvos. Čia jis įkūrė Jungtinių Valstijų konsu- 
latą ir ėmė varyti prekybą. 

Viena iš pagrindinių kiekvieno diplomato pareigų yra 
rengti savo šalies valstybinių švenčių minėjimus. 1849 me- 
tų liepos 4 dieną konsulas Viljamsas nusprendė surengti 
fejerverką Jungtinių Amerikos Valstijų nepriklausomybės 
dienos garbei. Suprantama, niekas iš vietinių „garbės sve- 
čių“ tokio stebuklo niekada nebuvo matęs. Nuo vienos 
raketos užsidegė konsulo krautuvė, kurioje būta šaudme- 
nų. Tada ir prasidėjo tikras fejerverkas. Iškilmingo vaka- 
ro svečiai išsibėgiojo, išgrobstę iš degančios krautuvės 
viską, kas jiems patiko. 

Ugnis greit užgeso, bet fejerverkas vis dėlto nepraėjo 
be pėdsakų. Mat, Viljamsas pareiškė, kad Jungtinių Ame- 
rikos Valstijų konsulatas buvęs užpultas ir apiplėštas 
„žmogėdrų“ ir kad Fidžio valdovas Thakombau turįs atly- 
ginti tai, ką jo žmonės išvogė ir sunaikino. (Apie nevykusį 
fejerverką diplomatas nutylėjo.) Viljamsas tuoj pat apskai- 
čiavo savo nuostolius ir pareikalavo penkių tūkstančių 
dolerių. Kurgi Thakombau galėjo jų gauti? Viljamsas ir 
nereikalavo tuoj pat sumokėti, tik vis prirašinėjo procen- 
tus. „Fidžio valstybės skola" vis didėjo. 

Buvo ir kitokio pobūdžio nesutarimų. Šeštojo dešimt- 
mečio pradžioje jis leido keliems misionieriams apsigyventi 
Mbau saloje. Kurį laiką žmogėdrų valdovas į misionierių 
reikalus nesikišo, o šie taip pat jo nekliudė. 1852 metais 
mirė senasis Tanoa, Thakombau tėvas, kuris jau daug 

metų gyveno nuo visų atsiskyręs. Sūnus nusprendė pa- 
karti visas tėvo žmonas, kad jų sielos nuvestų velionį į 
laimingą pomirtinį gyvenimą. Misionieriai prašė Thakom- 
bau atsisakyti savo sumanymo. Thakombau nesutiko, ir 
visos našlės buvo pakartos. 

Šiomis ritualinėmis žudynėmis pasinaudojo konsulas 
Viljamsas, kuris jau nuo seno siekė Fidžį padaryti Jung- 
tinių Valstijų kolonija. 

Thakombau teko gintis. Jo draugas, Tongos karalius, 
patarė jam priimti krikščionybę, tada baltųjų vyrų prie- 
šiškumas sumažėsiąs. ,Žmogėdrų karalius“ ilgai abejojo, 
vis dėlto 1854 metų balandžio 30 dieną pasikrikštijo, atsi- 
sakė „pagoniškų maldų“. Žmogėdra, kuriam nebuvo lygaus 
salyno istorijoje, uždraudė savo valdose kanibalizmą ir 
našlių žudymą. Cannibal Islands formaliai nustojo būti 
Žmogėdrų salomis. 

Tačiau Thakombau nesutarimai su baltaisiais nesiliovė. 
Sekančiais metais į Fidžio vandenis įplaukė Amerikos ka- 
ro laivas „Džonas Adamsas". Jo kapitonas E. B. Boutvelas 
turėjo išspręsti savo šalies konsulo ir Fidžio valdovo gin- 
čą dėl nuostolių, susidariusių nelemtojo fejerverko metu. 
Boutvelas priskaičiavo Thakombau dar ir kitus Viljamso 
nuostolius, patirtus kito gaisro metu, bei procentus. Tad 
galų gale iš penkių tūkstančių dolerių „Fidžio valstybės 
skola“ išaugo iki keturiasdešimties keturių tūkstančių. Ši- 
toje originalioje „teismo“ byloje Fidžio valdovas net ne- 
dalyvavo. Tik „teismui“ pasibaigus, Thakombau buvo pa- 
kviestas ant laivo denio ir čia jam buvo liepta pasirinkti: 
arba pasirašyti sprendimą, arba tapti baltųjų belaisviu ir 
„Džono Adamso" laivu plaukti į Ameriką. 

Thakombau pasirašė. Jis, žinoma, suprato, kad skolos 
sumokėti nepajėgs. Nenorėdamas visko netekti, jis pasi- 
rinko tokią išeitį: pasiūlė savo šalį svetimtaučiams su ta 
sąlyga, kad šie už Thakombau skolas paliks jam Fidžio 
vidaus valdžią. Viljamsui to ir tereikėjo. Taip JAV įsigijo 
pirmąją koloniją Ramiojo vandenyno pietuose. 

Tačiau Viljamsui ir Thakombau „pešantis“, galiausiai 
laimėjo trečias. Tik pradėjus eiti pareigas Fidžyje pirma- 
jam anglų konsului Viljamui Pričardui, Thakombau pa- 
siūlė savo salas Anglijai. Pričardas sugebėjo palenkti į 

savo pusę ir kitus įžymius Fidžio salų vadus, ir šie pritarė 
jo paruoštai sutarčiai. 

Tačiau oficialiai Anglija prisijungė Fidžį tik po dvide- 
šimties metų. Konsulas Pričardas išvyko iš salos, bet ne 
į Britaniją, o į Amerikos vakarus, kur buvo indėnų nužu- 
dytas. 

Kol Anglija svarstė, ką daryti su salomis, kurios jai 
buvo pasiūlytos, Thakombau nusprendė pats įvesti euro- 
pietišką tvarką savo šalyje. Jo patarėjai anglai surašė 
konstituciją, pagal kurią Fidžis turėjo būti monarchija. 
Taigi pagal konstituciją Thakombau formaliai liko savo 
šalies karaliumi. Fidžis turėjo savo vėliavą: raudona saulė 
mėlyname fone, o virš jos — karūna. Vėliau buvo sudary- 
tas parlamentas, kurio daugumą sudarė baltieji. Kolonistai 
turėjo dar vieną privilegiją: jiems nereikėjo mokėti mo- 
"kesčių. O kadangi tik baltieji pelnėsi iš Fidžio ūkio ir tik 
jų rankose buvo pinigai, naujoji „karalystė“ ekonomiškai 
anaiptol neklestėjo. Fidžio vandenyse vėl pradėjo plau- 
kioti Amerikos karo laivai. Pagaliau Thakombau „savo“ 
monarchiją oficialiai atidavė į Didžiosios Britanijos ran- 
kas, kuriai tąkart vadovavo Dizraelis, vienas žymiausių 
Anglijos politikų. 

Thakombau išgyveno dar keletą metų. Jis buvo vienas 
keisčiausių karalienės Viktorijos pavaldinių. Buvęs žmog- 
ėdra, laukinių šalies karys, visiškai pakluso naujiesiems 
valdovams. Matyt, tikėjosi šitaip geriau pasitarnausiąs 
savo šaliai. Deja, savo gyvenimo pabaigoje jis labai pa- 
kenkė fidžiečiams. Anglų pareigūnų pakviestas, jis kartu 
su savo dviem sūnumis išplaukė aplankyti Australijos. Ten 
apsikrėtė tymais — liga, kuri iki tol Fidžyje buvo nežino- 
ma. Pats jis laimingai persirgo, tačiau, dar ne visiškai pa- 
sveikęs, grįžo namo ir užnešė ligą savo patarėjams bei 
asmens sargybiniams. Šie apkrėtė savo šeimas, ir pagaliau 
baisi epidemija apėmė visą salyną. 

Tymai per trumpą laiką išskynė penkiasdešimt tūkstan- ` 
čių fidžiečių, ketvirtą dalį viso salyno gyventojų. Netru- 
kus mirė ir pats Thakombau, buvęs žmogėdrų vadas, 
pirmasis šio salyno karalius — vienintelis ne tik Fidžio, 
"bet ir visos Melanezijos istorijoje. 


6. FIDŽIO RŪPESČIAI 


Iš Mbau salos aš dar kartą (jau trečią) grįžau į Suvą. 
Dar kartą apsilankiau muziejuje, kuriame Džonas Palme- 
ris yra sukaupęs įdomiausius ne tik fidžiečių, bet ir visų 
kitų Melanezijos gyventojų grupių materialinės kultūros 
eksponatus. Po to sėdau į autobusą, priklausantį vienai 
Indijos bendrovei, ir vėl keliavau daug valandų Karaliaus 
keliu į kitą Viti Levu pakraštį, į vieną didžiausių salyno 
miestų — Lautoką. 

Pagal Karaliaus kelią nelyginant karolių vėrinys nusi- 
driekusi virtinė nedidelių miestelių, kurie išaugo Fidžyje 
per pastaruosius devyniasdešimt metų, praėjusių nuo to 
laiko, kai vadas Thakombau atidavė savo salas Britanijai. 
Po septynių valandų varginančios kelionės (išvykau dar 
prieš aušrą) autobusas pagaliau sustojo Raki-Raki vieto- 
vėje, kadaise buvusioje vado Undre-Undre gyvenvietėje, 
pagarsėjusioje Fidžio istorijoje savo žmogėdriška „statis- 
tika“, 

Čia truputį užkandome ir negaišdami vėl leidomės į 
priekį. Sekanti sustojimo vieta — Tavua šiandien tokia pat 
neįdomi, kaip ir Raki-Raki. Netoli Tavua, ties fidžiečių 
gyvenviete Vatukoule, 1934 metais aukso ieškotojai upe- 
lyje surado aukso smėlio. Netrukus buvo surasta ir vieta, 
iš kur upelis nešė auksą. Šiandien čia — turtingos aukso 
kasyklos, priklausančios Australijos bendrovei. Aukso 
eksploatacija buvo pasiekusi aukščiausią lygį prieš pat 
antro pasaulinio karo pradžią: 1939 metais iš Fidžio buvo 
išvežta šimtas aštuoni tūkstančiai uncijų aukso. 

Netrukus gavau įsitikinti, jog kolonistai „apdovanojo“ 
Fidžį ne tik aukso kasyklomis. Už dvidešimt penkių kilo- 
metrų nuo Tavua yra miestelis Ba. Svarbiausia jo įžymy- 
bė yra cukraus fabrikas. Cukrašvendrės — dar vienas Fi- 

džio auksas. Pirma didelė plantacija buvo įsteigta netoli 
Suvos, praėjus šešiems metams po to, kai žmogėdrų kara- 
lius atidavė savo salas Anglijai. Ją įkūrė bendrovė, Fidžy- 
je žinoma sutrumpintu pavadinimu — CSR (The Colonial 
Sugar Refining Co.). 

Už Ba miestelio iki pat Lautokos abipus kelio plyti 
cukrašvendrių laukai. Cukrašvendrėmis dabar ypatingai 
domimasi. Kai kapitalistinės šalys ėmė boikotuoti Kubą 
tarptautinėje prekyboje, Ramiojo vandenyno salos tapo 
pagrindiniu cukraus tiekėju Vakarų šalims. 1964 metais 
Fidžio cukraus eksportas pasiekė 25 milijonus svarų ster- 
lingų. O pačių cukrašvendrių vertė sudaro tik apie 609/o 
šios sumos, 

Didžiausias cukraus fabrikas yra Lautokoje, kur aš 
šiandien ir vykstu. Šis pagal dydį antras Fidžio miestas 
nėra toks nekompaktiškas, kaip Suva, čia gyvena beveik 
dešimt tūkstančių gyventojų. Lautokos uostas man pasi- 
rodė labai judrus. Iš čia išplaukia prekiniai laivai į Mela- 
nezijos gilumą. Kita vieta, iš kurios galima patekti į Juo- 
dąsias salas, yra už kelių kilometrų nuo Lautokos. Tai — 
Nandžio aerodromas, stambiausia lėktuvų kryžkelė Mela- 
nezijoje. 

Kadangi susisiekimas laivais šioje Okeanijos dalyje 
nėra labai reguliarus, visada mieliau skrendu lėktuvu. Iš 
Nandžio į Melaneziją veda du keliai: vienas — į Naujuo- 
sius Hebridus, kitas — į Naująją Kaledoniją. Pasirinkau 
Naująją Kaledoniją, mat, turėjau rimtą argumentą taip 
apsispręsti. Naujoji Kaledonija ir kai kurios Viti Levu sa- 
los sritys, ypač vakarinė šios salos dalis, skiriasi nuo visos 
Melanezijos, melaneziškosios Melanezijos, savo geografi- 
ne padėtim. Naujoje Kaledonijoje ir minėtoje Fidžio sri- 
tyje gyvena daug atvykėlių iš kitų pasaulio šalių, ypač iš 
Azijos. Jokioje kitoje Melanezijos vietoje nesu matęs tiek 
nemelaneziškos kilmės žmonių. Kadangi noriu kaip gali- 
ma išsamiau nušviesti šią savo kelionę, neaplenksiu ir Me- 
lanezijos gyventojų, nes jų rasiniai ir kultūriniai skirtumai 
turi nemaža reikšmės. Trumpai sustosiu prie tų „baltų var- 
nų“, atvykusių į „juodąsias salas“ iš svetur. 


Suvoje. Tai buvo indai, bengaliečiai, kurių pigiame vieš- 

butyje aš apsigyvenau. Su jų tėvynainiais susipažinau jau 
autobuse, kuris mane vežė Karaliaus keliu. Ir vairuotojas, 
ir palydovas buvo indai. Lautokoje atmosfera jau grynai 
indiška. Esu dukart buvęs Indijoje, ir čia, Lautokoje, jau- 
čiausi lyg kuriame nors indiškame miestelyje. 

Kodėl ir kaip indai atvyko į šią Melanezijos sritį? Juos 
čia atviliojo jau minėtos cukrašvendrės. Klimatinės ir dir- 
vos sąlygos cukrinių švendrių auginimui Fidžio salose yra 
idealios. Gal tik Antilų salos šiuo atžvilgiu joms prilygsta. 

1872 metais vienas Jamaikos anglas Lesteris Smitas 
įsteigė Fidžyje modernišką cukrašvendrių plantaciją. Der- 
lius užaugo pasakiškas. Tik viena kėlė ponui Smitui susi- 
rūpinimą: fidžiečiai buvo ne itin uolūs plantacijų darbi- 
ninkai. Jie tenkinosi vienu kitu šilingu, gautu už aplaidų 
darbą, ir gyveno kaip buvo nuo seno įpratę. Taras, jamsas, 
žuvys, kokoso riešutai jiems teikė pakankamai maisto. 

Tad saldųjį Fidžio auksą turėjo puoselėti svetimšaliai. 
Juodųjų vergų laikai jau buvo praėję. Bet juk galima pra- 
simanyti kitų. Bežemiai Indijos valstiečiai miršta badu. 
Gabus verbuotojas tikrai suras žmonių, norinčių dirbti 
Viti Levu cukrašvendrių plantacijose. 

Praėjus septyneriems metams po to, kai Lesteris Smitas 
įsteigė plantaciją, anglų laivas „Leonidas“ atgabeno pir- 
mąją indų darbininkų partiją — 481 žmogų. Nemaža jų 
verbuotojai nusamdė apgaulės keliu — pagrindinai Kalku- 
toje ir Madrase. Pagal sutartį jie turėjo dirbti plantacijose 
penkerius metus. Sutarto laiko neišdirbęs darbininkas bū- 
davo persekiojamas ir baudžiamas, 

Išdirbęs penkerius metus, darbininkas galėjo grįžti į 
Indiją. Galėjo, bet tik formaliai. Kelionė jam buvo apmo- 
kama tik į Fidžį, grįžti reikėdavo savo lėšomis. O į plan- 
tacijas plaukė vis nauji kuli, ir indų skaičius Fidžyje, tiks- 
liau, vakarinėje Viti Levu srityje, nuolat didėjo. 

Atidirbęs penkerius metus, galėjai sudaryti naują su- 
tartį — vėl penkeriems metams. Po dešimties metų darbo 
cukraus plantacijose indas turėjo teisę apsigyventi Fidžyje 
visam laikui. Bendrovė buvusiam darbininkui suteikdavo 
galimybę išsinuomoti žemės sklypą — ne daugiau kaip de- 
šimt akrų. Čia jis galėdavo apsigyventi ir pats auginti 

cukrašvendres. Derlių bendrovė paimdavo ir pati sudoro- 
davo. 

Taigi po dešimties metų sunkaus darbo samdiniai gau- 
davo žemės sklypelį ir tapdavo pilnateisiais Fidžio pilie- 
čiais. Bežemių indų akyse Fidžis tapo kone rojumi. Nebu- 
vo čia ir kastinių apribojimų, o juk dauguma užsiverba- 
vusių darbininkų buvo iš žemiausių Indijos kastų. 

Tuo tarpu kai Viti Levu rytuose cukrašvendrių laukus 
dirbo fidžiečiai, dešimtys kitų archipelago salų bei salelių 
ir vakarinė Fidžio salos dalis, apimanti Lautoką, Ba ir 
Nandį, vienos kartos laikotarpyje pavirto indiškomis. 

1881 metais čia gyveno 558 indai, 1895-taisiais — jau 
9000. Dar po aštuonerių metų jų skaičius išaugo iki 30 000, 
o 1916 metais — iki 60 000. Tais pačiais metais indų imi- 
gracija į Fidžį buvo sustabdyta. Tuo laiku salose fidžiečių 
dar buvo žymiai daugiau. Kadangi dirbti į Indiją pagrin- 
dinai vykdavo vyrai, buvo jaučiamas moterų trūkumas. 
Apytikriai dviem vyrams tekdavo viena moteris. Augo 
prostitucija ir tuo pačiu plito lytinės ligos, o indų šeimos 
buvo labai nestabilios. 

Todėl po to, Kai buvo sustabdytas indų darbininkų ant- 
plūdis, kurį laiką į Viti Levu buvo leidžiama atvykti indų 
moterims. Pamažu indų vyrų ir moterų skaičius susilygino. 
Įvyko nedidelė populiacinė eksplozija, panaši į tą, kurią 
pergyveno nepriklausoma Indija po antrojo pasaulinio 
karo. Indai greitai išplito ir miestuose; čia jie vertėsi pre- 
kyba, įvairiais patarnavimais. 

Dėl didelio indų gyventojų natūralaus prieauglio Fi- 
džyje prieš keletą metų fidžiečių ir indų skaičius susily- 
gino. Galima numatyti, kad indų gyventojų skaičius didės 
ir toliau. Todėl Anglijos valdžia daug kur teikia pirme- 
nybę fidžiečiams. Indai, pavyzdžiui, neturi teisės nusipirkti 
dirbamos žemės iš kaimuose gyvenančių fidžiečių. 

Esant tokiai padėčiai, auga šių dviejų gyventojų gru- 
pių neapykanta. Dėl šio abipusio nepakantumo Fidžyje 
kilo rasinės kovos grėsmė. Šiuo metu, kai rašau šias eilu- 
tes, salyno ateitis neaiški. Tuo tarpu ramu. Tačiau ar 
ilgam? 


7. NAUJOSIOS KALEDONIJOS KRYŽKELĖS 


Indų miesto atmosfera labiausiai jaučiama Nandyje. 
Ypač gyvai čia vyksta prekyba. Vienai arba dviem die- 
nom mieste apsistojusių keleivių paslaugoms — šimtai 
krautuvių, kur visos prekės duty free — be muito, ir tokios 
pigios, kad nedidelis Nandžio miestukas tapo pietinių jūrų 
Honkongu. 

Nandis yra oro linijų kryžkelėje. Kelių valandų nuo- 
tolyje esančią Naująją Kalendoniją — savo tolimesnės ke- 
lionės tikslą — taip pat galiu palyginti su panašia kryžke- 
le, kurioje per paskutines dvi tris generacijas susitikdavo 
daugelio tautų ir rasių atstovai. Tačiau vienu atveju toks 
palyginimas nėra visai tikslus. Kaip anksčiau, taip ir šian- 
dien atvykėliai paprastai iškeliauja iš Nandžio artimiausiu 
reisu, prisipirkę indiškose parduotuvėse pigių prekių. Nau- 
jojoje Kaledonijoje daugelis atvykėlių svetimšalių — bal- 
taodžių ir geltonodžių — įsikūrė visam laikui, suteikdami 
šiam salynui ypatingą „trispalvį“ veidą. 

Šį kartą mane domina ne tiek vietiniai tamsiaodžiai 
gyventojai, kiek Naujosios Kaledonijos geltonodžiai ir bal- 
taodžiai. Norėdamas pažinti žmones, gyvenančius toje di- 
delėje Ramiojo vandenyno kryžkelėje, leidžiuosi į Naująją 
Kaledoniją. Vienintelis salyno moderniškas aerouostas — 
Tontouta yra palyginti netoli nuo Naujosios Kaledonijos 
sostinės Numėjos. 

Po ilgos kelionės lėktuvu virš kalnuotos vietovės pa- 
galiau nusileidžiame Tontoutoje, pagrindinėje Naujosios 
Kaledonijos saloje. Pagrindinėje saloje? Naujoji Kaledo- 
nija skiriasi nuo kitų Melanezijos salynų visų pirma tuo, 
kad tai greičiau ne salynas, o viena pailgos formos sala 
(dydžio kaip pusė Moravijos), prie kurios pakrančių šlie- 

jasi keletas mažesnių salelių (Lifou, Ouvea, Mare ir kele- 
tas kitų). 

Didžioji sala neturi atskiro vardo. Vietiniai gyvento- 
jai vadina ją Grande Terre — Didžiąja žeme. 

Didžiosios žemės čiabuviai bendrauja su baltaisiais jau 
du šimtai metų, tiksliau pasakius, nuo 1774 metų, kai ka- 
pitonas Kukas atrado jų salą. Kukui Didžioji žemė savo 
"kalnuotumu priminė tėvynę, ir jis pavadino ją Škotija. 

Naujosios Kaledonijos čiabuviai neparodė didelio susi- 
domėjimo baltaodžiais. Labiau, negu Kukas ir jo draugai, 
juos domino gyvuliai, kuriuos jie pamatė baltųjų žmonių 
laivo denyje. Nei kačių, nei šunų Naujosios Kaledonijos 
gyventojai dar niekad nebuvo matę. Vienintelis žinduolis, 
gyvenantis Didžiojoje žemėje, buvo šikšnosparnis, tikriau 
sakant, septynios šikšnosparnių rūšys. 

Kuko jūreiviai, su entuziazmu prisimindavę taitiečių 
svetingumą, šiuo požiūriu Kaledoniją laikė netikusia sala. 
Kai kurie mažai nusimanantys „vertintojai“ iki šių dienų 
Naujosios Kaledonijos gyventojus laiko „ypač nevykusiu" 
melaneziečių tipu. Priešingos nuomonės yra antropologai. 
"Jie apibūdina kaledoniečius kaip atskirą ypatingai gražų 
ir savotišką melaneziečių tipą (antropologai Melanezijoje 
išskiria dar tris tipus — papuasus, negritus ir „tikruosius 
melaneziečius"). 

Po Kuko, kuris nesvetingoje Didžiojoje žemėje užtruko 
tik aštuonias dienas, Naująją Kaledoniją aplankė prancū- 
zų keliautojas d'Antrekastas su laivais „Rešerš“ ir „,Espe- 
rans". D'Antrekastas „atrado“ Naująją Kaledoniją pla- 
čiąja to Žodžio prasme. Jo ekspedicijoje buvo du įžymūs 
mokslininkai — Botan-Bopre ir La Bijardjeras. Pastarasis 
paliko mums labai tikslių žinių apie Naujosios Kaledonijos 
gyventojų kanibalizmą. Žmogėdrystė Didžiojoje žemėje 
ir gretimose salelėse buvo įprastas dalykas. Vietiniai gy- 
ventojai suvalgydavo ne tik mūšyje nugalėtus priešus, 
‘bet dažnai ir savo genties žmones, ypač tuos, kuriuos kai- 
mo vyresnieji už nusikaltimus pasmerkdavo myriop. 

La Bijardjeras savo aprašymuose užsimena, kad Nau- 
josios Kaledonijos gyventojai turėjo net specialius įran- 
kius nukautų priešų kūnams kapoti. Tai buvo akmeninis 
„diskas aštriais kraštais, pritvirtintas ant ilgos lazdos, 

La Bijardjero asmeniškas patyrimas ir kitų d'Antrekas- 
to įgulos narių pasakojimai apie Naujosios Kaledonijos 
gyventojų žmogėdriškumą papildė atgrasų čiabuvių pa- 
veikslą, kurį jau anksčiau buvo nupiešę Kuko ekspedici- 
jos dalyviai. Žmogėdromis susirūpino misionieriai. Pasta- 
rieji, konkrečiai prancūzų kunigas Montruzje, taip pat 
yra palikę nemaža žinių apie Naujosios Kalendonijos gy- 
ventojų žmogėdrystę. Tarp kitko, jis pastebėjo, kad čia 
būdavo baudžiami mirtimi ir suvalgomi žmonės, apkaltinti 
juodąja magija. 

Kunigas Montruzje patyrė Naujojoje Kaledonijoje ne- 
maža tragikomiškų situacijų. Pavyzdžiui, kartą pas jį atėjo 
kaledonietis ir paprašė misionierių jį pakrikštyti. Mon- 
truzje nesutiko, — mat, prašytojas turėjo dvi. žmonas, — 
tačiau išaiškino, kad, atsisakęs šios nuodėmės, jis galėsiąs 
būti priimtas į bažnyčios globą. Po kelių dienų kaledo- 
nietis vėl sugrįžo. „Jau atsisakiau nuodėmės, turiu tik 
vieną Žžmoną“,— pareiškė jis.—,,Kurgi tavo antroji žmo- 
na?“ — paklausė Montruzje. Užuot atsakęs, būsimasis 
krikščionis pasiglostė pilvą. 

Kaip ir kitose Melanezijos salose, kaledoniečiai priim- 
davo katalikų ir protestantų tikėjimą. Katalikų misionie- 
riai šiame archipelage turėjo didesnį pasisekimą. Popiežius 
Grigalius XVI 1836 metais visą katalikiškosios misijos 
veiklą Vakarų Okeanijoje pavedė marijonams. O kadan- 
gi šio ordino nariai buvo daugiausia prancūzai, atsirado 
dingstis prijungti Naująją Kaledoniją prie Prancūzijos 
imperijos. 

Pirmą kartą prancūzų vėliava oficialiai buvo iškelta 
Naujojoje Kaledonijoje 1844 metais. Leitenantas Žiuljenas 
Laferje nuleido Prancūzijos laivo inkarą prie pirmosios 
prancūzų marijonų misijos Didžiojoje žemėje. Dokumen- 
tas, kuriuo paskelbta Prancūzijos valdžia Naujojoje Kale- 
donijoje, patvirtintas keleto vietinių vadų pirštų antspau- 
dais. Šiame kurioziškame rašte paminėti ir jų vardai: „Pa- 
kilis Pouma, Koko šalies karalius“, „„Teneondis Tomba, 
Koumos šalies karalius" ir t. t. 

Neatsižvelgdama į dokumentus su Koko ir Koumos 
„karalysčių“ valdovų parašais, Didžiąja žeme pradėjo la- 
bai domėtis ir Didžioji Britanija. Todėl 1853 metais pran- 

cūzai Naująją Kaledoniją galutinai aneksavo. Tai buvo 
padaryta prieš pat atplaukiant anglų laivui, kuris tais pa- 
čiais tikslais vyko prie Didžiosios žemės krantų. Britų lai- 
vo pralaimėjimas toje nenumatytoje regatoje buvo toks 
gėdingas, kad jo kapitonas nusižudė. 

Po kelių metų geologas Žiulis Garnje atrado, kad visa 
Didžioji žemė — tai nelyginant didelis kepalas, iškeptas iš 
nikelio, chromo, mangano, geležies, kobalto ir kitų ver- 
tingų metalų. Taip pat godžiai, kaip kažkada kaledoniečiai 
valgydavo svetimšalius, kolonizatoriai dabar pradėjo „val- 
gyti" Naująją Kaledoniją. Jų inžinieriai skverbėsi į vis 
naujas salos sritis, į jos žemės gelmes ir ten aptiktus tur- 
tus siuntė į Europą ir Ameriką. Žmogėdrų sala, kurią ka- 
daise žemėlapyje būtų suradęs gal vienas iš tūkstančio 
europiečių, tapo stambiausia pasaulyje chromo ir nikelio 
tiekėja. 

Žinoma, daug vandens nuplaukė, kol Didžioji žemė ėmė 
vaidinti tokį svarbų vaidmenį pasaulinėje ekonomikoje. 
„Oficialiai“ prisijungusi Naująją Kaledoniją, Prancūzijos 
valdžia, kad ir nenutuokdama dar jos tikrosios vertės, nu- 
tarė ją apgyvendinti. Baisus kanibalizmo gandas atbaidė 
nuo Naujosios Kaledonijos nemaža potencialių prancūzų 
kolonistų. Prancūzijai nebeliko nieko kito, kaip ieškoti 
būsimųjų kolonistų tarp tų žmonių, kurie negalėjo laisvai 
pasirinkti savo ateities, — tarp kalinių, kriminalinių ir po- 
litinių nusikaltėlių. 

Beje, Prancūzija tuo metu jau turėjo savo nusikaltėlių 
koloniją Pietų Amerikoje, Gvijanoje, liūdnai pagarsėju- 
sioje „Velnių saloje“. Sunkios sąlygos čia pribaigdavo 
kalinius taip greitai, kad valdžia nutarė paieškoti tarp 
Prancūzijai priklausančių kolonijų kitos, tinkamesnės teri- 
torijos. Ši nauja teritorija ir buvo Naujoji Kaledonija. 
Dvidešimčiai metų Naujosios Kaledonijos salos pavirto 
„Velnių salomis“, 

1864 metais fregata „Ifigenija“ į Numėją atgabeno pir- 
muosius du šimtus penkiasdešimt kalinių. Po dvidešimties 
metų kolonijoje jau gyveno daugiau kaip dvylika tūkstan- 
čių baltųjų kalinių (o kiek jų išmirėl!). Kaliniai jau tuomet 
sudarė daugiau kaip ketvirtį visų Naujosios Kaledonijos 
gyventojų. 

Nusikaltėliai, siunčiami priverčiamiesiems darbams į 
„Velnių salą“, dar Prancūzijoje buvo skirstomi į tris gru- 
pes. Trečiosios grupės kaliniai neturėdavo teisės net kal- 
bėtis tarpusavyje ir, pasibaigus darbo laikui, buvo laiko- 
mi po užraktu. O pirmosios grupės kaliniai atlikdavo 
bausmę, dirbdami pas laisvuosius kolonistus, ir net patys 
galėdavo gauti dirbamos žemės. 

Tačiau, ir atlikę visą bausmę, nusikaltėliai neturėjo 
teisės palikti salos. Jie privalėjo išbūti kolonijoje dar ant- 
ra tiek metų. Tie, kurie buvo nuteisti daugiau negu aštuo- 
neriems metams, niekada negalėjo išvykti iš Naujosios 
Kaledonijos. 

Buvusieji kaliniai buvo vadinami „libere“. Į Naująją 
Kaledoniją buvo siunčiami ir užkietėje nusikaltėliai, kurių 
Prancūzija norėjo nusikratyti ir kuriuos nuteisdavo iki 
gyvos galvos gyventi Naujojoje Kaledonijoje. 

Tarp Ramiojo vandenyno „Velnių salų“ gyventojų bu- 
vo įvairių Žmonių — žmogžudžių, vagių, prievartautojų, 
taip pat ir politinių valdžios priešų: laikraštininkų, rašy- 
tojų, intelektualų. Dreifusas, garsiausias „Velnių salų“ 
tremtinys, nebuvo vienintelė melagingo teisingumo auka. 
Čia aš norėčiau prisiminti didelę grupę prancūzų kalinių, 
kurie buvo atvežti į Naująją Kaledoniją aštuntajame 
XIX amžiaus dešimtmetyje ir paliko čia gilesnius pėdsa- 
kus, negu bet kuri kita baltųjų ateivių grupė bet kuriame 
kitame Melanezijos salyne. Tai buvo komunarai, nugalė- 
tosios Paryžiaus Komunos kariai. 

Kalbėdami apie Komuną, mes dažniausiai prisimename 
didvyriškus komunarų žygius. O koks buvo komunarų 
likimas po jų pralaimėjimo? Kas nutiko tiems, kurie liko 
gyvi? Jie buvo ištremti į Naująją Kaledoniją. Kai kurie 
buvo nuteisti priverčiamiesiems darbams, kiti ištremti į 
šią Ramiojo vandenyno salą iki gyvos galvos. 

Daug komunarų buvo atgabenta į „Velnių salas“ — 
trys tūkstančiai devyni šimtai dvidešimt keturi vyrai ir 
keletas moterų. 1873 metais Prancūzijos valdžia leido čia 
atvykti ir jų šeimoms. 

Nemaža komunarų pagarsėjo ir Melanezijoje. Norėčiau 
paminėti garsiąją revoliucionierę Luizą Mišel, kuri Nau- 
jojoje Kaledonijoje tapo pirmąja Melanezijos vaikų mo- 

kytoja, pirmąja kaledoniečių liaudies kūrybos rinkėja ir 
leidėja. ĮžŽymiais Didžiosios žemės žmonėmis tapo žurnalis- 
tas Anri Rošforas, garsus geografas Elize Rekliu, Pary- 
žiaus komunos veikėjai Žurdas ir Gruse ir daugelis kitų. 

Kai kurie komunarai vėliau išvyko iš Naujosios Ka- 
ledonijos. Tačiau daugelis liko čia su savo šeimomis, įsi- 
gijo žemės, ir pamažu jų gyvenamos vietovės tapo pana- 
šios į Prancūzijos kaimus. Keliaudamas iš Tontoutos į sa- 
los sostinę Numėją, mačiau nemaža prancūzų kolonistų 
kaimų bei kaimelių ir susidariau įspūdį, jog keliauju per 
Provansą, o ne per Melanezijos salą. 

Dvidešimto amžiaus pradžioje Prancūzija pagaliau grą- 
žino Ramiojo vandenyno „Velnių saloms“ gerą vardą. 
Nusikaltėlių stovyklos buvo panaikintos. Tačiau dauguma 
buvusių kalinių liko čia gyventi. Pirmaisiais mūsų šimt- 
mečio metais Naujojoje Kaledonijoje gyveno dvylika 
tūkstančių penki šimtai baltųjų. Iš jų dvylika tūkstančių 
buvo kaliniai, bebaigią atlikti bausmę. O 

Nuo tos dienos, kai į Naująją Kaledoniją buvo atvežtas 
paskutinis prancūzas nusikaltėlis, praėjo daugiau kaip 
pusšimtis metų. Vis dėlto priverstinė kolonizacija paliko 
čia savo pasekmes. Pirmiausia, daugelis Kaledonijos pran- 
cūzų jaučia priešiškumą senajai savo tėvynei Prancūzijai. 
Tai ji pasiuntė jų tėvus į melaneziškąsias galeras. Antra 
vertus, retas prancūzų salos kolonistas šiandien pokalbyje 
su svetimšaliu prisipažins, kad jo tėvas ar senelis atvyko 
į Naująją Kaledoniją atlikti bausmės. 

Šiandieninių Naujosios Kaledonijos kolonistų tėvų ir 
senelių praeitis — ne paslaptis kaledoniečiams. Neretai 
galima išgirsti čiabuvį sakant: „Prancūzai man patinka. 
Bet tie vietiniai — tai ne prancūzų, bet žmogžudžių vai- 
kai.“ Antagonizmas egzistuoja ir tarp senųjų prancūzų ko- 
lonistų ir prancūzų, atvykusių į salyną tarnauti valdiškose 
įstaigose arba dirbti kasyklose pagal trumpalaikę sutartį. 

Nuostabiausias tos priverstinės kolonizacijos kūdikis 
yra Numėja, salyno sostinė. Aš labiausiai mėgau žiūrėti 
į Numėją iš paukščių perspektyvos, nuo Uan Taro kalno. 
Iš čia ji atrodo kaip aštuonkojis, kurio kojos kyšo toli 
į jūrą. Tarp tų „kojų“ telkšo gilūs užutekiai — Be de la 

Mozel ir Be de l'Orfelina, o kitoje pusėje — ramioji Ma- 
dženta. 

Aplankiau dar kai kurias įdomesnes Naujosios Kale- 
donijos vietoves. Pirmiausia — Ans Vatą ir nuostabų jos 
paplūdimį. Čia įsikūrusi Ramiojo vandenyno komisija, 
tvarkanti įvairias šiuolaikines Pietų jūrų salų gyvenimo 
problemas. Ans Vatoje aplankiau ir nedidelį etnografinį 
muziejų, kurį čia Ramiojo vandenyno komisija įkūrė. 
Priešingoje Ans Vatos pusėje apžiūrėjau didelį, ko gero, 
įdomiausią pasaulyje, akvariumą. Mėgstu jūrą ir visur, 
kur tik įmanoma, aplankau okeanografines įstaigas. Kai 
kurios man padarė didelį įspūdį, pavyzdžiui, garsusis Ma- 
jamio delfinarijus ir Bombėjaus akvariumas, tradicine lan- 
kymo vieta tapęs Monte Karlo okeanografijos muziejus, 
povandeninė observatorija Santa Barbaroje, Kalifornijoje, 
ir, žinoma, Australijos akvariumas Žaliojoje saloje. Jis 
įtaisytas didžiausio pasaulyje barjerinio rifo viduje. Ant- 
ras pagal dydį toks rifas juosia Naująją Kaledoniją ir ją 
supančią jūrą, vadinamą Koralų jūra. Ans Vatos akvariu- 
mo steigėjas Katala parodė man didžiausią savo turtą — 
užtamsintuose induose eksponuojamus šviečiančius kora- 
lus, neįtikėtinus, fantastiškus jūros lampionus. Šviečian- 
tieji koralai iki šiol niekur kitur nebuvo aptikti. 

Už keleto kilometrų nuo akvariumo, priešingoje Nu- 
mėjos pusėje, Doniambe, yra didžiausias Naujosios Kale- 
donijos metalurgijos kombinatas, kur apdirbamas saloje 
iškasamas nikelis. Nikelis, chromas, kobaltas, manganas, 
tikriau, jų pagrindu išsivysčiusi kalnakasybos pramonė, 
visiškai pakeitė ne tik buvusį pajūrio kaimelį Doniambą, 
bet ir visą Didžiąją žemę. Turtingi metalo, ypač nikelio, 
ištekliai, užtikrino baltiesiems salos gyventojams aukštą 
pragyvenimo lygį. Kiekvienai europiečių šeimai, pavyz- 
džiui, tenka vidutiniškai po pusantro automobilio. 

Kasyklos atviliojo į Naująją Kaledoniją ir azijiečių. 
Antrojo pasaulinio karo pradžioje ateiviai iš Azijos su- 
darė jau aštuoniasdešimt penkis procentus visų Naujosios 
Kaledonijos kalnakasybos pramonės darbininkų. Tai buvo 
įvairių tautybių žmonės, atvykę čia dėl įvairių priežasčių. 
Pirmieji azijiečiai atplaukė į Naująją Kaledoniją po to, kai 
Prancūzijos valdžia nustojo siųsti į salą nusikaltėlius iš 


Europos. Suprantama, prancūzai kasyklų savininkai pra- 
dėjo ieškoti naujų darbininkų visų pirma prancūzų kolo- 
nijose. Arčiausia Naujosios Kaledonijos buvo Indokinija. 
Taigi neilgai trukus į Didžiąją žemę atvyko 768 vietna- 
miečiai, kurie turėjo pakeisti prancūzų tautybės nusikal- 
tėlius. Iš tų beveik aštuonių šimtų vietnamiečių tik dvi- 
dešimt trys nebuvo kaliniai. Visi kiti buvo nuteistieji, ku- 
rių Indokinijos valdžia norėjo atsikratyti. 

Vietnamiečiai, kurie vėliau atvyko į Naująją Kaledo- 
niją, buvo laisvi žmonės, ir čionykštis gyvenimas jų ne- 
patenkino. Jie nebuvo pratę prie sunkių kalnakasybos 
darbų, užmokestis, kurį čia gaudavo, buvo labai mažas. 
Be to, atvykėliai iš Indokinijos Didžiojoje žemėje buvo 
visokeriopai apribojami, pavyzdžiui, neturėjo teisės po 
vienuoliktos valandos vakaro išeiti į gatvę. 

Be vietnamiečių, Ramiojo vandenyno salose esu suti- 
kęs ir kinų. Gyvena jų ir Naujojoje Kaledonijoje. Ver- 
čiasi jie daugiausia prekyba. Kai kurie turi nuosavas skal- 
byklas, dirba virėjais ir panašiai. 

Japonų Naujojoje Kaledonijoje kadaise buvo nepaly- 
ginti daugiau, negu kinų. Japonų tautybės darbininkai, 
kilę daugiausia iš Nagasakio, antrojo pasaulinio karo pra- 
džioje čia sudarė beveik pusę visų dirbančiųjų kalnaka- 
sybos pramonėje. Po karo jiems buvo liepta išvykti, pasl- 
liko tik japonės, ištekėjusios už vietinių baltaodžių. 

Gausiausia azijiečių grupė Naujojoje Kaledonijoje yra 
indoneziečiai. Po karo jie sudarė pagrindinę kalnų pramo- 
nės darbininkų masę. Azijiečiai — tonkiniečiai juodomis 
plevėsuojančiomis kelnėmis, žemaūgės javietės, apsitai- 
siusios puikiais sarongais, teikia Naujosios Kaledonijos 
sostinei daug spalvingumo. 

Be šių Naujosios Kaledonijos spalvų, miesto išvaizdą 
praturtina dar ir kitos gyventojų grupės. Pavyzdžiui, pa- 
staruoju metu čia atvyksta daug polineziečių iš abiejų 
Prancūzijos valdų Polinezijoje, iš Valijos salų ir Taičio. 
Pasitaiko ir Naujųjų Hebridų gyventojų. Pokario metais 
"į Didžiąją Žemę atvyko keletas šimtų emigrantų iš Italijos. 
Galima čia sutikti ir rusų emigrantų, Vrangelio armijos 
karininkų palikuonių. 

Be to, Naujojoje Kaledonijoje esama australiečių, nau- 
jazelandiečių, amerikiečių ir daug kitų tautybių. Visus vi- 
lioja aukštas pragyvenimo lygis, kurį teikia kolonistams 
milžiniški Didžiosios žemės turtai. Daugelį vilioja ir šios 
salos širdis — puikioji Numėja, „pietų jūrų Paryžius“. O 
aplink jį išsimėtę skurdūs kaimeliai, — čia gyvena tie, ku- 
riems kadaise priklausė ši žemė — baigiantys išmirti Me- 
lanezijos kaledoniečiai. 


8. KAS TAI YRA KONDOMINATAS 


Kad Naujieji Hebridai, kurie buvo tolimesnis mano ke- 
lionės po Okeaniją tikslas, yra kondominatas, aš žinojau, 
Žinojau taip pat, kad šiandien tai — vienintelis pasaulyje 
faktiškai egzistuojantis kondominatas. 

Čekoslovakijos Mokslų akademijos išleistame moksli- 
niame žodyne kondominato sąvoka taip nusakoma: „Bend- 
ras dviejų arba keleto valstybių viešpatavimas kurioje 
nors teritorijoje,“ 

Su šiuo vieninteliu kondominatu pasaulyje susipažinau, 
kai pradėjau ruoštis kelionėn po Okeanijos salas ir kai 
man reikėjo gauti leidimą į šias „karališkąsias koloni- 
jas“, protektoratus, kaip visos šios žemės oficialiai vadi- 
namos. 

Visais kitais atvejais tatai būdavo labai paprasta: 
kreipdavausi į tą ar kitą salą valdančios šalies atstovybę, 
užpildydavau anketą, užmokėdavau atitinkamą mokestį ir 
laukdavau leidimo. 

Tačiau kai norėjau prašyti leidimo į Naujuosius Hebri- 
dus, pasirodė, kad turiu ne vieną, bet dvi galimybes gauti 
vizą. Kadangi Naujuosius Hebridus bendrai valdo Anglija 
ir Prancūzija, galėjau prašyti leidimo tiek Anglijos, tiek 
Prancūzijos konsulate. Tai paprastai priklauso nuo prašy- 
tojo simpatijų vienai iš šių dviejų valstybių. Bet mano 
pasirinkimą nulėmė ne simpatijos, o apytuštė kišenė. 

Pasiteiravau, kiek už vizą ima anglai. Svarą ir dvide- 
šimt šilingų, arba, pagal to meto svaro kursą, — 4 dole- 
rius ir 25 centus. Po to paskambinau į Prancūzijos konsu- 
latą. Ten už leidimą pareikalavo dvidešimt naujų fran- 
kų — sumą, atitinkančią nepilnus du su puse dolerio. Taigi 
paprašiau prancūzų vizos. 

Tolimesnė mano pažintis su kondominatu vyko kelio- 
nės metu, Susisiekimą šioje saloje tvarko taip pat dvi 

aviacinės bendrovės. Prancūzijos bendrovės UTA lėktuvai 
skraido į Naujuosius Hebridus iš artimiausios prancūzų 
kolonijos — Naujosios Kaledonijos. Antroji — Fidžio avia- 
linija — priklauso anglų firmai. Jos lėktuvai, suprantama, 
skraido į salas iš britų kolonijų — iš Nandžio, Fidžio salų. 

Keliautojas savo nuožiūra gali pasirinkti bendrovę, 
kuri jam labiau patinka. Kadangi aš buvau Naujojoje Ka- 
ledonijoje, man buvo patogesnis prancūzų oro kelias. 

Lėktuvui nusileidus kondominato sostinėje Port Viloje, 
mano pažintis su kondominato sistema tęsėsi. Aerodrome, 
kuriame leidžiasi dviejų skirtingų bendrovių lėktuvai, bu- 
vo ne tik dvi skirtingos vėliavos — Union Jack! ir Pran- 
cūzijos trispalvė, — bet ir dvi muitinės bei du pasų kontro- 
lės punktai. Kadangi atvykau su Prancūzijos konsulato 
viza, turėjau parodyti pasą prancūzų kontrolinio punkto 
darbuotojams, o savo lagaminą — prancūzų muitininkams. 
Merci bien!? Jų kolegos anglai, tur būt, nė akim nebūtų 
mirktelėję, jei aš į kondominatą būčiau „prakišęs“ nors ir 
visą toną heroino. Tai jau ne jų reikalas, 

Dairausi po aerouostą. Be anglų avialinijos lėktuvų 
ir UTA-os čia dar esama lėktuvų, priklausančių trečiai 
bendrovei, kuri tvarko salyno vidaus susisiekimą. Anks- 
čiau jį tvarkė irgi dvi viena nuo kitos nepriklausančios 
bendrovės, prancūzų ir anglų. Beje, prancūzų Naujuose 
Hebriduose gyvena tiktai apie aštuonis šimtus, o anglų 
dar mažiau — apie du šimtus dvidešimt. 

Ilgainiui pasidarė aišku, kad toks dubliavimas neišsi- 
moka, todėl abi bendrovės susijungė. Tačiau iškilo nauja 
problema. Lėktuvo uodegoje, pagal tarptautinę konven- 
ciją, turi būti pavaizduota jį eksploatuojančios šalies vė- 
liava ar koks kitas ženklas. Ką gi daryti? Ar tai turi būti 
Anglijos, ar Prancūzijos vėliava? Pagaliau abi šalys salia- 
moniškai nusprendė: tebūnie abi vėliavos — anglų ir pran- 
cūzų. Port Vilos aerodrome aš nufotograiavau šią rete- 
nybę. 

Iš aerouosto į miestą labai arti. Nors atskridau pran- 
cūzų lėktuvu, man reikėjo susirasti anglų administracinę 


! Taip vadinama Anglijos valstybinė vėliava, 
2 Labai ačiū (pranc.), 

:valdybą. Mat, norėjau aplankyti Aleną Koliną, etnografą, 
kurį pažinojau iš literatūros ir kuriam turėjau įteikti reko- 
mendacinį laišką. Kolinas — Didžiosios Britanijos kondo- 
minato administracijos viršininkas. 

Taigi prašau vairuotoją nuvežti mane į kondominato 
administracinę valdybą. Vairuotojas linkteli ir po kelių 
minučių sustojame prie pastato, ant kurio plėvėsuoja 
Prancūzijos vėliava. Savaime suprantama, abi šalys, su- 
darančios kondominatą, turi savo administracines įstaigas. 

Šis pastatas, matyt, priklauso prancūzams. Sakau mela- 
neziečiui vairuotojui, kad aš noriu nuvykti į anglų admi- 
nistracijos valdybą. Jis nesupranta. Juk aš atskridau pra- 
cūzų lėktuvu, vadinasi, esu prancūzas, kuriems galams 
man tie anglai? Netepęs nevažiuosi. Pridėjau dar keletą 
frankų ir nuvažiavome iš „Prancūzijos“ į „Angliją“. 

Pasišnekėjęs su Alenu Kolinu ir kurį laiką pasisvečia- 
vęs Naujuosiuose Hebriduose, nuosekliai susipažinau su 
šia svetimšaliui mažai suprantama sistema. Mano pažintįs 
su kondominato istorija prasidėjo nuo mažo paminklėlio 
Port Vilos centre. Paminklas, kurio užrašas taip pat iškal- 
tas dviem kalbom, primena sutartį, pagal kurią susikūrė 
ši keista dvivaldystė, 

Paminkle įrašyta data: 1906 metai, spalio 20 diena. Pa- 
gal tada pasirašytą sutartį abi šalys paskelbė bendrą ir 
nedalijamą Anglijos ir Prancūzijos valdžią Naujųjų Hebri- 
dų salyne. Ši sutartis visiškai pakeitė pirmykštę teisinę 
archipelago padėtį. 

Kaip visoje Melanezijoje, taip ir Naujuosiuose Hebri- 
"duose misionierius, prekybininkas ir plantacijų savininkas 
atsirado žymiai anksčiau, negu kolonijos valdininkas. Ka: 
nibalizmo gandas ilgam laikui buvo atbaidęs baltuosius 
ir nuo šio salyno. Tik devyniolikto šimtmečio piadžioje 
Naujuosiuose Hebriduose apsigyveno pirmieji europiė- 
čiai — misionieriai. Efato saloje, kur aš buvau apsistojęs, 
pirmuosius misionierius anglai atgabeno 1854 metais. Tai 
buvo pakrikštyti polineziečiai. 

Anglų valdžiai čia tuo metu atstovavo presbiterionai 
ir metodistai, o prancūzų — katalikų misionieriai marijo- 
nai. Prancūzai turėjo šiokią tokią pirmenybę dėl jiems 
priklausiusios Naujosios Kaledonijos artumo. Netrukus į 

Naujuosius Hebridus pradėjo kraustytis vis daugiau pran- 
cūzų pasauliečių. ĮŽymiausias ir energingiausias iš jų (li- 
kimo ironija!) turėjo grynai anglišką vardą ir pavardę: 
Džonas Higinsonas. Apsigyveno jis Naujuosiuose Hebri- 
duose 1871 metais ir iki pat savo mirties dėjo pastangas, 
kad salyną kolonizuotų jo tautiečiai. Tuo tikslu jis įsteigė 
bendrovę „Kompani Kaiedonjen de Nuvel Ebrid“, kuri 
tvarkė susisiekimą laivais tarp Naujųjų Hebridų ir Nu- 
mėjos, o svarbiausia — supirkinėjo dirbamą žemę būsi- 
miesiems prancūzų kolonistams. „Kompani Kaledonjen“ 
pamažu suėmė į savo rankas septynis šimtus tūkstančių 
hektarų žemės. Anglų kolonistai stengėsi neatsilikti nuo 
prancūzų, tačiau jų rezultatai buvo menkesni. Pietinėje 
salyno dalyje jie įsigijo nepilnus tris šimtus tūkstančių 
hektarų dirbamos žemės. 

Tačiau nei Prancūzijos, nei Didžiosios Britanijos vy- 
riausybės nerodė didelio noro užvaldyti melaneziškąjį ro- 
jų. Priešingai, 1878 metais abi valstybės pasikeitė noto- 
mis, pasižadėdamos respektuoti Naujųjų Hebridų nepri- 
klausomybę bei neliečiamybę ir nedėti pastangų dėl jos 
prisijungimo. Taigi kurį laiką Naujųjų Hebridų salos for- 
maliai buvo nepriklausomos. Prancūzų ir anglų kolonistai 
paliko be savo gyvybės ir turto apsaugos. Ta dingstimi Di- 
džioji Britanija nusiuntė į „nepriklausomo salyno“ pakran- 
čių vandenis savo karo laivą. Sekantį ėjimą padarė Pran- 
cūzija. Ji pasiuntė į salyną du karo laivus, kurie Naujuo- 
siuose Hebriduose išlaipino ir sausumos dalinius. 

„Nepriklausomas salynas“, kur faktiškai nebuvo jokios 
valdžios, atsidūrė gana keblioje padėtyje. Anglija su Pran- 
cūzija ėmė tartis, ką gi toliau daryti su Naujaisiais Hebri- 
dais. Pagaliau iš minėtųjų karo laivų karininkų buvo su- 
darytas tvarkos apsaugos organas, mišri laivyno komisija, 
kuri neturėjo jokių įpareigojimų rūpintis „nepriklauso- 
mo“ salyno reikalais. Jos vienintelis uždavinys buvo sau- 
goti kolonistus nuo melaneziečių ir bausti tuos, kurie kė- 
sinsis į baltųjų gyvybę ar turtą. Anglų ir prancūzų kolo- 
nistų santykiai, įsteigus šią komisiją, neišsisprendė. Tuo 
labiau neišsisprendė ekonominiai ir socialiniai baltųjų ir 
juodųjų salyno gyventojų reikalai. 

Užtruko dar visas dvidešimtmetis, kol abi valstybės 

vieningai pripažino, kad jų bendras kūdikis labai menkai 
vystosi. Buvo sutarta, kad šalis, kuri niekam nepriklauso, 
turi priklausyti dviem ponams. Taip atsirado kondomi- 
natas. Mažasis salynas šiandien turi dvi valdžias, dvi matų 
sistemas (čia matuojama jardais ir metrais, sveriama gra- 
mais ir uncijomis), dvi kalėjimų sistemas, dvejopą valiu- 
tą. Čia cirkuliuoja frankai, kuriuos įvedė penktoji res- 
publika, ir Australijos doleriai, kuriuos Naujuosiuose 
Hebriduose paleido į apyvartą anglai. 

Nuėjęs į paštą nusipirkti pašto ženklų, nustebęs kons- 
tatavau, kad jų vertė pažymėta trečia valiuta — kondo- 
minato valiuta, kuri, kaip vėliau patyriau, egzistuoja tik 
popieriuje. Nei tos valiutos monetų, nei banknotų aš nie- 
kur nemačiau. Blogiausia, kad paštininkas nesugebėjo jos 
perskaičiuoti nei į frankus, nei į Australijos dolerius, kuriais 
reikėjo užsimokėti už tuos ženklus. Pagaliau aš jam daviau 
už vieną laišką, kurį siunčiau į Prahą, vieną Australijos 
dolerį. Manau, kad būsiu permokėjęs kondominatui. 

Kondominato institucijoms turi daug priekaištų ir dau- 
gelis kolonizatorių. Svarbiausias jų kritikos objektas yra 
kurioziška, vienintelė visame pasaulyje Naujųjų Hebridų 
įstaiga — vadinamasis Mišrusis teismas. Jo paskirtis — 
spręsti ginčus tarp prancūzų ir anglų. Kita Mišriojo teismo 
pareiga yra žemės naudojimo knygų vedimas bei kolo- 
nistų žemės savininkų registracija. Šis teismas, kaip ir 
bet Kuris kitas, turėjo būti teisingas, bešališkas, o kadan- 
gi šalys čia — anglai ir prancūzai, teismo pirmininku rei- 
kėjo skirti trečios šalies pilietį. Pagaliau Anglija ir Pran- 
cūzija susitarė, kad tas neutralusis turi būti (pagerbiant 
Naujųjų Hebridų atradėją) ispanas, skiriamas Ispanijos 
karaliaus. Kitų dviejų teisėjų postus užėmė anglas ir pran- 
cūzas. Tačiau netrukus iškilo nelaukta problema: Ispani- 
joje buvo panaikinta monarchija, o tuo pačiu neliko ka- 
raliaus, kuris skirdavo Naujųjų Hebridų Mišriojo teismo 
pirmininką. Vėl sušauktame pasitarime abi valstybės nu- 
sprendė prašyti Belgijos karalių, kad ateityje jis skirtų 
teismo pirmininką. Taigi Naujųjų Hebridų Mišriojo teis- 
mo pirmininkas šiandien yra belgas. 

Jo bešališkumu abiejų valstybių atstovai dažnai gauna 

progos suabejoti. Su gailesčiu jie prisimena pirmąjį to 
teismo pirmininką, ispaną. Mat, šis ponas labai prastai 
kalbėjo prancūziškai, angliškai — dar prasčiau, o Melane- 
zijos tautelių kalbų visai nesuprato. Be viso to, jis dar 
buvo kurčias. 

Kurčias to keisčiausio pasaulyje teismo pirmininkas 
kartu su savo pagalbininkais kondominato iždui kainavo 
šimtą dvidešimt tūkstančių frankų per metus. O visas me- 
tinis Naujųjų Hebridų biudžetas tuo laiku sudarė maž- 
daug keturis šimtus tūkstančių frankų. Be to, teismas, kuris 
šitiek kainavo iždui, nepadarė per savo pirmąjį veiklos 
dešimtmetį nė vieno įrašo į žemės naudojimo knygas. Vi- 
siems viešiesiems darbams kondominate tais metais teko 
dvylika kartų mažiau lėšų, negu kurčiajam pirmininkui ir 
jo pagalbininkams. Už tą dvyliktą dalį buvo nutiestas ke- 
lias aplink salą, kuriuo netrukus turėjau išsiruošti į toli- 
mesnę kelionę po Efatą. 

Nuo tų laikų, kai kondominato teismui vadovavo kur- 
čiasis ispanas, Naujuose Hebriduose mažai kas tepasikei- 
tė. Beje, dar antrojo pasaulinio karo metais kai kuriose 
archipelago salose, net pačioje didžiausioje, gyveno žmog- 
ėdros. Jiems, suprantama, juridiniai ir konstituciniai klau- 
simai nerūpėjo. 

Baltieji kondominato gyventojai įvairiai žiūri į kondo- 
minatą. Kai kurie laiko šią instituciją naudinga ir tinka- 
ma, kiti ją visiškai atmeta. Pastarieji ironiškai vadina ją 
„pandemonium"!, 

Šiandien, kai kolonijiniai režimai griūva visose pasau- 
lio dalyse, tapo nebeaktualus kadaise kolonizatorių svars- 
tytas klausimas, ar geriau atiduoti salyno valdžią į vie- 
nas rankas, ar padalinti jos teritoriją į dvi dalis, atskirai 
Anglijos ir Prancūzijos valdomas. Už kokių dvidešimties 
ar penkiasdešimties metų kondominatas liausis egzistavęs. 
Man savo kelionės po Okeaniją metu dar pasisekė akis 
į akį susidurti su šia Ramiojo vandenyno keistenybe — ne 
etnografine, ne gamtine ar geografine, o istorine keiste- 
nybe, atsiradusia kapitalistinėms valstybėms besidalinant 
pasaulį. 


l Velnio karalystė. 

9. EFATE KVEPIA KOPRA 


Išvykęs iš Naujosios Kaledonijos sostinės Numėjos, 
tuo pačiu ilgam atsisveikinau ir su tikrais miestais. Čia, 
Naujuosiuose Hebriduose, kaip ir Saliamono salose, mies- 
tų pilna to žodžio prasme nėra. Nauiųjų Hebridų sostinė 
Port Vila labai tiksliai atspindi dvilypį kondominato veidą. 

Prancūzai ją pavadino Fransvila, anglai — tiesiog Vila. 
Kai buvo įsteigtas kondom:natas, Naujųjų Hebridų sostinė 
gavo naują vardą — Port Vila. 

Port Vila stovi ant neaukštų kalvų ties gražiu Mele 
užutekiu. Užutekio pakrantėse išsidėsčiusios Anglijos ir 
Prancūzijos valdžios įstaigos, anglų ir prancūzų policijos 
pastatai, britų valdomos laivybos ir prekybos firmos, pran- 
cūzams priklausantis Indokinijos bankas. Čia pat ir šių 
įstaigų tarnautojų gyvenamieji namai. Tik britų komisaro 
rezidencija pagal Albiono salos tradiciją yra ne „didžio- 
joje saloje“ — Efate, o Iririkyje, vienoje iš trijų mažų ro- 
mantiškų salelių Mele užutekio žiotyse. 

Vaizdas į užutekį nepaprastai gražus. Nedidelis gylis 
ir pavojingi koralų rifai neleidžia didesniems laivams iš- 
mesti inkarų pačiame užutekyje, tad Mele vandenyse plau- 
kioja tik kanojos ir mažos motorinės valtys. 

Europinės Port Vilos dalies kaimynystėje išaugo atski- 
ras kinų prekybininkų rajonas. Toliau už miesto, Anabrou 
ir Tagabės kaimuose, kinai verčiasi daržininkyste. Kitame 
Port Vilos rajone gyvena vietnamiečiai, kuriuos čia per- 
kėlė prancūzai. Melaneziečių dauguma gyvena trijose Me- 
le užutekio salelėse. 

Tropinis Port Vilos grožis užgožia visus jos trūkumus. 
Ne taip seniai net čia, kondominato sostinėje, nebuvo 
elektros, iki šiol dar neišspręsta geriamo vandens tiekimo 
problema. Kultūrinis bei vigņuomeninis europiečių gyve- 

nimas čia nepalyginamai vangesnis, negu, pavyzdžiui, kai- 
myninėje Naujosios Kaledonijos Numėjoje. Ir krautuvių 
Port Viloje labai nedaug. 

Miesto pakraštyje prasideda melaneziškasis pasaulis. 
Jis dar primityvesnis, skurdesnis, negu Fidžyje arba Nau- 
jojoje Kaledonijoje. 

Port Vila yra Efato saloje. Ši sala užima patogią cent- 
rinę padėtį. Visas Naujųjų Hebridų archipelagas gana 
plačiai išsidėstęs. Įskaitant ir mažas Toreso ir Benkso salų 
grupeles, atstumas tarp tolimiausių taškų yra tūkstantis 
du šimtai kilometrų. Pati šiauriausia sala yra ties dvide- 
šimtu, o piečiausia ties devintu pietų platumos laipsniu. 

Efato salos perimetras — virš šimto kilometrų. Kalnuo- 
ta vidurinė dalis apaugusi tankiomis džiunglėmis, pakran- 
čių žemumose, derlinguose dirvožemiuose nuo neatmerna- 
mų laikų puikiai dera kokoso palmės. 

Aš palyginti greitai susipažinau su sala ir jos gyven- 
tojais. Plentas, nutiestas iš kondominato visuomeninių pa- 
jamų (muito, pašto) supo visą salą. Labiausiai mėgau va- 
žinėti šiuo keliu į vakarinį salos pakraštį, prie nuostabaus 
Havanos užutekio. Šis puikus natūralus uostas, turintis 
daugiau nei dešimt kilometrų ilgio, yra labai gilus ir visiš- 
kai saugus. Nuostabesnio uosto aš niekur kitur Okeani- 
joje nesu matęs. Nuo atviros jūros užutekį saugo dvi sa- 
lelės — Mosemas ir Lelepou. 

Šioje nuostabioje gamtos užuoglaudoje karo metu kurį 
laiką stovėjo visi Ramiojo vandenyno pietuose esantys 
Amerikos karo laivai. Kai atvykau į užutekį, čia visur 
viešpatavo Ramiojo vandenyno tyla. Vienintelis karo pėd- 
sakas, kurį čia užtikau, buvo apšiuręs karinis barakas ir 
jame besimėtąs nebaigtas gerti viskio butelis. Viskis, nors 
ir ne škotiškas, o amerikietiškas, išgulėjęs čia ketvirtį am- 
žiaus, turėjo būti neblogas. Vis dėlto butelio neliečiau, 
jis paliko čia kaip suvenyras, liudijantis apie amerikiečių 
jūreivių buvimą Havanos užutekyje. 

Beveik dvejus metus esu išgyvenęs Havanoje, todėl 
mane domino, kaip jos vardas pateko čia, į atkampią tro- 
pikų salą. Užutekį Kubos miesto vardu pakrikštijo kapi- 
tonas (vėliau tapęs admirolu) Erskainas, atradęs jį 1849 
metais. Beje, 1047 metais šiose pakrantėse išsigelbėjo iš 

sudužusio laivo du anglai. Vos tik jie išlipo į krantą, čia- 
buviai paėmė juos į nelaisvę, nužudė ir suvalgė. Kaip vė- 
liau paaiškėjo, kiti įgulos nariai išsigelbėjo valtimi. Šie 
vyrai kartu su nuskendusio laivo kapitonu pasiekė Efatą 
vėliau — po dviejų dienų. Juos taip pat ištiko jų bičiulių 
likimas. Jokioje kitoje Melanezijos dalyje vietiniai gyven- 
tojai taip žiauriai nesusidorodavo su svetimšaliais, kaip 
čia, Efate. 

Melaneziečiai, kuriuos šiandien sutikau plantacijose 
netoli Havanos užutekio, jau nebesimaitina ŽžŽmogiena, o 
tik kokoso riešutais. Kokoso palmės jiems teikia ne tik 
maisto, bet ir pelno. Efate aplankiau keletą kokoso palmių 
plantacijų. 

Ramiojo vandenyno salų dievas neabejotinai yra kop- 
ra. Kopra — tai džiovintas kokoso riešuto branduolys. 
Tiesa, Fidžyje o taip pat Polinezijoje, Havajų salose, svar- 
biausią vaidmenį ekonomikoje vaidina cukrašvendrės, 
Naujojoje Kaledonijoje — spalvotų metalų eksploatacija, 
bet šimtuose ir tūkstančiuose Ramiojo vandenyno salų, sa- 
lelių, atolų pagrindinis maisto ir pajamų šaltinis yra ši 
aukštakamienė palmė ir jos vaisius — kopra. 

Kokoso palmės augimo ciklas panašus į žmogaus gyve- 
nimą. Pirmuosius keletą metų medis tik auga, vaisius pra- 
deda megzti maždaug dešimtaisiais metais. O paskui kas- 
met duoda po keturiasdešimt, penkiasdešimt riešutų. Ko- 
koso palmė nereikalauja ypatingos priežiūros, tačiau jai 
būtinas šiltas ir pakankamai drėgnas klimatas ir, žinoma, 
gera dirva. Viso šito netrūksta Efato pakrantėse. 

Šiandien Okeanijos salose auga penkiasdešimt milijo- 
nų palmių. Kiekvienam gyventojui tenka mažiausiai po 
penkis medžius. O kokoso riešutai melaneziečiams teikia 
viską: valgį, gėrimą, drabužius, statybinę medžiagą. Mes, 
europiečiai, pažįstame vadinamąjį „kokoso pieną“. Tai ne- 
subrendusio vaisiaus sultys, puikiai malšinančios troškulį, 
tik kiek neįprasto skonio. Kai kuriose Okeanijos salose 
visiškai nėra geriamo vandens, tad kokoso riešutų pienas 
čia yra kone vienintelis gėrimas. 

Kokoso riešutai melaneziečius ir maitina. Branduolį — 
„mėsą“ vietiniai žmonės valgo žalią arba gamina nelygi- 
nant kokį pudingą, sumaišę su jamso arbą taro vaisiais. 

Net tai, kas lieka išgėrus sultis ir suvalgius „mėsą“, nè 
nueina niekais. Iš riešuto puselių melaneziečiai gamina 
indus arba didelius šaukštus. Medžio stiebas gyventojams 
duoda medžiagos namų statybai, paprastesniems baldams. 
Trobelių stogai dengiami palmių lapais, kurie taip pat 
naudojami krepšiams pinti. 

Kokoso aliejumi, kurį melaneziečiai gauna presuodami 
riešutų branduolius, jie trinasi kūną. Aliejus gerai apsau- 
go odą nuo karštos tropikų saulės. Naudojamas jis ir čia- 
buvių virtuvėje. 

Taigi tauriosios palmės ir jų vaisiai Okeanijos čia- 
buvių gyvenime ir jų materialinėje kultūroje vaidina la- 
bai svarbų vaidmenį, kurį galima palyginti tik su bizono 
vaidmeniu Šiaurės Amerikos prerijų indėnų gyvenime ir 
kultūroje. 

Pervažiavę Okeaniją nuo Bora-Boros rytuose iki Nau- 
josios Gvinėjos vakaruose, nuo Havajų salų šiaurėje iki 
Naujosios Zelandijos pietuose, susidariau įspūdį, kad be 
kokoso palmės nei melaneziečiai, nei polineziečiai nega- 
lėtų egzistuoti. Šiaip ar taip, jų gyvenimas būtų nepalygi- 
namai sunkesnis, o kai kuriose salose tiesiog neįmanomas. 

Ne visiems žinoma, jog kokoso riešutai naudojami ir 
išsivysčiusių šalių pramonėje. Iš kopros gaunamas aliejus 
yra dirbtinių riebalų, tualetinio muilo, stalo aliejaus ir 
svarbiausių kosmetinių priemonių pagrindinė sudėtinė da- 
lis. Retas europietis pagalvoja, kad gražiai įpakuotas mui- 
lo gabalėlis kvepia kopra ir ją auginusių tolimų salų gy- 
ventojų prakaitu. 

Džiūstančios kopros ir karstelėjusio kokoso aliejaus 
kvapai Efate mane persekiojo visą laiką. Puikus klimatas, 
derlinga pakrančių žemė pavertė šį žemės gabalėlį tikru 
kokoso palmių rojumi. 

Kokoso palmių auginimo sąlygos įvairiose salose, su- 
prantama, yra skirtingos. Čia, Efate, palmės sodinamos 
aštuonerių metrų nuotolyje viena nuo kitos. Tokiu būdu 
vieno hektaro plote auga maždaug šimtas šešiasdešimt pal- 
mių. Teiravausi, kiek reikia riešutų vienam kilogramui 
kopros pagaminti. Šis santykis taip pat įvairus. Efate su- 
naudojama dešimt riešutų, Naujojoje Kaledonijoje — 
dvylika, o šiauriau (arčiau ekvatoriaus) esančioje Naujų- 

jų Hebridų Ambrino saloje pakanka aštuonių riešutų. Efa- 
te viena palmė duoda vidutiniškai keturiasdešimt, pen- 
kiasdešimt riešutų per metus, vadinasi, keturis penkis ki- 
logramus kopros. 

Palmes kartais apninka kenkėjai, kurie gali derlių net 
perpus sumažinti. Tai žiurkės ir įvairūs vabzdžiai. Ypač 
kenksminga „,palminė musė“ (promecotheca opaciollis), 
kuri kiaušinėlius deda ant palmės lapų. Kokoso palmių la- 
pus kartais užpuola ir tam tikra liga, kuri labai sumažina 
derlių, nes prieš ją, esą, nėra jokių veiksmingų priemonių. 

Ir vis dėlto kondominatas kasmet eksportuoja daugiau 
kaip dešimt tūkstančių tonų kopros. Mane, žinoma, labiau 
domino ne pati kopra, o tie, kurie ją paruošia. Efate su- 
sitikau su trimis kopros apdirbėjų tipais. Vienas jų — 
„smulkusis gamintojas“. Jis ima derlių nuo kelių dešim- 
čių, kartais kelių šimtų medžių, priklausančių jam, jo gi- 
minei arba jo kaimui. Kopra džiovinama saulėje arba džio- 
vyklėlėje virš atviro lango. Tai labai romantiškas vaizdas, 
kuris man, keliaujant po Naujuosius Hebridus, paliko ne- 
išdildomą įspūdį. 

Išdžiovintą koprą Naujųjų Hebridų gyventojas keičia 
pas prekybininką į medžiagą, peilį, ryžius, blizgučius, pa- 
puošalus. Vietinis prekybininkas vėliau parduoda koprą 
kuriai nors firmai Port Viloje, o ši krauna šimto svarų ry- 
šulius į laivus ir siunčia į Europą, Jungtines Valstijas arba 
į Australiją. Ši prekė pasaulinėje rinkoje įkainojama daug 
žemiau, negu kopra, džiovinta moderniškais metodais di- 
delėse plantacijose. 

Prekybininkai, superkantieji koprą iš „smulkiųjų ga- 
mintojų“, paprastai būna dideli lupikautojai ir naudojasi 
savo mMonopoline padėtimi, apvaginėdami: vietinius gy- 
ventojus. 

Reta situacija susidarė (Gilberto salose. Tai — grupė 
mažų atolų, administraciniu požiūriu priklausančių Salia- 
mono saloms. Kolonijinė anglų valdžia leido gilbertie- 
čiams sudaryti kooperatyvą, kuris surinkdavo koprą iš 
atskirų gamintojų, mokėdamas jiems nustatyta reguliaria 
kaina, o koprą parduodavo stambioms bendrovėms. Atsi- 
radus kooperatyvui, vietiniai prekybininkai jau nebega- 
lėjo apgaudinėti smulkiųjų gamintojų ir ėmė reikšti ne- 

pasitenkinimą, esą, anglų valdžia diegianti salose komu- 
nirmą. Eksperimentas, žinoma, apsiribojo Gilberto salomis. 
Efate, Naujuosiuose Hebriduose ir kitose Melanezijos sa- 
lose perpirkėjai klesti ir toliau. 

Efate susipažinau ir su dar viena salos gyventojų gru- 
pe, kuriai kopra teikia pragyvenimo šaltinį. Tai anglų, o 
daugiausia prancūzų kolonistai, kurie augina kokoso pal- 
mes nedideliuose asmeniniuose sklypuose. Apie europie- 
čius plantacijų savininkus Okeanijoje esu daug skaitęs. 
rojo tų Žmonių gyvenimo būdo. Kopra — smulkaus plan- 
tacijų savininko gyvenimo pagrindas, tačiau jos kaina 
Londono biržoje dažnai svyruoja. Neturėdamas pakanka- 
mai finansinių rezervų, smulkusis savininkas negali daryti 
įtakos didžiulių bendrovių biržos operacijoms, kurios fak- 
tiškai diktuoja kainas. Kuo toliau, tuo jis tampa bejėgiš- 
kesnis. Kaip žemės drebėjimą sutinka jis pasaulinių kainų 
svyravimus, kurie visada atneša jam nuostolių. Taigi 
smulkūs plantacijų savininkai Naujuosiuose Hebriduose 
pamažu nyksta. Jie parduoda savo žemes didžiosioms 
bendrovėms ir dažnai tampa jų tarnautojais. 

Šios milžiniškos bendrovės ir yra tikrieji Okeanijos 
salų šeimininkai. Jos garantuoja savo tarnautojams tvirtas, 
pastovias pajamas. Be to, ir gyvenimo sąlygos bendrovių 
plantacijose daug geresnės. Plantacijos dažnai turi savo 
elektrines, tad jų tarnautojai gali įsitaisyti radiją, šaldy- 
tuvą, o labiau pasiturintys — net kondicionuotą orą. 

Plantacijų darbininkai turi laikytis nustatytos tvarkos. 
Čia viešpatauja pusiau karinė disciplina. Darbininkai gy- 
vena bendrabučiuose. Moterų plantacijose paprastai ne- 
būna. Pavyzdžiui, paskutiniais prieškariniais metais iš 
41 849 melaneziečių ir papuasų darbininkų Naujosios Gvi- 
nėjos plantacijose buvo tik 350 moterų, tai yra mažiau, 
negų vienas procentas. 

Darbas prasideda ąųštant, Pusryčių — europiečių su- 
pratimu — darbininkai nevalgo, maistą nešasi į darbo vie- 
tą. Plantatorius su darbininkais palaiko santykius daž- 
niausiai per sąvę parankinius. Męlaneziečiai juos vadina 
Eos Poy. Bos Boy — svarbiausias asmuo melaneziečių dar- 
bininkų tarpe. Jis yra savininko igaliotinis ir rūpinasi visu 

kuo, kas susiję su branduolių džiovinimu. Tai labai atsa- 
kingas uždavinys. Kai kuriose plantacijose dar yra vadi- 
namasis Doktor Boy — Raudonojo Kryžiaus atstovas. Jis 
stebi darbininkų sveikatos stovį, praneša apie sergančius 
tikrajam bosui, 

Taigi darbas prasideda auštant. Dirbama iki vienuo- 
liktos, po to seka dviejų valandų pertrauka pietums ir po- 
ilsiui. Po pietų darbas prasideda pirmą ir baigiasi šeštą 
vakaro. Vakarienė čia — tradicinis pagrindinis dienos val- 
gis. Ji verdama darbininkams bendrose virtuvėse. Po va- 
karienės darbininkai lošia azartinius lošimus, rūko, kramto 
betelį, dainuoja, kai kur žaidžia futbolą. 

Plantacijos, ypač tos, kurios priklauso stambioms bend- 
rovėms, visais atžvilgiais daro įtaką dešimčiai tūkstančių 
Melanezijos gyventojų. Šiandien visur pagrindinį vaid- 
menį vaidina didžiulėms tarptautinėms firmoms priklau- 
sančios plantacijos. Aš turėjau galimybę Melanezijoje su- 
sipažinti su gigantiško koncerno „Junilever“, čia vadinamo 
„Levers Pesifik Planteišins“, įmonėmis. Jos verčiasi vien 
tik kopra. Taigi kiekvienas vartotojas, perkantis muilą ar 
margariną, pagamintą kurioje nors iš „Junilever“ gamyk- 
lų, veikiančių visuose penkiuose pasaulio kontinentuose, 
yra netiesiogiai susijęs su Melanezijos kopra, 

Kita stambi firma, turinti Melanezijoje daug plantaci- 
jų, yra „Berns Filp (Sout Siz) kampani“, kadaise įsikūrusi 
čia, kaip laivininkystės ir prekybos bendrovė. Toji bend- 
rovė, kuri pradžioje aptarnaudavo tik susisiekimą tarp 
atskirų Okeanijos salų, pasistatė tikrą laivyną, atvėrusį 
šias salas pasaulinei prekybai. 

Vėliau bendrovės šulai sumetė, jog kuo daugiau kop- 
ros bus produkuojama, tuo daugiau prekių laivynas turės 
pervežti. Firma pradėjo steigti savo plantacijas, kurios 
ilgainiui „prarijo“ daug smulkių savininkų. 

Daugelyje Melanezijos miestelių ši firma turi savo san- 
dėlius, kontoras, prekybos namus. Į šiuos sandėlius pa- 
prąstai patenką ir kopra, melaneziečių apdirbama naminiu 
būdu. Laivai atplaukia ir išplaukia, pinigai cirkuliuoja. Ir 
viso to didelio biznio varomoji jėga yra Okeanijos kopra, 
visur esanti ir visagalinti, aitri ir kvapi. Paprasta kopra, 


10. GVADALKANALAS 


Šį pavadinimą prisimenu dar iš vaikystės laikų. Ką tik 
buvo pasibaigęs antrasis pasaulinis karas. Aš su keletu 
savo draugų nuėjau į kiną pasižiūrėti amerikietiško filmo, 
kuris tąkart buvo rodomas Karlovy Varuose. Jis vadinosi 
„„Gvadalkanalas“. 

Metai išdildė iš atminties kai kuriuos filmo epizodus. 
Tiesą pasakius, tai nebuvo vientisa istorija, o tik kelių 
šimtų narsių vyrų likimų mozaika. Šie vyrai buvo pirmieji 
iš tų narsuolių, kuriems pavyko pakeisti karo veiksmų 
eigą Ramiajame vandenyne. 

Prisimenu kai kuriuos filmo veikėjus — taksi vairuo- 
toją bruklinietį Donelį, narsų kapitoną Krosą ir keistuolį 
vyruką, kurį visi pravardžiavo Višta (filme vaidino Pres- 
tonas Fosteris, Viljamas Bendiksas, Loidas Nolanas ir An- 
tonis Kvinas, kurį labai mėgstu). Jie buvo tokie paprasti, 
žuvo taip nedramatiškai, jog man atrodė, kad netinka 
vaizduoti tokius narsius žygius taip blaiviai ir taip kas- 
dieniškai. 

Vis dėlto filmas man patiko, ir aš, po dvidešimties metų 
atvykęs į Niujorką, nusipirkau antikvariate pigų ,„(Gvadal- 
kanalo dienoraščio“ leidinį, pagal kurį ir buvo pastatytas 
filmas. 

„Gvadalkanalo dienoraštyje“ kruopščiai, beveik pe- 
dantiškai aprašyta, kaip vyko mūšiai dėl šios Ramiojo van- 
denyno salos. Dienoraščio autorius — žurnalistas Ričardas 
Tregaskis — buvo karių tarpe nuo pat pirmos mūšių die- 
nos. Dienoraštį jis sanitariniu lėktuvu pasiuntė į Jungtines 
Valstijas ir apie tolesnį jo likimą nieko nežinojo. Iš Ame- 
rikos per visą Gvadalkanalo epopėją jis negavo nė vieno 
laiško, nė vienos žinios. Grįžęs į JAV su puse dolerio ki- 
šenėje, jis sužinojo, kad per šiuos kelis mėnesius jo ,„Gva- 

dalkanalo dienoraštis“ išėjo pakartotinai keturis kartus ir 
buvo pripažintas geriausia mėnesio knyga, o kino bend- 
rovė „Tventit Senčeri Foks“ rengėsi statyti filmą pagal 
knygą. Ir štai su keletu kitų keleivių aš plaukiu iš Nau- 
jųjų Hebridų kryžkelės, Espiritu Santo salos, į Saliamono 
salas, į Gvadalkanalą. 

Didvyriškasis Gvadalkanalas prasideda čia pat, aero- 
drome, kuris man pasirodė labai jau didelis pagal šias sa- 
las, kur iš Hebridų atskrenda koks vienas lėktuvas per 
savaitę. Dėl šio aerodromo kaip tik ir prasidėjo Gvadal- 
kanalo mūšis. 

Japonai užėmė Gvadalkanalą beveik be mūšio. Taip 
„pat buvo užimtas ir Bismarko salynas, šiaurinis Naujosios 

"Gvinėjos pakraštys, o vėliau — Saliamono salyno šiaurinės 
salos. Strateginė Gvadalkanalo padėtis įgalino juos pulti 
pagrindinius sąjungininkų susiekimo kelius, einančius iš 
Australijos per Naująją Kaledoniją į Fidžį ir Pago-Pago. 
Tačiau buvo reikalingas aerodromas, kuriame galėtų nu- 
tūpti ir pakilti japonų lėktuvai. Tam tikslui buvo parinkta 
didelė lyguma netoli vandenyno pakrantės, kuri priklau- 
sė Lungos kaimo gyventojams. 

Lungoje japonai labai intensyviai pradėjo statyti aero- 
dromą. Nors anglai salos nuo japonų beveik negynė, bet 
ir visiškai nepasitraukė iš jos. Nedidelis būrys drąsių, ge- 
rai salą pažįstančių kolonijos pareigūnų ir plantatorių pa- 
sitraukė į Gvadalkanalo kalnų džiungles, įsirengė stebėji- 
mo punktą ir per radiją informuodavo sąjungininkus, įsi- 
tvirtinusius vakarinėje Ramiojo vandenyno dalyje, apie 
visus japonų veiksmus. Vienas anglų stebėjimo punktas 
buvo įrengtas tiesiai virš Lungos. Iš ten žvalgas, buvęs 
Gvadalkanalo Leverų koncerno plantacijos administrato- 
rius, matė aerodromą kaip ant delno. 

Jis pastebėjo, kad aerodromo statyboje, kuri vyko la- 
bai greitai, be penkių šimtų japonų, dirbo du su puse 
tūkstančio korėjiečių darbininkų. Jų padėtis nedaug kuo 
skyrėsi nuo belaisvių. Be to, japonų statybininkai turėjo 
savo dispozicijoje moderniausią techniką. Vieną dieną 
stebėtojas perdavė štabui žinią, kad, jo nuomone, pakili- 
mo takas už keleto dienų gali būti atiduotas naudojimui, 

Tuo metu sąjungininkai ir pradėjo puolimą. Jų išsilaipi- 
nimas, kurio pagrindinis tikslas buvo užimti aerodromą, 
ir davė pradžią Gvadalkanalo mūšiui, tapusiam lemtingu 
posūkiu Amerikos—Japonijos kare. 

Išlipu iš lėktuvo, atlieku muitinės formalumus — ir aš 
jau Gvadalkanale. Daugumoje Melanezijos salų, kurias 
savo kelionės metu aplankiau, mane vis kas nors sutikda- 
vo. Tai buvo žmonės, su kuriais aš susipažinau susirašinė- 
damas laiškais ar per kitus savo pažįstamus. Filadelfijos 
universiteto muziejuje, Pensilvanijoje, turiu gerą draugą, 
etnografą daktarą Devenportą, kadaise keletą mėnesių 
dirbusį Saliamono salose. Apie mano atvykimą jis prane- 
šė keliems čia gyvenantiems savo pažįstamiems. Vienas 
jų — Gordonas Edvardsas — manęs laukė aerouoste. O ka- 
dangi Gordonas jau keletą metų dirba Gvadalkanale pro- 
tektorato valdybos tarnautoju (Saliamono salos vieninte- 
lės Melanezijoje turi protektorato statutą), jis gerai žino 
salos užėmimo istoriją, istoriją, kuri prasidėjo nuo šio 
aerodromo. Gordonas irgi pradėjo pasakojimą nuo žvalgo, 
kuris, pasislėpęs džiunglėse, vienoje Aukso kalnagūbrio 
viršūnėje, stebėjo japonų vykdomus statybos darbus. Jo 
perduodamos žinios kėlė vis didesnį nerimą: aerodromo 
statyba ėjo į pabaigą. 

Į vakarinius Ramiojo vandenyno vandenis buvo pasiųs- 
ti trys kreiseriai, keturi torpediniai laivai ir keletas pa- 
prastų laivų. Jų deniuose buvo beveik devyni tūkstančiai 
Amerikos jūrų pėstininkų. Niekas, net laivo kapitonas, 
nežinojo, kur plaukiama. Tik keletą dienų prieš išlaipi- 
nimą jiems tatai buvo pranešta. 1942 metų rugpiūčio 7 
dieną, torpedinių laivų ugnies dengiami, jūrų pėstininkai 
išlipo Tenaro pliaže. 

Vėliau su Gordonu keletą kartų esu buvęs Tenaro plia- 
že. Čia malonu maudytis, puikus smėlis, lėkštas krantas. 
Tenaras yra labai arti protektorato sostinės Honiaros, kur 
dirba mano naujasis pažįstamas. Tada, keturiasdešimt ant- 
raisiais metais, Saliamono salose nebuvo nė vieno miesto. 
Išsilaipinimo tikslas buvo ne Lunga, bet lyguma, plytinti 
už Tenaro pliažo ir Krokodilų upelio, kur japonai taip 
skubotai statė milžinišką aerodromą. 

Amerikiečių puolimo japonai nesitikėjo. Iki tol, lygiai 
taip pat netikėtai puldami, jie užimdavo vieną salą po 
kitos. 

Buvo naktis iš rugpiūčio šeštos į septintą. Laivai artėjo 
prie Gvadalkanalo krantų. Praaušus sugriaudė septynių 
karo laivų patrankos, ir tuo metu, kai japonų pozicijas 
čaižė tonos šrapnelių, lengvais desantiniais laivais į kran- 
tą yrėsi pirmas ir penktas Amerikos jūrų pėstininkų pul- 
kai. Po kelių valandų į Tenaro pliažą išlipo ir vienuolik- 
tasis jūrų pėstininkų pulkas. 

Nelaukto išsilaipinimo ir smarkios kanonados priblokš- 
tas priešas net nesigynė. Japonai pasitraukė iš Tenaro plia- 
žo, O jų vietoje pradėjo kasti apkasus penktojo amerikie- 
čių pulko pirmojo bataliono vyrai. Desantas greitai pasiekė 
Lungos upelį, o trečiasis penktojo pulko batalionas tuo 
tarpu pasislinko keletą šimtų metrų tolyn į salą. Šios at- 
turis kilometrus pakrantės per du kilometrus į salos gilu- 
mą. Šiame mažame plote sutilpo visi devyni tūkstančiai 
kareivių. 

Kitą dieną penktasis pulkas užėmė Kukumo kaimą, 
esantį į vakarus nuo Tenaro. Čia įvyko pirmas mūšis su 
japonais. Jie jau pradėjo bombarduoti išsilaipinusius da- 
linius. Vis dėlto sekančią dieną, rugpiūčio devintąją, išsi- 
laipinusios pajėgos užėmė svarbiausią Gvadalkanalo punk- 
tą — Lungos aerodromą. 

Tai buvo priešpiet, o po pietų amerikiečių techniniai 
daliniai (pirmasis techninis batalionas) toliau vykdė ope- 
raciją. Desantinės kariuomenės vadas generolas Vander- 
griftas pavadino aerodromą majoro Loftono Hendersono, 
žuvusio Midvėjaus saloje, vardu. 

Tuo metu, kai dalis išsilaipinusių dalinių buvo bebaigią 
Hendersono aerodromo operaciją, likusieji ruošėsi jo gy- 
nybai. Buvo aišku, kad atitokę japonai.smogs iš visų jėgų. 
Ir tikrai, nepraėjo nė dešimt dienų, o iš Bismarko salų at- 
skridę priešo bombonešiai apipylė amerikiečius sprogsta- 
mų „pumų“ lietumi. Sekančią dieną bombonešiai sugrįžo, 
atskrido jie ir trečią, ir ketvirtą, ir penktą dieną... Kuku- 
me ir Tenaro pakrantėje augo vis nauji kryžiai, 

Japonai, kurių jėgos buvo triskart didesnės, negu iš- 
vargusios desantinės kariuomenės, pradėjo amerikiečius 
spausti. Kas matė filmą, prisimins tragišką jūrų pėstinin- 
kų likimą, kurie generolo Vandergrifto įsakymu turėjo iš- 
žvalgyti Matanikau upės pakrantes, maždaug trys kilomet- 
rai į rytus nuo statomo aerodromo. Visą dalinį japonai su- 
naikino. Po kruvino susirėmimo išliko tik vienas vieninte- 
lis kareivis, kuris iš paskutiniųjų jėgų parplaukė pas sa- 
viškius ir prieš susmukdamas pranešė apie dalinio žuvimą. 

Praėjus dešimčiai dienų po Gvadalkanalo operacijos, 
japonų konvojus atgabeno saviškiams didelį pastiprini- 
mą. Jėgų skirtumas dar labiau padidėjo. Į Gvadalkanalą 
japonai atgabeno sunkius pabūklus ir iš kalnų pradėjo ap- 
šaudyti aerodromą. Amerikiečiai jokios pagalbos nesulau- 
kė. Vis dėlto jie sugebėjo užbaigti pakilimo tako ir dviejų 
angarų statybą. Generolas Vandergriftas sąjungininkų va- 
dovybei pranešė: „Hendersono aerodromas gali priimti 
lėktuvus." 

Tuo metu aerodromas galėjo aptarnauti trisdešimt še- 
šis naikintuvus ir devynis bombonešius. Lėktuvai atskrido. 
Tačiau jėgų santykis mažai tepasikeitė. Kadangi amerikie- 
čių konvojai atvykdavo nereguliariai, lakūnai turėjo tau- 
pyti benziną. Japonų artilerija ir pėstininkų atakos daug 
lėktuvų sunaikino pačiame aerodrome. 

Praėjus mėnesiui po jūrų pėstininkų išsilaipinimo Gva- 
dalkanale, jų padėtis buvo labai sunki. Trūko šaudmenų, 
lėktuvams stigo benzino. O tuo metu Hendersono aerodro- 
mą puolė nauji japonų daliniai — kelios dešimtys tūkstan- 
čių kareivių. 

Kaip tik tada Amerikos kareiviai išlaikė sunkiausią 
egzaminą. Daug jų žuvo, beveik visi buvo sužeisti, stigo 
maisto ir vandens, karius kamavo ligos ir parazitai, Vis 
dėlto jie apgynė aerodromą. 

Po keturių dienų, rugsėjo aštuonioliktąją, pagaliau at- 
plaukė tiekimo laivai. Tačiau Gvadalkanalo mūšis dar ne- 
pasibaigė. Ne visiems amerikiečių konvojams pavyko at- 
plaukti į Saliamono salų vandenis. Tuo tarpu japonai iš- 
laipino papildomas jėgas. Kariniai japonų daliniai persi- 
kėlė per Lungos upę ir vėl puolė šį mažą žemės sklypelį 

šiauriniame Gvadalkanalo krante, kuris jau beveik ketve- 
rius metus buvo siaubiamas mūšių liepsnos. 

Bet ir tą paskutinį puolimą Amerikos jūrų pėstininkai 
atmušė. Sekantis japonų konvojus, gabenantis vienuolika 
tūkstančių karių, buvo amerikiečių aviacijos sunaikintas 
atviroje jūroje. Iniciatyva pamažu perėjo į amerikiečių 
rankas. 

Nuo keturiasdešimt antrųjų metų lapkričio mėnesio iki 
keturiasdešimt trečiųjų kovo mėnesio amerikiečiai valė 
Gvadalkanalą nuo priešų. Šis uždavinys buvo dar sunkes- 
nis, negu aerodromo paėmimas ir gynimas. Kovos vyko sa- 
los viduje, džiunglėse, aukštuose kalnuose. Neįžengiamose 
tankmėse kovojo šimtai nesuskaičiuojamų grupelių. Tai 
buvo žūtbūtinė kova. Japonai kaudavosi iki paskutinio ka- 
Ieivio. 

Su kitu pažįstamu, archeologu Tomu Raselu, kuris irgi 
dirba protektorato valdyboje, aplankiau vieną tokią žiaurių 
kovų vietą. Čia, aukštų kalnų urvuose, Raselas yra apti- 
kęs seniausių salos gyventojų pėdsakų. Jų sienose yra iš- 
kalta žmonių ir gyvulių atvaizdų. Šie urvai paskutiniuoju 
Ramiojo vandenyno kovų laikotarpiu buvo pagrindinės 
japonų tvirtovės. 

Kiekviename iš tų daugybės urvų japonai laikydavosi 
tol, kol žūdavo paskutinis kareivis. Vasario mėnesio gale 
japonai nutarė Gvadalkanalą evakuoti. Tačiau beveik ne- 
buvo ko evakuoti. Iš keturiasdešimties tūkstančių karių 
beveik pusė žuvo, ketvirtoji dalis mirė nuo tropinių ligų, 
o kiti dingo be žinios. Iš salos, kurią japonai norėjo pa- 
daryti savo placdarmu Ramiajame vandenyne, grįžo tik 
tūkstantis du šimtai suluošintų vyrų — maždaug trys pro- 
centai pastarosios operacijos dalyvių. 

Apie dingusius be žinios japonus man Saliamono salų 
gyventojai daug pasakojo. Kariai grupėmis ir pavieniui 
skverbėsi vis tolyn į džiungles, maitinosi tuo, ką rasdavo 
tropiniuose miškuose — šaknimis, varlėmis, žiurkėmis ir 
medžių vaisiais. Tie džiunglių robinzonai dažniausiai bū- 
davo praradę kontaktą su savo vadovybe. Nemaža japonų 
praleido džiunglėse daug metų, kai kurie čia net sulaukė 
karo pabaigos, visai to nežinodami. Vietiniai gyventojai 
mane itikinėjo, kad keletas pusiau sulaukėjusių vyrų 

slapstosi Gvadalkanalo džiunglėse ir šiandien, praėjus dvi- 
dešimt penkeriems metams po karo. 

Be trisdešimties tūkstančių žuvusių ir dingusių kareivių 
Gvadalkanalo mūšis japonams kainavo šešis šimtus lėktu- 
vų ir daugybę karo laivų. Vien tik paskutiniojo konvo- 
jaus sunaikinimas japonams atsiėjo vienuolika didelių 
karo laivų. Po didžiojo Gvadalkanalo mūšio priešai pasi- 
keitė rolėmis. Šios Ramiojo vandenyno karo fazės pradžia 
buvo Gvadalkanalas, o pabaiga — besąlyginė Japonijos ka- 
pituliacija, 


11. KELIAS Į RORONĮ 


Už Hendersono aerodromo vartų sėdau į automobilį, ir 
Gordonas nuvežė mane į protektorato sostinę — Honiarą. 
Šio miesto pavadinimas, kaip ir daugelis kitų Gvadalka- 
nalo vietovardžių, yra amerikiečių iškraipytas. Vietiniai 
gyventojai šią pakrantės dalį vadino Naho Ni Ara — „vie- 
ta, esanti priešais rytus“. Saliamono salų žemėlapyje yra 
daug panašiai iškraipytų geografinių pavadinimų. Pavyz- 
džiui, žemėlapyje pažymėtą Maru užutekį saliamoniečiai 
vadina Marou, arba Juoduoju smėliu. Tuo tarpu žodis 
maru reiškia šešėlį. 

Beje, tokių nesusipratimų čia ne daugiau, kaip kitų Me- 
lanezijos salynų žemėlapiuose. Grįžtu tad į plentą, kuriuo 
Gordonas vairuoja automašiną į Honiarą. 

Karas paprastai griauna tai, kas žmogaus pastatyta. Ta- 
čiau čia, Gvadalkanale, viskas buvo statoma per karą. Tuo- 
met buvo nutiestas ir šis plentas. Amerikiečiai jį statė, Žy- 
giuodami pakrante į rytus ir vakarus nuo Tenaro pliažo. 

Po valandėlės įvažiuojame į sostinę. Karai, kaip žinome, 
griauna miestus. Honiaros karas nesunaikino, veikiau pa- 
statė jį. Palei Amerikos jūrų pėstininkų nutiestą plentą 
karo metu išaugo keletas dešimčių karinių barakų iš gof- 
ruotos skardos. Vėliau šie barakai ir štabo pastatai tapo 
protektorato įstaigomis, maisto sandėliais, ligonine. 

Viduryje kaimo, kuris išdidžiai vadinamas miestu, net 
sostine, stovi mažas paminklas tūkstančiui šešiems šim- 
tams žuvusių ir penkiems tūkstančiams sužeistų Amerikos 
kareivių. 

Užtikau saloje ir daugiau karo pėdsakų. Tai — ne tik 
Hendersono aerodromas, Honiara, karo metu nutiestas 
plentas ir kalnų šlaitai, kuriuose vyko žūtbūtiniai mūšiai. 
Džiunglių pakraštyje radau dar vieną civilizacijos pamink- 

lą toje laukinėje tropikų šalyje — keletą eilių spygliuotų 
vielų. O kai vėliau nuvykau į šiaurinį Gvadalkanalo pa- 
kraštį, pajūrio seklumose dažnai matydavau japonų laivų 
liekanų, aptikau net pusiau nuskendusį povandeninį laivą. 

Honiaroje yra ligoninė, o kadangi miestas labai! jau 
mažas, tad netrukus susipažinau ir su vienu anglų gydyto- 
ju, kuris čia dirba. Tur būt, iš papratimo pradėjau klausi- 
nėti, kokiom ligom salos gyventojai dažniausiai serga. Pra- 
dėjau nuo filiarijos, teiravausi ir apie maliariją bei veneri- 
nes ligas. Nustebau sužinojęs, kad daugiausia vargo Ho- 
niaros gydytojai turi su nelaimingais atsitikimais, kurie 
ištinka gyventojus, nemokšiškai besielgiančius su šaudme- 
nimis. Nedidelėje saloje abi kariaujančios pusės buvo su- 
kaupusios jų milžiniškus kiekius. Kai japonai suprato ka- 
rą pralaimėsią, jie išslapstė šaudmenis džiunglėse, kalnų 
urvuose, sumetė juos į upes. 

Iškylaudami su Gordonu po džiungles, ir mes užėjome 
keletą japoniškų granatų. Nebandėme jų liesti, mano bi- 
čiulis tik pažymėjo vietą, kur jos gulėjo, visa kita — jau 
pirotechniko darbas. Buvęs jūrų karininkas Gordonas Ed- 
vardsas, suprantama, žino, kad aptiktų šaudmenų negali- 
ma liesti. Protektorato valdžia kartas nuo karto griežtai 
įspėja gyventojus dėl šio pavojaus. Tačiau Gvadalkanalo 
gyventojai atkakliai nekreipia dėmesio į įspėjimus. Todėl 
jau ketvirtį šimtmečio salos gyventojus užmušinėja ir luo- 
šina šis baisus karo palikimas. 

Prisimindamas garsųjį mūšį, pagalvojau ir apie vieti- 
saliamoniečiai, suprato šį karą, su kuriuo, atrodytų, netu- 
rėjo nieko bendra? 

Pirmoji kelionė per Gvadalkanalo salą vedė mane į 
pietryčius nuo Honiaros. Kelionės tikslas buvo Roronio 
kaimelis, esantis pačiame Gvadalkanalo džiunglių pakraš- 
tyje. Pravažiuodamas apsilankiau ir keliuose kituose kai- 
muose. Ir visur pokalbyje su vietiniais vyrais (moterys čia 
nelabai leidžiasi į kalbas) klausdavau, ką jie arba jų tė- 
vai darė tais atmintinais metais, kai visų užmirštas Salia- 
mono salas garsino pasaulio laikraščių pirmieji puslapiai. 

Japonus, kurie Gvadalkanalą atėmė iš anglų, saliamo- 
niečiai sutiko abejingai. Užkariautojų viltys, kad jie bus 

priimti kaip „išlaisvintojai“ iš svetimšalių išnaudotojų 
jungo, nepasitvirtino. Naujieji okupantai, suprantama, 
stengėsi tarp salos gyventojų rasti kolaboracionistų. Ta- 
čiau tarnauti naujiems ponams beveik niekas nesutiko. 
Prieš Gvadalkanalo mūšį savo stovyklas japonai statė dau- 
giausia salos pakrantėse. Todėl saliamoniečiai išsikėlė iš 
pakrančių kaimų ir patraukė į kalnus, kur dažnai maitin- 
davosi tuo, ką duodavo džiunglės: riešutais, medžių šak- 
nimis. 

Iš savo slėptuvių kalnuose salos gyventojai stebėjo tą 
vaidinimą, kuris prasidėjo Gvadalkanale 1942 metų rug- 
piūčio septintąją. Suprantama, šis kruvinas vaidinimas sa- 
liamoniečius domino. Jeigu kai kurie jų buvo matę papras- 
tų laivų, gabenančių svetur koprą, tai neįtikėtinai dideli 
kreiseriai, naikintuvai, desantiniai ir povandeniniai laivai 
jiems buvo pirmiena. Daugelis jų niekada nebuvo matę 
lėktuvų. Nuostabu jiems buvo išvysti ir tiek daug žmonių. 
Didžiausiame Gvadalkanalo kaime tada gyveno tik apie 
500 vyrų, o dabar per vieną dieną jų akyse išsilaipino de- 
šimt tūkstančių kareivių. 

Koks tad vaidmuo tame vaidinime teko salos čiabu- 
viams? Ne, ne visi buvo tik žiūrovai. Mano šios dienos 
kelionės tikslas — Roronio kaimelis. Kodėl būtent Roro- 
nis? Savo kelionės po Saliamono salas plane nebuvau jo 
numatęs, nežinojau, kad toks kaimas iš viso yra. Tačiau 
mano bičiulis Gordonas Edvardsas čia ir kituose savo apy- 
gardos kaimuose turi tarnybinių reikalų, ir aš vykstu kar- 
tu su juo. 

Taigi tolimiausias ir svarbiausias mano „vadovo“ tiks- 
las šiandien yra mažas kaimelis džiunglių pakraštyje. „,Ko- 
dėl vykstame būtent į šitą kaimą?“ — klausiu savo pažįs- 
tamą. „Kaimo vadas išvyksta atostogų į Kaliforniją, į San 
Diegą. Turiu jam padėti atlikti formalumus užsienio pasui 
gauti," 

Gordono atsakymas mane nustebino. Čionykščio kaimo 
vadas išvyksta atostogų į Kaliforniją! Į San Diegą! Esu ten 
keliskart buvęs. Aišku, verta jį aplankyti. Nuo pavasario 
iki žiemos ten pilna turistų. Bet nejaugi ir saliamoniečiai 
bus užsikrėtę turistinę karštliget 

Pasirodo, Roronio kaimo vadas, seržantas Vouza yra 
Amerikos jūrų pėstininkų garbės narys. Jie ir pakvietė jį 
į San Diegą, kur yra Amerikos jūrų pėstininkų centras. 

Vouzos trobelė niekuo nesiskiria nuo kitų čiabuvių tro- 
belių. Trobelės tarpduryje pasirodo išvaizdus vyras. Pa- 
žinęs Edvardsą, nusišypso, išeina iš trobelės, atsisėda ant 
paskleistų palmės lapų. Kviečia ir mus prisėsti. Šitaip su- 
sipažinau su žmogumi, kurį, prisimindamas savo keliones 
po Okeaniją, laikau pačiu įdomiausiu iš visų mano sutik- 
tų melaneziečių. 

Jis pagyvenęs, smarkiai pražilęs. Bet laikosi tiesiai. Į 
Gordoną žiūri palankiai. Mane apžvelgia su neslepiamu 
žingeidumu. Į Roronį svetimšaliai atvyksta labai retai. 
Gordonas paaiškina, kad šį džiunglių kaimą aplankiau, no- 
rėdamas susipažinti su juo, Vouza, ir įžymia jo praeitimi. 

Svetimšalio iš tolimos žemės dėmesys Vouzai, matyt, 
patiko. Jis paprašo kiek palūkėti ir įeina trobelėn. Netru- 
kus sugrįžta apsirengęs sijonu, kuris čia paprastai nešio- 
jamas, ir kariškais chaki spalvos marškiniais. Ant ranko- 
vės — seržanto antsiuvai, ant krūtinės — medaliai. 

Suprantama, paklausiau Roronio vadą, už ką jis gavo 
apdovanojimus. Keletą valandų truko mūsų pašnekesys, 
tikriau, mudu su Gordonu klausėmės Vouzos pasakojimo 
apie savo gyvenimą. 

Prieš karą jis tarnavo nedideliame policijos skyriuje. 
Čia išmoko skaityti ir rašyti, naudotis šaunamu ginklu, że- 
mėlapiu. Dar prieš karo pradžią Vouza buvo išleistas į 
pensiją. Japonams užėmus salą, buvęs policininkas pradė- 
jo organizuoti savo apylinkėje pasipriešinimą. 

Kai saloje pasirodė amerikiečiai, Vouza pasiūlė jiems 
savo pagalbą. Saliamoniečių, mokančių šaudyti ir kalbėti 
angliškai, saloje buvo labai nedaug. Tad sąjungininkai pra- 
dėjo patikėti Vouzai įvairias užduotis priešo užnugaryje. 
Juo toliau, tuo jos buvo sudėtingesnės. Vouza jas visas 
vykdė taip lengvai ir užtikrintai, kad tapo svarbiausiu 
amerikiečių žvalgu, teikiančiu žinias iš priešo užnugario. 

Kartą, pereidamas frontą, Vouza pateko į japonų ran- 
kas. Šie pririšo jį prie medžio ir kankindami kvotė, su ko- 
kiu uždaviniu jis buvo pasiųstas. (Vouza neturėjo jokio 
raštiško dokumento. Jis visad pasikliaudavo tik savo at- 

mintim, kuria ir dabar nesiskundžia, nors jam jau gerokai 
virš septyniasdešimties.) 

Japonai norėjo sužinoti, kaip sutvirtintas amerikiečių 
frontas, kokius tikslus turi sąjungininkų vadovybė Gvadal- 
kanale, kaip pasiskirstęs pareigomis desantinės kariuome- 
nės štabas ir žvalgyba, kokios karininkų pavardės ir daug 
kitų dalykų. Nė į vieną klausimą Vouza neatsakė. Jį ilgai 
kankino. Kai netekdavo sąmonės, apipildavo vandeniu ir 
vėl tardydavo. 

Kai japonai suprato, kad iš Vouzos neišgaus nė žodžio, 
nutarė surištą belaisvį užbadyti įkaitintais šautuvų durtu- 
vais. Atlikę savo kruviną darbą, paliko jį pririštą prie me- 
džio kitų nepaklusnių saliamoniečių siaubui. 

Tačiau Vouza pergyveno savo mirtį. Nakties metu at- 
sigavo ir įstengė, — nors iki šiol pats nesupranta, kaip jam 
tat pavyko, — išsilaisvinti iš virvių ir nusigauti į džiungles. 
O jas Vouza pažinojo geriau, nei bet kuris kitas čiabuvis. 
Mokėjo susirasti šaknų, uogų, kuriomis marindavo alkį, 
vaistažolių, kuriomis gydėsi žaizdas, ir vandens troškuliui 
nuraminti. 

Po kelių savaičių žaizdos šiaip taip užgijo ir „numirė- 
lis“ vėl pabandė pereiti fronto liniją. Šįkart jam pasisekė, 
ir vieną dieną Amerikos desantinių jėgų vyriausiame šta- 
be pasirodė žmogus, kurio vardas jau seniai buvo įrašytas 
į Žuvusiųjų sąrašus. 

Leisgyvio žvalgo klaidžiojimas džiunglėse, drąsa, su ku- 
ria jis pakėlė kankinimus, jo narsumas ir ištvermingumas 
neliko nežinomi. Tregaskis savo Gvadalkanalo dienorašty- 
je prisimena nepaprastą Vouzos drąsą. Jis stebino visus, 
kurie tais metais kovojo Gvadalkanalo saloje. Jam buvo 
suteiktas Amerikos jūrų pėstininko garbės vardas ir ser- 
žanto laipsnis. Amerikiečių ir anglų karinės vadovybės 
Roronio vadą apdovanojo ordinais ir medaliais. 

Vouza kviečia mus į trobelės vidų. Ant jos sienų kabo 
įrėminti diplomai. Ir tiesų tai ne diplomai, o laiškai. Štai 
šis — nuo Vinstono Čerčilio, o anas — nuo Amerikos pre- 
zidento. Taip, tikrai čia jo parašas: Franklinas Ruzveltas. 
Dar vienuose rėmeliuose — dekretas apie apdovanojimą 
aukštu Didžiosios Britanijos ordinu, o po juo parašas; 
E. R.— Elžbieta, Anglijos karalienė, 

Vouza papasakojo dar daug įdomių įvykių iš savo gy- 
venimo. Jis nebuvo vienintelis melanezietis, dalyvavęs to 
meto kovose. Salos gyventojai jose dalyvavo įvairiais bū- 
dais, dažniausiai partizanaudami. Savose džiunglėse jie 
buvo nepagaunami ir nenugalimi, 

Vietiniai gyventojai sąjungininkams suteikė neįkaino- 
jamą pagalbą ir dar vienu atžvilgiu. Kartu su kai kuriais 
protektorato valdžios tarnautojais ir plantatoriais, kurie 
nepabėgo nuo japonų, jie eidavo žvalgybą strategiškai 
svarbiose vietose — sąsiauriuose tarp salų, karo laivų plau- 
kiojimo linijose, japonų stovyklų ir kitų svarbių karinių 
įrenginių apylinkėse. Jie buvo vadinami coast-watchers — 
pakrančių žvalgais. 

Tie patys pakrančių žvalgai sekė iš Aukso kalnagūb- 
rio aerodromo statybą Gvadalkanale. Jų teikiamos žinios 
padėdavo amerikiečių lėktuvams naikinti priešo konvojus. 
Pakrančių žvalgai prisidėjo ir prie didžiausio japonų de- 
santo paskandinimo. Būtent šis desantas turėjo pakeisti 
jėgų santykį japonų naudai. Japonų laivynas tada neteko 
keleto kreiserių, daugiau dešimties didelio tonažo trans- 
portinių ir kitokių laivų. Tarp pakrančių žvalgų tada buvo 
ir Vouza. 

Nei visuomenė, nei istorikai, kurie nagrinėjo Ramiojo 
vandenyno karą, pakrančių žvalgų beveik nemini. Apie 
juos nedaug kas težino. Vouza čia — išimtis. Dauguma šių 
žmonių už savo nuopelnus negavo nei paaukštinimų, nei 
medalių. Jų vardai neįrašyti Honiaros paminkle. O dau- 
gelis jų už Gvadalkanalą užmokėjo savo gyvybe. Japonai 
iš paskutiniųjų stengėsi juos sugauti, o belaisviams nebu- 
vo pasigailėjimo. Beveik visi nelaisvėn paimti pakrančių 
žvalgai buvo kankinami ir žudomi. Vienintelis Vouza su- 
gebėjo pergyventi savo mirtį. 


12. KARALIAUS SALIAMONO AUKSO IEšKOTOJAI 


Saliamono salos ekonomiškai yra labiausiai atsilikusi 
ir mažiausiai žinoma Melanezijos dalis. Tad, išlipęs Hen- 
dersono aerodrome, su pasididžiavimu galvojau, kad esu 
pirmasis čekas, aplankęs šias visų užmirštas salas. 

Vėliau pasirodė, kad per anksti didžiavausi: dar 1896 
metais, pirmojoje ekspedicijoje, išsiruošusioje į Saliamo- 
no salas, dalyvavo vienas čekas. Ši austrų-vengrų ekspe- 
dicija išlipo šiaurinėje Gvadalkanalo salos dalyje, ties Te- 
tere. Čia pasisamdė vadovą ir išsiruošė kelionėn į krašto 
gilumą. Visų pirma ekspedicija pasišovė užkopti į Tatuvės 
kalną. Tačiau, dar nepasiekę kalno viršūnės, tyrinėtojai 
buvo užpulti vienos čia užsilikusios žmogėdrų genties ir 
visi Žuvo. 

Mano tautiečio pavardės protektorato archyvuose ne- 
pasisekė surasti. Sužinojau tik tiek, kad tarp žuvusių mi- 
nėtosios ekspedicijos dalyvių yra minimas ir vienas čekas. 

Kas gi atvedė šią ekspediciją į nežinomas Žmogėdrų 
salas? Kaip ir į daugelį kitų pasaulio šalių, čia juos atvi- 
liojo auksas. 

Man buvo įdomu, ar iš tiesų Gvadalkanale, Tatuvės 
kalno gelmėse arba kitose vietose, galima rasti aukso. Gor- 
donas, gerai žinantis salos gamtines sąlygas, teigia, kad 
taip. Žiūrėdamas per savo kambario langą Honiaroje ma- 
tau rūko apgaubtą aukštą, atšiaurų Aukso kalnagūbrį. 
Pasak Gordono, jis ne veltui taip vadinamas: čia, tuose 
neįžengiamomis džiunglėmis apaugusiuose kalnuose tikrai 
esama tiek aukso, kad jį apsimokėtų eksploatuoti pramo- 
niniu būdu. Tačiau neprieinama teritorija, džiunglės, kurių 
didelius plotus reikėtų iškirsti, kol kas baido verslovinin- 
kus nuo šių kalnų. 

„Aukso Gvadalkanale yra, — pakartoja Gordonas, — 
taip, kaip Fidžyje ir Naujojoje Gvinėjoje.“ Auksas saly- 
nui ir vardą davęs. Jų atradėjas tikėjes, kad šios salos — 
tai legendarinė Ofiro žemė, kurioje buvusios pasakiškai 
turtingos karaliaus Saliamono aukso kasyklos. Iš čia laivai 
gabenę auksą didžiajai Jeruzalės šventyklai. 

Taigi garsiojo žydų karaliaus, poeto ir Jeruzalės staty- 
tojo vardas pateko ir į Melanezijos istoriją. O šit dėl ko 
taip atsitiko. Ispanai, atvykę į Ameriką brangiųjų metalų 
ieškoti, tikrai rado Meksikoje, actekų žemėje, ir Peru, 
inkų imperijoje, tokius aukso lobius, kokius, rodės, gali- 
ma buvo tik sapnuoti. 

Peru užkariautojus, kuriems vadovavo Pisaras, jaudino 
dvi iki šiol neatrastos šalys. Viena iš jų buvo pasakiškoji 
Eldorado žemė, kurios karalius, esą, dėvėjęs aukso dra- 
bužiais. Žemė, slepianti didelius aukso ir smaragdų ištek- 
lius, tikrai buvo atrasta Pietų Amerikos šiaurėje. 

Gandas apie aukso drabužiais dėvintį karalių, pasirodo, 
turėjo realų pagrindą. Pasakojama, jog kiekvienas čia gy- 
venančios galingos čibčių genties valdovas buvęs „karū- 
nuojamas“ tokiu būdu: auksiniuose neštuvuose tarnai jį 
nunešdavę prie Gvatavitos ežero kranto, ten ištrindavę 
jo kūną kvepiančiais sakais ir apibarstydavę aukso dulkė- 
mis taip tirštai, kad karalius tikrai atrodydavęs aptaisytas 
aukso rūbais. Po to valdovas įžengdavęs į ežerą ir „šven- 
tu“ vandeniu iš lėto nusiplaudavęs brangųjį metalą. Tuo 
metu, kai karalius plaudavęsis auksą, iškilmių dalyviai 
mėtydavę į ežerą daugybę auksinių daiktų. 

Taigi pasakiškasis Eldoradas buvo atrastas. Ispanams 
beliko atrasti dar vieną „aukso šalį“, tokią turtingą, kad 
gandas apie ją pateko net į šventąjį raštą, kuriuo to meto 
krikščioniškasis pasaulis tvirtai tikėjo. Kurgi ieškoti tos 
biblinės Ofiro žemės ir karaliaus Saliamono kasyklų, ku- 
rios laukia savo naujų atradėjų? 

Ispanai Amerikoje greit surado patikimą orientyrą: 
vienas iš Peru indėnų vadų, Tupakas Inkas Jupankis, aštuo- 
niasdešimt metų prieš atvykstant baltiesiems, išplaukė sie- 
lių vilkstine į Ramiojo vandenyno salas — Nina ir Hahua. 
Iš šios kelionės, esą, Tupakas Inkas Jupankis atsigabenęs 
į Peru daug aukso, sidabro, bronzinį sostą, keliasdešimt 

juodaodžių belaisvių ir niekada anksčiau Amerikoje ne- 
matyto žvėries — arklio odą. Visa inkų flotilės kelionė 
trukusi nepilnus dvylika mėnesių. 

Pasakojimas apie inkų vado kelionę šiandien mums 
gali atrodyti nepatikimas. Jau vien ko vertas prasimany- 
mas apie arklio odą! Tačiau ispanams pasakojimas apie 
„aukso salas“ skambėjo kaip rojaus muzika. Praėjus ket- 
virčiui amžiaus po Inkų imperijos nukariavimo, Pedras 
Sarmientas de Gamboa pasiuntė į Limą karaliaus vietinin- 
kui laišką, prašydamas leisti jo ekspedicijai vykti ieškoti 
„tų (pietų) jūros salų, kurios vadinamos Saliamono sa- 
lomis". 

Pedras Sarmientas de Gamboa nebuvo tuščias svajoto- 
jas ar bukagalvis konkistadoras, kurių tada netrūko ispa- 
nų užkariautoje Amerikoje. Jis gerai nusimanė apie tech- 
niką, buvo pasižymėjęs kaip astrologas. Be to, turėjo labai 
didelį jūrininko patyrimą, pažino tuometinį pasaulį. Beje, 
jis buvo hidalgas — kilęs iš ispanų bajorų šeimos. 

Iš Ispanijos Sarmientas išplaukė pirmiausia į Meksiką. 
Tačiau čia jam labai nepasisekė: katalikų inkvizicija jį 
apkaltino „raganavimu“. Jis buvo nuteistas ir Gvadala- 
charos miesto aikštėje viešai išplaktas. Po to jam buvo 
liepta iš Gvadalacharos išsinešdinti. 

Iš Naujosios Ispanijos (Meksikos) Sarmientas išvyko 
į kitą kolonijinės ispanų imperijos centrą Amerikoje — 
į Peru sostinę Limą. Limoje istorija pasikartojo. Nors ten, 
karaliaus vietininko dvare, jis ėjo vyriausiojo astrologo 
pareigas, buvo vėl inkvizicijos apkaltintas juodąja ma- 
gija. Jo namuose buvo padaryta krata, kurios metu rasta 
keletas navigacinių įrankių su paprasčiausiais ženklais. 
Inkvizicija tuos ženklus palaikė magiškais, nors tokius 
įrankius jūreiviai naudojo jau daug metų. Taigi Sarmien- 
tas vėl buvo apšauktas burtininku, pasodintas į kalėjimą, 
o vėliau ir iš Limos išguitas. Gyvendamas tarp indėnų 
Peru provincijoje, jis išgirdo pasakojimą apie Tupako 
Inko Jupankio kelionę į ligi tol nežinomas Ramiojo van- 
denyno salas. 

Pasikliaudamas pasakojimu apie Inko kelionę, Sar- 
mientas (kai jam buvo dovanota bausmė ir leista sugrįžti 

į Limą) apgalvojo kelionės planą į „karaliaus Saliamono 
salas", 

Astrologas, eretikas, jūreivis ir inžinierius pateikė savo 
smulkų planą tuometiniam Peru valdytojui Lopei Garsijai 
de Kastrui. Planas buvo įvertintas teigiamai. Tačiau Peru 
valdytojas, norėdamas, kad atradimo nuopelnai būtų pri- 
skirti jam pačiam arba kuriam nors jo šeimos nariui, Sar- 
miento ekspedicijos vadovu paskyrė savo brolvaikį Alva- 
rą Mendanją de Neirą. 

Sarmientas ekspedicijoje taip pat dalyvavo, tačiau tik 
kaip vieno dviejų laivų kapitonas. Garsija de Kastras būsi- 
majai ekspedicijai išskyrė du laivus: vieną dviejų šimtų 
penkiasdešimties tonų ir antrą šimto dešimties tonų talpos. 
Pirmąjį laivą ekspedicijos dalyviai pavadino „Kapitana“ 
(arba „Vėliavnešiu“), antrąjį, mažesnį, —,,Almiranta". 

Pedras Sarmientas de Gamboa vadovavo „Kapitanai“, 
o ant „Almirantos“ kapitono tilielio stovėjo Pedras de 
Ortegas. Laivų judėjimui ir vairininkų darbui vadovavo 
vyresnysis vairininkas Ernanas Galegas. Visos ekspedi- 
cijos vadas, kaip minėjome, buvo Alvaras Mendanja de 
Neiras. 

Karaliaus vietininkas pasielgė gana drąsiai, patikėda- 
mas šimto penkiasdešimties žmonių ekspediciją dvidešimt 
vienerių metų jaunuoliui, iki tol pasižymėjusiam ne jūros 
kelionių, o meilės nuotykiais. Tačiau greitai paaiškėjo, 
kad sumanus ir taktiškas Mendanja sugeba vadovauti pa- 
tyrusiems jūros vilkams. ,,Almirantos“ ir „,Kapitanos“ įgu- 
las sudarė aštuoniasdešimt jūrininkų, septyniasdešimt ka- 
reivių, dešimt juodaodžių vergų, keletas auksakasių bei 
vyrų, kurie mokėjo plauti auksą upėse, ir pagaliau keturi 
pranciškonų vienuoliai. 

1567 metų lapkričio 17 dieną „„Almiranta“ ir „Kapita- 
na", pučiant palankiam vėjui, pagaliau išplaukė iš svar- 
biausio Peru uosto Kaljao. Beje, tai buvo pirmoji kelionė 
į Ramųjį vandenyną iš Pietų Amerikos. 

Nei Sarmientas, nei Mendanja nesitikėjo, kad jų kelio- 
nė užtruks taip ilgai. Tuo tarpu tik po šešiasdešimt trijų 
dienų, kai maisto atsargos jau buvo besibaigiančios, jū- 
reiviai pamatė Žemę — nedidelį atolą, kurį Mendanja pa- 
vadino Jėzaus sala. Vasario septintąją flotilė išmetė inka- 

rus prie kitos, jau gana didelės salos. Kadangi lapkričio 
septynioliktoji, kai prasidėjo jų kelionė į nežinomas jūras, 
buvo šventos Elžbietos diena, pirmą didesnę šio salyno 
salą Mendanja pavadino šventos Elžbietos vardu, ispaniš- 
kai — Santa Isabele. 

Galegos kelionės dienoraštyje randame pirmąsias žinias 
apie melaneziečius. Galega juos taip aprašo: „Jie ruda- 
odžiai, garbiniuotais plaukais, vaikšto nuogi, rengiasi 
trumpais palmių lapų sijonėliais. Valgo žŽmogieną.“ Taigi, 
pirmieji žmonės, kuriuos baltieji sutiko Melanezijoje, 
buvo žmogėdros. 

Kartą, kai ispanų laivai stovėjo nuleidę inkarus Santa 
Isabelės salos užutekyje (iMendanja tą užutekį pavadino 
Žvaigždžių užutekiu), prie jų priplaukė kanojų flotilė. Iš 
gražiausios kanojos išlipo spalvingai pasipuošęs čiabuvis, 
įkopė į laivą ir įteikė vienam iš ekspedicijos vadų žmo- 
gienos. 

Ispanai, žinoma, pareikalavo kitokio maisto. Tačiau 
vietiniai gyventojai nieko negalėjo jiems pasiūlyti. Be 
jamso, taro ir kokoso riešutų, Saliamono salose niekas 
neauga. 

Tiesa, saliamoniečiai augina kiaules, tačiau kiaulienos 
jiems patiems'stigo. Tad Mendanja nusprendė jėga įsigyti 
maisto. 

Kai čiabuvių vadas Bilebanara atsisakė maitinti ne- 
kviestus svečius, Sarmientas ryžosi suimti vadą ir parei- 
kalauti išpirkos. Tačiau Bilebanara suspėjo pabėgti nuo 
ispanų arkebuzų į kalnus, ir vienintelis vado šeimos narys, 
pakliuvęs į baltųjų rankas, buvo senas Belibanaros tėvas. 

Belaisvius ispanai gaudydavo specialiai tam tikslui iš- 
dresiruotais šunimis. Pagautus „laukinius“ Mendanja sten- 
gėsi parduoti saliamoniečiams už maistą, ypač kiaulieną. 

Tuo tarpu, kai dalis įgulos taip nedorai „prękįayo“ su 
salos gyventojais, kiti ekspedicijos dalyviąi skubotai statė 
nedidelę (apie trisdešimties tonų talpos) brigantiną. Mat, 
Mendanja manė, kad plaukiojimui tarp Saliamono salų 
geriau tiks mažesnis laivas, negu „Almiranta“ ar „Kapi- 
tana". ž 

Balandžio ketvirtąją brigantina „Santjagas“ buvo nu- 
leista į vandenį. Ji lėtai apiplaukė Santa Įsabelės šiaurinį 

krantą, perplaukė sąsiaurį, skiriantį ją nuo tik ką atrastos 
Didžiosios salos, ir pastarosios pakrantėje nuleido inkarą. 
(Ortegas vėiiau Didžiąją salą pavadino Gvadalkanalu — 
pagal miestą, kuriame jis kadaise gyveno). 

Iš Gvadaikanalo brigantina sugrįžo į Žvaigždžių užute- 
kį, o po to visi trys laivai išplaukė į atrastąją salą. Toje 
vietoje, kur ispanai tąsyk buvo išmetė inkarus, aš, sve- 
čiuodamasis Honiaroje, esu ne kartą buvęs. 

Ši vieta Honiaros priemiestyje šiandien yra viso pro- 
tektorato administracijos centras ir vadinasi Puen Krusas. 
Mendanja ją buvo pavadinęs Puerto de la Krusu. 

Praėjus savaitei po ispanų išsilaipinimo, į salos gilumą 
išsiruošė pirmoji pėsčiųjų ekspedicija ieškoti aukso. Šios 
dvidešimt dviejų žmonių grupės vadas buvo Andresas 
Nunjesas. 

Pernelyg mažai laiko buvo skirta šioms paieškoms, ir 
aukso ieškotojai negalėjo kaip reikiant ištirti vietovės. Vis 
dėlto ispanai buvo optimistiškai nusiteikę, o Mendanija iki 
gyvenimo pabaigos tikėjo, kad jo atrastose salose yra 
aukso, 

Tuo metu, kai Gvadalkanalo salos gilumoje auksaka- 
siai ieškojo aukso, brigantina plaukiojo, ieškodama neži- 
nomų žemių. Netrukus ispanai atrado kitą didelę salą, kuri 
šiandien savo reikšme archipelago ekonomikoje nusilei- 
džia tik Gvadalkanalui,— Malaitą. Pietuose buvo atrasta 
dar viena sala, kurią jūreiviai pavadino švento Kristupo 
vardu — San Kristobalu. Tos salos vandenyse Mendanjos 
flotilė laimėjo sunkiausią mūšį. Ispanų laivus puolė beveik 
šimtas saliamoniečių kanojų. 

Labiau, negu nuolatiniai susirėmimai su čiabuviais sau- 
sumoje ir vandenyje, ispanus kamavo tropikų ligos, o la- 
biausiai — maliarija. Nuo jos išmirė daugiau nei penkias- 
dešimt ispanų. 

Nepaisydamas negandų, jaunas ir drąsus Mendanja 
norėjo tęsti plaukiojimą. Jis siūlė plaukti toliau į vakarus 
dar šimtą trisdešimt šimtą penkiasdešimt legų (maždaug 
penkis šimtus kilometrų) nuo Saliamono salų. Jei ispanai 
būtų ten nuplaukę, Mendanja būtų atradęs Naująją Gvi- 
nėją ir, ko gero, pasiekęs paskutinį dar tuomet nežinomą 
kontinentą — Australiją. 

Bet mirtinai nuvargusių jūreivių nepasitenkinimas bu- 
vo pernelyg didelis. Mendanja nusileido ir sutiko grįžti. 
Tų metų rugpiūčio 11 dieną, po šešių mėnesių, praleistų 
Saliamono salose, pirmoji europiečių ekspedicija į Mela- 
neziją išvyko iš San Kristobalo salos. Flotilė grįžo dabar 
jau šiauriniu keliu: perkirto ekvatorių, praplaukė pro 
Maršalo salas, atlaikė baisią audrą, kokios neatminė net 
Galegas, plaukiojęs jūrose jau pusšimtį metų. 

Audros metu laivai pasimetė. Kai uraganas aprimo, 
Mendanjos laive kilo maištas. Jūreiviams tapo aišku, kad 
į Peru jie gali nebesugrįžti. Todėl dabar jie, kurie taip 
skubėjo išplaukti iš Saliamono salų, reikalavo, kad Men- 
danja pasuktų vairą ir plauktų atgal į Gvadalkanalą, nes 
priešingu atveju visiems teks žūti. Tačiau vadas tvirtai 
laikėsi savo. Laivas plaukė toliau į rytus. 

Įgulos nariai pradėjo mirti iš bado ir troškulio, dėl 
maisto trūkumo daugelis jų apako, pradėjo sirgti cinga ir 
neteko dantų. Tik praėjus daugiau nei penkiems beviltiš- 
ko plaukiojimo mėnesiams, jie pagaliau pamatė neapgy- 
ventą Kalifornijos pakrantę. Laivas pakeitė kursą ir leidosi 
plaukti palei Amerikos krantus į pietus. Meksikos uoste 
Kolimoje visi trys laivai, kuriuos buvo išskyrusi audra, 
vėl susitiko, 

Tačiau Kolimoje Mendanjai teko labai nusivilti. Uosto 
viršininkas atsisakė įgulai suteikti bet kokią pagalbą, ne- 
davė jokio maisto, neleido susiremontuoti laivų. Tad vos 
gyvi laivai ir jų įgulos turėjo pakelti inkarus ir ieškoti 
prieglaudos kitur. Po varginančio plaukiojimo jie pasiekė 
kitą Ramiojo vandenyno uostą, dabartinės Nikaragvos 
miestą Realechą. Ir čia jūreiviams nepasisekė. Bebaigian- 
čiais irti laivais jūreiviai nebūtų pasiekę Peru, ir ekspedi- 
cijos vadui nebeliko nieko kito, kaip parduoti vietiniams 
pirkliams savo kuklią mantą ir gautais pinigais apmokėti 
laivų remontą. 

Tik po to dar trisdešimt dienų plaukę Mendanjos laivai 
atvyko į Peru miestą Kaljao. Pagaliau jie buvo namuose. 
Tačiau žemė, kurią prieš penkiasdešimt metų ispanai at- 
ėmė iš vietinių indėnų, su dideliu entuziazmu jų nesvei- 
kino. Sugrįžo jie suvargę ir nuskurdę, neturtingesni, nei 
prieš išvykstant. Taip, gal ir yra Saliamono salose aukso, 


92 


Tačiau Mendanjos laivų triumuose jo nebuvo nė uncijos. 
O sidabras, brangakmeniai, reti prieskoniai? Nieko pana- 
šaus Mendanja Saliamono salose nerado. Ekspedicijos da- 
lyviai ten patyrė tik badą, troškulį, nusivylimą, o daugelis 
jų ir galvas padėjo. Chuanas de Oroskas, vicekaralystės 
valdininkas, kuris turėjo pranešti Ispanijos karaliui apie 
ekspedicijos plaukiojimo rezultatus, visai nedviprasmiškai 
rašo: „Mano supratimu, (Mendanjos) atrastos salos vaka- 
ruose neturi jokios reikšmės... nes jose nebuvo aptikta 
jokių aukso, sidabro ar kitų vertybių pėdsakų; tose salose 
gyvena tik nuogi laukiniai,“ 

Mendanja iš tiesų neatsivežė jokių brangių metalų, 
nors šiandien jau žinoma, kad archipelage, kurį jis atrado, 
aukso yra. Ir vis dėlto jis atliko tai, kas dar niekam iki 
tol nebuvo pavykę: atrado naują jūrų kelią į Ramiojo 
vandenyno pietus, sugebėjo pirmasis nuplaukti nuo Ame- 
rikos krantų beveik iki pačios Australijos. Tai buvo be- 
veik trijų tūkstančių kilometrų kelias — sunkesnis ir toli- 
mesnis už Kolumbo kelionę į Ameriką. Tiesa, Kolumbas 
atrado Amerikoje aukso bei sidabro ir indėnų imperijas, 
O Mendanja? Jis atrado, pasak Chuano de Orosko, tik ke- 
letą nuogų indėnų. 

Tačiau Mendanja nenustojo tikėjęs savo atrastomis 
salomis, Trisdešimt metų jis dėjo pastangas ten sugrįžti. 
Pagaliau naujos ekspedicijos planas buvo patvirtintas. Šį 
kartą nereikėjo ieškoti aukso, tik apgyvendinti ispanus 
tose laukinėse salose. Mendanja išsirūpino paties kara- 
liaus sutikimą šiai ekspedicijai. Karalius Saliamono salų 
atradėjui net suteikė markizo titulą. 

Taigi Mendanja su naujomis viltimis išvyko į Ameriką. 
Deja, Panamoje, nepaisant karaliaus prielankumo ir apsau- 
gos, naujai iškeptasis markizas vietinės valdžios buvo už- 
darytas į kalėjimą. Kodėl? Gal tatai buvo padaryta iš pa- 
vydo, kad Mendanja negalėtų įvykdyti savo kolonizacinio 
plano Okeanijoje? Iš kalėjimo keliautojas išėjo tik po ilgo 
laiko. 

Patyręs tiek nesėkmių, markizas vis dėlto skubiai orga- 
nizavo naują ekspediciją. Savo padėjėju paskyrė Pedrą 
Fernandesą de Kirosą. Svarbų vaidmenį ekspedicijoje vai- 
dino Mendanjos žmona Isabelė de Bareto, 


Jūreiviai šį kartą turėjo keturis laivus. Jais plaukė 
keletas šimtų būsimųjų Saliamono salų kolonistų — žem- 
dirbių, amatininkų, kalnakasių, dvasiškių ir laisvo elgesio 
merginų. 

Mažoji flotilė išplaukė iš Kaljao 1595 metų balandžio 
mėnesį. Mendanja pasirinko kitą kelią, nei pirmą kartą. 
Plaukdamas šiuo keliu, jis atrado dar vieną Polinezijos 
salyno salą — Markezus. 

Trumpas ispanų „„pasisvečiavimas“ Markezuose tų salų 
gyventojams baigėsi labai tragiškai. Per keturiolika dienų 
jie išžudė daugiau nei du šimtus čiabuvių. Tad nėra ko 
stebėtis, kad vėliau, kai Mendanja tarp savo keleivių 
ieškojo trisdešimties kolonistų, kurie norėtų apsigyventi 
Markezuose, neatsirado nė vieno savanorio, — baugu buvo 
čiabuvių keršto. Visi svajojo apie Saliamono salas, apie 
kurias, nepaisant pirmosios Mendanjos ekspedicijos nesėk- 
mių, buvo pasakojama daug fantastiškų dalykų. 

Tačiau ,pasakiškai turtingų“ Saliamono salų (likimo 
ironija!) Mendanja šį kartą nesurado, praplaukė pro šalį. 
Vietoj jų atrado keletą nedidelių salų, dabartinį Santa 
Kruso salyną, esantį įpiečiau nuo Saliamono salų. Vieti- 
niai gyventojai ispanus iš pradžių priėmė draugiškai. Men- 
danja nutarė čia įkurti savo koloniją. Pirmieji kolonistai 
įsikūrė nuostabaus užutekio pakraštyje, kuris ir buvo pa- 
vadintas Graciosa. 

Tačiau netrukus ispanus užpuolė priešas, daug pavo- 
jingesnis ir baisesnis už melaneziečių lazdas ir strėles, — 
maliarija. Kolonistų tarpe ėmė augti nepasitenkinimas. 

Vienas iš Mendanjos pavaduotojų, Manrikė, ėmė reng- 
ti maištą prieš savo vadą. Tačiau Mendanjos žmona, suži- 
nojusi apie tai, išviliojo Manrikę iš stovyklos ir, savo gi- 
minaičio Lorenco de Bareto padedama, maištautoją nu- 
žudė. 

Tačiau ir pats Lorencas de Baretas po kelių dienų mirė 
nuo maliarijos. 1595 metų spalio 18 dieną tropinė karšt- 
ligė įveikė ir Mendanją — pirmąjį Melanezijos ir Poline- 
zijos salų atradėją. 

Tačiau jis buvo toli gražu ne paskutinioji šios ekspe- 
dicijos auka. Graciosos kapinėse jau buvo pastatyta pen- 
kios dešimtys kryžių. Naktį prieš Mendanjos mirtį įvyko 

pilnas mėnulio užtemimas. Kolonistai šį nematytą įvykį 
palaikė dangaus ženklu. Dabar jau niekas negalėjo sulai- 
kyti kolonistų Santa Kruso salyne. 

Mendanjos našlė donja Isabelė ekspedicijos likimą pa- 
ėmė į savo rankas. Ji nusprendė plaukti į Filipinų salas 
Azijos pakrantėse ir pati vadovavo kelionei šiais nežino- 
mais vandenimis. Bene pirmąkart jūreivystės istorijoje 
visai flotilei, plaukiančiai nepažįstamomis jūromis, vado- 
vavo moteris. Kad ir keista, jai sekėsi geriau, negu jos 
vyrui Donja Isabelė, Kirosui padedant, laimingai atpluk- 
dė du laivus iki Manilos, svarbiausio Filipinų uosto. Tre- 
čiasis laivas kelionės metu atsiskyrė, ir jo įgula dingo be 
žinios. Ketvirtojo laivo ekspedicija buvo jau anksčiau ne- 
tekusi. 

Po kiek laiko dalis įgulos iš Filipinų sugrįžo į Peru. 
Kadangi Mendanja buvo paslėpęs žemėlapius, sudarytus 
savo pirmosios ekspedicijos metu, Europos keliautojai 
ilgai negalėjo surasti Saliamono salų. Ištisus du šimtus 
metų nei Gvadalkanalu, nei San Kristobalo sala beveik 
niekas nesidomėjo. (Tiesa, ištvermingasis Kirosas, sugrį- 
žęs iš Filipinų, buvo dar kartą išsirengęs į Okeaniją ir 
trumpai aplankęs Saliamono salas.) 

Tik aštuonioliktojo šimtmečio gale keliautojas Karte- 
retas iš naujo atrado Malaitą. Tada europiečiai jau nebe- 
ieškojo Okeanijoje nei aukso, nei sidabro. Tačiau jie čia 
surado kitų turtų —trepangų ir santalmedžio. Aukso 
ieškoti į Gvadalkanalą dabar išsiruošė ta pati austrų-veng- 
rų ekspedicija, kurios žuvusių dalyvių tarpe buvo jau 
minėtas mano tautietis. Tačiau ir ši ekspedicija iš Gvadal- 
kanalo kalnų aukso neparsivežė. Šiandien aukso čia aptik- 
ta, bet jis dar neeksploatuojamas,— laukia atvykstant 
žmonių su moderniausia technika ir dideliais pinigais. Bet 
tai jau ne šių salų praeitis, o ateitis. O rašyti ateities isto- 
Iijos aš nemoku. | 


13. RYKLIŲ UŽUTEKIS, 
KROKODILŲ UPĖ, 
PAUKŠČIŲ LAUKAS 


Po kelionės į Visalę bei Roronį ir po keleto kitų įdo- 
mių išvykų į salos gilumą, Gvadalkanale pradėjau jaustis 
kaip namie, Tad nusprendžiau nukeliauti į etnografui ypa- 
tingai įdomią sritį, kurią Saliamono salų gyventojai va- 
dina Tasimboku. 

Tasimboko, taip pat Aolu, Paripao ir Longu vietovėse 
gyvena viena žymiausių Gvadalkanalo genčių — lengo 
gentis. Jos kalba priklauso labiausiai paplitusių salyno 
kalbų grupei. Protektorato teritorijoje, kur pagal paskuti- 
nį gyventojų surašymą gyvena 106000 žmonių, vietiniai 
gyventojai kalba šešiasdešimt penkiomis įvairiomis kal- 
bomis. Iš jų penkiasdešimt septynios yra melaneziškos, 
trys papuasiškos ir penkios polineziškos. 

Į Lengą iš Honiaros nėra labai toli, tačiau kelionę ap- 
sunkina nemalcnios kliūtys. Tai visų pirma neįžengiamos 
džiunglės, kai kuriose vietose nusitęsusios iki pat jūros. 
Tenka daryti didelį lankstą ir keliauti smėlėta jūros pa- 
krante. Vienoje vietoje kelią kerta gilus užutekis. Nelie- 
ka nieko kito, kaip jį perplaukti. Gvadalkanalo — skirtin- 
gai nuo daugumos kitų Okeanijos salų — nesupa koralų 
rifų vainikas, todėl ir pakrantėje čia pasitaiko ryklių, bai- 
sių Ramiojo vandenyno plėšrūnų. Girdėjau dešimtis pasa- 
kojimų apie žmones, kurie tiesiog prie pat kranto buvo 
ryklių sudraskyti. Tačiau kito kelio į Tasimboką nėra, 
todėl norom nenorom reikia perplaukti užutekį. 

Mus lydi du nešikai. Jie išsirengia nuogai, mes — taip 
pat. Po to brendame į šiltas užutekio bangas. 

Dešinėje rankoje laikau virš vandens savo kuklų gar- 
derobą ir fotoaparatą, kaire ranka skiriu smulkias ban- 

geles. Nepasakysiu, kad man būtų buvę labai linksma. 
Tačiau nejuokais šiurpas suėmė, kai teko įveikti sekan- 
čią kliūtį — persigauti per čiabuvių vadinamą Krokodi- 
lų upę. 

Netoli upės žiočių. pakrantėje, kur takas leidžiasi į 
vandenį, telkšo rudas dumblas. Čia, drumzliname, saulės 
įšildytame vandenyje, mėgsta tūnoti krokodilai. Prisimi- 
niau savo apsilankymą Honiaros ligoninėje ir ten matytą 
žmogų, kuriam besimaudant krokodilas nutraukė dešinę 
koją. Vyriškis išgijo, tačiau koją teko amputuoti. 

Krokodilų upėje žmogų tyko dar vienas pavojus. Gva- 
dalkanale daug kur esu matęs baisių karo pėdsakų. Prieš 
palikdami salą, okupantai visų nugalėtų armijų papročiu 
savo ginklus ir šaudmenis sumetė į Gvadalkanalo upes. 
Tad Krokodilų upės pakrantės grėsmingos ne tik plėšrū- 
nais, bet ir keliasdešimties metų senumo granatomis. 

Brendu į vandenį, apimtas nemalonaus netikrumo jaus- 
mo. Dėl viso pikto krante nusipioviau ilgą lazdą ir dabar 
kaip neregys badau priešais save klampų dumblą. 

Dešimt penkiolika metrų nuo kranto jau galima plaukti. 
Metu lazdą šalin, dešine ranka iškeliu drabužių ryšulėlį, 
kaire iriuos. Ištempęs ausis ir akis, dairausi, ar nepaste- 
bėsiu šmaikščiai plaukiančio krokodilo. Sekundės slenka 
lėtai kaip valandos. Atrodo, kad kitas krantas ne artėja, 
bet tolsta. Pagaliau vis tik pajuntu po kojomis lipnų upės 
dumblą. Netrukus atsistoju ant tvirtos žemės. Vos spėjam 
apsirengti, ateina iš kaimo berniukas ir siūlo pirs mažą 
krokodilą, kurį ką tik pagavo. f 

„Vienas doleris. Tai skanėstas, pone..." e a 

Žinau. Bet nors krokodilas būtų ir iš gryno aukso... 
Retai kada aš taip griežtai atsakau pardavėjui. Beje, kro- 
kodilo mėsos mėgėjas atsiduoda nemaloniu kvapu. Be to, 
šis skanėstas yra nepaprastai riebus. 

Šią kelionę su visais jos sunkumais ir pavojais aš atli- 
kau dėl kito vietinio skanėsto, tikriau, dėl paukščių, kurie 
Saliamono salų gyventojams „produkuoja“ kiaušinius. 
Tasimboko sritis kartu su Savos salele — tai, kiek žinau, 
vienintelė vieta visoje Melanezijoje, kur gyventojai ver- 
čiasi išimtinai tik kiaušinių rinkimu. 

Dosnusis paukštis vadinamas tabonu. Jis priklauso viš- 
tinių būriui. Tačiau nuo kitų vištinių, net ir nuo visų kitų 
žemės rutulio paukščių, skiriasi lizdo krovimo būdu. Koks 
tai būdas, tiksliausiai nusako angliškas tabono pavadini- 
mas: Incubator Bird'. Tabonai (ornitologai skiria daugiau 
negu trisdešimt jų rūšių) deda kiaušinius į savotiškus gam- 
tinius „inkubatorius“, 

Kai kurios tabonų rūšys (pavyzdžiui, ta, su kuria susi- 
pažinau Australijoje) sukrauna metro, o kai kada ir kelių 
metrų aukščio žemių ir lapų krūvą. Į šią krūvą patelė pa- 
deda kiaušinius ir daugiau savo vaikais nesirūpina. Pūvant 
lapams, iš kurių sukrautas lizdas, atsiranda pakankamai 
šilumos. Tokiame natūraliame „inkubatoriuje“ išsiperi ta- 
boniukai. Australiškasis tabonas tik keletą kartų per dieną 
„pamatuoja“ liežuviu šio gamtinio „inkubatoriaus“ tempe- 
ratūrą. Jei krūva per aukšta, nukapsto, jei per žema, pri- 
neša dar lapų. „Inkubatorių“ patinėlis ištisus metus prižiū- 
ri. Sekančiais metais patelė deda kiaušinius į tą patį lizdą. 

Australijoje tabonai įstatymiškai globojami, jų kiauši- 
niai yra laikomi retu skanėstu. O daugelyje Melanezijos 
sričių tabonų kiaušiniai kadaise buvo pagrindinis gyven- 
tojų maistas, 

Šis faktas etnografui labai įdomus, Kai sužinojau, kad 
Saliamono salose dar šiandien yra dvi vietovės, kur tabo- 
nų kiaušiniai — vienintelis gyventojų pragyvenimo šalti- 
nis, panorau vieną jų aplankyti. Po ilgesnių svarstymų 
mudu su Gordonu apsistojome prie Tasimboko. Mat, pa- 
sak saliamoniečių, šis retas paukštis visų pirma apsigy- 
venęs čia, o jau vėliau — Savos saloje, esančioje kitoje 
sąsiaurio pusėje. Esu užsirašęs net padavimą, kaip tabo- 
nas iš Tasimboko persikėlė į Savos salą. 

Pirmasis paukštis, esą, atsitūpė Kvikos vietovėje, ryti- 
nėje Savos dalyje. Tačiau jį pabaidė dvasia Puirini (ši dva- 
sia buvo Kvikos giminės globėja ir norėjo apsaugoti nuo 
svetimų paukščių laukų derlių). Paukštis nuskrido į Anga- 
tokos kaimą. Šį kaimą sergstinti dvasia Pogoatalei, o taip 
pat ir jos totemas, gyvatė Pokisila, palankiau priėmė atvy- 
kėlį ir leido tabonams apsigyventi Angatokoje, Kakaugos 


l! Inkubatorinis paukštis, 


giminei priklausančioje žemėje. Taip atsirado vadinamasis 
„paukščių laukas“. 

Tabonai padėjo čia pirmuosius kiaušinius. Dvasia Pa- 
goatalei atidavė didžiają dalį kiaušinių jos globojamai gi- 
minei, keturis paskyrė Zongokamos giminei, gyvenančiai 
Tanagaikoje, o likusius keturis — Zimbo giminės žmonėms, 
gyvenantiems Sia-Sia kaime. Taigi „paukščių laukas“ Sa- 
voje tapo šių trijų giminių turtu. 

Tasimboke tabonai krauna lizdus nuo neatmenamų lai- 
kų; panašios legendos apie čionykščio paukščių lauko“ 
atsiradimą negirdėjau. Gvadalkanalo ir Savos tabonai savo 
lizdų krovimo būdu skiriasi ne tik nuo kitur gyvenančių 
savo giminaičių, bet ir nuo visų paukščių. Jie nededa kiau- 
šinių į lapų krūvas, bet užkasa juos giliai į žemę, tiksliau 
sakant, į purų smėlį. 

Jų lizdai, vadinamasis „paukščių laukas“, yra netoli 
jūros pakraščio. Tai — didelis lygus smėlio plotas, tik vie- 
nur kitur matyti koks augalas. Smėlyje tabonas išsikasa 
lyg požeminį urvą, maždaug vieno metro gylio. Ten pa- 
telė padeda kiaušinį, po to išlenda į paviršių ir duobę gra- 
žiai užlygina. Smėlyje kiaušinius įšildo tropikų saulė. 
Kiaušinis guli tokiame „inkubatoriuje“ tris savaites. Išsi- 
ritęs iš kiaušinio taboniukas tris ar net keturias dienas 
ropščiasi į viršų, o išsiropštęs jau gali skraidyti, 

Retai kiaušinis išbūna lauko smėlyje tas tris ilgas sa- 
vaites. Paprastai jis surandamas ir iškasamas pirmomis 
dienomis. Domėjausi, kaip tabono kiaušiniai renkami. Pasi- 
rodo, „paukščių lauke“ derlius nuimamas kartą savaitėje. 
Šį nesunkų darbą atlieka išimtinai vyrai. Man susidarė 
įspūdis, kad moterims iš viso draudžiama įeiti į „paukščių 
lauką“. Rinkėjai kasa kiaušinius ne rankomis, o tam tikru 
įrankiu, vadinamu pava. Tai toks medinis kastuvas, pada- 
rytas iš vazos medžio stiebo. Kiaušinių rinkėjai ateina į 
savo laukus tik sykį savaitėje, o rūpestingas paukštis at- 
skrenda čia iš džiunglių paprastai tris kartus per dieną: 
anksti rytą, vidurdienį ir vakare, prieš saulei nusileidžiant. 
Beje, tasimbokiečiai sako, kad kiekvienas tabonas tupia 
į savo vietą, net naujos kartos patelės deda kiaušinius ten, 
kur dėjo jų motina, 

Tasimboko tabonas kiek panašus į kalakutą, dėl to 
vietiniai anglai jį vadina džiunglių kalakutu. Jis turi stip- 
rias kojas, aštrius nagus, labai platų dubenį. Jo kiaušiniai 
zana dideli, apie aštuonių centimetrų ilgio. Paties paukš- 
žio maksimalus ilgis — keturiasdešimt centimetrų. 

Kiekvieną dėtį tabono patelė padeda tik vieną kiauši- 
nį. Po to grįžta į džiungles. Tada ateina žmonės iš kaimo 
ir be didelių pastangų surenka savo kasdieninį maistą. Vi- 
sur kitur Gvadalkanale tabonai jau išnykę. O Tasimboke 
jie iki šiol veisiasi. Ir kol tabonai čia dės kiaušinius, tol 
kiekvienas „paukščių lauko“ kvadratinis metras saliamo- 
niečiams turės tokią pat vertę, kaip, sakysime, kiekvienas 
kvadratinis metras žemės Manhetene. 

Pasidomėjau, kaip toje primityvioje bendruomenėje 
tvarkomi žemės nuosavybės klausimai. Visas Tasimboko 
„paukščių laukas" yra padalintas į kvadratus, kurių kraš- 
tinės dažniausiai būna šešių arba dešimties metrų ilgio, 
Kiekvienas sklypas yra kurio nors kaimo gyventojo pri- 
vati nuosavybė. Sklypeliai pažymimi lazda, įsmeigta lauko 
viduryje. 

Sklypų savininkai turi teisę elgtis su jais kaip su bet 
kuria kita privatine nuosavybe: gali juos parduoti (tačiau 
tik Tasimboko gyventojui), išmainyti, palikti savo įpėdi- 
niams (tik vyrams!), pagaliau net išnuomoti vienai ar ke- 
lioms savaitėms. 

„Paukščių lauko“ nuosavybės klausimai buvo tvarko- 
mi jau pirmaisiais Tasimboko įstatyminiais dekretais. Pa- 
vyzdžiui, tiems, kurie neturėjo savo sklypų, buvo uždraus- 
ta vaikščioti „paukščių lauku“. Buvo nustatytos pabaudos 
nesilaikantiems šio įstatymo, taip pat ir tiems, kurie renka 
kiaušinius auštant, kai yra pats dėjimo metas. Supranta- 
ma, griežtai baudžiami kiaušiniautojai, renkantys „derlių“ 
ne savo sklype. 

Kiaušiniai, kurie tasimbokiečius padarė paprastais rin- 
kėjais, nepažįstančiais nei žemdirbystės, nei medžioklės, 
dabar duoda kaimo gyventojams vis didesnį pelną. Pasiū- 
los ir paklausos dėsnis galioja ir bendruomenėje, kuri ką 
tik „išsirito“ iš akmens eros. Kitose vietose tabonai išny- 
ko, jo kiaušiniai pamažu tapo deticitine preke. O juk Gva- 
dalkanale nei religinės šventės, nei vestuvės, nei laidą- 

tuvės, pagaliau bet kokios didesnės vaišės be tabono kiau- 
šinių yra tiesiog neįsivaizduojamos. - 

Tasimbokiečiai šiandien už kiaušinius gauna ne tik 
žuvies, kurią gaudo pajūrio kaimų gyventojai, ir taro, kurį 
augina salos viduric kaimai, bet ir dabartinės pramonės 
gaminių. Visose Saliamono salose neteko matyti tiek Ba- 
tios firmos batų, kaip tame kaime, atskirtame nuo pasaulio 
Ryklių užutekio. Krokodilų upės ir neįžengiamų džiunglių. 

Mėgstamiausias saliamoniečių skanėstas šiandien par- 
duodamas ir už Australijos dolerius. Pasmaguriauja tabo- 
no kiaušiniais ir protektorato valdybos tarnautojai, nors 
kaip tik ši įstaiga išleido šių nykstančių paukščių apsau- 
gos įstatymą. 

Kadangi įstatymui nusižengia ir tie, kurie patys už- 
draudė rinkti bei valgyti tabonų kiaušinius, baigiantis 
viešnagei nusprendžiau neatsisakyti pasiūlytų vaišių ir pa- 
ragauti šio patiekalo prie Gordono akių; juk jis — aukš- 
čiausias tos įstaigos viršininkas. Paragavau tabono kiau- 
šinių, pagamintų net dviem būdais: kietai virtų ant laužo 
ir d la Tasimboko — minkštai virtų tuščiaviduriame bam- 
buke. 

Prisivaišinęs „uždrausto vaisiaus“, atsisveikinau su 
paskutiniais kiaušinių rinkėjais ir patraukiau atgal į Ho- 
niarą — per Ryklių įlanką, Krokodilų upę ir kitas upes, 
per pakrantes, lygumas ir džiungles. Burnoje dar jutau 
neįprastos kiaušinienės skonį, primenantį vienintelį Tasim- 
boko „paukščių lauko“ savininkų turtą. 


14. PASKUTINĖJE AKMENS AMŽIAUS 
PINIGŲ KALYKLOJE 


Aplankęs Gvadalkanalą, išsiruošiau į kitą etnografui 
labai įdomią, nors ir labai sunkią kelionę. Norėjau nu- 
vykti į paskutinę akmens amžiaus pinigų kalyklą, kuri 
dar Saliamono salose išliko. Pinigų kalykla? Iš kurgi bend- 
ruomenėje, kurios protėviai dar visai neseniai gyveno 
ankstyvojo akmens amžiaus kultūriniame lygyje, atsirado 
pinigai? O vis dėlto čia, Saliamono salose, nuo seno iki šių 
dienų naudojama savotiška valiuta, pinigai, kurie nuo 
mūsų monetų ir popierinių pinigų labai skiriasi, 

Pinigų gaminimas čia visados buvo keleto mažų, iki 
šiol sunkiai pasiekiamų salelių privilegija. Norėdamas į 
jas nusigauti, visų pirma turėjau iš Gvadalkanalo nuplauk- 
ti į Malaitą, kitą didelę, kadaise gausiai gyvenamą salą. 
„Baltojo Žmogaus civilizacijos“ dėka — apie tai dar toliau 
kalbėsiu — šiandien Malaitoje gyvena tris kartus mažiau 
gyventojų, negu prieš šimtą metų. Iš šios salos rengiausi 
plaukti į saleles, išsidėsčiusias sunkiai prieinamos Langa- 
Langa lagūnos vakarinėje pakrantėje. Pirmiausia nuspren- 
džiau apsilankyti artimiausioje Auki salelėje. Tad reikėjo 
apsirūpinti laiveliu. 

Netrukus man pasisekė susitarti su berniuku, gana ge- 
rai kalbančiu melanezietišku žargonu. Už penkis Austra- 
„lijos dolerius jis man pasiūlė ne tik savo paslaugas, laivą, 
"bet ir didelį juodą lietsargį, kuris turėjo mane apsaugoti 
„nuo kaitrios tropikų saulės spindulių. 

Po neilgos, bet dėl tropinių karščių gana vargingos ke- 
lionės pasiekėm salą. Ji — kaip filmas apie Okeanijos 
grožį. Salelės diametras vos šimtas metrų. Atviresnėse 
vietose tarp Auki salos gyventojų trobelių auga kokoso 
palmės, šalimais pririštos siauros, ilgos valtys. 

Iš pirmo žvilgsnio tai atkampi, nežymi salelė, kokių 
Okeanijoje yra tūkstančiai. O tuo tarpu jos skurdžiose tro- 
belėse gaminama plačiai žinoma vertybė — pinigai. Keisti 
pinigai iš kriauklių! 

Nors kriaukliniai pinigai buvo ir tebėra apyvartoje 
daugelyje Saliamono salų, jie gaminami tik keliose vieti- 
nėse pinigų kalyklose, užsiglaudusiose Langa-Langa lagū- 
noje. Taip yra dėl keleto priežasčių. Pasidairęs po mažą 
Auki salelę, tuoj pat supratau, kad žemės ūkiu jos gyven- 
tojai negali verstis. Kalkakmenio dirvoje teauga kokoso 
palmės. Taigi lagūnos salų gyventojų pagrindinis pragy- 
venimo šaltinis iš seno buvo tik šie medžiai ir, aišku, jūra. 
Čiabuviai ėmė -verstis amatais ir savo gaminius mainyti į 
turtingesnių salų maistą. Pats vertingiausias, o šiuo metu 
ir vienintelis Langa-Langa amatininkų gaminys yra kriauk- 
liniai pinigai. 

Šių pinigų gamyba — sunkus darbas. Jis reikalauja ne 
tik kantrumo, bet ir didelio patyrimo. Auki saloje, o anks- 
čiau ir kai kuriose kitose lagūnos salose pinigų kalimo 
verslas gyvavo nuo neatmenamų laikų. Šiandien tik čia 
tėra išlikusi tokio pobūdžio pinigų kalykla. 

Tarpininkaujant mano vadovui, susipažįstu su žmonė- 
mis, kalančiais pinigus. Tai išimtinai moterys. Vyrai tik 
aprūpina pinigų kalyklą žaliava. 

Auki moterys dabar kala trijų rūšių pinigus, gaunamus 
iš trijų rūšių kriauklių. Jau anksčiau įsitikinau, kad Ma- 
laitoje ir kitose Saliamono salose apyvartoje dažniausiai 
naudojami „baltieji pinigai“. Tai pinigai, pagaminti iš bal- 
tų kriauklių kakadu (arca granosa L.). Jų čia daugiausia 
- ir gaminama. 

Maždaug penkių centimetrų skersmens kakadu kriauk- 
les vyrai gaudo lagunos vandenyse, Tačiau esu girdėjęs, 
kad gaudytojai dažnai vengia šio darbo, o kriauklių nusi- 
perka Gelos saloje. Standartinė vieno šios žaliavos krep- 
šelio kaina (jame telpa apie du šimtai penkiasdešimt bal- 
tųjų kriauklių) yra pusė Australijos dolerio. Stebiu, kaip 
dirba kalėjos. Kiekviena darbininkė turi kriauklių krep- 
šelį. Visų pirma ji rūpestingai apžiūri kiekvieną kriauklę. 
Netinkamas išmeta. Gerąsias sulaužo į mažesnius, kiek 
galima apvalesnius gabalėlius, Pinigai pagal tradiciją da- 

romi tiksliai apvalių formų, aštuonių milimetrų skersmens. 
Kriauklės skaldomos plaktuku, padarytu iš juodojo ak- 
mens. Medžiagos šiems plaktukams Auki salos žmonės 
gauna iš kaimyninės Malaitos salos. Čia jos randama Fiu 
upėje. Kalkakmenis, vienintelis mineralas, randamas Auki 
saloje, nėra pakankamai kietas, kad juo galima būtų su- 
skaldyti kriauklę. 

Kai skeveldra atitinka norimo dydžio pinigą, ji įdeda- 
ma į kokoso kevalą. Pirmoji pinigų „kalimo“ operacija 
baigta. Po to gruoblėtą kriauklės gabalą reikia nušlifuoti. 
Ypač gruoblėtos būna baltosios kakadu kriauklės. Šlifa- 
vimą atlieka moterys iš pirmo žvilgsnio paprastu, bet labai 
įdomiu prietaisu maal. Tai yra medinė trinka, kurios apa- 
tinėje dalyje padaryta penkiasdešimt įdubėlių, atitinkan- 
čių pinigų formą ir dydį. Į kiekvieną įdubėlę įdedama 
kriauklės skeveldra, o po to kaladė apverčiama. Pinigai 
šlifuojami trinant į vandeniu apšlakstytą lygią kalkakme- 
nio plokštę. Trečioji pinigų gamybos operacija — gręži- 
mas. Mat, Saliamono salose nemokama pavieniais pinigais, 
bet ant ilgesnės virvutės suvertais jų vėriniais. Kad pini- 
gus būtų galima suverti, reikia pragręžti skylutę. Bet pir- 
ma kriauklinis pinigėlis pamirkomas vandenyje, kad su- 
minkštėtų. 

Grąžtas, kuriuo piniguose gręžiamos skylutės, man pa- 
darė didelį įspūdį. Tai iš tikrųjų labai sudėtingas ir įdomus 
įrankis, kurį man teko matyti visoje Melanezijoje. Sunku 
patikėti, kad bendruomenėje, kuri dar prieš keletą gene- 
racijų gyveno akmens amžiaus sąlygomis, be svetimo pa- 
vyzdžio buvo sukurtas toks sudėtingas, techniškai tobu- 
las įrankis. 

Kaipgi tas grąžtas atrodo ir kaip jis veikia? Jo pagrin- 
dinė dalis — vertikalus besisukantis strypelis, kuris bal- 
giasi grąžtu, pagamintu iš labai kieto rausvojo titnago, 
randamo Malaitoje. Prie šios vertikalios (judančios) grąž- 
to dalies dviem virvutėm yra pritvirtintas horizontalus pa- 
galiukas. Strypelis yra sukamas ranka (moteris ranką, ku- 
ria ji prilaiko šią judančiąją ašį, apsisaugo savotiška „pirš- 
tine“ iš vėžlio šarvų). Antra ranka darbininkė spaudžia 
horizontalų pagaliuką. Besisukant vertikaliam strypeliui, 
virvutės, kuriomis parištas pagaliukas, ima ant jo vyniotis. 


104 


Spaudžiant žemyn ir vėl atleidžiant vertikalųjį pagaliuką, 
abi virvutės tai susivynioja, tai atsivynioja. Tokiu būdu 
pagaliukas dabar jau suka vertikalųjį strypą ir tuo pačiu 
grąžtą. Šitaip per kelias sekundes „monetoje“ išgrežiama 
skylutė, 

Šis originalus ir išradingas grąžtas yra sudėtingiausias 
įrankis, naudojamas -Auki pinigų kalykloje. Taigi skylu- 
tės išgręžtos, pinigai pagaminti. Tačiau, kad jie galėtų eiti 
apyvarton, Auki moterys turi suteikti jiems tradicinę iš- 
vaizdą. Kaip jau esu sakęs, atskiros „monetos“ yra visiš- 
kai bevertės. Mokama tik vėriniais. Todėl moterys suveria 
monetas ant virvučių, pintų iš plonų hibisko plaušų. Vė- 
riniai dar sykį pašlifuojami kalkakmenio plokšte. Po to 
pinigai iš naujo standžiai suveriami. Paprastai tokiame 
vėrinyje būna apie penkis šimtus monetų. 

“Mane domino ne tik šių pinigų gamybos technika, bet 
ir jų vertė, jų socialinė ir ekonominė funkcija. Saliamono 
salose dažniausiai susidurdavau su piniginiu vienetu, Auki 
saloje vadinamu galija. Galija — devyniasdešimties centi- 
metrų ilgio baltųjų pinigų vėrinys, Galijos vertė tuo metu, 
kai aš buvau Saliamono salose, atitiko maždaug dvidešimt 
penkis Australijos centus. Keturios galijos sudaro dides- 
nį vienetą — furą (šiuo metu jis atitinka vieną Australijos 
dolerį). Isaglija, didžiausias baltųjų pinigų vienetas, susi- 
daro suvėrus dešimt furų. Isagliją — tai pinigų suma, kurią 
jaunikis turi sumokėti nuotakos tėvams per vestuves. 

Pagaliau iš grubiai apdirbtų monetų suveriama dar 
taip vadinama L ni gė Hs už galiją vė- 
rinys. 2 

Auki saloje mačiau gaminant ir kitokių spalvų pini- 
gus — juodus ir raudonus. Juodieji pinigai yra gaminami 
tuo pačiu būdu, kaip ir balti, tik iš kurilo kriauklių. (Jų 
diametras maždaug trisdešimt centimetrų.) Kurilus vyrai 
gaudo negiliuose lagūnos vandenyse arba perka iš šiau- 
rinių Malaitos pakrančių gyventojų. Dvidešimt kurilų 
kainuoja maždaug ketvirtadalį Australijos dolerio. Juo- 
dieji pinigai Saliamono salose — patys „pigiausi'“. Bet rau- 
donieji pinigai yra tvirta valiuta. Jų vertė dešimt kartų 
didesnė už baltųjų pinigų vertę. 

Raudonieji pinigai daromi iš romu kriauklių (chama 
gryphoides L.). Aukštą jų vertę sąlygoja tai, kad šios 
kriauklės yra sunkiai sužvejojamos. Jas galima aptikti tik 
didelėse gelmėse ir tik dviejose salyno vietose. Auki salos 
vyrai raudonas kriaukles paprastai perka iš žvejų, gyve- 
nančių Malamasikio sąsiauryje. 

Raudonųjų pinigų gamyba reikalauja vienos papildo- 
mos operacijos. Auki saloje ji vadinama paraja. Šios 
kriauklės yra neryškios rausvos spalvos. Norint gauti ryš- 
kiai raudoną spalvą, kurią privalo turėti šis pinigas, 
kriauklės yra kaitinamos ant karštų akmenų. 

Raudonieji pinigai suveriami į vadinamojo pagrindi- 
nio ilgio — devyniasdešimties centimetrų — vėrinį arba 
surišami į ryšuliukus iš dviejų, keturių ar daugiau vėri- 
nių. Didžiausias šių pinigų vienetas — fire susideda iš de- 
šimties vėrinių specialiai parinktų raudonųjų „monetų“. 

Raudonaisiais pinigais (dažnai jie Langa-Langa lagū- 
noje vadinami rongo) visad labai domėjosi ir baltieji. Ka- 
raliaus Saliamono salose pirmieji baltieji pasirodė ieško- 
dami aukso. O raudonieji pinigai, susiklosčius aplinky- 
bėms, padėjo jiems be didesnių pastangų išmelžti iš me- 
laneziečių milžiniškus kiekius aukso. Šimtmečio pradžioje 
anglų ir vokiečių prekiautojai sužinojo, kad iš Naujosios 
Gvinėjos gyventojų galima nusipirkti aukso dulkių. Nau- 
josios Gvinėjos papuasai už jas neimdavo iš europiečių 
nei prekių, nei pinigų, o reikalaudavo tik rongo — raudo- 
nųjų Langa-Langa lagūnos „monetų“. Pelnas, kurį prekiau- 
tojai gaudavo iš tokių mainų, būdavo be galo didelis. 

Stebėtina, kad tie paskutiniosios akmens amžiaus ka- 
lyklos pinigai turi gana pastovią vertę. Tuo metu, kai ci- 
vilizuotų kraštų valiutai ištisai gresia krizės, saliamoniečių 
pinigai, ypač raudonieji, išlaiko pastovų kursą, ir jų vertė 
pastaruoju metu po truputį auga. Keletą kartų įsitikinau, 
kad čiabuviai, dirbantieji plantacijose, sugrįžę į savo salą, 
keičia sunkiai uždirbtą atlyginimą į kriauklinius pinigus, 
kuriems jaučia didesnį pasitikėjimą, negu svarams ar do- 
leriams, 

Raudonuosius pinigus ima ir išmoka jais tarnautojams 
atlyginimus ir čia gyvenantieji svetimšaliai. Prieš karą, 
pavyzdžiui, mėnesinė plantacijos darbininko alga buvo vie- 

nas pagrindinis raudonųjų pinigų ilgis. Tada buvo pasto- 
vus (šiandien, žinoma, neišlikęs) keitimo kursas — vienas 
anglų svaras atitiko vieną pagrindinį ilgį raudonųjų pini- 
gų. Taigi raudonieji pinigai galėjo dalyvauti prekių apy- 
vartoje ir atlikti tokias pat funkcijas, kaip ir moderniosios 
visuomenės pinigai. Tačiau įstatymiškai kriauklinių pini- 
gų apyvarta protektorate nebuvo įteisinta, 

Kriaukliniai pinigai padėjo prekybos, o tam tikra pras- 
me ir plantacijų augimui Saliamono salose. Čiabuviai eida- 
vo dirbti į plantacijas visų pirma norėdami užsidirbti 
kriauklinių pinigų žmonoms nusipirkti. Taigi ir plantato- 
riui jie buvo reikalingi. Už kriauklinius pinigus Auki sa- 
los gyventojai pirkdavosi Malaitoje kiaulienos metinėms 
šventėms. 

Kadangi kriaukliniai pinigai nenustoja vertės, vietos 
gyventojai juos taupo. Pinigai kraunami į krūvas trobe- 
lėse ir apdangstomi kalkakmenio plokštėmis. Visuomeninė 
padėtis lagūnos Langa-Langa salose nustatoma pagal tai, 
kiek kas turi susitaupęs kriauklinių pinigų. Pinigai kartas 
nuo karto išimami iš apyvartos, tatai apsaugo juos nuo 
infliacijos. Be to, kriauklinių pinigų gamyba šiandien yra 
ribota dėl nedidelio vienintelės jų „kalyklos“ pajėgumo 
ir žaliavos trūkumo. 

Kriaukliniai pinigai turi dar vieną savybę: jie yra lai- 
komi tabu. Nesubrende jaunuoliai negali jų liesti. Ruoš- 
damiesi vesti, jie gali pasiskolinti pinigų iš pasiturinčių 
savo gentainių. Tai vienintelis atvejis, kai iš skolininkų 
neimami procentai. 

Aš neketinu vesti. Tačiau Auki salos čiabuvių vadas 
atsisveikindamas padovanojo man pinigų vėrinį, paga- 
mintą jo genties moterų. Iš savo kelionių po pasaulį esu 
parsivežęs daug įvairių daiktų. Tačiau kriauklinių pinigų 
vėrinys iš Auki salos yra vienas įdomiausių mano tolimų 
kelionių suvenyrų. Jis primena man vietas, kokių dau- 
giau nebėra visame pasaulyje. 


15. ROJAUS PASIUNTINYS 


Mano irkluotojas atsistūmė nuo Auki salos kranto, ir 
mes nuplaukėme per plačią lagūną toliau į pietus. Sekliuo- 
se vandenyse, atskirtuose nuo vandenyno koralų užtvaros, 
noriu aplankyti keletą kitų lagūnos Langa-Langa salelių. 
Saliamono salas nuo pasaulio izoliuoja Didysis vandeny- 
nas. Atkampiausia šio sąlyno vieta — būtent šios salelės. 
Jei Gvadalkanale ar Malaitoje šiandien gyvena keletas de- 
šimčių baltųjų, tai čia nėra jų nė vieno. Taigi šioje išvy- 
koje galiu pasikliauti tik savo mažuoju vadovu ir melane- 
ziškuoju žargonu, kurio esu šiek tiek pramokęs. 

Lagūna maitina šimtus vietinių gyventojų. Ji tiekia 
jiems žuvų, jūros moliuskų. Visų pirma noriu pasižiūrėti, 
kaip Auki salos vyrai čia pat, sekliuose lagūnos vande- 
nyse, gaudo kriaukles savo pinigų kalykloms. Deja, Lan- 
ga-Langa neduoda jiems tų retų romu kriauklių, iš kurių 
gaminami raudonieji pinigai. Užtat baltųjų ir juodųjų 
kriauklių lagūnoje yra pakankamai. 

Kriauklių gaudymas čiabuviams nėra tik paprastas dar- 
bas. Kadangi Saliamono salų gyventojai pinigus, be kita 
ko, laiko šventenybe, tabu, tai pasiruošimą gaudymui ir 
patį gaudymą tvarko fatambai — vietiniai atskirų Auki 
genčių žyniai. Fatambas praneša gaudytojams, kada jų ka- 
nojos turi išplaukti į lagūnos vandenis. Žynys visų pirma 
kreipiasi į ryklių dvasias, valdančias jūras, iškilmingai 
aukoja joms riebią kiaulę. Jis prašo jas ne tik nustatyti 
kriauklių žvejybos dieną, bet ir apsaugoti jo genties žve- 
jotojus nuo kitų ryklių ir barakudų. 

Prieš pradėdami gaudymą, vyrai susirenka kurioje 
nors didesnėje trobelėje. Nuo to meto iki pat gaudymo 
pabaigos jie gyvena drauge. Patys turi apsirūpinti maistu, 
parsinešti vandens ir atlikti visus namų darbus. Gaudymo 

metu vyrai jokiu būdu negali turėti jokių santykių su 
moterimis, net kalbėtis su jomis, o moterys nedrįsta į juos 
nė pažvelgti. 

Pagaliau ateina paskirtoji diena. Gaudytojai išplaukia 
savo kanojomis į mėlyną lagūnos plynę ieškoti juodų ir 
baltų kriauklių. 

Prie kiekvienos kanojos pririšta virvė, ant kurios kabo 
krepšelis. Į jį po vandeniu dedamos kriauklės. Kai jau 
krepšelis pilnas, kanojoje sėdintis žynys jį ištraukia, iš- 
pila į laivą, ir meta atgal į vandenį. Nuo lagūnos dugno 
kriauklės atplėšiamos specialiu akmeniu, nelyginant akme- 
niniu peiliu. Tokie peiliai vadinami fauboro ir taip pat yra 
laikomi šventais. Žyniai juos saugo tam tikrame būste — 
„dvasių name“, 

Po kelių valandų priplaukėme prie Laulasi salelės pie- 
tinėje lagūnos dalyje. Noriu papasakoti, į kokią juokingą 
situaciją aš čia buvau patekes. 

Kadangi mūsų kanoją Laulasi vyrai pastebėjo jau prieš 
kokias dvidešimt minučių, saloje buvome lyg ir laukiami... 
Čia baltaodis yra nelyginant -balta varna. Kai išlipome iš 
valties, manęs jau laukė stambus pagyvenęs vyriškis. Jis 
pasveikino mane gana suprantamu žargonu (pidžin). Jau 
norėjau prisistatyti, bet čiabuvis, matyt, salos seniūnas, 
mane aplenkė. 

Salyno gyventojai skiria dvi baltųjų tautas — anglus ir 
amerikiečius. Kitos svetimšalių tautybės Saliamono salų 
gyventojams neegzistuoja. Anglų turistai į šį atkampiausią 
Melanezijos archipelagą neužklysta. O anglai, pastoviai 
gyvenantys protektorate, greitai įgauna tam tikrų vien tik 
jiems būdingų bruožų. Aš, žinoma, jų neturiu, Tad galiu 
būti tik amerikiečiu. | 

Seniūnas tuo neabejoja: „Jūs — amerikietis." Aš leng- 
vabūdiškai linktelėjau. „Iš kur atvykote?" — paklausė jis. 
Aš vėl leptelėjau: „Iš Kanzaso". Šio miesto pavadinimas 
jam nieko nesakė, Tada jis vėl paklausė: „O kur yra jūsų 
bagažas?“ Taip aš supratau jo klausimą. Seniūnas pavar- 
tojo žodį „kargo“. Šis gerai žinomas tarptautinis žodelis 
melanezietišku žargonu reiškia daug sąvokų, o visų pir- 
ma — laivo krovinį. Taiiau, kad šiuo atveju jis gali reikšti 
tik bagažą. 

Atsakiau jam, kad mano bagažas, kitaip tariant, reika- 
lingiausi daiktai, kuriuos buvau pasiėmęs kelionėn, liko 
Gvadalkanale, Honiaroje. 

Seniūnas, tarsi tik ir laukęs tokio atsakymo, ėmė kažką 
'susijaudinęs kalbėti savo palydovams. Šie taip pat pagavo 
vienas per kitą šurmuliuoti, vis kartodami žodį „kargo“. 

Matyt, Laulasi gyventojus dominau ne tiek aš, kiek 
tas „kargo“, esantis Gvadalkanale. Pasinaudojęs bendra 
sumaištim, patraukiau į kaimą, norėdamas padaryti keletą 
nuotraukų. Čia mane labiausiai sudomino akmeninės už- 
tvaros, tikri sutvirtinimai, saugojantys kaimą. Nieko pa- 
našaus Saliamono salose dar nebuvau matęs. Neįprastas 
ir centrinis gyvenvietės pastatas, kuris labiau primena ka- 
rišką baraką, negu genties tarybos būstą. 

Tuo metu man dingtelėjo viena mintis. Viešpatie, aš 
gi patekau į salą, kur iki šiol dar tikima masinga! Dėl to 
čiabuviai klausė, kur yra mano „kargo“! Dėl to jie norėjo, 
kad būčiau amerikiečiu! Stengiuosi prisiminti visa, ką Ži- 
nau apie laikotarpį, kai amerikiečiai išsilaipino Saliamono 
salose, ir apie Malaitos bei Langa-Langa lagūnos salose 
įsteigtą pagalbinį darbo dalinį. 

Šit kaip ten buvo. Malaitos ir Langa-Langa lagūnos 
gyventojų pasipriešinimo anglai niekad neįstengė visiškai 
nuslopinti. Dar keletą metų prieš prasidedant antrajam 
pasauliniam karui, Sinarangoje buvo nužudytas Malaitos 
srities komisaras su savo pavaduotoju ir dvidešimčia po- 
licininkų. 1935 metais Malaitoje ir Langa-Langa lagūnos 
salose įvyko masiniai sukilimai. Jų priežastys buvo dau- 
giausia ekonominės. Plantacijos šioje saloje anaiptol ne- 
klestėjo. Malaitos vyrai turėjo dvi galimybes: išvykti į 
kitų salų ar net Australijos plantacijas arba badmiriauti 
savo varginguose kaimuose. 

Langa-Langa lagūnos ir Malaitos karas nepalietė. Ta- 
čiau, kai į Gvadalkanalą išsilaipino amerikiečiai, jie dau- 
giau kaip trims tūkstančiams šios salyno dalies gyventojų 
pasiūlė stoti į pagalbinius darbo dalinius. Amerikiečiai 
mokėjo darbininkams keturiolika svarų į mėnesį — ketu- 
riolika kartų daugiau, negu jie gaudavo plantacijose. 

Be to, amerikiečių kariai, kurie šiose salose neturėjo 
"kur dėti savo atlyginimų, pirkdavo iš saliamoniečių įvai- 

riausius „vietinius suvenyrus“: pando lapų sijonus, dro- 
žinius. Už mažmožius, kurie saliamoniečių akyse neturėjo 
jokios vertės, čiabuviai iš amerikiečių dažnai gaudavo 
daugiau, negu mėnesį dirbę plantacijose. 

Vietiniams gyventojams taip pat buvo nuostabu, kad 
Amerikos kariuomenėje tarnavo daug juodaodžių, ku- 
rie — taip bent čiabuviai manė — gaudavo tokį pat atly- 
ginimą, kaip ir baltieji. Čiabuvių akimis žiūrint, amerikie- 
čiai turėjo begales visokių gėrybių: konservų, koka-kolos, 
cigarečių, kramtomos gumos, šokolado, įvairiausios amu- 
nicijos. Visko buvo galima gauti beveik veltui. 

Saliamoniečius ištiko kažkas panašaus į šoką — tinka- 
mesnio žodžio nesurandu. Jie nusprendė, kad pasaulyje 
yra dvi baltųjų rūšys: anglai ir amerikiečiai. Anglai ne- 
turtingi ir švkštūs, o amerikiečiai nepaprastai turtingi ir 
dosnūs. Primityvios galvosenos čiabuviai juos apstulbinu- 
sią naujovę, kaip ir visas naujoves, ėmė aiškinti savo reli- 
ginių vafzdinių pagalba. 

Jų supratimu, dievas, apie kurio egzistavimą melane- 
ziečiams pasakojo misionieriai, sukūręs „kargo“, kitaip 
sakant, turtą visų žmonių labui. Anglai norėję jį pasisa- 
vinti tik sau, Dabar gi visa pasikeisią, ir gerieji amerikie- 
čiai dideliais laivais atgabensią saliamoniečiams „kargo“— 
prekių, kurios jiems teisėtai priklauso. 

Amerikos kariuomenė, karui pasibaigus, paliko salyną. 
Tačiau saliamoniečiai tikėjo, kad amerikiečiai sugrįš, at- 
plauks laivai su „kargo“, ir Saliamono salose bus rojus. 

Išvykus amerikiečių kariuomenei, šios protektorato 
dalies ekonominė krizė dar labiau paaštrėjo. Malaitoje, 
labiausiai apgyventoje archipelago saloje, karo metu vi- 
sos plantacijos ištuštėjo. (1965 metais čia buvo pagaminta 
tik 1672 tonų kopros. Tuo tarpu Naujuosiuose Hebriduo- 
se, kur visame salyne gyvena mažiau žmonių, negu vie- 
noje Malaitos saloje, tais pačiais metais jos buvo paga- 
minta dvidešimt kartų daugiau.) 

Rojaus simboliu saliamoniečiams tapo laivai, gabenan- 
tys „kargo“. Saliamoniečiai jų laukė su vis augančiu ne- 
kantrumu, kol pagaliau patys ėmė ieškoti amerikiečių grj- 
žimo į salą įrodymų. 

Jaudrinta fantazija sukūrė įvairiausių pasakojinių. Esą, 
smėlingose Malaitos pakrantėse buvę pastebėti batų pėd- 
sakai, o Gvadalkanalo vidurinėje dalyje — amerikiečių 
lėktuvas, išmetęs parašiutininkus. San Kristobalo salos pie- 
tuose buvęs pastebėtas didelis amerikiečių konvojus, Ge- 
los pakrantėse keletą naktų iš eilės degę laužai. 

O dabar čia, Laulasi saloje, Langa-Langa lagūnos cent- 
re, aš tapau melagingu artėjančio rojaus pranašu. 

Prarastojo rojaus sugrįžimo viltis Saliamono salose 
susijusi su bendrais neramumais, sukeltais ekonominės 
protektorato situacijos ir nepalankumo svetimšalių val- 
džiai. (Atplaukus „kargo“", saliamoniečiai apsirūpins ame- 
rikietiškomis gėrybėmis, tačiau savo žemes valdys patys.) 
Tų neramumų pagrindu kilo judėjimas, kuris neapsiribojo 
linį pobūdį. Vietiniai gyventojai jį vadina masinga, Pie- 
tinėje Malaitos dalyje gyvenančios Ari-Ari genties kalba 
+» šis žodis reiškia jauną taro daigą, o perkeltine prasme — 
brolybę. 

Iš Malaitos ir Langa-Langos salų masinga išplito į San 
Kristobalo, Gelos salas ir net į tolimąjį Gvadalkanalą. Ju- 
dėjimo organizatorium laikomas Malaitos plantacijų dar- 
bininkas Noris. Nors, pasak vietinių valdininkų, Noris 
buvo neraštingas žmogus ir nemokėjo anglų kalbos, jis su- 
gebėjo sutelkti judėjimą į tikrą organizaciją, atsikračiusią 
kai kurių religinių elementų, kovojančią „už Saliamono 
salų išsivadavimą“. 

Tikslios nuovokos apie šį „išsivadavimą“ masingos va- 
dai, suprantama, neturėjo. Tačiau organizacinė judėjimo 
pusė buvo neįtikėtinai gerai sutvarkyta. Malaitą Noris 
padalino į devynis rajonus. Kiekviename rajone buvo iš- 
rinktas vyriausias vadas, nepriklausomas nuo aukščiau- 
sios Masingos vadovybės. Rajonai buvo padalinti į smul- 
kesnius vienetus, kur valdė vietiniai žemesnio rango vadai. 
Vadai turėjo daug kitų pagalbininkų, kuriems buvo pa- 
vesti atskiri darbo barai. 

Sutvarkius vidaus organizaciją, miestuose buvo pra- 
dėta statyti įtvirtinimai. Dėjosi dar nematyti Melanezijoje 
dalykai: ištisi kaimai kraustėsi į naujas, gynimosi požiū- 

riu patogesnės vietas, kurias tvėrė dkmens sienomis. Kai 
kur buvė statomi net gynimosi bokštai. 

Masingos tvirtoves saugojo sargybiniai, apsiginklavę 
kuokomis. Žemės ūkio darbams gyventojus buvo pradėta 
organizuoti kariška tvarka. Užtat europiečių plantacijose 
beveik niekas nedirbo. Masingos vadai buvo nusistatę 
prieš bet kokį vietinių gyventojų darbą anglų įmonėse, 
Tas, kuris norėjo išvykti iš kaimo į plantacijas, turėjo 
įmokėti dvylika svarų į „vietos organizacijos“ kasą. Tai 
buvo suma, didesnė už mėnesinį piantacijų darbininko 
atlyginimą. 

Masingos pajamos — aplamai įdomus klausimas. Į Ta- 
simboką mudu su Gordonu vežė protektorato valdybos 
vairuotojas. Tarp kitko pasiteiravau Gordono, kokį atly- 
ginimą gauna vairuotojas ir kaip jis tuos pinigus panau- 
doja. Pasirodo, jis pasilieka tik mažą algos dalį, o visa kita 
atiduoda masingos organizacijai. 

Masinga nuo jos įsisteigimo pradžios sukaupė didelius 
pinigus. Norio įpėdinis, Džordžas Timotis, kartą per keletą 
savaičių surinko 1900 svarų, kad galėtų pradėti kopros, 
pagamintos masingos „miestuose“, eksportą tiesiogiai į 
JAV, be britų prekybinių bendrovių tarpininkavimo, 

Masinga turėjo savo viešuosius ir slaptuosius teisėjus 
bei policininkus, vadinamus alaha ohu. Jų pareiga buvo 
rūpintis „senų, gerų papročių“ išlaikymu. Pavyzdžiui, sve- 
timoteriavimas lagūnos Langa-Langa salose buvo laikomas 
didžiausiu nusikaltimu, sunkiausia ,„vagystės“ forma. Ang- 
lų įstatymai už svetimoteriavimą nebaudė, o taip pat ne- 
saugojo ir kitų melaneziečių papročių. Tai kėlė vietinių 
gyventojų nepasitenkinimą. Alaha ohu turėjo užkirsti ke- 
lią senų tradicijų laužytojams, žiūrėti, kad masingos vadų 
nutarimai būtų tiksliai pildomi. Kas nepaklusdavo, būdavo 
baudžiamas kūno bausmėmis ir net mirtimi. 

Alaha ohu veikla davė kolonijinei valdžiai dingstį 
imtis radikalių priemonių prieš masingą. Tuo metu judėji- 
mas buvo apėmęs visą protektoratą. Malaitos vidurinė 
dalis faktiškai buvo beveik nepriklausoma nuo anglų. Sa- 
liamoniečiai atsisakė mokėti mokesčius, o kai protektorato 
valdžia nutarė surašyti gyventojus, jie boikotavo surašy- 
mą. Gvadalkanalo plantacijose niekas iš čiabuvių nedirbo. 

Virš Gelos, Malaitos, Langa-Langa lagūnos salų plevė- 
savo jau nebe Union Jack, bet masingos vėliava. Joje 
buvo pavaizduotas lankas ir strėlė, 

Anglų policija suėmė masingos vadą ir iškėlė jam kar- 
tu su keliasdešimčia kitų sukilėlių teismo bylą Honiaroje. 
Masingos vadai buvo nuteisti, bet vėliau, per artimiausią 
Anglijos karaliaus gimimo dieną, amnestuoti. 

Lankydamasis Saliamono salose, turėjau progos įsiti- 
kinti, kad masinga, nors ir netekusi savo politinių aspira- 
cijų, dar egzistuoja. Beje, kai kurie masingos politiniai ir 
ekonominiai reikalavimai buvo įvykdyti. Protektorato 
teismai šiandien atsižvelgia į vietos papročių teisę, o plan- 
tatoriai priversti mokėti čiabuviams darbininkams žymiai 
daugiau, negu anksčiau kad mokėjo, 


16. RABAULO LEGENDOS 


Iš Langa-Langa, sukilėlių ir kriauklinių pinigų lagūnos, 
išsiruošiau į kitą Melanezijos salyną, kur kriaukliniai pi- 
nigai taip pat vaidina svarbų vaidmenį,— į Bismarko sa- 
lyną. Tad grįžau į Malaitą, o iš Malaitos per Gelą išvykau 
į Gvadalkanalą. Iš čia nukeliavau į Naująją Džordžiją, o 
po to — per Bugenvilio salą ir per mažą Buko salelę — 
į Rabaulą. 

Rabaulas yra svarbiausias Naujosios Britanijos salės, 
taip pat ir viso Bismarko salyno miestas. Po Naujųjų Heb- 
ridų ir Saliamono salų Rabaulas man atrodė kaip tikras 
didmiestis. Nuo aerouosto į jį veda puikus plentas. Antro- 
jo pasaulinio karo metu miestas buvo stipriai apgriau- 
tas, — dar savo apsilankymo metu, praėjus ketvirčiui am- 
žiaus nuo karo pabaigos, aerouoste mačiau kelių japonų 
naikintuvų likučius. 

Rabaulas stovi ant giliosios Blanš Bėjaus įlankos kran- 
tų. Iš puikaus natūralaus Rabaulo uosto per Švento Jurgio 
sąsiaurį lengva susisiekti su kita didele Bismarko archi- 
pelago sala — Naująja Airija (Tombaru) ir kitomis mažes- 
nėmis salomis. Dėl to kaip tik čionai, į tuometinį Simpso- 
no uostą, 1910 m. buvo perkeltas iš Kokopo (tada vadi- 
namo Herbertshehe) kolonijinės valdžios centras. Anuo- 
met Bismarko salynas priklausė kaizerinei Vokietijai. 
1914 metais miestą ir visą Naująją Britaniją užvaldė Aust- 
ralijos bendrovė ,Koukonat Lansez“. 

Po pirmojo pasaulinio karo Bismarko salynas atiteko 
Australijos valdžiai, kuri iki šiol turi archipelago man- 
datą. Vokiečių valdymo laikus Rabaule man primena vie- 
nintelė vieta — Namanula, gubernatoriaus rezidencijos 
pastato griuvėsiai, kur iš apleisto sodo atsiveria nepapras- 
to grožio vaizdas į žydrąją Blanš Bėjaus įlanką, į moder- 

nišką Klivlend Draivo bulvarą, į mažą laivų statybos įmo- 
nę ir į Rabaulo centrinį parką. 

Tame parke pamačiau keistą pirmųjų kolonistų pali- 
kimą: girnapusę, vienintelį daiktą, primenantį jų saldžias 
svajones apie naują, pelningą Žemę. 

Tuo metu, kai didžiosios kapitalistinės valstybės buvo 
bebaigiančios dalintis pasaulį, šis salynas dar niekam ne- 
priklausė. Bet jau ir čia, prie pat ekvatoriaus esančiose 
Žmogėdrų salose, buvo apsilankiusios kelios ekspedicijos. 
Vienės jų vadovas, Izidoras Diuperi, tiksliai aprašė natū- 
ralų uostą, esantį priešais šiandieninį Rabaulą, kitoje 
Švento Jurgio sąsiaurio pusėje, Tombaru saloje. 

Šį aprašymą perskaitė prancūzų didikas Šarlis Bona- 
vantiuras de Brelas, markizas de Re, keturiasdešimtmetis, 
šilta ir šalta matęs vyras. Kažkada jis gyveno Šiaurės 
Amerikos laukiniuose vakaruose, keliavo po Indokiniją, 
kuris laikas buvo apsistojęs tada dar mažai žinomame Ma- 
dagaskare. Visur ieškojo lengvo gyvenimo, pinigų ir gar- 
bės, deja, nesėkmingai. 

Sužinojęs apie salyną, kuris tuo tarpu niekam nepri- 
klausė, de Re nusprendė tose salose įkurti savo karalystę, 
kuri turėjo suteikti jam turtą ir garbę. Žinoma, labiausiai 
markizui rūpėjo pinigai, 

Bet kurgi gauti lėšų ir Žmonių šios visai nežinomos 
karalystės užkariavimui? Markizas nusprendė griebtis ap- 
gavystės, pasinaudojęs savo nežabota fantazija. Pirmiausia 
reikėjo sugalvoti Diuperi atrastam gamtiniam uostui tin- 
kamą vardą. Markizas buvo kilęs iš Bretanės, tad pava- 
dino jį Port Bretonu. 

Suradęs pavadinimą, susikūrė galvoje net miesto vaiz- 
dą ir įvairiuose prancūzų žurnaluose ėmė skelbti straips- 
nius, kuriuose aprašinėjo „Port Bretono“ grožį, sveiką kli- 
matą ir puikias pragyvenimo galimybes. Paskui pradėjo 
leisti atskiras knygeles ir pagaliau net neegzistuojančio 
miesto vaizdus. 

Tačiau netrukus „svajonių miesto“ markizui pasirodė 
per maža, Jis išplėtė savo „imperiją“ į visą salyną ir net 
į visas Saliamono salas. Naujajai „imperijai“ vėl reikėjo 
duoti vardą. De Re pavadino ją Naująja Prancūzija, pra- 

dėjo leisti turtingai iliustruotą žurnalą apie šią neegzistuo- 
jančią „valstybę“. 

Bretanės didiko reklaminio išradingumo viršūnė buvo 
trijų šimtų penkiasdešimties puslapių veikalas, kuriame 
aprašytas laimingas europiečių kolonistų gyvenimas pra- 
manytoje karalystėje. Šios iš tikrųjų retos monografijos 
autorius buvo belgas teisininkas de Grotas, kuriam veika- 
lo užsakovas atsilygino labai jau originaliu būdu: paskyrė 
jį „Naujosios Prancūzijos“ ambasadoriumi savo tėvynėje. 

Kai visa ši propagandinė mašina sukėlė pakankamą su- 
sidomėjimą Naująja Prancūzija, markizas pradėjo parda- 
vimą. Trys tūkstančiai patiklių žmonių prisipirko Žemės 
iš žmogaus, kuris neturėjo jos nė sklypelio. Kiti pirko ak- 
cijas, tikėdamiesi pelno iš įmonių, kurias de Re žadėjo 
saloje pastatyti. 

1679 metais, praėjus septyneriems metams po šio iš- 
pardavimo, į Diuperi atrastą salą išvyko pirmoji kolonistų 
grupė. Sekančių metų sausio mėnesį jie pasiekė „Port 
Bretoną". Didžiai nustebę, „Naujosios Prancūzijos pilie- 
čiai“ pamatė, kad užutekyje nėra jokio miesto. Kai kurie 
net nekėlė kojos iš laivo ir išplaukė į Australiją. Didžioji 
dalis saloje likusių kolonistų žuvo nuo maliarijos. Tik ne- 
daugelis kolonistų išliko ir įsikūrė metodistų misijoje, 
Jorko kunigaikščio saloje. Tačiau į salą jau plaukė antras 
laivas su kolonistais, kuriuos de Re pasiuntė tikrai pražū- 
čiai. Kol jie spėjo duoti žinią į Paryžių apie tikrąją padėtį, 
atplaukė trečias, o po to ir ketvirtas laivas. 

Viso į „Port Bretoną“ atplaukė daugiau kaip tūkstantis 
kolonistų, kurie markizui už jo „karalystės“ žemes buvo 
sumokėję milijoną frankų. Iš tūkstančio prancūzų, belgų, 
italų ir ispanų įstengė grįžti namo tik kas dvidešimtas. 
Šimtmečio pabaigoje iš to tūkstančio lengvatikių, kuriuos 
de Re paaukojo savo nusikalstamam gobšumui, salyne be- 
gyveno trys žmonės. O iš „Port Bretono“ liko tik toji gir- 
napusė, kurią pamačiau Rabaulo parke. 

Šiandien kelyje iš Rabaulo į Kokopą mane visur lydi 
kokoso palmių ir kakavmedžių plantacijos. Šiaurinė Nau- 
josios Britanijos dalis vadinasi Gazelės pusiasaliu (ne pa- 
gal gazeles, kurių čia niekada nėra buvę, bet pagal laivo 

pavadinimą). Pusiasalį su kita Naujosios Britanijos dalimi 
jungia siaurutė sąsmauka. Dauguma kokoso palmių plan- 
tacijų pusiasalio pakrantėje ilgą laiką priklausė vienai 
labai turtingai ir galingai moteriai, kurią Rabaulo gyven- 
tojai iki šiol vadina „karaliene Ema“, Ji, kaip ir markizas 
de Re ir jo suvedžiotieji kolonistai, tapo viena iš tos salos 
legendų. 

Rabaulo kolonistų „karalienė“ buvo metisė, gimusi 
Polinezijoje, Samoa salose. Jos motina buvo kilusi iš vadų 
genties, o tėvas — amerikietis, atvykęs į Polinezijos saly- 
ną 1823 metais. Čia jis atidarė krautuvę ir tuo pat metu 
buvo Amerikos konsulu Apijoje. 

Ema, viena iš daugelio jo dukterų, ištekėjo už svetim- 
šalio, kilusio iš Mauritanijos, pono Henrio Džeimso For- 
saito. Šis neilgai trukus mirė, o gražioji metisė tapo avan- 
tiūristo naujazelandiečio kapitono Farelo drauge ir pati- 
kėjo jam visą savo turtą, paveldėtą po Forsaito mirties. 
Iš tų lėšų meilužiai išsinuomojo laivą ir išplaukė į Bismar- 
ko salyną. 

Ten iš pavienių kopros gamintojų jie supirkinėjo koprą 
ir tiekė ją didelėms kampanijoms. Keistajai porai labai 
sekėsi prekiauti. Ypač didelį prekybininkės talentą turėjo 
ponia Ema. 

Kapitonui Farelui mirus, gražioji metisė kurį laiką pati 
viena varė prekybą. Vėliau ji nutarė pakeisti gyvenimo 
būdą ir apsigyventi Gazelės pusiasalyje. 

Įsikūrė ji anuomet didžiausioje Gazelės pusiasalio gy- 
venvietėje — Herbertshehėje. Gazelės pusiasalis ir visas 
salynas tuo metu dar nepriklausė nė vienai kolonijinei 
valstybei. Taigi turtinga, graži metisė tapo tikra didelių 
salyno plotų valdove. Melaneziečiai žiūrėjo į ją palankiai, 
nes ji padėdavo jiems spręsti tarpusavio ginčus, teikė me- 
dicininę pagalbą. Čia ji įkūrė ir pirmąją plantaciją. 

Šioje srityje jai taip pat puikiai sekėsi. Ji steigė vis 
naujas plantacijas, pirkosi laivus. Plantacijų valdytojais 
skirdavo savo seseris, seserų vyrus ir kitus giminaičius. 

Ilgainiui Emos Forsait plantacijų plotas pasiekė 
150 000 akrų. Jos laivai gabeno koprą į Australiją ir Euro- 


pą. 
118 


Kai Bismarko salynas buvo paskelbtas Vokietijos kolo- 
nija, Ema greit suartėjo su naujaisiais šeimininkais ir 
netrukus ištekėjo už vieno jauno karininko. 

Tik 1912 metais Bismarko salyno „karalienė“ paliko 
savo milžiniškas valdas — pardavė jas Hamburgo firmų 
sindikatui. Netrukus prasidėjęs karas užtiko ją jau nebe 
Gazelės pusiasalyje, o Prancūzų Rivieroje. 

Neilgai trukus Ema ir jos naujasis vyras netikėtai mirė. 
Nuo jos mirties praėjo nemaža metų. Tačiau Bismarko 
salyno gyventojai dar pamena pasakojimus apie šią valin- 
gą moterį. 


17. GYVENIMAS ANT UGNIKALNIO 


Iš Rabaulo į Kokopą (buvusią „karalienės Emos" rezi- 
denciją) ėjome per palmių gojelius. Tik vietomis mono- 
tonišką giraičių grožį pakeisdavo įsiterpę kaimai — Kuru- 
dujis, Malapau, Ralumas, 

Gazelės pusiasalio ir mažų prie jo prisišliejusių salų 
kaimuose gyvena apie penkiasdešimt tūkstančių melane- 
ziečių, kurie save vadina bendru vardu tolajais. Tas var- 
das (reiškiantis „draugus“, „bičiulius“) atsirado ne teip 
seniai, gal tik po karo. Tolajai Naujojoje Britanijoje gy- 
vena tik keletą šimtų metų. Atvyko čia, matyt, iš pieių. 
(Kalnuotoje Gazelės pusiasalio gilumoje gyvena visai 
kitos kultūros ir kalbos žmonių grupė — primityvūs bai- 
nangai). Tolajai nėra kokia tauta, nėra tai nė atskira gen- 
tis. Turi tik bendrą kalbą ir bendrus materialinės ir dva- 
sinės kultūros bruožus. 

Atskirų tolajų grupių pagrindinis.pragyvenimo šaltinis 
visiškai vienodas. Jei Gazelės pusiasalio tolajai yra dau- 
giausia žemdirbiai, tai mažose salose palei Naująją Brita- 
niją daugiau verčiasi žvejyba. Jau Melanezijoje buvau 
susidūręs su žemdirbiais. Buvau susipažinęs ir su tais, 
kurie gyvena iš darbo kokoso plantacijose, O dabar norė- 
jau daugiau sužinoti apie melaneziečių žvejų gyvenimą. 
Dėl to išsiruošiau pas matupito genties Žvejus, gyvenan- 
čius to paties vardo saloje, vienoje nuostabiausių salų, 
kurias bet kada esu matęs, keliaudamas po pasaulį. Saloje, 
kuri išaugo užtvindytame vulkano krateryje. 

Rabaulas ir Gazelės pusiasalį supančios sritys yra tik- 
ra ugnikalnių žemė. Vien prie svarbiausio Bismarko sa- 
lyno miesto stūkso keletas ugnikalnių. Šiauriniame Ra- 
baulo pakraštyje — Palagiagija, šiandien vadinama Šiau- 
rine Dukterim. Pietuose — Mutupita, arba Pietinė Duktė, 

o rytuose — septynių šimtų metrų aukščio Rabalanaka- 
ja — Motina. Šeimoje trūksta tik tėvo. Bet ir jis yra Nau- 
jojoje Britanijoje. Dviejų kilometrų dviejų šimtų metrų 
aukščio ugnikalnis, vardu Tėvas (Ulavan), stūkso už kelių 
dešimčių kilometrų į pietvakarius nuo Rabaulo. 

Dėl Rabalanakajos, Matupitos ir Palagiagijos vietovė 
aplink tą didžiausią Bismarko salyno miestą panaši į Nea- 
polio įlanką. Vietinis Vezuvijus — tai vulkanas Matupita. 
Jis buvo sunickojęs Gazelės pusiasalį 1878 metais ir vėl 
buvo išsiveržęs 1937-taisiais. Tą kartą Žuvo daugiau kaip 
penki šimtai Gazelės pusiasalio gyventojų. Kaip tik tuo 
metu Blanš Bėjaus pakrantėje atsirado kitas, visai naujas 
ugnikalnis, vadinamas tiesiog Vulkanu. Naujai atsiradęs 
vulkanas, kartu su savo vyresniąja seserimi Matupita per 
keletą dienų išvertė ant Gazelės pusiasalio keturis šimtus 
milijonų tonų vulkaninių medžiagų. 

Viskas prasidėjo dvidešimt aštuntą balandžio žemės 
drebėjimu, tąkart tik antro laipsnio. Sekančią dieną žemė 
drebėjo daug smarkiau. Tada Naujojoje Britanijoje atsi- 
vėrė tikras pragaras. Didelės audros metu Blanš Bėjuje 
iškilo tasai naujasis ugnikalnis, greit išaugęs iki dviejų 
šimtų dvidešimties metrų aukščio. Visą dangaus skliautą 
greit uždengė tamsus rūkas. O po to pradėjo snigti vul- 
kaniniais pelenais; iki sekančios dienos Rabaulo miestas 
buvo padengtas aštuonerių centimetrų storio sluoksniu. 
Po keleto dienų naujasis ugnikalnis vėl išsiveržė. Praūžus 
šiai stichinei nelaimei, Rabaulo gyventojai ėmė kalbėti apie 
išsikėlimą į saugesnę vietą. Po kelerių metų prasidėjo ka- 
ras, o su juo — japonų okupacija. Po keturiasdešimt penk- 
tųjų metų kalbos apie Rabaulo iškėlimą aptilo. Bet ugni- 
kalniai, seni ir nauji, ir toliau tebegresia miestui. Rabaulo 
ir viso Gazelės pusiasalio gyventojai žino, kad baisusis 
išsiveržimas gali ir vėl pasikartoti. 

Matyt, norint save padrąsinti, čia svetimšaliui su pasi- 
didžiavimu yra rodoma vulkanologinė observatorija, kuri 
turi stebėti tuos keturis Rabaulo ugnikalnius. Observato- 
rijoje specialistai tikrina karštą šių ugnikalnių pulsą. Ta- 
čiau man — nespecialistui — tatai nepavyko, nors ir gei- 
džiau kaip tas Tomas netikėlis paliesti atvirą karštos žemės 
žaizdą. Karštas sieringas vanduo teka garsiuoju Sieros 

upeliu tiesiog mieste. Norėjau suvilgyti jame rankas, 
tačiau vandens temperatūra — virš aštuoniasdešimties 
laipsnių. 

Ir iš Matupitos ugnikalnio kai kada išsilieja sieringi 
šaltiniai. Virš jų pakyla lengvi balti garo debesėliai. Man 
atrodo, kad esu Havajų nacionaliniame parke, kur stūkso 
gigantiški Mauna Kea ir Mauna Loa ugnikalniai, 

Motina bei Pietinė ir Šiaurinė Duktė yra likusios iš 
milžiniško, labai išsiplėtusio ugnikalnio, kuris buvo iški- 
lęs į trijų tūkstančių metrų aukštį pietryčiuose nuo šian- 
dieninio Rabaulo. Žemės jėgos visą laiką kėlė ugnikalnio 
viršūnę, tačiau vieną dieną slėgimas sumažėjo, ir milži- 
niškas ugnikalnis sukrito. Pasidarė didelis įdubimas — 
penkiolikos kilometrų ilgio, dešimties kilometrų pločio ir 
trijų šimtų metrų gylio. Tą milžinišką įdubimą užliejo 
vanduo, ir taip susidarė Blanš Bėjaus įlanka, kurios pakran- 
tėje išsidėstęs Rabaulas. 

Ugnikalniai vienas salas sunaikina, kitas sukuria. Per 
trisdešimt septintųjų metų išsiveržimą kartu su Blanš Bė- 
jaus ugnikalniu atsirado ir daug mažų salelių. Naujo ugni- 
kalnio atsiradimą matė 1878 metais ir pirmasis misionierius, 
patekęs į Gazelės pusiasalį, anglas Džordžas Braunas. 

Prieš kelis dešimtmečius, pirmoje devyniolikto šimtme- 
čio pusėje, dėl ugnikalnio išsiveržimo Blanš Bėjaus įlan- 
koje atsirado toji didžiausia ir svarbiausia sala, kurią vie- 
tiniai žmonės vadina, kaip ir patį ugnikalnį, Matupita. Jei 
skaičiumi, tai Matupitoje gyvena tik melaneziečiai — to- 
lajai žvejai. 

Vandenys aplink naujai atsiradusią salą yra labai žu- 
vingi, tad sala neilgai tebuvo tuščia. Kaip ji buvo apgy- 
vendinta, visos Matupitos gentys nusako vienodai. Pir- 
masis jos gyventojas buvo Diaratas, kuris iš vieno Gaze- 
lės pusiasalio kaimo pasivogė žmoną. Nusivedė ją į neap- 
gyvendintą žemę Blanš Bėjaus įlankos viduryje ir pradėjo 
verstis žuvų ir vėžlių gaudymu. O jo vaikai ir anūkai vė- 
liau apgyveno visą Matupitos salą. Atsikraustė Žmonių ir 
iš Gazelės pusiasalio, ir gyventojų skaičius greit augo. 
Praėjo tik šimtas metų pc prosenelio Diarato atvykimo į 
vulkaninės kilmės salą, o trijuose kaimuose jau gyveno 

tūkstantis penki šimtai žmonių. Šiauriniame krante yra 
Kurapanas, viduryje Rarupas, o pietuose Kikila. Žemdir- 
byste verstis saloje negalima dėl didelio gyventojų tan- 
kumo ir blogos žemės. 

Jei jau mMatupitiečiai verčiasi žemdirbyste, tai laukelius 
turi ne savo saloje, bet priešpriešiais esančiame krante, 
ugnikalnio šlaituose. Ten, be tradicinių kultūrų, dabar 
auginama ir kakava. Kadangi sala gana nederlinga, tai ir 
čia vietiniai gyventojai papildomai gamina kriauklinius 
pinigus, kurie šioje Bismarko salyno dalyje vadinami to- 
lajų žodžiu tambu. Tačiau tambu salos gyventojams šiuo 
metu turi žymiai mažesnę reikšmę, negu Saliamono salų 
Langa-Langa lagūnos žmonėms. 

Anksčiau buvo priešingai. Už tambu Matupitos saloje 
buvo perkama sužadėtinė, o ypatingai svarbų vaidmenį 
kriaukliniai pinigai vaidino laidotuvėse. Todėl matupitie- 
čiai savo pinigus taupydavo. Jų tikslas buvo sutaupyti ke- 
letą šimtų, dažnai ir keletą tūkstančių kriauklinių pinigų. 
Savininkas tų pinigų niekad neliesdavo. Sutaupyti pinigai 
po mirties per įvairias laidotuvių apeigas būdavo išdali- 
nami gyviesiems, 

Kartais visi šeimos nariai dėdavo pinigus bendrai. Bet 
paskutinysis karas sunaikino daugelio matupitiečių turtus. 
Sala buvo keletą kartų bombarduojama iš pabūklų, kurie 
ne tik sunaikino Kurapano, Rarupo ir Kikilos kaimų trobe- 
les, bet ir „pinigų sandėlius“. 

Kriaukliniai pinigai šiandien saloje naudojami tik ypa- 
tingais atvejais. Pavyzdžiui, per šventes, susijusias su 
tinklų mezgimo pabaigtuvėmis. Kiekvienas žvejybos apei- 
gų dalyvis gauna tam tikro ilgio kriauklinių pinigų vėrinį. 

Kuo gi verčiasi žmonės Matupitoje? Moterys pina 
demblius iš voi-voi (vietinio pandano) lapų. Labai vertin- 
gas daiktas yra ochra, kuria tolajai išsitepa kūną per slap- 
tas religines apeigas. Ochrą matupitiečiai gauna deginda- 
mi molį, randamą ugnikalnio šlaituose. 

Savo ugnikalnio šlaituose salos gyventojai randa ir 
kitų pajamų šaltinį, Mėgiamiausias melaneziečių paukštis 
tabonas (megapodius) į šiltą ugnikalnio smėlį deda kiau- 
šinius, Kuriuos matupitiečiai tuoj pat iš to gamtinio inku- 

batoriaus iškasa. Tolajai šiuos kiaušinius labai vertina. 
Juos keičia į kiaulieną, tarą ir kitokį maistą. Matupito sa- 
los gyventojai turi tabono kiaušinių derliaus „monopolį“. 

Pagrindinis vyrų užsiėmimas yra žvejyba. Žuvį gaudo 
ir tinklais, ir venteriais. Tinklais gaudo taubaru metu, tai 
yra nuo gegužės iki rugsėjo mėnesio, venteriais — laburu 
metu, kai pučia šiaurės vakarų musonai — nuo gruodžio 
iki balandžio mėnesio. Kadangi Bismarko salyne buvau 
taubaru metu, mačiau vyrus, žvejojančius tinklais. Nei 
tinklai, nei žvejojimo technika niekuo ypatingu nepasi- 
žymi. Šiandien tinklų matupitiečiai patys nebemezga, daž- 
niausiai juos perka Rabaule. Geras tinklas vietiniam žve- 
jui kainuoja net šimtą Australijos dolerių. 

Dėl šios ir dėl kitų priežasčių Matupitoje vyrai po vie- 
ną niekad nežvejoja, bet visad grupėmis, kurios vadina- 
mos motoni. Grupė visų pirma nusiperka tinklą ir tada 
bendrai tam tikrame plote žvejoja. Du žmonės nuolat eina 
sargybą stebėjimo bokštuose ir stebi, kas darosi Blanš Bė- 
juje. Valtyse tinklai jau būna paruošti. Kai tik stebėtojai 
pamato būrį žuvų, valtys išplaukia į įlanką ir išmeta 
tinklus. 

Kiekviena motoni turi nuosavas „dirbtuves“ ir sandėlį, 
kuriame laikomas bendras turtas. Į šiuos pastatus neturi 
teisės įeiti moteris nei jaunuolis, jeigu jis dar nepriimtas 
į tubuano draugiją. Taip yra vadinama slapta tolajų drau- 
gija, kitur Gazelės pusiasalyje žinoma duk-duk vardu — 
jos nariu būna kiekvienas subrendęs vyras. Apie magiš- 
kas apeigas, kurias duk-duk draugija atlieka slaptose vie- 
tose, nedaug težinome. Žinoma tik, kad per apeigas svar- 
biausia rolė tenka vietiniam duk-duk vadui, kurio vaid- 
muo kai kada yra didesnis ir už tikrąjį vadą. 

Įstodamas į draugiją, vyras įmoka tam tikrą sumą pi- 
nigų ir atlieka įšventinimo apeigas. Tik įšventintieji turi 
teisę nešioti specialią „uniformą“, kuri susideda iš dviejų 
dalių. Apatinę dalį sudaro lapų sijonas, kojos lieka nuo- 
gos. (Dėl to nenoriai priimami į draugiją vyrai negražio- 
mis arba kreivomis kojomis.) Viršutinė uniformos dalis — 
tai kaukė iš perskelto bambuko arba iš lampos lapų, ku- 
rioje išpiautos skylės akims. 

Kaukes, papuoštas paukščių plunksnomis ir su apskri- 
timais aplink akių skyles, gali nešioti tik tabuaniai, kurie 
yra svarbiausi įšventinimo apeigų aktoriai. 

Priimtieji į slaptąją draugiją yra išlaikę brandumo egza- 
miną ir gali kartu su kitais motoni grupės nariais vykti 
į žvejybą. 

Kai rugsėjyje ir lapkrityje Žvejyba tinklais pasibaigia, 
visi žvejai susirenka ir dalinasi pelną — pinigus ir tambu, 
gautus už parduotas žuvis ir vėžlius. Po to seka didelė 
šventė, o tada visi grįžta į kaimą. Po kelių savaičių prasi- 
deda šiaurvakarių musonų laikotarpis, ir kaimo Žvejai vėl 
ateina prie jūros, šį kartą jau su venteriais. Gyvenimas 
eina toliau. Dosni ir turtinga jūra niekad nenustos mai- 
tinti žmonių, gyvenančių ant paskendusio ugnikalnio, 


18. PAPUASŲ SALA 


Aplankęs Saliamono salas ir Bismarko salyną, pagaliau 
iškeliavau į salą, kuri Okeanijoje mane gal labiausiai do- 
mino — į Naująją Gvinėją. Tai buvo ilga kelionė. Iš Ra- 
baulo Naujojoje Britanijoje iki Kaviengos Naujojoje Airi- 
joje, kuri tįso jūroje kaip Frankfurto dešrelė, iš ten į Ad- 
miraliteto salas ir iš Manuso per seklią tropinę jūrą iki 
artimiausio Naujosios Gvinėjos uosto Madango. Tose vie- 
tose, kur kadaise darbavosi garsus rusų tyrinėtojas Miklu- 
cho-Maklajus, aš neužgaišau ir tęsiau kelionę iki Lajės, 
kuri plyti ties plačia Huono įlanka šiaurės rytiniame Nau- 
josios Gvinėjos pakraštyje. 

Lajė yra ir visad buvo viena iš įdomiausių salos vietų. 
Ji buvo ir kone pirmasis europiečių atramos taškas Nau- 
jojoje Gvinėjoje. Kaip tik iš čia, nuo Huono įlankos, kai- 
zerinė Vokietija pradėjo plėsti savo valdas Naujosios 
Gvinėjos šiaurės rytuose. (Vėliau vokiečiai gavo šios teri- 
torijos mandatą ir ją pavadino Kaizerio Vilhelmo žeme.) 

Ši teritorija, kurią šiandien administruoja Australija, 
žinoma, neapėmė visos papuasų salos, o tik jos šiaurės 
rytų dalį. Jos pietinė riba ėjo ties 8° pietų platumos, o va- 
karinė ties 141“ rytų ilgumos. Vakarinę salos dalį pasisa- 
vino olandai, o pietinę — 1888 metais — anglai, kurie ne- 
trukus pietrytinę Naujosios Gvinėjos dalį perleido Austra- 
lijos administracijai. Ši salos sritis nuo tų laikų vadinama 
Papua. 

Taigi Naujoji Gvinėja, vienintelė iš dešimties tūkstan- 
čių Pietų jūrų salų, buvo padalinta tarp kelių ponų. Eko- 
nomiškai svarbiausią Naujosios Gvinėjos dalį, kurioje yra 
Lajė, į savo rankas paėmė Bismarko Vokietija. Tą, kuris 
žino šios salos atradimo ir užkariavimo istoriją, nustebins 
imperijos pasisekimas. Daugiau kaip tris šimtus penkias- 

dešimt metų Naujosios Gvinėjos vandenimis plaukiojo 
įvairių Europos šalių jūreiviai. Pradžioje portugalai ir 
ispanai. Vienas jų, Chorchė de Menensesas, atplaukęs į 
Moliuskų salą, pamatė tą papuasų salą ir pavadino ją savo 
patrono švento Jurgio vardu. Kitas ispanų jūreivis, Inigas 
Ortesas de Retesas, 1545 metais pasiekęs salą, pavadino ją 
tuo vardu, kuriuo ir šiandien tebevadinama. Mat, Ortesui, 
kuris buvo lankęsis Afrikos Gvinėjoje, papuasai pasirodė 
panašūs į negrus. 

Nuo septynioliktojo šimtmečio Naujosios Gvinėjos 
vandenyse pasirodo ir olandų jūreiviai Jansas, Skoutenas, 
Karstensas ir kiti. Iš anglų į salą pirmasis atplaukė piratas 
Viljamas Dempje. Ir pagaliau, pirmoje devyniolikto šimt- 
mečio pusėje, Naujosios Gvinėjos saloje pasirodo prancū- 
zai Lui Izidoras Diuperi ir Brunas d'Antrekastas. 

Jau Inigas Ortesas de Retesas papuasų žemėje paskel- 
bė savo karaliaus valdžią. Tačiau tik daugiau kaip po trijų 
šimtmečių nuo tos vietos, nuo Huono įlankos pakrantės, 
Naująją Gvinėją pradėjo kolonizuoti vokiečiai, į kuriuos 
ligi tol niekas nekreipė dėmesio. Pirmiausia aplink Huono 
įlanką ir šiaurinėje salos dalyje apsigyveno tik prekybi- 
nių firmų „Doiče Zehandelgezelšaft“ ir „Noi Ginea Kom- 
pani” atstovai. Vienas iš firmos atstovų apsigyveno pa- 
čioje Lajėje. 

Nuo tų laikų Lajė labai pasikeitė. Ir nusigręžė į kitą 
pusę. Anksčiau miestas krypo į jūrą, į derlingą Huono 
įlanką, kuri jungia šį Naujosios Gvinėjos uostą su likusiu 
pasauliu. Šiandien Lajė žiūri į vakarus, į aukštus kalnus, 
kurie toli horizonte skendi rūkuose. 

Ten rūkuose yra vidurinė Naujosios Gvinėjos dalis, 
kuri dar visai neseniai buvo nežinoma ir visiškai nepri- 
einama, Kaip tik iš Lajės veda kelias į kalniečių papuasų 
pasaulį; suprantama, tai vienintelis salos kelias. Savo užra- 
šuose jį pavadinau „keliu pas Žmogėdras“. 

Viename to kelio gale yra karštasis, drėgnasis Lajė, 
kitame — pati Naujosios Gvinėjos širdis — viduržemis, 
kur iki šiol gyvena gentys, žmonių mintyse dar šiandien 
likusios žmogėdrų gentimis. Tuo tarpu stoviu ties nuliniu 
to keisto kelio kilometru. Tropinis, sunkus klimatas čia 
nėra perdaug malonus. Tačiau Lajė man patinka. Tai gra- 

žus, sutvarkytas miestas, yra ir mažas parkas. Dėl Lajės 
ir visos Huono įlankos pakrančių įaponai su australiečiais 
taip atkakliai kovėsi, kad bendromis jėgomis sugebėjo 
beveik visą miestą paversti griuvėsiais. Po 1944 metų toje 
pačioje vietoje pradėjo statytis naujasis Lajės miestas. 
Svetimšaliai, kurių čia retai teatvyksta, paprastai aplanko 
nedidelį botanikos sodą, kur vaivorykštės spalvomis źy- 
di visos saloje sutinkamos orchidėjos ir visų rūšių pilia- 
rožės. 

Be nuostabaus botanikos sodo, svetimšalis paprastai 
aplanko ir kitą, nelabai linksmą, įžymybę — milžiniškas, 
gerai prižiūrimas karių kapines, gal didžiausias šioje Okea- 
nijos dalyje. Čia ilsisi žuvę kovoje dėl Lajės, dėl Huono 
įlankos pakrančių japonų, australiečių ir amerikiečių lakū- 
nai, pėstininkai ir žvalgai, kurie padėjo galvas, žūtbūti- 
nai kaudamiesi šioje žemėje, svetimoje abiems kovojan- 
čioms pusėms. 

Lajės miestas dėl savo strateginės padėties buvo vie- 
nas pagrindinių japonų invazijos objektų. Ir japonų ka- 
riai su saule vėliavose išsikėlė čia, kai sąjungininkų šta- 
bas dar nė nesitikėjo. 

1941 metų gruodžio septintą dieną Pirl Harboro užpuo- 
limu prasidėjo karas. Per porą mėnesių — 1942 metų sau- 
syje — japonai užėmė Rabaulą ir įsitvirtino Bismarko 
salyne. Vasario dešimtą jie išsilaipino Naujojoje Gvinė- 
joje, šiauriniame pakraštyje, o kovo aštuntą jau buvo ir 
čia, Huono įlankoje. Nuo tos dienos dvejus metus Lajė 
buvo Ramiojo vandenyno karo centras. Jau praėjus dviem 
dienom po invazijos, sąjungininkų laivynas, prieš įplauk- 
damas į Lajės uostą. turėjo sunkų mūšį su japonais. 

Japonams Lajė buvo bazė, iš kur jie norėjo pulti Port 
Morsbį — svarbiausią Naujosios Gvinėjos miestą, esantį 
priešingame, pietiniame salos krante. Užpuolikai garsėjo 
sugebėjimu kariauti džiunglėse. Visas pasaulis buvo nu- 
stebintas, kai jie prasibrovė per baisias Malajos džiungles 
ir iš sausumos pusės paėmė „nenugalimą“ Singapūrą. Pa- 
našiai japonai elgėsi ir užimant Port Morsbį; kelias šiuo 
atveju prasidėjo ties Laje. Šį „kelią“ per Naujosios Gvi- 
nėjos džiungles Ramiojo vandenyno karo istorikai vadina 
Kokodos keliu —, Kokoda treil”, 

Kai kuriuose Motu kaimuose Australijos vyriausybė įsteigė mokyklas. 


Nuotraukoje — kūno kultūros pamoka 


Kitas pažangos pavyzdys: mergina išsimaudžiusi šluostosi rankšluosčiu 


Papuasas 


Knygos autorius tarp papuasų 


Žaliajame pragare, vienas kito nematydami, atkakliai 
kovojo japonai ir australiečiai — dvidešimt pirma japonų 
ir trisdešimta australiečių pėstininkų brigados. Japonai iš 
lėto skynėsi kelią į Port Morsbį. Iki to didžiausio salos 
miesto jiems buvo likę tik penkiasdešimt kilometrų. 

Australiečiai nepasidavė. Ir kai japonai po nesėkmingo 
Milno įlankos puolimo neteko daugiau kaip dešimties 
tūkstančių karių, viskas pakrypo į kitą pusę. Australiečių 
pėstininkams į pagalbą stojo amerikiečių aviacija ir lai- 
vynas. 1943 metų rugsėjyje sąjungininkų kariuomenė su 
amfibijomis pradėjo kovas dėl Lajės. Operacija pasibaigė 
sėkmingai, ir Lajė, sugriauta ir ištuštėjusi, grįžo į sąjun- 
gininkų rankas. 

Ši pergalė buvo pasiekta nelengvai. Ramiojo vande- 
nyno karo aukos liko Lajės mieste. Gražiose ramiose ka- 
pinėse ilsisi du tūkstančiai septyni šimtai aštuoniasdešimt 
du australiečiai, amerikiečiai ir papuasai. Daugelis kitų 
buvo po karo pervežti tėvynėn, o dalis liko džiunglėse, 
kelyje, kuris faktiškai neegzistavo, žaliame take, pava- 
dintame „Kokoda Treil", kurį abiejų kovojančių pusių 
kariai šimtus kartų prakeikė. 

Praėjus dvidešimčiai metų po karo, prasidėjo naujo 
kelio statyba nuo Lajės. Kelias į vis dar nepažįstamą salos 
vidurį. Reikia nepamiršti, kad Naujoji Gvinėja nuo savo 
kaimynų skiriasi visų pirma plotu. Jos plotas 760 000 kmž, 
tad ji yra daugiau nei šešis kartus didesnė už mūsų (ČSR) 
respubliką. Nuo vieno krašto iki kito yra virš dviejų tūks- 
tančių kilometrų — aišku, pagal žemėlapį. Iš tikrųjų Nau- 
josios Gvinėjos viduryje stūkso neperžengiami kalnai, 
aukštesni už aukščiausius Europos kalnus. Ir slėniuose tarp 
tų kalnų gyvena papuasų gentys, apie kurias mokslinin- 
kai dar iki šiol beveik nieko nežino. 

Prieš dvejus metus per šią salą, antrąją pasauly pagal 
dydį (tik šaltoji, retai apgyvendinta Grenlandija yra di- 
desnė), buvo nutiestas plentas, tiksliau sakant, kelias, kai 
kur labai prastas ir lietingu metu (kalnuose labai dažnai 
lyja) net visai nepravažiuojamas. 

Ir vis dėlto nusprendžiau tuo keliu vykti į kalnus. 

„Šiuo neįprastu „keliu pas žmogėdras“ keliavau įvai- 
riais būdais. Ilgiausią tarpą per vidurinę salos dalį įvei- 

kiau kartu su Hendriku, vidutinio amžiaus olandu, gimu- 
siu čia, Naujojoje Gvinėjoje, jos vakarinėje dalyje, ka- 
daise priklausiusioje olandams. Hendrikas puikiai pažįsta 
kraštą. Moka kalbėti vietiniu melanezietišku žargonu, yra 
ištvermingas, Žodžiu — visam kam tinkamas. Keliaujant 
pas papuasus, visam kam tinkamas pasirodė ir Hendriko 
automobilis. Paprastas, tačiau patvarus „folksvagenas“. 

Kalbėdamas apie papuasus, turėčiau priminti, kad vie- 
tiniai mMelaneziečiai skiriasi nuo papuasų, kurie sudaro 
daugiau kaip penkis šeštadalius vietinių gyventojų (tik 
pačiame pajūryje gyvena kai kurios melaneziečių gentys). 
Visų pirma skiriasi kultūra. Papuasų kultūrinis lygis yra 
daug žemesnis, negu melaneziečių. Kai kurios Naujosios 
Gvinėjos vidurio gentys yra pačios primityviausios iš 
visų dabartinių žemės rutulio gyventojų. 

Papuasai nuo melaneziečių skiriasi ir išvaizda. Pačioje 
Melanezijoje ir Naujojoje Gvinėjoje antropologai sako 
esant keturis gyventojų tipus. Nuo pagrindinio tipo, va- 
dinamo „tikruoju melanezietiškuoju“, kiek skiriasi Nau- 
josios Kaledonijos gyventojai. Jie turi garbiniuotus plau- 
kus ir yra stambaus kūno sudėjimo. Laukinėje Naujosios 
Gvinėjos gilumoje ir Naujųjų Hebridų Espiritu Santo salos 
kalnuose yra užsilikusių pirmykščių negritų, kurie žymiai 
"tamsesnės odos, žemi kaip pigmėjai, garbiniuotais plau- 
kais. Ir pagaliau atskirą grupę čia sudaro papuasai. Jų 
vardas kilęs iš malajiško Žodžio — papuwa — garbiniuo- 
tas. Papuasai yra paprastai aukštaugiai, pailgom kaukolėm, 
vyrai barzdoti. 

Naujosios Gvinėjos gyventojai nuo „tikrųjų“ Melane- 
zijos gyventojų skiriasi ne tik antropologiniu požiūriu, 
bet ir, pavyzdžiui, lingvistiniu. Naujojoje Gvinėjoje yra 
septyni šimtai visai skirtingų kalbų. Bet kaip tik šiandie- 
minės kalbos yra tas raktas, kuriuo remdamiesi mokslinin- 
kai tiria šių žmonių kilmę, praeitį, ieško kelių, kuriais jie 
atvyko į Naująją Gvinėją, Australiją ir Melaneziją. 

Kalbininkai dar ne taip seniai šios pasaulio dalies kal- 
bas skirstė į vadinamąsias austroneziškas ir neaustrone- 
ziškas. Kadangi dauguma neaustroneziškųjų kalbų randa- 

ma čia, Naujojoje Gvinėjoje, kalbininkai pradėjo tas kal- 
bas vadinti „,papuasiškomis“. 

Kalbininkų, besidominčių austroneziškomis ir papuasiš- 
komis kalbomis, šioje pasaulio dalyje laukia didelis dar- 
bas. Jie gali nušviesti šios Ramiojo vandenyno dalies gy- 
ventojų praeitį, kuri mums iki šiol tamsi kaip ir jų oda. 
(Lingvistikos reikšmę, ieškant Okeanijos gyventojų pir- 
mykštės tėvynės, rodo kad ir ne taip seniai nustatytas kai 
kurių austroneziškų kalbų giminingumas su pietinės Ki- 
nijos gyventojų kalbomis.) 

Ieškant pirmųjų Ramiojo vandenyno gyventojų, mus, 
žinoma, domina, kaip tie seniausieji gyventojai atrodo. 
Šiandien visi tyrinėtojai teigia, kad seniausių gyventojų 
būta paleonegritų, žemaūgių juodukų, panašių į šių dienų 
vidurinės Afrikos pigmėjų gentis. 

Po negritų į Vakarų Okeaniją atsikelta fiziškai skir- 
tingos grupės žmonių iš pietryčių Azijos. Pirmiausia tai 
ainoidai — taip juos vadiname dėl panašumo į ainus, pir- 
muosius (ne japonus) Japonijos salos Hokaido gyvento- 
jus. Tik ainoidai buvo šviesesnės odos. Po jų, matyt, atsi- 
kelta dar vienos didelės grupės, vėl tamsiaodžių, vadina- 
mų vedoidais. 

Ir tik prieš keturis tūkstančius metų į Melaneziją atsi- 
kėlė šviesiai rudos odos žmonės, apie kuriuos turime kiek 
daugiau žinių. Juos vadiname protomalajiečiais. Iš atski- 
rų jų grupių kilo Okeanijos ir Australijos gyventojai, 
kurie iki šiol nėra visai vienodi. Dar ir dabar Naujojoje 
Gvinėjoje gyvena pirmųjų ateivių palikuonys — negritai. 

Atskirų grupių atsikraustymą į Naująją Gvinėją, Me- 
laneziją ir į visą Okeaniją galima nustatyti ir pagal archeo- 
loginę medžiagą, nors archeologiniai tyrinėjimai toje Ra- 
miojo vandenyno dalyje dar yra tik užuomazgoje. Aust- 
ras profesorius Robertas Heinė-Geldernas įrodė, kad tuo 
metu, kuris mus dabar domina, pietrytinėje Azijoje ir 
Indonezijoje buvo dvi pagrindinės kultūros. Viena jų va- 
dinama „cilindrinių kirvių kultūra“, o antra „keturbriau- 
nių kirvių kultūra". 

Senesniuosius — cilindrinius — kirvius randame jau 
pietinėje Kinijoje ir Indokinijoje. Šios kultūros nešėjai 

Indonezijoje nesustojo, o keliavo tolyn į rytus, kol prieš 
tris ar keturis tūkstančius metų pasiekė Naująją Gvinėją. 
Susimaišius ateiviams ir šios milžiniškos salos senbuviams, 
Naujojoje Gvinėjoje atsirado papuasai. 

Cilindrinis kirvis, svarbiausias šio didžiojo persikraus- 
tymo liudininkas, iki šių dienų išliko Melanezijoje, tiks- 
liau sakant, Naujosios Gvinėjos kalnuose. Kita, pažanges- 
nė žmonių grupė — žemdirbiai su keturbriauniais kir- 
viais — peržengė Melanezijos ribas, ir viena jų atšaka — 
būsimieji polineziečiai — išplito po visą rytinę Okeaniją. 

Akmeninis kirvis tokiu būdu buvo pirmas materialinės 
kultūros objektas. Juo remiamasi, nustatant ir charakteri- 
zuojant Melanezijos gyventojų kultūrą. Pagal materialinės 
kultūros ir visuomeninės santvarkos panašumus vokiečių 
etnografas Grebneris suskirstė Australijos ir Okeanijos 
gyventojus į penkias kultūrines sritis — kultūrinius sluoks- 
nius. Iš penkių sričių trys yra tiesiogiai susijusios su Nau- 
jąja Gvinėja. Tai — vakarų papuasų (totemistinė kultūra), 
rytų papuasų (matriarchatinė) ir tikroji melaneziškoji 
(lankinė). 

Nuo Grebnerio laikų, nuo to meto, kai pirmieji papua- 
sų materialinės kultūros daiktai pateko į Europos muzie- 
jus, Naujoji Gvinėja etnografui yra labai patraukli. Dėl 
to salos vidurys su primityviais laukiniais papuasais ir 
mane traukė daugiau, negu bet kuri kita Okeanijos dalis. 
Dar prieš dvejus metus Naujosios Gvinėjos vidurio slė- 
nius supę aukšti kalnai buvo nepereinami. Prieš dvidešimt 
keturis mėnesius per garsiąją Kasemo perėją buvo nuties- 
tas kelias pas Žmogėdras ir pirmą kartą pašalinis žmogus 
galėjo pažvelgti į akmens amžių. 

Pagaliau atėjo mano išvykimo diena. Lajė liko užpa- 
kalyje, o po to sekė ilga, neįdomi kelionė plačiu Markhe- 
mo upės slėniu. Kartkartėmis pravažiuojame papuasų kai- 
melius, gyventojų juo tolyn, tuo retyn. Pradedame kilti į 
aukštą, siekiantį dangų kalnagūbrį, kuris nuo neatmenamų 
laikų skyrė kalnus nuo jūros. 

Net iki dvidešimto amžiaus vidurio, tiksliau, iki pasta- 
tant šį kelią, egzistavo dvi atskiros Naujosios Gvinėjos. 

Viena — pajūrio Gvinėja — europiečiams jau pažįstama 
keturis šimtmečius, o antroji — vidurinė dalis — visai ne- 
žinoma. 

Tų dviejų pasaulių riba labai ryški. Baltasis žmogus 
perėjo šį kalnagūbrį tik prieš trisdešimt metų, o pirmasis 
kelias čia atsirado vos prieš dvejus metus. 


19. TIES PASKUTINE CIVILIZACIJOS RIBA 


Už Kasemo perėjos įžengiu į teritoriją, kurią galima 
laikyti visiškai atskirta nuo pasaulio. Uolų užtvara, o už 
jos toliau kalnų keteros ir keterėlės... Kol nebuvo lėktuvų, 
joks svetimšalis nematė, kas už jų. Baltieji Žmonės čia 
įžengė tik ketvirtajame mūsų amžiaus dešimtmetyje. Dar 
ir šiandien Naujosios Gvinėjos vidurinės dalies žemėla- 
pyje plyti dideli baltų dėmių lopai. Paskutinės baltos dė- 
mės Žemės rutulyje. 

Už perėjos prasideda Naujosios Gvinėjos tikrasis vidur- 
žemis. Pirmieji Naujosios Gvinėjos valdytojai vokiečiai 
klydo, manydami, kad šią teritoriją dengia neįžengiami 
miškai, kaip ir kitose Melanezijos salose. Jie tą plotą va- 
dino nepereinamų miškų danga. 

Iš tikrųjų jokios miškų dangos nėra. Bent jau aukštes- 
nėse srityse ir kalnų slėniuose. Čia randame nesibaigian- 
čias savanas, kuriose auga kunaja, kalnų savanų žolė. 
Greit supratau, kaip buvo klystama, galvojant, kad tame 
laukiniame viduržemyje, kurį ankstyvesnės kartos keliau- 
tojas tematė per žiūroną iš Markhemo slėnio, niekas ne- 
gyvena. Šiandien jau galima pasakyti, kad gyventojų skai- 
čius čia siekia beveik milijoną. Apskaita daugiausia tuo 
tarpu yra formali. 

Pavienės papuasų gentys gyvena čia slėniuose ir palei 
upes, tekančias tarp centrinio masyvo kalnagūbrių. Šie 
lygiagrečiai išsidėstę kalnagūbriai užima visą Naujosios 
Gvinėjos vidurio šiaurinę dalį. Kai kurie kalnagūbriai dar 
niekad nebuvo tyrinėti, kai kurie neturi net pavadinimų. 
Kitoms, didžiausioms, matomoms iš pajūrio žemumoms, 
pirmieji salos kolonizatoriai jau davė vardus. Pavyzdžiui, 
kalnagūbris, kurį vis mačiau keliaudamas, gavo Bismarko 
vardą. Daugelis kalnų, stūksančių palei šį vienintelį kelią 

per antrąją didžiausią pasaulio salą, man įstrigo atmintin. 
Tai Maunt Kuboras, apie 4267 m aukščio, Akana, tolimasis 
Piora, Maunt Hagenas, o pagaliau ir majestotiškasis Kars- 
tensas (5030 m aukščio). 

To neįtikėtinai kalnuoto krašto (lakūnai jį vadina „ske- 
veldra") slėniuose gyvena žmonės, kurie mane labai do- 
mina — įvairios papuasų gentys. Negalėjau, aišku, visų 
aplankyti, tačiau stengiausi susipažinti su jų gyvenimo 
būdu, su dabartine kultūra, kuo arčiau susidurti su tais 
žmonėmis, kurie gyvena palei tą vienintelį pirmąjį kelią, 
išdrįsusį peržengti kalnus ir nuvinguriuoti į salos gilumą. 

Kurlink keliavau? Iš Kasemo perėjos — keletą dešim- 
čių mylių kalnų savanomis į Kainantą. Iš ten — kalnų ke- 
liu, nuo kurio kartkartėmis buvo matyti Finisterio kalnai, 
iki gyvenvietės Rintebe ir iki Gorokos, kur gyvena garsios 
bena-bena papuasų grupės. Už Gorokos iškyla kitas kalna- 
gūbris, užtveriantis kelią tiems, kurie jau iki čia atėjo. 
Tai Daulo kalnagūbris, turintis 2750 m aukščio, tačiau ke- 
lias, vedantis į salos vidurį, 1966 metais perkirto ir jį. 

Per Daulo perėją, kur amžinai lyja lietus, mes nusilei- 
dome į čimbu apygardą, gyvenamą to paties vardo pa- 
puasų, po to į Kundiavą, o iš ten — dar toliau, iki Maunt 
Hageno gyvenvietės, pavadintos tuo pat vardu, kaip ir 
kalnas, turintis keturis tūkstančius metrų aukščio. Tai — 
svarbus Centrinės aukštumos orientacinis taškas. Nuo 
Maunt Hageno išvykau dar toliau į vakarus prie Bajės 
upės, pas Kajatos krašto gyventojus. Vadinasi, visą laiką 
keliavau į vakarus, daugiausia lygiagrečiai su kalnagūb- 
riais, tačiau niekad — išskyrus Daulo perėją — per pačius 
kalnagūbrius. 

Šiuo tikrai patogiausių keliu bandė patekti į laukinę 
Naujosios Gvinėjos gilumą pirmieji keliautojai. Tačiau, 
nors svetimšaliai salą atrado prieš keturis šimtus penkias- 
dešimt metų, į jos gilumą baltiesiems pavyko įžengti tik 
ketvirtame, penktame, o kai kur net šeštame mūsų amžiaus 
dešimtmetyje. 

Pirmasis vyras, kuris tuo pačiu keliu — tai yra Mark- 
hamo slėniu — perėjo kalnus per Kasemo perėją ir pateko 
per šias duris į iki šiol nepažįstamą kalnų sritį, nebuvo 
neci mokslininkas, nei tyrinėtojas. Šiomis dvidešimtojo 

amžiaus dienomis tik vienas dalykas galėjo atvesti baltąjį 
žmogų į tuos salos plotus, pažymėtus žemėlapyje baltomis 
dėmėmis. Auksas, ir tik auksas. Esą, čionai trečiojo de- 
šimtmečio pabaigoje taikęsis eiti auksakasys Viljamas Par- 
kas, kurį Naujojoje Gvinėjoje vadino Šark Ai — Ryklio 
Akimi. Tačiau jis čia nepateko. Kasemo perėją baltasis 
žmogus peržengė tik 1930 metais. Tai buvo aukso ieško- 
tojas Nedas Rovlandsas. Ties šiandienine Kainantu gyven- 
viete Ramu upės aukštupyje jis iš tikrųjų rado aukso. 

Kiti du baltieji, kuriuos prieš keliolika metų į Naująją 
Gvinėją irgi atvedė aukso karštligė — buvęs sąskaitinin- 
kas Mikelis Lihi ir buvęs šaltkalvis Mikelis Dvajeris,— 
ėjo Rovlandso pėdomis ir į vakarus nuo Kainantu užtiko 
bena-bena genties kraštą. Čia juodu pastatė mažą lauko 
aerodromą, iš kur vėliau kiti auksakasiai pasiekė pagrin- 
dinę kalnų sritį ties Maunt Hagenu. 

Į tirštai apgyventą Maunt Hageno slėnį ketvirtojo 
dešimtmečio viduryje išsiruošė pirmieji misionieriai. To- 
liau į vakarus baltieji išdrįso eiti tik po karo. Tiesa, buvo 
viena išimtis: avantiūristas austras Liudvigas Šmitas jau 
1935 metais išsiruošė kelionėn nuo Maunt Hageno į va- 
karus, o po to į šiaurę. 

Vėliau Šmitas sugebėjo peržengti ir šiaurinius kalna- 
gūbrius, nusileisti į Sepiką ir pasiekti jūrą. Ši fantastiška, 
iki šių dienų niekieno nepakartota kelionė papuasų salos 
istorijoje niekada nebus aprašyta, nes Šmitas nerašė die- 
noraščio nei jokių užrašų. Ir kai baigė tą stebėtiną kelionę, 
buvo suimtas Australijos administracijos. Mat, keliaudamas 
jis nušovė tiek daug papuasų (visai be jokios priežasties), 
kad Naujosios Gvinėjos valdžia turėjo jį teisti net tris 
kartus. Kiekvieną kartą buvo pripažintas kaltu žmogžu- 
dyste. 1936 metais buvo nubaustas mirties bausme už daug- 
kartines žudynes ir Rabaule pakartas. Kiek man žinoma, 
tai pirmas baltasis, kuris Naujojoje Gvinėjoje buvo nu- 
baustas mirties bausme. 

Sritys į vakarus, į šiaurę ir į pietus nuo Maunt Hageno 
buvo tyrinėjamos ir po karo. Aukso ieškotojai ir policijos 
pareigūnai statė kalnuose lauko aerodromus, o prieš dve- 
jus metus R į tą didžiulę teritoriją jau minėtuoju pir- 
muoju keliu (tinkamu važiuoti tik sausros periodu), kuris 

kaip tik prasideda čia, Kasemo perėjoje. Paskutinį kartą 
žvelgiu į Markhemo slėnį. Apačioje, daugiau kaip tūks- 
tantis metrų po mano kojomis, tingiai teka Markhemo 
upė, o už jos skaidriame ore stūkso Finisterio kalnai... O 
dabar — tiesiai į kalnus! Visas kalnuotasis viduržemis yra 
padalintas į keturis rajonus — Rytinį, Vakarinį ir Vidurio 
aukštumų rajoną. Ketvirtasis rajonas apima gausią čimbu 
gentį ir dėl to pavadintas jos vardu. 

Už perėjos, kelyje, susitinku pirmuosius kalnų papua- 
sus, Tai gadsupo genties žmonės. Kelias kerta didelės 
Ramu upės aukštupį. Čia upė sekli. Jos sąnašose kadaise 
aukso ieškotojas Rovlandsas rado aukso; šiandien vieti- 
niai papuasai jau išmoko patys eksploatuoti kalnų upės 
ypatingąjį smėlį. Šiais metais iš Ramu aukštupio gyvento- 
jai sugebėjo gauti aukso daugiau kaip už penkiasdešimt 
tūkstančių Australijos dolerių. 

Ties Ramu upe atvirame plokščiakalnyje stovi vienas 
iš pirmųjų rytinės aukštumos kaimų — Kainantu. Tiesa, 
ne visai tikslu vadinti Naujosios Gvinėjos gilumos gyven- 
vietes kaimais. Mat, jos kartais būna tik iš penkių ar de- 
šimties trobelių, pastatytų arti dirbamų laukų. Kai žemė 
nualinama, pradedamas dirbti naujas žemės sklypas, ir visa 
gyvenvietė keliasi į naują vietą. 

Kalnų papuasai trobeles stato iš medžio arba bambuko, 
dengia savanų žole — kunai. 

Atskirų gyvenviečių gyventojai yra tarp savęs susigi- 
miniavę. Juos jungia daugiau bendras dialektas, o taip pat 
vaizdiniai apie bendrą kilmę, negu kokia nors tobuliau 
veikianti gentinė organizacija. Pavyzdžiui, visų kobe gen- 
ties kaimų gyventojai savo atsiradimą aiškina taip: vieto- 
vėje, vadinamoje Kundra-Monga gyveno dvi moterys. 
Sykį jos išėjo medžioklėn, pagavo ir suvalgė keistą vien- 
akį padarą kui maja. Greit juodvi pasijuto nėščios. Jų 
vaikai ir buvę kobe genties proseneliai ir prosenelės. 

Šiuo metu esu Kainante. Čia papuasai kalba įvairiais 
gadsupo dialektais (agarabe, akuna, tompena), o piečiau 
gyvenančios gentys — ava kalbos dialektais (launa, elakia, 
mobula). 

Nuo Ramu upės tęsiame kelionę toliau į vakarus. Per- 
einame kamanu ir jagurui genčių žemes ir įžengiame į 
bena-bena genties teritoriją. 

Bena-bena kadaise vadinosi negausi gentis, gyvenusi 
teritorijoje, kurioje Lihi ir Dvajeris buvo pastatę aerodro- 
mą. Šiandien tuo vardu vadinamos šešiasdešimt penkios 
šios srities papuasų grupės, viso dvidešimt tūkstančių 
žmonių, gyvenančių daugiau kaip šimte kaimų, irgi išsi- 
sklaidžiusių. Vyrai daugiausia negyvena kartu su Žžmono- 
mis, bet atskiruose ,,„vyrų“ namuose. Kadangi seniau bena- 
bena gyvenvietės buvo dažnai užpuolamos ir pirmiausia 
nukentėdavo vyrų trobelės, tai jos buvo maskuojamos 
arba turėjo požeminius tunelius, kuriais buvo galima slap- 
ta išeiti. 

Dėl tų pačių priežasčių bena-bena gyvenvietės anks- 
čiau būdavo sutvirtintos. Tačiau šiandien jau daug šios 
genties grupių bendrauja su baltaisiais, ir kariškas gyve- 
nimo būdas palaipsniui nyksta. 

Mano tikslas bena-bena žemėje yra šio slėnio „sosti- 
nė“ — Goroka, šiandien jau tikras miestas. Pirmasis namas 
Gorokoje buvo pastatytas prieš nepilnus dešimtį metų, o 
šiandien miestas turi net sveikatos apsaugos centrą, įskai- 
tant ir ligoninę. 

Gorokos ligoninė medicinos istorijoje pasižymėjo at- 
rasdama ypatingą ligą, panašią į šiltinę. Liga pavadinta 
„nekrotaising džedžunaitis“. Kas trečias ligoninės pacien- 
tas sirgo šia mjslinga liga. Rytinės aukštumos papuasai 
serga ir kita baisia liga, kuri — gana tiksliai — vadinama 
„Mirties juoku“ arba juoko liga, 

Etnografas Berntas, pirmasis šią ligą stebėjęs ir apra- 
šęs, pavadino ją kuru, kas fore kalba reiškia kratymąsi, 
purtymąsi. 

Fore yra vienintelė papuasų gentis, kuri šia liga serga. 
Ta liga miršta kas antra tos grupės moteris ir kas dešimtas 
vyras. 

Kas tai per liga? Iš pirmo žvilgsnio ji panaši į žinomą 
Parkinsono ligą, tačiau nėra gimininga nei jai, nei kuriai 
kitai žinomai ligai. 

Pirmoje ligos stadijoje ligonį apima nesulaikomas 
traukulingas juokas, kuris greitai pereina į gilią depre- 

siją, o kai kada į nesulaikomą agresyvumą. Ligonis pa- 
laipsniui ima nevaldyti galūnių, kalba darosi nesupranta- 
ma, visą laiką krečia drebulys, prapuola apetitas. Paga- 
liau „mirties juokas“ paliečia centrinę nervų sistemą. Pra- 
ėjus dešimčiai ar dvylikai mėnesių nuo ligos pradžios, 
žmogus miršta. | 

Gorokos gydytojai, kurie šia keista liga domisi jau ke- 
liolika metų, iki šiol dar nėra nustatę, kokia „mirties juo- 
ko“ priežastis. Dauguma linkę manyti, kad tai paveldima 
liga. Tai rodo ir tas faktas, kad liga apsiriboja tik viena 
papuasų grupe. 

Iš bena-bena žemės mes keliavome toliau, iki Daulo 
perėjos trijų tūkstančių metrų aukštyje. Tai buvo labai 
varginga kelionė. Tose vietose be perstojo lyja. Lietus 
trukdė man matyti abu slėnius — tą, kurį mes ką tik pali- 
kome ir kuriame gyvena bena-bena gentis, ir tą antrąjį, 
vakarų pusėje, kuris mūsų laukė. Tai čimbu genties žemė, 


20. NAUJOSIOS GVINĖJOS šIRDYJE 


Leidžiamės į Čimbu slėnį. Tai tikra kalnų širdis. Gyva. 
Tankiai apgyvendinta. Čia gyvena gentys, kurios savo 
kalba, kultūra ir visuomenine sandara yra labai panašios, 
net drįsčiau jas pavadinti „tauta“, 

Šio slėnio gyventojai save vadina čimbu. Jų šiandien 
yra apie septyniasdešimt penkis tūkstančius. Mūsų „bazė“ 
čia — Kundiavos gyvenvietė, į kurią mes patekome po 
ilgo nusileidimo iš Daulo perėjos. Trumpai sustojome ki- 
tame slėnio taške, Mintimėje, kur yra teritorijos administ- 
racijos valdininko buveinė. 

Kundiavoje ir jos apylinkėse gyvena endugvos gen- 
tis — du su puse tūkstančio žmonių, o apie Mintimę gy- 
vena žymiai gausesnė naregu gentis. Ir vėl turiu priminti, 
kad šios kalnų papuasų gentys nesudaro kokio nors admi- 
nistracinio politinio vieneto. 

Šis kalnų slėnis palei Čimbu upę yra maždaug dviejų 
tūkstančių metrų aukštyje virš jūros lygio. Upės ir kalnų 
srautai išgraužė čia daug klonių ir klonelių. Viename jų 
yra Kundiava, Čimbu administracijos centras. 

Švelnūs kalnų orai (šalčių niekad nebūna), pakankama 
drėgmė ir derlinga žemė sudaro puikias sąlygas žemdir- 
bystei. Vietiniai gyventojai yra geri žemdirbiai, nors iš 
įrankių laukams dirbti dažnai teturi tik lazdą. Pasirinkę 
žemės plotą, pirmiausia jį nuvalo. Kadangi žemė apaugusi 
mišku, medžius — dar visai neseniai — iškirsdavo akme- 
niniais kirviais. Kitur miškas išdeginamas. Iš miško atim- 
tas sklypas keletą savaičių paliekamas ramybėje. Po to 
vyrai iškasa griovius ir sklypą nusausina. Į nusausintus 
sklypus sodina saldžiąsias bulves — batatus. Daugelyje 
Čimbu slėnio vietų saldžiosios bulvės yra vienintelė augi- 
nama kultūra. Batatai kai kuriose Naujosios Gvinėjos da- 

lyse duoda net tris derlius per metus. O jamsas ir taras, 
kitose Ramiojo vandenyno salose taip įprastos kultūros, 
kalnuotame papuasų salos viduryje yra gana retos. 

Sklypas, kurį papuasai tokiu būdu įgyja, nėra pastoviai 
dirbamas. Batatai sodinami, paisant ne tiek Žmonių porei- 
kių, kiek vadinamojo bugla gende ciklo, kuris visam čim- 
bu genties gyvenimui turi daug įtakos. 

Bugla gende yra iškilmės, atliekamos sykį per penke- 
rius arba dešimtį metų. Tai didelė šventė, kada piaunama 
tūkstančiai tūkstančių kiaulių. Ilgus metus čimbu gentis 
augina kiaules toms iškilmingoms skerstuvėms. Kiaulės, 
kaip ir žmonės, šiame slėnyje minta saldžiosiomis bulvė- 
mis. Artėjant bugla gende, reikia paruošti vis naujus ir 
naujus sklypus, kad būtų pakankamai maisto kiaulėms, 
kurių skaičius tuo metu keliolika kartų viršija slėnio gy- 
ventojų skaičių. 

Kai slėnio gyventojai sueina į iškilmes, visos kiaulės 
per keletą dienų paskerdžiamos. Po to daugelis sklypų lie- 
ka nedirbami, nes papuasai dar neišmoko užsiauginti der- 
liaus daugiau, negu jiems patiems reikia. 

Tuo metu, kai buvau Čimbu slėnyje, buvo ruošiamasi 
didžiajai kiaulių šventei, kuri turėjo įvykti tik už dvejų 
metų. Bet jau tada čia mačiau daugiau kiaulių, negu bet 
kurioje kitoje Naujosios Gvinėjos vietoje. (Be kiaulių, 
papuasai laiko vištų ir mažų šunų, primenančių Australi- 
jos dingo). 

Pagrindinis mėsiškas maistas yra, žinoma, kiauliena. 
Dėl to kiaulės laikomos didelėje pagarboje, lygiai su šei- 
mos nariais. Papuasai pagal savo estetinę nuovoką kiaulių 
išvaizdą „gražina“: nukerta uodegą, o kai kada ir ausis. 
Kiekviena kiaulė turi vardą. Jei kiaulė padvesia, moterys 
ją aprauda. Kiaulės kalnuose dažnai yra vertės matas, 
kuriuo mokama už sužadėtinę. 

Kiaulės būna aukojamos ne tik bugla gende proga, bet 
ir įvairiais kitais atvejais: prieš einant į medžioklę, kad 
dvasios gausintų žvėrių, prieš naujos trobelės statymą, o 
taip pat papuasui mirus. Numirus vadui, kai kada auko- 
jamos dešimtys kiaulių. 

Dėl to ypatingo požiūrio į kiaules kai kurie papuasai 
mieliau valgo svetimų kiaulių mėsą. 

O xam priklauso visi tie žemės sklypai, esantieji abipus 
kelio? Kolektyvinis jų savininkas formaliai yra gentis. 
Tačiau bendrai ji valdo tik mišką, kapines ir kai kuriuos 
kitus plotus, o dirbama žemė paprastai yra padaloma į 
sklypus, priklausančius individualiems šeimininkams. Skly- 
pas priklauso vyrui, paveldėtoju visad būna savininko sū- 
nus. Taigi net ir čia, primityviame papuasų krašte, nėra 
nuosavybės lygybės. 

Čimbu gentyje valdo vyrai. Įdomu, kad vyrai gyvena 
atskirai nuo žmonų su kitais suaugusiais vyrais ir jau- 
nuoliais. Trobelė dešimties metrų ilgio, ovalo formos, sta- 
toma iš medžio, bambuko arba švendrių. Žmonos turi savo 
trobeles, kuriose gyvena su dukterimis ir nesubrendusiais 
berniukais. Savo trobelėse moterys augina brangiausią 
šeimos turtą — kiaules. 

Palikę Čimbu žemdirbius, tęsėme kelionę toliau į va- 
karus. Perėjome Koroniglo upę. kuri skiria kombuku teri- 
toriją nuo čimLu genties siku kumanegu. Perėję Tangilos 
upę, patekome į Dage teritoriją. Po to keliavome iki Maunt 
Hageno, didžiausios po Gorokos kalnų gyvenvietės. Iš čia 
padariau keletą išvykų. Maunt Hagenas mane domino, 
nes jo slėnyje gyvena gausi papuasų grupė, labai mažai 
tepaliesta civilizacijos. 

Pirmiausia į akis krinta nepaprastai įvairūs vietinių 
gyventojų (medipų) papuošalai ir įdomūs drabužiai. Tiesa, 
kai kuriose salos srityse, pavyzdžiui, Lepiko upės vidur- 
upyje, vietiniai gyventojai vaikšto arba dar neseniai 
vaikščiojo visai nuogi. Kitose Naujosios Gvinėjos vietose 
vienintelis papuasų apsirengimas — dėklas varpai, pada- 
rytas iš aguročio, kartais iš bambuko. Tokį dėklą nešioja 
paprastai tik tie, kurie specialiomis apeigomis jau priimti 
į vyrus. Kitur tokių į vyrus priimtųjų papuošalas yra no- 
sies Žiedai. 

Jaunuoliams per vyriškumo apeigas perduriama nosies 
pertvara. Ta nemaloni operacija atliekama kauliniu pei- 
liu. Į perdurtą nosį vienų genčių vyrai įsiveria žiedus, pa- 
darytus iš kriauklių. Kitų grupių vyrai (o taip pat austra- 
liečiai) nosis puošia trumpu pagaliuku. 

Papuasų turguje Minjyje mačiau kuma genties vyrą, 
kuris galvą buvo pasipuošęs keturiais rojaus paukščio 

sparnais. Paukščių plunksnas kaip papuošalą dažnai var- 
toja ir genties bena-bena Žmonės, su kuriais susipažinau 
Gorokoje ir Asaro slėnio gyvenvietėse. Kalnų papuasai 
kai kada prasiduria ir ausų spenelius. Baltuosius atvykėlius 
į Čimbu slėnį dažnai šokiruodavo džiovintos gyvatės, ku- 
rias vietiniai vyrai nešioja kaip auskarus, 

Kokiomis plunksnomis puošiasi gentys, gyvenančios 
aplink Maunt Hageną? Švenčių metu nešioja „šventines“ 
rojaus paukščio plunksnas. Paprastomis dienomis vyrai 
puošiasi plėšraus paukščio drapo plunksnomis. Moterys 
neturi teisės paprastomis dienomis puoštis rojaus paukš- 
čio plunksnomis. Juodomis šio paukščio plunksnomis mo- 
terims leidžiama puoštis tiktai per šventes. 

Moterys, bent tų papuasų genčių, su kuriomis susipa- 
žinau Naujosios Gvinėjos vidury, daugiausia puošiasi pin- 
tomis apyrankėmis ir apyblauzdėmis, stambesnėse gyven- 
vietėse mačiau ir stiklinių papuošalų, kurie įvežami net 
iš Čekoslovakijos. Charakteringas daugelio genčių mergi- 
nų papuošalas yra karoliai ir kiti niekučiai, padaryti iš 
kriauklių. Kriaukles kalnų papuasai labai vertina, gauna 
jas mainais bunzose — tradicinėse mugėse. 

Visoje Melanezijoje ir Naujosios Gvinėjos pakrantėse 
yra labai karšta. Todėl gyventojai nešioja drabužius tik 
kaip papuošalą. Kalnuotame viduržemyje, suprantama, 
nėra taip karšta, o naktys būna netgi vėsios, todėl be mie- 
gamojo maišo žmogui sunku išsiversti. Ir vis dėlto papua- 
sų drabužiai yra iš dalies nešiojami pasipuošimui. Abiejų 
lyčių čiabuvių viršutinė kūno dalis yra paprastai nuoga. 
Vyrai žemiau juosmens apsijuosia medžių žievės diržu, ant 
kurio kabo nedidelė prijuostė arba šakelė su lapais. Mo- 
terys dėvi nendrių sijoną, kuris kūną nedaug tepridengia. 
Ant galvos nešioja tinklinę kepuraitę. Čionykščiai papua- 
sai yra įpratę dažyti kūną, tačiau išsitatuiravusių papuasų 
retai tekdavo matyti. Tetuiruojasi daugiau pakrančių gy- 
ventojai, ypač pietinės gentys. 

Europietiški drabužiai papuasams neįprasti. Tik kele- 
tas papuasų policininkų, kuriuos mačiau Kainante, buvo 
su marškiniais trumpom rankovėm ir šortais. 

Iš Maunt Hageno buvau numatęs keliauti į Vagi upės 
vidurupį, į slėnį, kur gyvena viena iš įdomiausių papuasų 

grupių — kuma. Mano tikslas buvo Minjo — didžiausia ku- 
mos genties gyvenvietė. 

Kumos gyventojai pagal savo svarbiausiąjį miestą da- 
bar pradeda vadintis nauju vardu. Vadina save Ming 
Agamp — minjo gentim. Minjis yra vidurinėje Vagi slėnio 
dalyje, piečiau nuo upės. Atlikus pagrindinius „kelio pas 
žmogėdras“ statybos darbus, Maunt Hagenas buvo sujung- 
tas kelio atšaka — lauko keliuku — su šiuo punktu, vėliau 
tapusiu vakarinių aukštumų rajono centru ir pamažu pasi- 
dariusiu svarbiausia Naujosios Gvinėjos viduržemio gy- 
venviete. 

Keliaudamas pas minjo gentį, nutariau aplankyti keletą 
plantacijų. Priešingai pakraštinėms Naujosios Gvinėjos 
sritims ir Melanezijos saloms, čionykštėse plantacijose 
auginama kava. Kalnų šlaitai, saulės ir drėgmės perteklius 
sudaro palankias sąlygas šiai kultūrai, ir šiandien, praėjus 
keleriems metams po to, kai viduržemyje apsigyveno pir- 
mas baltasis, aukštumų sritys duoda devyniasdešimt pro- 
centų visos Naujosios Gvinėjos kavos produkcijos. Per 
1967 metus kava davė daugiau nei tris milijonus Austra- 
lijos dolerių pajamų. Mane, žinoma, labiau domina vie- 
tiniai kavos augintojai, negu europiečiai ir australiečiai. 
Nustebau, sužinojęs, kad iš keturių tūkstančių tonų kavos 
derliaus, gauto šiais metais, keturiasdešimt procentų išau- 
gino papuasai savo sklypuose. Pajamos už kavą žymiai 
pakelia Vagi slėnio žmonių pragyvenimo lygį. 

Kelionės metu visų pirma sustojau Kagamuze, netoli 
Maunt Hageno, norėdamas apžiūrėti pirmąją plantaciją, 
kur auginama kultūra, įvežta prieš nepilnus trejus metus. 
Tai arbata. Arbatos auginimas pradžioje reikalauja dide- 
lių investicijų. Tačiau plantacijų savininkai tikisi, kad visą 
derlių suvartos „vietinė“, tai yra Australijos rinka. 1972 m. 
vidurio aukštumose arbata bus auginama 14 000 akrų plo- 
te. Iš to skaičiaus 3000 akrų priklausys papuasams. 

Tačiau arbata, skirtingai nuo kavos, yra tik Vagi slė- 
nio ir Maunt Hageno srities kultūra. Kagamuzėje, netoli 
pirmosios arbatos plantacijos, aš pamačiau dar kai ką, kas 
šiame akmens amžiaus žmonių krašte stulbina kaip fata 
morgana. Pramonės įmonė] Tiesa, maža, bet vis dėlto įmo- 
nė. Ji perdirba piretrumą, savotišką Naujosios Gvinėjos 

skaistenį, augantį kalnų pievose trijų tūkstančių metrų 
aukštyje. 

Iš kalnų skaistenio čia gaunama medžiaga, kuri deda- 
ma į visus modernius vabzdžių naikinimo preparatus. Įmo- 
nė priklauso Naujosios Gvinėjos Steford Aleno firmai. 
Tuo tarpu ji perdirba apie penkis šimtus tonų tų ypatingų 
augalų; tuo metu, kai buvau Vagi slėnyje, tais augalais 
buvo apsodinta du tūkstančiai akrų. Piretrumo ekstraktas, 
palyginti su cheminėmis medžiagomis, yra daug mažiau 
nuodingas, taigi mažiau pavojingas ir žmonėms. bei nami- 
niams gyvuliams. Beveik visa Kagamuzės įmonės produk- 
cija išvežama į užjūrį, į Vokietijos Federatyvinę Respub- 
liką, Angliją ir Jungtines Valstijas. 

Trumpai pabuvęs plantacijose, keliavau toliau. Vagi 
slėnis čia gan platus, plokščias. Kai kur nedirbamą slėnio 
dalį dengia raudonos dulkės. Kadaise, geologiniu požiūriu 
ne taip jau seniai, šiame slėnyje, matyt, tyvuliavo jūra. 
Šiandien dar galima rasti jūros kriauklių nuolaužų. 

Po didelių drėgno pajūrio karščių ir po šaltų Daulo 
perėjos rūkų Vagi slėnyje jaučiausi labai gerai. Vidutinis 
aukštis čia ne didesnis kaip 1000 metrų. Slėnį iš visų pusių 
užstoja nuostabūs kalnai: iš šiaurės Jaka (apie 3000 m), 
kiek aukštesnis Elkanumpas ir Bundarnas (virš 4000 m). 
Toliau — antroje eilėje, už Džimio upės iškyla puikus Bis- 
marko kalnynas. Priešingoje pusėje, pietinėje, slėnį už- 
daro Kuboro kalnas ir to paties vardo kalnynas. Pereina- 
me vandeningą Vagi upę ir jos pietiniame kalvotame 
krante įžengiame į kumos genties žemes. 

Vagi slėnio gyventojai su baltaisiais susitiko tik po- 
kario metais. Pirmasis europietis, kuris čia 1935 metais 
atvyko skraidymo organizacijos reikalais, buvo katalikų 
misionierius. Jį lydėjo kitas baltasis, pasaulietis. Tačiau 
jų kelionė baigėsi tragiškai. Vietiniai gyventojai, kurie 
niekad jokio baltojo žmogaus nebuvo matę, palaikė abu 
vyrus antgamtinėmis būtybėmis. Juos iš pasalų slapta se- 
kė, tačiau tiesiogiai susidurti su jais baimingai vengė. 
Kai misionieriai ėjo per mišką, čiabuviai pasinaudojo pro- 
ga įsitikinti, ar jie išties antgamtinės būtybės. Iššovė į juos 
šimtus strėlių. Tačiau tiedu buvo mirtingi. Sunkiai sužeisti, 

atšliaužė iki artimiausios genties kaimo ir čia nuo žaizdų 
mirė. 

Baudžiamoji ekspedicija, pasiųsta po keleto metų į Vagi 
slėnį, išaiškino abiejų baltųjų mirties priežastį, o kartu 
surinko žinių apie slėnio gyventojus, pas kuriuos. aš dabar 
išsiruošiau. Pirmiausia nusprendžiau aplankyti. Minjį, 
„Svarbiausią miestą", kur dar šiandien vyksta bungai. Šis 
žodis reiškia mugę, bet tai nėra tik mugė mūsų supratimu. 
Į mugę susirenka papuasai iš labai toli. Pagal apsirengimą 
pažįstu ne tik kumos gentį, bet ir drąsiuosius čimbu iš:Kun- 
diavos ir kitų gyvenviečių, o taip pat ir bena-bena žmones 
iš Asaro slėnio. 

Anksčiau bungai buvo rengiami „neutralioje žemėje“, 
ne kaimų teritorijoje. Šiandien mugė rengiama pačiame 
Minjyje, o taip pat ir kitose aukštumų gyvenvietėse (vie- 
ną iš spalvingiausių bungų aplankiau Gorokoje). Anks- 
čiau bungai vykdavo ne vienodu laiku, o tarpusavyje su- 
sitarus genčių įgaliotiniams, kurie mugėje norėjo išsikeisti 
savo prekes. Bungo „data“ būdavo pažymima užmezgus 
virvutėje tiek mazgų, kiek dar naktų liko iki jo pradžios. 
Tuo primityviu kalendoriumi (visoje Naujoje Gvinėjoje 
jis vadinamas tangketu) buvo skaičiuojamos likusios die- 
nos. Dabar jau bungai vyksta tiksliai nustatytomis die- 
nomis. i 

Mugės buvo ir yra daugiausia moterų reikalas. Vyrai 
ten nulydėdavo savo žmonas. Šiandiėn jie — žiūrovai ir 
pirkėjai, o anksčiau — sargybiniai ir savo žmonų saugo- 
tojai. 

Mugėje keičiama visa, kas galima. Pirmoje eilėje, žino- 
ma, žemės ūkio produktai. ,Svetimšaliai“, šiltesnių sričių 
gyventojai, siūlo jamsą, kuris ne visur dera. Papuašai pre- 
kiauja ir kriauklelėmis, kurios į kalnus patenka net nuo 
Huono įlankos. Kriauklės yra pagrindinė žaliava visokiau- 
siems papuošalams, kuriuos čia vietiniai gyventojai daro 
patys. Didelio papuasų primityvumo įrodymas yra ir tas 
faktas, kad mugėje nesutikau prekybininkų profesionalų. 
Taip pat jie neturi ir amatininkų. 

Vienas iš svarbiausių mainų objektų yra druska. Pa- 
puasai gauna druską ne tik iš jūros vandens, bet ir iš pit- 
pit augalo. Pit-pit sudeginamas, o pelenai sudedami į pan- 

dano puodus. Į puodus įpilama vandens, ir gautas tirpalas 
supilamas į bambukines lazdas, kurios dedamos ant karštų 
akmenų, kol vanduo galiausiai išgaruoja ir dugne lieka 
augalinė druska. 

Dar ne taip seniai svarbiausia prekė Vagi slėnio ir 
Maunt Hageno mugėse buvo akmeniniai kirviai. Jų kelias: 
| mugę. yra gan įdomus. Kirviai daromi iš vulkaninio ak- 
mens, kurio šiose žemėse nėra. ` 

Įš vietovės, esančios nuo Vagi slėnio per daug valandų 
kelio, akmuo atkeliaudavo pas papuasus šit kokiu būdu: 
savininkas jį perduodavo kaimyninei genčiai, ši — sekan- 
čiam kaimynui ir taip toliau, kol estafetė pasiekdavo savo“ 
paskirties vietą. Čia už akmenį būdavo užmokama diuska, 
ir ji pradėdavo tą patį kelią, tik priešinga kryptimi, Kol 
šis originalus paštas pagaliau įteikdavo atitinkamą kiekį 
druskos akmens siuntėjams. 

Labai retai mainų objektu mugėse būna kiaulės. Taip 
pat ir kriauklės neparduodamos, o tik skolinamos.. Čia taip 
pat vienas kitam skolina ir rojaus paukščio, to kilniausio, 
nuostabiausio pasaulyje paukščio, plunksnas. 


g) 

21. PRIE ROJAUS PAUKŠČIŲ UPĖS 


Rojaus paukščiai, Naujosios Gvinėjos džiunglių kara- 
liai, mane viliojo į tą salą dar vaikystėje. Bet pakrantėse 
šie nuostabūs paukščiai jau daug kur išnaikinti, ir vien 
vidurio aukštumose, kur baltieji įžengė tik prieš keliolika 
metų, jų dar galima rasti. 

Paskutinis rojaus paukščių rojus yra Bajės upės pakran- 
tės. Ši laukinė, dar taip neseniai suvis nepasiekiama sritis 
švedų kilmės australiečio Edvardo Halstremo pastangomis 
gavo pirmo nacionalinio Naujosios Gvinėjos parko statu- 
tą. Gali atrodyti juokinga steigti gamtinį rezervatą šalyje, 
kuri dar šiandien pati yra puikiausias rezervatas. Tačiau 
įstatymai, saugojantys nacionalinį parką, atgraso nuo ro- 
jaus paukščių daug baltųjų medžiotojų. O vietiniai gyven- 
tojai, papuasai, nėra tiek paukščiams pavojingi, 

Į rojaus paukščių upę keliavau ne su savo bičiuliu 
olandu Hendriku, bet su gamtininku anglu, kuris jau anks- 
čiau keletą kartų buvo lankęsis kalnuotame Naujosios 
Gvinėjos viduržemyje. Jis man ir papasakojo, kaip pasau- 
lis sužinojo apie šiuos rojaus paukščius. 

Į Vagi vidupio slėnį pirmieji baltieji atvyko ketvir- 
tajame mūsų amžiaus dešimtmetyje. Atskrido jie mažu 
„Junkersu“ iš bena-bena žemės, kur Lihi ir Dvajeris buvo 
pastatę mažutį aerodromą. 

T. O'Dimo pilotuojamame lėktuve skrido apskrities ko- 
misaro pavaduotojas iš Salamui Džeimsas Teiloras ir kele- 
slėnyje tinkamą nusileidimui vietą. 

Prie besileidžiančio lėktuvo iš gretimų kaimų subėgo 
šimtai gyventojų. Kai lėktuvas nutūpė, niekas nepriėjo 
svečių pasveikinti. Papuasai gulėjo ant žemės ir iš baimės 
bijojo pakelti galvas. Manė, kad tas baisus nematytas si- 

dabrinis paukštis juos užmuš. Pagaliau vis dėlto sukūrė 
laužą, paaukojo dvasioms truputį kiaulienos taukų ir tik 
po to išdrįso priartėti prie neregėtos būtybės. Vėliau la- 
kūnas sužinojo, kad papuasus išgąsdino ne tiek lėktuvas, 
kiek motoro ūžesys. Kitose vietose lakūnai to nepatyrė. 
Pavyzdžiui, kai pirmą kartą nusileido Čimbu slėnyje, pa- 
puasai manė, kad vyrai, išlipę iš „paukščio vidurių“, — 
mirusieji prosenoliai, ir juos audringai sveikino. Kitoje 
vietoje čiabuviai prieš lėktuvo propelerį padėjo batatų 
paukščiui palesti. 

Nutūpęs Vagi vidurupio slėnyje, Teiloras pamatė ne tik 
išsigandusius vietinių gyventojų veidus, bet ir dar kai ką: 
ilgas gražuolių rojaus paukščių plunksnas. (Anglai šią 
paukščių rūšį vadina Saksonijos karaliaus rojaus paukš- 
čiu.) 

Šį rojaus paukštį europiečiai pažinojo tik iš plunksnų, 
patekusių į europiečių prekybininkų rankas įvairiais ke- 
liais. Gyvo paukščio dar nebuvo matęs nė vienas bal- 
tasis. Dabar jie išvydo Vagi slėnio gyventojus, pasipuo- 
šusius ilgomis juodomis princesės Stefanijos rojaus paukš- 
čio plunksnomis, o taip pat kitų rojaus paukščių plunks- 
nomis — mėlynomis, rausvomis ir raudonomis. 

Į vakarus nuo Maunt Hageno ekspedicija atrado tikrą 
paukščių rojų. Sykį, pavyzdžiui, vyrus išgąsdino švilpe- 
sys — atrodė, kad startuoja didelė raketa. Pakėlę galvas, 
pamatė visą pulką papūgėlių, kurios skrido iš Sepiko tro- 
pinių žemumų į pietus, į tokią pat karštą Purario deltą. 
Taigi čia, Naujosios Gvinėjos viduryje, aukso ieškotojai 
atrado ne auksą, bet rojaus paukščius. 

Nuo to laiko, kai pirmieji tyrinėtojai pasiekė rojaus 
paukščių upe, didelių permainų čia neįvyko. Į nacionalinį 
parką įžengiame per paprastus vartus, kurių niekas nesau- 
go. Prie upės kranto, netoli nuo įėjimo, dešimtyje ar dvy- 
likoje narvų gyvena keletas ypatingai gražių rojaus 
paukščių. 

Vartais ir narvais apsauginės priemonės ir pasibaigia. 
Miškuose, palei rojaus paukščių upę, susijaudinę stebime 
tuos tikrai gražius paukščius. Mus domina tik patinėliai. 
Patelės grožiu nepasižymi. Pilkos, tikrai paprastos. Užtat 

patinai yra pasipuošę neįsivaizduojamai puikiomis fantas- 
tiškiausių spalvų plunksnomis. 

Rojaus paukščiai yra iš tiesų gražiausi paukščiai pa- 
saulyje. Tai nusako ir jų vardas, kurį jie gavo dėl nuosta- 
bios išvaizdos ir iš dalies dėl apsirikimo. O buvo taip: pir- 
mieji europiečiai, pamatę rojaus paukščius, buvo garšio- 
sios Magelano kelionės aplink pasaulį dalyviai. Jų vadas 
tuo. metu jau buvo miręs, daugelis ekspedičijos dalyvių 
taipogi žuvę. Keturi laivai buvo prarasti, tik penktasis” lai- 
mingai pasiekė Ispaniją. 

El Kanas, Magelano pavaduotojas, po vadovo mirties 
perėmęs vadovavimą, be kitų stebuklų į Europą parvežė 
ir keletą nuostabių paukščių kailiukų, kurių niekas`iki”fðl 
nebuvo matęs. Kailiukus El Kanui padovanojo Batijos ra- 
dža, Tidoro, vienos iš mažųjų Molukos salų, valdovas. 
Tuos kailiukus jis buvo gavęs kaip duoklę nuo Naujosios 
Gvinėjos tolimiausių vakarų gyventojų, kurie jam: somer 
priklausė. 

Papuasai iki šios dienos išdirba sugautų paukščių kai- 

liukus tokiu pat būdu, kaip ir anksčiau. Visų pirma nulupa 
odelę. su visomis nuostabiomis plunksnomis. Odelę užtem- 
pia ant kaladėlės, kai kada ją kiek užkonservuoja medžio 
pelenais, o po to džiovina virš laužo. Išdžiovinę pašalina 
kojas. 
Keista, bet kaip tik dėl nupiautų kojų, o ne dėl gražių 
plunksnų tie paukščiai buvo pavadinti rojaus paukščiais. 
Rojaus paukštis, — buvo tvirtinama, — skraidąs be perstojo 
ir, kaip rojaus tvarinys, niekad nepaliečiąs žemės — todėl 
ir esąs be kojų. Ir kiaušinius rojaus paukštis dedąs skris- 
damas. Kiaušinius patelė dedanti ant patinėlio nugaros, 
kur paukštukai ir išsikalą. Jie mintą tik dangiška rasa, Že- 
miško maisto neiešką. 

Iki šios dienos ši paukščių rūšis Loryma, a 
paradisaeidae. 

Laikui bėgant, į Europą patekdavo vis daugiau rojaus 
paukščių kailiukų. Daugiausia tai būdavo didžiausių ro- 
jau paukščių rūšis — didysis rojaus paukštis, arba — kaip 
zoologai, prisiminę senas istorijas, jį vadino, — bekojįs TO- 
jaus paukštis. Geltonos šių paukščių plunksnos buvo svar- 
biausias garsiųjų Turkijos janyčarų papuošalas, 

„Nors rojaus paukščių kailiukai vis dažniau patekdavo 
į Europą, jų tikroji tėvynė vis buvo nežinoma. Italas Anto- 
nijus Pigafetįs; Magelano ekspedicijos dalyvis, palikęs 
pirmosios kelionės aplink. pasaulį aprašymą, prisimena, 
kad Tidore, kur jūreiviai gavo pirmuosius nežinomų 
paukščių kailiukus, vietiniai gyventojai tų paukščių gy- 
venamą kraštą vadino žemės rojumi, 

Į tą žemės rojų — į Naująją Gvinėją — rojaus paukščių 
ieškoti: išvyko prancūzas. gamtininkas Lasonas, po jo gar- 
susis Volesas, o dar vėliau du italai — Bekaris ir D' Alber- 
tis. Paukščių rojų upės apylinkėse tyrė dar vienas pirmųjų 
baltųjų, apsigyvenęs Vagi slėnyje — legendarinis kapi- 
tonas Bladas. 

Australietis Bladas į Naująją Gvinėją atvyko kaip lakū- 
nas per karą su Japonija. Greit jo lėktuvas buvo numuš- 
tas, tačiau jam pasisekė išsigelbėti — iššokti iš degančio 
lėktuvo. Liepsnojančiu kombinezonu Bladas voliojosi po 
žemę, kol liepsna užgeso. Po to, pusnuogis ir basas, penkias 
dienas. keliavo šiaurinės Gvinėjos džiunglėmis, kol surado 
papuasų kaimą. Kaimo gyventojai priėmė jį į savo tarpą, 
ir kapitonas Bladas džiunglių kaimelyje išgyveno keletą 
mėnesių. Naujoji Gvinėja, jos gamta taip jį sužavėjo, kad, 
karui: pasibaigus, jis nusprendė salos nepalikti. | 

Su žmona apsigyveno Nondugle, Vagi slėnyje. Iš čia 
jie atliko keletą ekspedicijų į salos gilumą, tarp kitko, ir 
prie Bajės upės. Ir kaip tik čia, rojaus paukščių pakran- 
tėje, buvęs lakūnas atrado naują, iki tol nežinomą šių nuo- 
stabių paukščių rūšį. (Be to, Bladas atrado ir tada dar ne- 
žinomą orchidėją.) 

Dar neseniai ornitologai manė, kad Naujojoje Gvinė- 
joje yra beveik septyniasdešimt (pagal kitus ir visas šim- 
tas) rojaus paukščių rūšių. Mane iš jų labiausiai sužavėjo 
raudonasis rojaus paukštis (paradisaea rubra Daud), kara- 
liškasis (cicinnurus regius), juodasis ilgauodegis (astrapia 
nigra) ir nuostabusis mėlynasis rojaus paukštis (para: 
disaea rudolphi), pavadintas nelaimingojo austrų ercher- 
cogo Rudolfo garbei. 

Paaašiai — karaliaus ir karalienės vardu — buvo pava- 
dintos ir dar dvi rojaus paukščių rūšys prie Huono įlankos 

(kadaise ši sritis priklausė Vokietijai), Tai — paradisaea 
augustovictoriae ir paradisaea guilielmi. Taip pavadinę 
rojaus paukščius, tuometiniai gamtininkai įgydavo valdo- 
vų prielankumą, o tuo pačiu ir paramą savo muziejams ir 
ekspedicijoms. 

Gavęs progą, šią maniją išjuokė tuometinis ornitolo- 
gas, kuris tikrai buvo kilęs iš valdančiųjų sluoksnių — 
Šarlis Luji Bonapartas, Prancūzijos karaliaus sūnėnas. Kai, 
nusišypsojus laimei, karaliaus sūnėnas atrado iki tol neži- 
nomą rojaus paukščio rūšį, pavadino jį paradisaea res- 
publica — respublikos rojaus paukščiu. Tokį neįprastą var- 
dą jis paaiškino taip: „Kadangi nejaučiu jokios pagarbos 
šio pasaulio karaliams, nutariau tą nuostabų rojaus paukš- 
tį pavadinti respublikos vardu. Juk respublika galėtų būti 
rojumi. Na, o jei rojaus respublikos ir nebus, nuo šiol 
egzistuos bent paradisaea respublica — respublikos rojaus 
paukštis." 

Kai kurių rojaus paukščių plunksnos tikrai nepapras- 
tos. Pavyzdžiui, nuostabusis apykaklėtasis paukštis, gavęs 
vardą dėl dviejų apykaklių, kurių viena puošia viršutinę 
krūtinės dalį, o antroji — kaklą, ant krūtinės turi žalias 
plunksnas, ant kaklo — bronzines, blizgančias. Galvos 
plunksnos ryškiai mėlynos, o uodegos — plieno mėlynumo. 

Rojaus paukščių plunksnos skiriasi ne tik spalva, bet 
ir forma. Patinai savo puikiomis blizgančiomis plunksno- 
mis stengiasi atkreipti patelių dėmesį. Dėl to puikuojasi 
jomis tik per tuoktuves. 

Rojaus paukščių tuoktuvės greičiau primena madų de- 
monstravimą. Patinėliai ir patelės susitinka specialiose 
vietose. Australiečiai ornitologai, kurie studijuoja Naujo- 
sios Gvinėjos paukščius, tas vietas vadina „šokių aikštelė- 
mis“. Kruopščiai išvalytose vietose miško viduryje pati- 
nėliai demonstruoja savo nuostabias plunksnas. Nelabai 
grėsmingose dvikovose „damų“ nuolankumą laimi visa- 
da tie patinėliai, kurių plunksnos gražiausios. 

Tuoktuvių metas, kada patinėlių plunksnos nuostabiau- 
sios, Naujosios Gvinėjos žemėje paprastai būna gegužės 
mėnuo. Kai pasibaigia tuoktuvių laikas, patinėliai praran- 

da savo gražiąsias plunksnas. Todėl papuasai medžioja 
paukščius tik šiuo laikotarpiu. 

Rojaus paukščių patinėlių Naujojoje Gvinėjoje buvo 
daugiau, negu patelių. Tačiau žiaurūs rinkos dėsniai pa- 
keitė šį santykį. 

Molukų salų gyventojai, malajiečiai ir jiems tarnau- 
jantys papuasai, medžiojo rojaus paukščius jau tada, kai 
Magelanas keliavo aplink pasaulį. Tačiau tikras pavojus 
juos ištiko tik antroje aštuonioliktojo amžiaus pusėje. Viso 
pasaulio damos savo skrybėles pradėjo puošti rojaus 
paukščio plunksnomis. Europą, tiksliau sakant, moterišką- 
ją jos pusę, apėmė mados karštligė, lenktyniavimas dėl 
gražiausių nematytų rojaus paukščių plunksnų. Atrodė, 
kad per jų skrybėles turėjo gauti galą ši nuostabi paukš- 
čių rūšis. Europoje greit prisisteigė didelių firmų, impor- 
tuojančių rojaus paukščių kailiukus. Šioje prekyboje ypač 
pasižymėjo du vyrai: olandas Duivenbodas ir paryžietis 
prekybininkas Mantu. 

Pirmaisiais mūsų amžiaus metais rojaus paukščių kai- 
liukų importas pasiekė viršūnę. 1910 metais į Europą buvo 
atvežta net šimtas tūkstančių kailiukų. Paryžiaus ir Ams- 
terdamo prekybininkai, nė karto nebuvę Naujojoje Gvi- 
nėjoje, tarp įprastų rūšių siuntose kartais ras/avo vieną 
kitą nepažįstamos rūšies kailiuką. Ornitologai iš plunksnų 
pažinojo daugiau nei penkiolika rojaus paukščio rūšių, 
kurių gyvų joks tyrinėtojas niekada nebuvo matęs. 

Vėliau pasirodė, kad daugelis rūšių buvo ne atskiros 
paukščių rūšys, o tik žinomų rūšių mišrūnai, Todėl rojaus 
paukščių rūžių skaičius, iki tol skelbtas ornitologinių šal- 
vinių, turėjo būti gerokai sumažintas. Tą gėdingą pralaimė- 
jixą ornitologijos istorijoje pažymi savo monografijoje 
apie rojaus paukščius australietis profesorius Airedelas. 
Jis priskaičiuoja trisdešimt penkias rojaus paukščių rūšis, 
o kitas įžymus Okeanijos paukščių žinovas, amerikietis 
Meiras — trisdešimt devynias. Visos kitos yra tų rūšių 
mišrūnai, 

Galimas daiktas, kad prieš penkiasdešimt ar šešiasde- 
šimt metų iš tikrųjų būta ir kitokių rojaus paukščių rūšių, 
kurios, dar specialistams nespėjus jų atrasti, baigė savo 
gyvenimą ant damų skrybėlių. Laimė, kad moterų mados 

nepastovios, ir po pirmojo pasaulinio karo rojaus paukščių 
plunksnos nuo damų skrybėlių išnyko. | | 

Trečiajame mūsų amžiaus dešimtmetyje visose Nau- 
josios Gvinėjos administracinėse srityse rojaus. paukščiai 
„buvo paskelbti globojamais paukščiais, ir jų medžioklė 
palaipsniui buvo labai apribota. Žinoma, draudimo nebuvo 
griežtai laikomasi. Į Naujosios Gvinėjos vakarinę dalį daž- 
nai atvykdavo malajiečiai „dangiško paukščio“ medžioti. 
Europiečiai, kurie, įkūrę plantacijas, turėjo ištisus aštuo- 
-nerius metus laukti pirmojo kokoso riešutų derliaus, taip 
pat ryžosi papildyti savo „pajamas rojaus paukščių me- 
„džiokle. Tačiau kalnuotame viduržemyje, kur anksčiau 
"medžiodavo tik vietinės gentys, rojaus paukščių upės pa- 
krantėse, nuostabusis paukštis išliko, o šiandien vėl su- 
grįžo ir į daugelį pajūrio vietų. Nuostabusis paukštis, dėl 
„kurio gražumo jau pirmieji ateiviai palaikė jį ne žemės, 
o rojaus būtybe. 


22. KODĖL ŽUDOMAI 


„„ Nors rojaus paukščių upė Bajė yra gamtinis-rezervatas, 
čionykščiai gyventojai kajakai medžioja rojaus paukščius 
taip pat intensyviai, kaip ir anksčiau, Tačiau -rezervato 
įsteigimas apsaugo paukščius nuo baltųjų medžiotojų, ku- 
rie yra daug pavojingesni. Kai kurie patyrę papuasai gau- 
do paukščius rankomis, tačiau dažniausiai medžioja lan- 
kais. Sugeba pataikyti į paukštį iš- toliau kaip Ža 
šimt metrų. 

„ Mėsai papuasai medžioja vidurio šulššiijmos savanose 
daugiausia žiurkes. Iš stambesnių žvėrių Naujojoje Gvi- 
nėjoje gyvena tik laukinės kiaulės. Jas papuasai medžioja 
lankais, kai kada gaudo ir spąstais. Lankas, strėlė ir, žino- 
ma, ietis yra taipgi pagrindiniai karo ginklai. -- 

Karo? Taip: Kai kuriose Naujosios Gvinėjos srityse iki 
šiol vyksta tarpgentiniai karai. Man būnant Gorokoje, po- 
licijos patrulis davė žinią apie tokį karą, kuris ką tik pra- 
sidėjė tarp dviejų. priešiškų. genčių, gyvenančių į pietus 
nuo Vabagu. Be lankų ir strėlių, papuasai naudoja įvairius 
akmeninius kirvius ir ilgas bambukinės ietis, kurias ka- 
riai visada nešiojasi. Gynimosi priemonė yra skydas. Aukš- 
ti plunksniniai „Šalmai“ iš dalies apsaugo kario galvą. 

` Tarpgentiniai karai kalnų srityse yra daugiausia vie- 
tinio pobūdžio. Karui priežasčių niekad netrūksta — tai 
kyla“ ginčas dėl žemių ribos, tai dėl „kraujo Keršto“,.tai 
dėl žmonų arba kiaulių. Pagaliau kariauti galima ir dėl 
daugelio kitų priežasčių. Tarpgentiniai karai Naujojoje 
Gvinėjoje nėra tik vyrų pramoga. Kiekvieno susirėmimo 
metu-nukaunama keletas karių, o kai kurie mirštamai su- 
žeidžiami- 3 

Paimti nelaisvėn priešai ES daugelyje papuasų 
genčių būdavo suvalgomi, i 

Pagal turimus duomenis dar šiandien kanibalizmas pā- 
plitęs mažiausiai trečdalyje papuasų genčių. Tatai man 
patvirtino matininkai, žymintys kalnuose teritorijų ribas. 
Šiose srityse labai trūksta mėsiško maisto. Tačiau čia val- 
gomi ne priešo belaisviai, bet dažniausiai mirę gentainiai. 

Naujosios Gvinėjos kanibalizmo klausimais gavau in- 
formacijas iš patyrusio etnografo, hamburgiečio tyrinėtojo 
Virzės. Jis keturiose knygose aprašė vienos Naujosios Gvi- 
nėjos populiacijos — marind-animų grupės, gyvenančios 
pietinėje salos dalyje, kultūrą ir gyvenimo būdą. Marind- 
animai esą ne tik žmogėdros, bet ir kaukolių medžiotojai. 
Abu šie Žiaurūs papročiai toje gentyje susiję vienas su 
kitu. 

Virzės žiniomis, marind-animai medžioja kaukoles, kai 
tik jiems gimsta vaikas. Naujagimis turi gauti vardą, o 
duoti jį galima, tik atėmus iš ko nors kito. Taigi reikia už- 
mušti žmogų, o su užmuštojo kaukole atiduoti naujagimiui 
ir jo vardą. Kaukolė be vardo, tai yra nežinomo žmogaus 
kaukolė, tam reikalui netinka. Todėl auka turi būti tik ar- 
timas kaimynas. 

Kaukolių medžiotojai, grįžę iš žygio, užmuštojo galvą 
tuoj pat nupiauna, išima smegenis, sumaišę jas su sago 
kruopomis, iškepa ir suvalgo. Tada pašalina raumenis, odą 
nulupa. Kaukolę apdeda moliu, padaro tarsi užmušlojo 
kaukę, ant kurios ir vėl užtraukia odą. Galva džiovinama 
ant ugnies, nudažoma geltonais ir raudonais dažais. Kau- 
kolę iki mirties saugo tas žmogus, kuris kartu su ja gavo 
vardą. 

Apie kanibalizmą ir kaukolių medžioklę šioje vietoje 
kalbama dar ir dabar. Taip pat ir kitose Melanezijos vie- 
tose — Bismarko salyne, Naujuosiuose Hebriduose, Salia- 
mono salose, Naujojoje Kaledonijoje ir, žinoma, Fidžyje, 
salose, kurios anksčiau ir buvo vadinamos Žmogėdrų sa- 
lomis, dar ne taip seniai kanibalizmas buvo įprastas reiš- 
kinys. 

Kadangi mano kelionė po Žimogėdrų salas jau eina prie 
galo, laikas iškelti vieną svarbų klausimą: kodėl žudoma? 
Taigi, kodėl mMelaneziečiai ir papuasai žudo ir valgo kitus 
žmonesį Į šį klausimą yra keletas atsakymų, nes daug yra 
kanibalizmo priežasčių. 

Reikia prisiminti, kad daugelyje Melanezijos sričių be- 
veik visai nebuvo mėsiško maisto. Aš pats esu keletą kar- 
tų girdėjęs Naujojoje Gvinėjoje, kad mėsos trūkumas kal- 
nų slėniuose ties Irian Baratu yra viena pagrindinė tenykš- 
čio kanibalizmo priežasčių. 

Kai kada kanibalizmui būdavo priskiriamas ir teisingu- 
mo vaidmuo. Naujuosiuose Hebriduose žmogžudžiai buvo 
nuteisiami „mirties bausme, juos suvalgant“. Ši žmogėd- 
rystės forma yra artima kitai, kada suvalgomi nukauti prie- 
šai. Genties priešas buvo laikomas nusikaltėliu, nusipelniu- 
siu tokios pat bausmės, kaip žmogžudys ar kitoks piktada- 
rys. Toks nusikaltėlis būdavo ne tik suvalgomas, bet prieš 
tai dar įvairiausiais būdais pasmerkiamas. 

Kai kuriose Melanezijos (ir ne tik Melanezijos) gentyse 
buvo manoma, kad, suvalgydamas priešą, nugalėtojas įgy- 
ja karinius priešo sugebėjimus arba maną (antgamtinę jė- 
gą). Pavyzdžiui, Milre (Naujosios Kaledonijos salyne) prie- 
šo kūnas būdavo supiaustomas į mažus gabalėlius, kad 
kiekvienam tektų bent truputis mirusiojo galios. 

Tos kanibalizmo priežastys, kurias čia suminėjau, visad 
buvo susijusios su Žmogaus gyvenimo poreikiais. Tačiau 
Melanezijoje būta ir ritualinės žmogėdrystės. Šis religi- 
nis kanibalizmas dažnesnis Naujuosiuose Hebriduose. Pa- 
vyzdžiui, Tanos saloje vyrai ir moterys buvo žudomi aukų 
akmens dvasios garbei. Akmenyje buvo padaroma daug 
skylių, per kurias, esą, toji dvasia gaudavo aukų kraują. 

Su melaneziečių religiniais prietarais buvo susijęs ri- 
tualinis žmogienos valgymas per slaptas vyrų draugijų 
apeigas, ypač populiarias Gazelės pusiausalyje, Naujojoje 
Britanijoje. 

Būdamas Naujojoje Gvinėjoje, daugiau girdėjau apie en- 
dokanibalizmą, negu apie žmogėdras. Tuo moksliniu termi- 
nu (kurio autorius yra austrų etnografas Šteinmecas) etno- 
grafai vadina kanibalizmą, kada valgomi mirę artimieji. 
Endokanibalizmas buvo labiausiai paplitęs primityviausio- 
se žmonių bendruomenėse, kur dažnai trūkdavo maisto. 

Naujojoje Gvinėjoje ir pasibaigia mano kelionė po 
„Žmogėdrų salas". Patyriau čia daug gerų įspūdžių. Ir vis 
dėlto, baigdamas savo klajones po Melanezijos salyną, tu- 
riu pripažinti: taip, daugelis tų salų gyventojų buvo žmo- 

gėdros. Taip pat ir kaukolių medžioklė kai kuriose papua- 
sų gentysė buvo plačiai paplitusi. 


Tačiau tas, kuris norėtų teisti,. iesti. akmenį, visų pir- ; 2 


ma tegul pasižiūri į praeitį, į laikus prieš 10 000 metų,. į bar- 
bariškosios Europos istoriją, kuri žino panašių papročių 
ir panašių žudikų. Melanezietis stovi. ties Rubikonu tarp 
vakarykštės ir būsimos dienos. Jis pakels galvą ir pažvelgs 
į rytdieną, į ateitį, kur žmogėdros ir kaukolių medžiotojai 
tikrai išnyks. 


a 


23. PO NAUJĄJĄ GVINĖJĄ BE VERTĖJO 


-Kai tik grįžtu iš kelionių po primityvias, egzotines žmo- 
nių gentis, pažįstami manęs teiraujasi: LŽ kaipgi su 
jais: susikalbi?" 

Tad ir dabar, sugrįžus iš Melanizijos, visi, su: kuo tik 
įsišneku, klausia: „Kaip jūs susikalbėdavėte -su visais tais 
sallamoniečiais, papuasais, Gazelės pusiasalio gyvento- 
jais?“ O aš atsakau: „Paprastai.“ 

Ruošdamasis epiankyti kokią „egzotišką“ gentį, pir- 
Senies kalbą. Pavyzdžiui, daugelio indėnų kalbų jau yra 
žodynėliai, sudaryti- įvairių religinių organizacijų ir skirti 
misionieriams. 

"Melanezija, o ypač Naujoji Gvinėja, yra iš viso ma- 
žiausiai žinoma dabartinio pasaulio dalis. Mažiausiai ži- 
noma ji ir iš lingvinistinės pusės, o tuo pačiu labai komp- 
likuota. Vien tik Naujojoje Gvinėjoje vietiniai gyvento- 
jai kalba septyniais šimtais įvairių kalbų. Dviejų kaimy- 


ninių kaimų gyventojai dažnai visiškai nesusikalba. Pa- 
našiai yra ir kitose Melanezijos salose. 

Taigi aš buvau ne pirmasis, kūriam iškilo problema, 
kaip su Žmogėdrų salų gyventojais susikalbėti. Dėl to su- 
ko galvas ir kolonijos administracija, ir misionieriai, ir tie, 
kurie čia varė prekybą, ir tie, kur verbavo papuasus dirbti 
plantacijose bei aukso kasyklose. 

Taigi kokią kalbą pasirinkti, bendraujant su gyvento- 
jais? Kolonijose, kur vietiniai gyventojai kalba viena kal- 
ba, o administracija — kita, žinoma, visad duočiau pirme- 
nybę tautos arba genties kalbai. Nesutinku su tuo, kad, 
pavyzdžiui, Peru, kur gyventojų daugumą sudaro kečua- 
nai, administračija vartoja-tik ispanų kalbą. Bet dabar esu 
Melanezijoje, šiuo metu — Naujojoje Gvinėjoje. Čia įstai- 

us turėjo dvi galimybes: parinkti valstybine kalba anglų, 
prancūzų — anksčiau ir vokiečių, ar bandyti išplėsti svar- 
biausią, žodyno atžvilgiu turtingiausią kurios genties kal- 
bą visai šalies teritorijai. Taip, kaip pavyzdžiui, rytinėje 
Afrikoje tokia tarpusavio kalba yra svahilų kalba. Nau- 
jojoje Gvinėjoje toks bandymas buvo darytas: misionie- 
riai liuteronai visoje šiaurinėje Naujojoje Gvinėjoje sten- 
gėsi išplėsti ragelos genties dialektą (ši gentis gyvena prie 
Estroleibo įlankos, Madango apygardoje). Daugiau kaip 
po dešimties metų liuteronai kapituliavo. Kitas kelias — 
išmokyti buvusius žmogėdras kalbėti kuria nors Europos 
kalba. Bet šiuo metu dar daug ko trūksta, reikia paruošti 
pakankamą kiekį mokytojų ir mokyklų. Tačiau pagrindinė 
kliūtis yra be galo žemas vietinių gyventojų kultūros ly- 
gis. l 

Kol misionieriai, kolonijos valdıninkai, etnografai ir 
lingvistai ginčijosi, kuris sprendimas Melanezijai būtų 
naudingiausias, vietiniai gyventojai susikūrė naują kalbą, 
tikrąjį Melanezijos esperanto, kuri ir man atvėrė duris į 
Žmogėdrų salas. Svarbiausias šios kalbos privalumas yra 
jos paprastumas. Jos pagrindus įsisavinau per kelias die- 
nas. Bet greit išmokau, greit ir užmiršau. Dabar mano at- 
mintyje mažai kas bėra likę. 

Nesu nei lingvistas, nei filologas. Tačiau vis tiek no- 
riu apie šią kuriozišką kalbą kiek daugiau pasakyti. Lite- 
ratūroje ji paprastai vadinama „pidžin ingliš“ (Pidgin 
English). Tačiau šis pavadinimas nėra visai tinkamas. Gal 
reikėtų ją vadinti „Melanezijos pidžin ingliš“ arba tik 
„Melanezijos pidžin“, jau vien dėl to, kad „pidžin ingliš“ 
yra pasaulyje žinomas kinų-anglų kalbos žargonas, var- 
tojamas pietų Kinijos uostų gyventojų (Honkongo, Kan- 
tono, Makao). O Naujosios Gvinėjos kalba neturi nieko 
bendra su šia azijietiška „pidžin ingliš“. Tiesa, ir Melane- 
zijoje gyvena kinų prekybininkų, čia atvykusių daugiau- 
sia iš Kantono, tačiau iš azijietiškojo „pidžin ingliš“ čia 
pasiimta vienas vienintelis žodis: maski (nieko neatsitiko, 
nieko tokio). 

Kiekviena kalba stovi ant dviejų kojų. Viena yra gra- 
matika, kita — žodynas. Melanezijos „pidžin“ turi tikslią 
melaneziškų kalbų gramatine darybą ir gramatikos taisyk- 

les. Vokiečių tyrinėtojas Nevermanas nustatė, kad mela- 
neziškojo „pidžin“ gramatikos pagrindas yra Naujosios 
Britanijos Bismarko archipelago Gazelės pusiasalio gyven- 
tojų kalba. Taigi viena koja yra melanezietiška, o antro- 
ji — angliška. Tai žodynas. Melanezijos pidžin kalbos dau- 
guma žodžių yra angliški. Mane nustebino, kad kalba, kuri 
pradėjo kurtis Bismarko salyne, priklausiusiame kaizerinei 
Vokietijai, iš tuometinių valdytojų perėmė ir išlaikė taip 
neįtikėtinai mažai žodžių — tai daugiausia tie, kuriuos 
žmonės dažniausiai girdėdavo: „Hauman“ (Hauptmann — 
kapitonas), „Pasmalauf“ (pass mal auf — žiūrėk man!), 
„Raus“ (laukan!) ir dažną „Haltmund“ (mund halten! — 
tylėk, prikąsk liežuvį!). 

Įdomu, kad ir prancūzų kalba, kalba šalies, kuri iki šiol 
dalyvauja Naujųjų Hebridų administravime, nedavė šiai 
keistai kalbai nei dešimties žodžių. Kinai prekybininkai ir 
jų „pidžin ingliš“ tepraturtino melanezietišką Žargoną vie- 
ninteliu žodžiu maski. 

Anglišką „Melanezijos pidžin” žodyną papildė kai ku- 
rios vietinės kalbos ir dialektai, ypač pavadinimai daiktų, 
kurių anglų kalboje nėra arba tie žodžiai turi kitą pras- 
mę. Pavyzdžiui, Gazelės pusiasalio kalba, kur prasidėjo 
„Melanezijos pidžin“, davė jam ne tik gramatinę struktū- 
rą, bet ir kai kuriuos žodžius, kaip pukpuk (krokodilas) 
arba tambaran (dvasia). 

„Melanezijos pidžin“ kalba turi pasiėmusi keletą žo- 
džių ir iš malajiečių, kurių laivai lankosi Naujosios Gvi- 
nėjos ir Bismarko salyno pakrantėse; tai pinatang (vabz- 
dys), karabau (vandens buivolas), tandok (ženklas, signa- 
las) ir kiti. 

Savo indėlį į „Melanezijos pidžin“ yra įnešę ir poline- 
Ziečiai, tiksliau sakant, Samoa salos gyventojai. Įvairios 
krikščioniškosios bažnyčios nuo devynioliktojo amžiaus 
pradžios į Melanezijos salas misijos tikslais siuntė kiek ap- 
mokytus Polinezijos čiabuvius. Žinoma, pavyzdžiui, kad 
pirmieji misionieriai Fidžyje buvo Taičio salos gyventojai. 
Į Naująją Gvinėją polineziečius atvedė Australijos meto- 
distų misija. Polineziečiai metodistai vartojo daug savos 
kalbos išsireiškimų, ir papuasai kai kuriuos pasisavino. Pa- 


161 


vyzdžiui, krikščionybė Melanezijoje vadinama samoa žo- 
džiu lotu. | E 

IŠ kitos polineziečių grupės — havajiečių į „Melanezi- 
jos pidžin“ kalbą atėjo žodis kanaka, kas havajietiškai 
reiškia „žmonės“. 

„Melanezijos pidžin" gramatika yra labai paprasta. Nė- 
ra linksniuočių, nėra lyčių, o sakinio daryba — kaip visų 
melanezietiškų kalbų. Žodžiai sakinyje turi griežtą vietą. 
Būtasis laikas sudaromas, prie veiksmažodžio pridedant 
žodį finis, būsimasis — pridedant žodį baimbai. Tariamoji 
nuosaka sudaroma panašiai — po veiksmažodžio dedamas 
žodis sapos. Be vienaskaitos ir daugiskaitos, „Melanezijos 
pidžin“ turi dviskaitą, kuri labai įprasta daugelyje mela- 
nezietiškųjų kalbų. | | 
Veiksmo pakartojimas arba jo reikšmingumas išreiškia- 
mas dvigubinant žodį. Jei veiksmas trunka labai ilgai arba 
šiaip yra dėmesio vertas, tai atitinkamas veiksmažodis pa- 
kartojamas kad ir penkis kartus iš eilės. Ši labai primityvi 
kalba papildoma grimasomis, intonacija ir, suprantama, 
išraiškingais gestais. 

„Melanezijos pidžin" kalba eina laikraštis, ji padeda 
tų salų gyventojams bendrauti ir atidaro jiems modernes- 
nio, dabartinio pasaulio vartus. „Melanezijos pidžin” nau- 
doja daugiausia vyrai, bendraudami su darbdaviais. Mo- 
terys retai ja kalba. 

Salų gyventojai jau dabar supranta, kad „Melanezijos 
pidžin” nėra tikroji baltųjų kalba. Savąją „anglų kalbą" 
(jų vadinamą tok pijin) jie skiria nuo tikrosios (tok ples 
bilong Sydny), kuria kalbama Australijoje, artimiausioje 
baltųjų žemėje. 

:Daugelis kolonistų iš melaneziečių kalbos pasidaryda- 
vo sau juoko. Seniau salos gyventojai į savo žodyną. pri- 
imdavo kone kiekvieną žodį, nugirstą iš baltųjų. Kai kas 
iš to piktai pasijuokdavo. Pavyzdžiui, kažkoks anglas iš 
pirmųjų Naujosios Gvinėjos kolonistų jūrą pradėjo va- 
dinti soda waler (gazuotu vandeniu). Melanieziečiai šį pa- 
vadinimą priėmė už tikrą pinigą. Šiandien jūra ,„Meėlane- 
zijos, pidžin" kalba jau vadinama LŽ water — sūriu | van- 
deniu. |. * ~ 2 

Tačiau aš negaliu juoktis iš šios kalbos. Ne tik todėl, 
kad ji daug davė papuasams ir melaneziečiams, bet ir dėl 
to, kad, jos padedamas, be vertėjo apkeliavau visus Me- 
lanezijos salynus, įskaitant ir didžiąją salą — Naująją Gvi- 
nėją, ir visur galėjau be didelio vargo susikelbėti su vie- 
tiniais gyventojais. 

24. PAPUASŲ PARLAMENTE 


Iš kalnų srities į pajūrį — tolimas kelias. Savo kelionę 
po Naująją Gvinėją pradėjau nuo šiaurės, į kalnuotą vi- 
duržemį išvykau iš Lajės — rytinės pakrantės, o dabar esu 
numatęs vykti į pietus, į tą anksčiau visiškai savarankišką 
salos dalį, kuri vadinasi Papuasija. 

Papuasijos sostinė, o šiandien ir svarbiausias visos Nau- 
josios Gvinėjos miestas yra Port Morsbis, gyventojų skai- 
čiumi didesnis už Laję ir Madangą. Tik Port Morsbis ne- 
turi per daug erdvės — jis siauras, įsispraudęs pakrantėje 
tarp aukštų uolų. Seniau jis buvo išsidėstęs tik pačioje pa- 
krantėje. Šiandien jau ropščiasi į šalimais stūkstančias 
kalvas. 

Miesto apylinkės nėra tropinio charakterio; jos grei- 
čiau panašios į Adrijos jūros pakrantes, gal į Pelješacą. Iš 
„paties miesto vėliau iškeliausiu į du labai įdomius Port 
Morsbio priemiesčio kaimus — kolovų kaimą Hanuabadą 
ir papuasų prekybinį uostą Kokį. Toliau į rytus nuo Port 
Morsbio aplankiau gentį, kurios žemėje įkurtas šis žymiau- 
sias salos miestas. Tai motu gentis. 

Motu kaimynystėje, tiesiog virš Port Morsbio, gyvena 
koitapų ir kojarių gentys, garsėjusios aršiausiais kaukolių 
medžiotojais visoje Papuasijoje. 

Įdomu, kad motu, kur kas mažesnė ir ne tokia karinga 
gentis, kiek man žinoma, vienintelė Naujosios Gvinėjos 
žemėje išdrįso pasipriešinti toms ir daugeliui kitų kauko- 
les medžiojančių genčių. 

Ir čia tas baisus paprotys kilo iš senolių kulto. Pieti- 
nės Papuasijos pakrantėje kariai didžiavosi ne tik sume- 
džiota kaukole, bet ir ypatingu ženklu — nelyginant kokia 
ordino juostele, reiškiančia, kokia veikla žmogus pasižy- 
mėjo, medžiodamas kaukoles. Tas ženklas motu kalba va- 
dinamas heru. Keliautojas Braunas pastebėjo, pavyzdžiui, 

kad kojari gentis, gyvenanti virš Port Morsbio, turi tris 
herus. Vienas — paukščio snapas. Jį turėjo teisę nešioti 
vyras, palietęs žmogų, kuris vėliau buvo nužudytas. Kitas 
heras — rojaus paukščio plunksnos. Jas nešiojo tas, kuris 
pirmas sužeidė auką. Trečias — paukščio kakadu plunks- 
nos — atitekdavo vyrui, padariusiam antrąją žaizdą. 

Motu žmonės turi tai, ko neturi nė viena salos gentis: 
komercinių gabumų. Jie taip pat moka keramikos, kas 
daugelyje Naujosios Gvinėjos vietų yra visiškai nežino- 
ma. Nors motu genties yra tik penki tūkstančiai žmonių, o 
gal ir dar mažiau, per metus jie pagamina virš trisdešimt 
tūkstančių puodų. Juos sukrauna į didelius luotus lakatoi. 
Tais luotais Naujosios Gvinėjos „finikiečiai“ aplanko pieti- 
nę ir rytinę salos pakrantę, net prieš upės srovę drąsiai lei- 
džiasi į krašto gilumą. Visur jie mielai laukiami. Savo ke- 
ramikos gaminius čia keičia į sago ir tarą. 

Kartu su puodais motu perduodavo dar kai ką — savo 
kalbą. Papuasijos pietuose jų kalbą mokėjo tiek žmonių, 
kad atsisakė net ir „pidžin“ kalbos. Pagaliau Australijos 
administracija nutarė motu kalbą padaryti administracine 
Papuasijos kalba. 

Šiandien motu tėra tik pietinės pakrantės prekybinė 
kalba, bet yra vilties, kad ji bus Papuasijos ir Naujosios 
Gvinėjos administracine kalba. Ši negausi gentis yra ap- 
sukri ir sumaninga, gal todėl iš jos kilę ir įžymiausi papua- 
sų parlamento nariai? Parlamento? Čia, kur papuasai me- 
džioja kaukoles su tokiu pat stropumu, kaip kitose salos 
dalyse medžiojami rojaus paukščiai? 

Nepasakiau dar, kad pagrindinis mano kelionės tikslas 
buvo noras dalyvauti Papuasijos — Naujosios Gvinėjos 
Nacionalinio susirinkimo atidarymo sesijoje. Tos sesijos 
atidaryme tikrai labai norėjau dalyvauti. Port Morsbį pa- 
siekiau kaip tik laiku, maždaug prieš parą. 

Rytą negalėjau miegoti. Labai jau norėjau pamatyti, 
kaip vakarykščiai žmogėdros žengia į parlamentą. Mane 
taip pat domino pats procesas, kurio eigoje gimininė de 
mokratija virto parlamentine demokratija. 

Atsiminimais grįžtu į Bismarko salyną, kur šis proce- 
sas kaip tik prasidėjo. Pirmieji šio sąlyno valdytojai, kair 
ir pirmieji Naujosios Gvinėjos valdytojai (jos šiaurės ry 

tinės dalies), buvo vokiečiai. Nuo jų priklausė, kokia ad- 
ministracinė forma bus suteikta šiai kolonijai, iki tol poli- 
tiniu atžvilgiu labiausiai atsilikusiai pasaulyje. Nebuvo 
čia jokių melaneziečių ar papuasų valstybių, pagaliau nei 
gentys nevaidino jokio svarbesnio vaidmens. Vokiečių ad- . 
ministracija pasirinko sistemą, kuri kolonijose žinoma ang- 
lišku pavadinimu „netiesioginė valdžia“ (indirect rule). 

„ Kaipgi ta „netiesioginė valdžia“ atrodė? Kolonijos ad- 
ministracija kiekviename prieinamame kaime paskirdavo 
vieną vietinį. vyrą savo. įgaliotiniu. Tie valdžios- įsakymų 
vykdytojai nuo pat pradžios buvo vadinami tolajietišku 
„vardu. Juluajai. 

Prieš.europiečių atėjimą Gazelės pusiasalyje luluajais 

paprastai būdavo atskirų kaimų vadai. Kitur luluajum bu- 
vo „vadinamas kiekvienas išmaningas (taip pat ir turtin- 
gas) vyras. Turtą jie labai dažnai įgydavo negarbingu bū- 
du — išdavystėm, vagystėm, juodąja magija. 
«œ. Vokiečių administracija kiekviename kaime parinkda- 
vo tinkamą vyrą ir:suteikdavo jam Bismarko salyne tradi- 
cinį luluajaus titulą, o tuo pačiu įvairių privilegijų (pavyz- 
džiui, atleisdavo nuo duoklės), po to iškilmingai „karūnuo- 
davo". Primityvioje bendruomenėje daug kas priklauso 
nuo išorinio blizgesio, tad naujieji salos šeimininkai lulua- 
jų.paskyrimui teikdavo daug reikšmės: 

Išrinktasis per „karūnaciją“ gaudavo aukštą skrybėlę 
ir. puikią, sidabru išpuoštą- lazdą, kuri būdavo nelyginant 
skeptras. Už lazdą, skrybėlę, privilegijas ir valdžią luluajai 
ištikimai tarnaudavo kolonijos -administracijai. Kadangi 
šioms funkcijoms dažnai.-buvo parenkamas vyras, nemo- 
-Kantis nė žodžio „pidžin“ (vokiečių ar anglų kalbos — juo 
labiau), administracija paskirdavo dar ir kitą pareigūną — 
tultulą.: Tultulos, kalbantys „pidžin“ kalba, eidavo“ pagrin- 
dinai vertėjų pareigas. 

Luluajų ir. tultulų sistema — „netiesioginės valdžios“ 
sistema, sudaryta vokiečių. gubernatoriaus Halo, prigijo. 
Žinoma, "tik. tose- Bismarko salyno ir Naujosios Gvinėjos 
dalyse, kur bent jau formaliai siekė kolonijos administra- 
cijos galia. Australija, kuriai vėliau pagal Versalio sutartį 
buvo patikėtos tos dvi Vokietijos S Elo perėmė šią 
administracijos formą be-pakeitimų. + a 

Australijos valdymo metu išaugo tultulų vaidmuo; jie 
iš paprastų vertėjų dažnai pasidarydavo vietinių. gyvento- 
jų interesų reiškėjais, kaimo vardu tardavosi su -planta- 
cijų verbuolojais ir t. t. O luluajai, paskirti neribotam laj- 
kui ir pagal tradıciją atsidavę teritorijos administracijai, 
daugelyje kaimų virto žiauriais, beatodairiškais despotais, 

Australij ja, laikydama save demokratijos ir laisvės prin- 
cipų gynėja, "nutarė „netiesioginio valdymo" sistemą pa- 
keisti "renkamų įgaliotinių organų sistema. 

1950 metais Motu kaime netoli Port Morsbio buvo iš- 
rinktos pirmosios Naujosios Gvinėjos tarybos. Sekančius 
penkiolika metų panašiai buvo renkamos tarybos srityse, 
kuriose gyvena daugiau nei pusė šios salos ir Bismarko 
archipelago papuasų ir melaneziečių. 

Šios papuasų tarybos („pidžin“ kalba — kaunsil) kai 
kada atstovauja vieno kaimo gyventojus, kai kada — visą. 
didelę gentį. Pavyzdžiui, trylika tūkstančių kuma genties 
žmonių, pas kuriuos buvau Vagi slėnyje, sudarė tarybą iš 
keturiasdešimt vieno nario. Demokratijos vystymosi vir- 
šūnė buvo rinkimai į salos Nacionalinį susirinkimą. Ir 
šiandien, būtent šiandien, papuasai pirmą kartą įžengia į 
parlamentą. 

Parlamentas, jungiantis Papuasijos, Naujosios Gvinėjos 
šiaurės rytų dalies ir Bismarko salyno gyventojų atstovus, 
šiuo metu turi penkiasdešimt keturis rinktus ir dešimt te- 
ritorijos administracijos skiriamų narių. Iš tų penkiasde- 
šimt keturių renkamųjų dešimt renka baltieji iš savo tar- 
po tam tikrose rinkiminėse apylinkėse, o likusias keturias- 
dešimt keturias vietas užima vietiniai gyventojai. 

Prieš žemą, pusiau medinį papuasų parlamento“ pasta- 
tą, kurį Port Morsbyje greit susiradau, stovi iš Naujosios 
Gvinėjos čiabuvių sudarytas policininkų būrys. Pasiunti-- 
nius sveikina ir papuasų karinis orkestras. Groja polką 
„Gaila meilės“, ž 

Juodi „mersedesai“ atveža pasiuntinius. Jie žengia į 
pastatą. Ir aš noriu įeiti. Tačiau papuasų parlamento duris 
saugo baltaveidis! Be pasiuntinių ir oficialių svečių, nie- 
kas į Nacionalinį susirinkimą neturi teisės įeiti. Sargas ma- 
nęs klausia, kas esu. Atsakau angliškai: „„Korespondentas 
iš Čekoslovakijos." — „Iš Čekoslovakijos?“ — pakartoja 

durininkas. Ir po to gryniausia čekų kalba sako: „Helo, 
dar vienas čekas!" 

Taigi Naujosios Gvinėjos parlamente čekas durininkas 
man atidarė duris, ir aš pamačiau dvidešimtojo amžiaus 
papuasus. Nacionalinio susirinkimo pirmininku buvo iš-- 
rinktas vietinės motu genties narys. Ir čia negausi motu 
gentis pirmauja. 

Klausiausi pirmininko kalbos. Jau rytą, prieš praside- 
dant pirmajam posėdžiui, vieninteliame pasaulio laikraš- 
tyje, einančiame „Melanezijos pidžin“ kalba, skaičiau in- 
terviu su šiuo veikėju. Jo programa paprasta: nepriklau- 
somybė Naujajai Gvinėjai. Suprantama, ne šiandien, bet 
kai bus sudarytos tinkamos ūkinės ir politinės sąlygos. 

Šiuo metu dar niekas nežino, kaip sujungti visas gau- 
sias Naujosios Gvinėjos papuasų ir melaneziečių gentis, 
kurios kalba septyniais šimtais įvairių ka'bų, kaip nuga- 
lėti nesutarimus, kurie nuolat veda į galybę tarpgentinių 
karų. Netgi šiandien, pirmojo parlamento posėdžio dieną, 
pačiame Port Morsbyje mačiau pešantis dvi priešiškas 
"gentis. 

Šis pirmasis bendranacionalinis Naujosios Gvinėjos ir 
Bismarko salyno gyventojų kongresas turi atsakyti į dau- 
gelį pagrindinių klausimų. Stebiu prezidiumo narius. Ant 
jų galvų (juk esu Britų Sandraugos šalių teritorijoje) — 
tradiciniai balti perukai. Bet daugelis narių dar išsitatui- 
ravę. Keistas parlamentas, keisčiausias, kokį esu bet kada 
matęs. Tačiau parlamentas. Vartai į Naujosios Gvinėjos 
rytojų, į visų Žmogėdrų salų rytojų. 

Apkeliavau tas salas nuo Viti Levu iki Papuasijos, nuo 
Suvos iki Port Morsbio. Kaip etnografas, kaip žmogus, be- 
sidomintis istorija, ieškojau tų šalių praeities. Bet dabar, 
savo kelionės pabaigoje, girdžiu ir matau jų ateitį. Ateitį, 
kuri bus, kuri turi būti melaneziečiams ir papuasams to- 
kia pat teisinga, kaip ir visiems pasaulio žmonėms, visoms 
tautoms. 

Talp, jūra ošia, dangus žaruoja. O žydruose didžiausio 
mūsų planetos okeano vandenyse plyti didžiulės saloš. 

Kairėje Melanezija, dešinėje Polinezija. Visus Melane- 
zijos salynus jau apkeliavau. Kokios Terre des kom'7c5 


166 


vietos dabar ieškosiu, kur keliausiu? Pas polineziečius. Pas 
pasakiškųjų salų žmones. Pas taitiečius, havajiečius, Sa- 
moa ir Maori gyventojus. Pas Velykų salos skulptūrų kūrė- 
jus. Pas visus tuos, kurie kartu su papuasais ir melane- 
ziečiais gyvena apsupti vieno didelio vandenyno,— į nuo- 
stabiąją Polineziją. 


PABAIGOS ŽODIS 


„Žmogėdrų salų“ autorius Miloslavas Stinglas pagal profesiją yra 
mokslininkas etnografas, Čekoslovakijos Mokslų akademijos Etnografi- 
Jos instituto bendradarbis. Etnografinių studijų reikalais jis yra apke- 
liavęs daugelį pasaulio šalių ir savo kelionių įspūdžius aprašęs dauge- 
lyje knygų. Viena iš tokių knygų „Indėnai be tomahaukų“ yra išversta 
į lietuvių kalbą. Šia knyga M. Stinglas užsirekomendavo kaip geras 
Amerikos etnografijos žinovas. 

Autorius savo kelionių metu ilgesnį laiką apsigyvena kurioje nors 
šalyje, norėdamas kuo artimiau susipažinti su tos šalies praeitimi ir da- 
bartimi. Savo tyrinėjimų objektu jis dažnai pasirenka civilizuotam pa- 
sauliui mažai pažįstamus žemės rutulio kampelius. 

„Jo knygos nėra tik etnografinės studijos, jos supažindina skaitytojus 
su įvairių tautų kultūros vystymosi dinamika, su jų kova dėl nepri- 
klausomybės. 

l M. Stinglo knygos yra išverstos į rusų, vokiečių ir kitas kalbas. 
Savo kelionių aprašymus autorius iliustruoja paties darytomis nuotal- 
kingomis nuotraukomis, 

Knyga „Žmogėdrų salos“ parašyta, grįžus iš kelionės po Ramiojo 
vandenyno pietvakarių dalį — Melaneziją. Kelionė prasideda nuo archi- 
pelago, kuris pereito šimtmečio žemėlapiuose dar vadinamas Žmogėdrų 
salomis. Šiandien kartografai Žmogėdrų saloms grąžino jų tikrąjį var- 
dą — Fidžio salos. | 

Aptalinėdamas čiabuvių papročius, jų praeitį, M. Stinglas paliečia 
ir vieną skaudžių šios praeities problemų — kanibalizmo problemą, nu- 
rodydamas ir analizuodamas jo priežastis. 

Tačiau autorius neapsiriboja vien praeities problemomis, o parodo 
Melanezijos tautų vystymosi kelius. Melaneziečiai, patyrę ilgą prancūzų 
anglų bei kitų svetimšalių kolonizatorių jungą, šiandien nebetiki jų per 
šamu „neokolonializmo rojumi“. Jau autoriui sugrįžus iš kelionės po 

Melaneziją, toje pasaulio dalyje įvyko daug pasikeitimų. Fidžio salos 
nuo 1970 metų yra nepriklausomos ir priimtos į Suvienytųjų Nacijų 
Organizaciją. 

M. Stinglas kelis kartus svečiavosi ir Tarybų Lietuvoje, domėjosi 
jos etnografija, lankėsi LTSR Mokslų akademijos Istorijos institute, ap- 
žiūrėjo didelį įspūdį jam padariusį LTSR Etnografijos muziejų. 

„Žmogėdrų salų“ lietuviškasis vertimas, autoriui sutikus, leidžiamas 
sutrumpintas. 

ÍO A a 


Nebetoli naktis. Vakaro tamsą 
nušviečia tik baltai įkaitę lau- 
žavietėje akmenys. Sėdžiu per 
keturis metrus nuo laužavie- 
tės, arčiau nedrįstu prisiartinti. 
Akmenys tvoskia nepakeliamu 
karščiu. Deja, dėl vakaro prie- 
temos negaliu nufotografuoti 
tų retų apeigų, — neturiu mag- 


„Nijaus. Tad atidžiai stebiu vi- 
"sa, kas prieš mano akis vyks- 


ta. Apeigoms vadovauti imasi 
žynys. Pagal jo įsakymą vyrai 
ilgomis lazdomis išima iš lau- 
žavietės nuodėgulius, ir duo- 
bėje lieka tik įkaitę akmenys. 
Po to žynys liepia vyrams at- 
nešti paparčio kamieną, kurio 
lapais jie pasipuošę. Įmestas 
į duobę, jis pamažu smilksta, 
kol visiškai sudega. 

Visi žiūri į žynį. Jis atrodo 
ramus, susikaupęs, lyg melstų- 
si, lyg stengtųsi nuspėti tą 
akimirką, kai jo vyrai turės 
įžengti į ugnį. 

Laikas eina. Žynys laukia. 
Pagaliau jis sušunka, tarsi 
kviesdamas į mūšį: „Vutuo! 
Vutuo!“ — „Į priekį! Į priekį!" 
Atsistoja, apeina laužavietę, > 
po to basomis kojomis ryžtin- 
gai, be baimės įžengia į bai- 
sų žaizdrą. Juo paseka kiti 
vyrai. Jie eina nedvejodami, 
tvirtu, ritmingu žingsniu. Man 
visa tai nesuvokiama. Lauža- 
vietė žėruoja. Net čia, kur aš 
sėdžiu, sunku ištverti nuo karš- 
čio. Akmenys kaito mažiausiai 
dvidešimt valandų, o vyrai ra- 
miai, drąsiai vaikšto po laužē- 
vietę, ir nieko jiems neats - 
tinka. 


